Nicolas Barreau 


MANE RASL 
PASAULIO KRASTE 


Iš vokiečių kalbos vertė 
Jolita Kartanaitė 


ŽODIS 


UDK 821.112.2-31 
Ba461 


ISBN 978-9955-16-376-3 


Versta iš: 

Nicolas Barreau 

Du findest mich am Ende 
der Welt 


(O 2008 by Nicolas Barreau 

€ 2008 by Thiele Verlag in der 
Thiele 8c Brandstūner Verlag 
GmbH, Mūnchen und Wien 

€ Vertimas į lietuvių kalbą, 
Jolita Kartanaitė, 2012 

O „Gimtasis žodis“, 2012 


Pries iš tikrųjų pamatydami 
dažnai žiūrime šimtus, tūkstančius kartų. 
CHRISTIAN MORGENSTERN 


Mano pirmas meilės laiškas virto tikra katas- 
trofa. Tuomet buvau penkiolikos ir, vos tik iš- 
vysdavau Liusilę, beveik alpdavau iš meilės. 

Mūsų mokyklą ji, būtybė iš kitos planetos, 
pradėjo lankyti prieš pat vasaros atostogas, ir 
netgi šiandien, praėjus daugeliui metų, atrodo, 
"kad Liusilės pirmas pasirodymas klasėje buvo 
apsuptas apžavų kerų - mergina vilkėjo dan- 
gaus žydrynės plonyte berankove suknele, ilgi, 
sidabru švytintys šviesūs plaukai gaubė smulkų 
širdies formos veiduką. 

Ji stovėjo rami, išsitiesusi, besišypsanti, 
nutvieksta saulės šviesos, o mūsų mokytoja — 
madam Diubua, ieškodama vietos, žvilgsniu 


perbėgo klasę. 


— Liusile, iš pradžių gali atsisėsti prie Žano 
Luko, ten dar yra laisva vieta, — galiausiai ištarė 
mokytoja. 

Man sudrėko delnai. Per klasę nuvilnijo tylus 
murmesys, o aš spoksojau į madam Diubua 
kaip į gerąją pasakos fėją. Vėliau gyvenime toks 
jausmas mane aplankydavo retai, jį pajunti tik 
tada, kai laimė ištinka to visiškai nenusipelniusį 
žmogų. 

Liusilė pasiėmė savo kuprinę ir atplaukė prie 
mano suolo, o aš kuo nuoširdžiausiai dėkojau 
savo klasiokui Erjenui, kad tas, lyg nujausdamas, 
kaip tik buvo patyręs sudėtingą rankos lūžį. 

— Bonjour*, Žanai Lukai, — mandagiai pa- 
sisveikino Liusilė, tai buvo pirmieji jos pasa- 
kyti žodžiai,-o atviras šviesių, vandens mėly- 
numo akių žvilgsnis užgulė mane visu debesies 
svoriu. 

Būdamas penkiolikos dar nežinojau, kad de- 
besys iš tiesų sveria tonų tonas, ir iš kur galėjau 
apie tai nutuokti, juk jie dangum plaukia tokie 
balti ir taip lengvai nelyg cukraus vata. 

Būdamas penkiolikos nežinojau daug da- 


lykų. 


* Bonjour (pranc.) — laba diena (čia ir toliau — vertėjos pastabos). 

Linktelėjau, šyprelėjau ir bandžiau neiš- 
rausti. Visi į mus spoksojo. Jutau, kaip karštas 
kraujas muša į skruostus, girdėjau kikenančius 
vaikinus. Liusilė, lyg to nepastebėdama, man 
šypsojosi, o aš buvau jai už tai labai dėkingas. 
Tada ji, tarsi būtų savaime suprantama, atsisėdo 
į nurodytą vietą ir išsitraukė savo sąsiuvinius. Iš 
laimės užgniaužęs kvapą nebylus paslaugiai pa- 
sislinkau į šoną. 

Pamoka prasidėjo, bet iš tos dienos mokyk- 
loje prisimenu tik viena: šalia manęs sėdėjo 
gražiausia klasės mergina, o jai pasilenkus ir pa- 
sirėmus alkūnėmis, mačiau švelnučius šviesius 
pūkelius pažastyse ir mažutytį svaiginančiai švel- 
nios, minkštos odos lopinėlį, vedantį link mer- 
ginos krūtinės, paslėptos po vasarine suknele. 


Kitas dienas jutau nuolatinį laimės svaigulį. 
Su niekuo nekalbėdavau, be perstojo vaikšti- 
nėdavau Hjero - mano mažo, piečiausiame 
Prancūzijos taške esančio gimtojo miestuko — 
paplūdimiu ir jūron siųsdavau savo jausmų 
pliūpsnį, užsidarydavau savo kambaryje ir 
garsiai klausydavausi muzikos, kol mama pra- 
dėdavo belstis į duris ir rėkdavo, ar kartais tik 
neišprotėjau. 


Taip, aš išprotėjau. Išprotėjau pačiu gražiausiu 
būdu, kokį tik galima įsivaizduoti. Išprotėjau, 
kaip tik galima išprotėti. Niekas nebebuvo taip 
kaip anksčiau, pirmiausia aš pats. Viskas buvo 
nauja, kitaip. Su penkiolikmečio naivumu ir už- 
sidegimu nusprendžiau, kad jau nebesu vaikas. 
Valandų valandas praleisdavau staipydamasis 
prieš veidrodį, iš visų pusių kritiškai save apžiūri- 
nėdavau, ar matėsi mano beprotybė. 

Nenuilsdamas įsivaizduodavau tūkstančius 
karščiuojančios vaizduotės kuriamų situacijų, 
kurios visuomet pasibaigdavo taip pat - bučiniu 
į Liusilės raudonas kaip vyšnios lūpas. 

Dabar rytais spirgėdavau iš nekantrumo, 
kaip norėdavau eiti į mokyklą. Vietoje būdavau 
jau penkiolika minučių prieš ūkvedžiui atraki- 
nant didžiuosius geležinius vartus, vis bergždžiai 
vildamasis su Liusile susitikti vienas. Nė kartelio 
mergina neatėjo anksčiau. 

Pamenu, kaip vieną dieną per matematikos 
pamoką po stalu septynis kartus numečiau savo 
pieštuką, kad tik galėčiau priartėti prie savo 
dievinamosios, lyg netyčia ją liesti, kol mergina 
lengvutėm basutėm apautas pėdas kikendama 
patrauks į šalį, o aš galėčiau pakelti tai, ko ta- 
riamai ieškojau grabaliodamas rankomis. 

Madam Diubua per akinių viršų griežtai pa- 
žvelgė į mane ir įspėjo, kad labiau susikaupčiau. 


Aš tik nusišypsojau. Ką gi ji išmano? 


Po kelių savaičių vieną popietę prieš knygyną 
išvydau stovinčias Liusilę su dviem merginom, 
su kuriom ji neseniai susidraugavo. Merginos 
juokėsi ir mažais baltais plastikiniais maišeliais 
mosavo per vasarišką orą. 

Tada, o stebuklingas atsitiktinume, jos atsi- 
sveikino, o Liusilė dar liko stovėti prie vitrinos 
ir apžiūrinėjo knygas. Į kelnių kišenes susikišau 
rankas ir nupėdinau prie jos. 

— Salut*, Liusile, — ištariau kiek galėdamas 
normaliau, o ji nustebusi atsisuko. 

— O, Žanai Lukai, čia tu, — atsakė. — Ką čia 
darai? 

— Ai... - dešinės kojos sportiniu bateliu 
brūžinau grindinį. - Nieko ypatingo. Šiaip sau 
vaikštinėju. 

Stebeilijau į jos laikomą mažą plastikinį mai- 
šelį ir karštligiškai mąsčiau, ką sakyti toliau. 

— Nusipirkai knygą atostogoms? 


* Salut (pranc.) - sveika. 


Ji papurtė galvą, ilgi žvilgantys plaukai su- 
pleveno it ploniausias šilkas. 

— Ne, popieriaus laiškams. 

— Aha. 

Mano rankos kelnių kišenėse susigniaužė. 

— Patinka rašyti ... ee ... laiškus? 

Ji gūžtelėjo pečiais. 

— Na, taip. Turiu draugę, ji gyvena Pary- 
žiuje, — šiek tiek didžiuodamasi ištarė Liusilė. 

— Ooo. Šaunu! - sumikčiojau ir pagarbiai 
sučiaupiau lūpas. Paryžius berniukui iš provin- 
cijos atrodė toks pat tolimas, kaip ir mėnulis. Ir 
kad vėliau ten gyvensiu ir kaip tikras miestietis 
vaikščiosiu Sen Žermeno gatvėmis, būdamas 
gana sėkmingai dirbančiu galerininku, supran- 
tama, tuomet ir negalėjau žinoti. 

Liusilė iš padilbų skersai į mane žvilgtelėjo, 
jos mėlynos akys sukibirkščiavo. 

— Bet man dar labiau patinka gauti laiškus, — 
ištarė. 

Nuskambėjo lyg paraginimas. 

Tai buvo kaip tik tas momentas, kuris įkvėpė 
mano nuopuolį. Žiūrėjau Liusilei į besišypsan- 
čias akis, keletą sekundžių nebegirdėjau nieko, 
ką ji plepėjo, nes mano smegenyse pamažu gry- 
ninosi didinga idėja. 

Parašysiu laišką. Meilės laišką — tokį, kokio 
pasaulis dar neskaitė. Liusilei, pačiai gražiausiai 
iš visų! 


— Žanai Lukai? Ei, Žanai Lukai! — su prie- 
kaištu akyse į mane žiūrėjo mergina, papūtusi 
lūpas. — Juk visiškai manęs nesiklausai. 

Atsiprašęs paklausiau, ar ji norėtų su manim 
nueiti suvalgyti ledų. Kodėl ne, pasakė ji, ir mes 
jau sėdėjome mažoje gatvės ledainėje. Liusilė 
atidžiai skaitė ne patį didžiausią pasirinkimą 
siūlantį plastikinį valgiaraštį, pirmyn ir atgal 
vartė lapus ir galiausiai užsisakė vieną „Coup 
mystėre . 

Keista, kaip vėliau tiksliai prisimenamos to- 
kios visiškai beprasmės detalės. Kodėl atmintis 
įsimena tokius nereikšmingus dalykus? O galbūt 
jie vis dėlto turi prasmę, kurią suvokiame ne iš 
karto? Kad ir kaip ten būtų, kokių ledų užsisa- 
kiau aš, nebeprisimenu. 

Porcija „Coup mystėre — iš tiesų mažas 
žemyn smailėjantis plastikinis indelis su vanili- 
niais ir riešutiniais ledais, kurį taip pat galima 
pasiimti tiesiai iš didelio ledų šaldytuvo, kavi- 
nėje buvo patiekta gana prašmatniai — sidabri- 
niame dubenėlyje. 

Tačiau visa situacija leido tikėtis kur kas dau- 
giau, nei buvo iš tikrųjų — bet kokia gi situacija 
nebūtų žadinusi daug vilčių tą vasaros popietę, 
kai pasaulis kvepėjo rozmarinais ir heliotropais, 
prieš mane sėdėjo balta suknele vilkinti Liusilė, 
susikaupusi ilgu šaukšteliu maišė savo ledus ir 
susižavėjusi suriko, vos tik pasiekė nepaprastai 
paslaptingą orinio pyragaičio sluoksnį ir surado 
pačiame dugne buvusį raudoną kramtomosios 
gumos rutuliuką. 

Mergina bandė išžvejoti kramtomosios 
gumos rutuliuką — leipom juokais, nes glitus 
raudonas daiktas vis išslysdavo iš šaukštelio, kol 
Liusilė galiausiai ryžtingai sukišo pirštus į taurę ir 
triumfuojančiai ištarusi „Štai!“ įsikišo jį į burną. 

Susižavėjęs spoksojau į ją. Širokių skanių 
ledų nevalgiusi jau seniai, džiugiai paskelbė Liu- 
silė ir, išpūtusi milžinišką kramtomosios gumos 
burbulą, susprogdino jį prieš lūpas. 

Ir kai vėliau ją dar palydėjau namo ir kartu 
vienas šalia kito bėgome dulkėtu nesutvirtintu 
Borm lė Mimozos keliuku, buvau bemaž tikras, 
jog mergina jau priklauso man. 


Prieš prasidedant beprotiškai ilgoms vasaros 
atostogoms, paskutinę mokslo metų dieną dre- 

bančia širdimi Liusilei į kuprinę įkišau laišką. 
Parašiau jį su tokiu nekantriu atsidavimu, kaip 
jaunuolis, kuris mano esąs suaugęs, tačiau iki 
to jam dar labai toli. Kad aprašyčiau savo my- 
limiausiąją, ieškojau poetiškiausių palyginimų, 
savo jausmus atskleidžiau su didele aistra, pa- 
sitelkiau visus su amžinybe susijusius žodžius, 
kokie tik yra, prisiekiau Liusilei savo nemirtingą 
meilę, piešiau didingas ateities vizijas, taip pat 
nepamiršau vieno gana konkretaus pasiūlymo: 
prašiau Liusilės tik prasidėjus atostogoms su 
manimi išvažiuoti į Hjero salas - romantiškai 
išvykai valtele į Porkerolio salą, kur tikėjausi 
ypatingų dalykų. O ten, visiškai tuščiame pa- 
plūdimyje, vakare padovanočiau jai mažą sidab- 
rinį žiedą, kurį nusipirkau dar prieš dieną iš ki- 
šenpinigių, kuriuos anksčiau iškaulijau iš savo 
geraširdės mamos. Ir tada (pagaliau!) mus abu 
sujungs mano taip beprotiškai išsiilgtas bučinys, 
amžiams apvainikuosiantis mūsų jauną, nemir- 
tingą meilę. Amžiams. 

„Ir dabar į tavo rankas atiduodu visą savo 
liepsnojančią širdį. Myliu tave, Liusile. Prašau, 
greitai man atrašyk!“ 

Valandų valandas mąsčiau, kaip pabaigti 
laišką. Iš pradžių paskutinį sakinį išbraukiau, ta- 

čiau mano nekantrumas laimėjo. Ne, nebenoriu 
laukti nė sekundės ilgiau, nei reikia. 

Šiandien visa tai prisiminęs imu juoktis. 
Tačiau kad ir kaip trokščiau atsiriboti nuo tuo- 
metinio meilės įkarščio įkvėpto jaunuolio, pri- 
pažįstu, jog vis dėlto dar jaučiu nuoskaudos tru- 
pinius. 

Nes šiandien aš pasikeitęs, kaip ir visi kiti. 

Bet tą karštą vasaros dieną, prasidėjusią su 
tokiu vilčių antplūdžiu, o pasibaigusią taip tra- 
giškai, maldavau, kad Liusilė atsakytų į mano 
pernelyg didelius jausmus, nors mano maldos 
buvo gryna retorika. Širdies gilumoje buvau vi- 
siškai įsitikinęs savo sėkme. Juk tai aš vienintelis 
vaikinas iš klasės, su kuriuo Liusilė valgė „Coup 
mystėre. 


Nežinau, kodėl tą popietę būtinai turėjau 
trainiotis netoliese Liusilės namo. Gal viskas 
būtų pasibaigę kitaip, jei dėl savo nekantrumo ir 
ilgesio nebūčiau savo žingsnių nukreipęs į Borm 
lė Mimozą, kur gyveno Liusilė. 

Kaip tik buvau besukąs į mažą takelį, palei 
kurį stūksojo sena iš lauko akmenų suręsta tvora, 
beveik užgožta kvepiančių aukso geltonumo mi- 
mozų krūmų, kai išgirdau besijuokiančią Liusilę. 

Sustojau. Saugomas tvoros, nugara atsirėmęs į 
šiurkščius akmenis, šiek tiek pasilenkiau priekin. 
Ir tada išvydau ją. Liusilė gulėjo ant tarp 
dviejų medžių patiestos paklodės, merginai 
iš kairės ir dešinės po draugę. Visos trys pasi- 
smagindamos kikeno, gana atlaidžiai dar spėjau 
pagalvoti, jog kartais merginos būna keistokos. 
Tačiau tada pamačiau, kad Liusilė kažką laikė 
rankoje. Tai buvo laiškas. Mano laiškas! 

Sustingęs stovėjau, slepiamas mimozų šakų 
kaskadų, rankomis įsikabinau į saulės įkaitintą 
tvorą ir nenorėjau suvokti to, ką matau — vaizdo, 
nutvilkiusio mano rageną pačiu žiauriausiu ties- 
mukumu. 

Vis dėlto tai buvo tiesa, vėl suskambėjęs 
švelnus Liusilės balsas susmigo man į širdį lyg 
stiklo šukės. 

— Tik paklausykit: „Dabar į tavo rankas aci- 
duodu visą savo liepsnojančią širdį“, — perdėtai 
pabrėždama skaitė Liusilė. — Mirsiu iš juoko?! 

Merginos vėl pradėjo kikenti, viena draugė 
iš juoko susirietė ant paklodės ir susiėmusi už 
pilvo vis šūkaliojo: 

— Gelbėkit, dega, dega! Gaisrinę, gaisrinę! 


Au secours, au secours!* 


* Au secours! (pranc.) - gelbėkit! 


Negalėdamas pajudėti spoksojau į Liusilę, 
kuri dabar visiškai abejinga širdim ir šaltakrau- 
jiškai išjuokė slapčiausius mano troškimus, iš- 
davė, naikino mane. 

Visas degiau, bet nenubėgau šalin, kad iš- 
sigelbėčiau. Mane apėmė lyg savaime žudantis 
žlugimo troškimas, norėjau girdėti viską, iki pat 
kartaus galo. 

Tuo tarpu merginos ilsėjosi po juoko prie- 
puolio. Apie gaisrinę kalbėjusi mergina Liusilei 
iš rankų išplėšė laišką. 

— Dievuliau, kaip jis rašo! — sužviegė. — Taip 
išpūstai! Tu — mane užtvindanti jūra, tu - gra- 
žiausia rožė ant mano ... Aržmo0?... O lia lia, ką 
gi tai turėtų reikšti? 

Merginos sužvigo, o aš iš gėdos išraudau. 

Liusilė paėmė laišką ir jį sulankstė. Veikiau- 
siai išpasakotas visas turinys, ir pakankamai pri- 
silinksminta. 

— Kas žino, iš kur jis tai nusirašė, - pasimė- 
gaudama tarstelėjo mergina. - Mūsų mažasis 
poetų karalius. 

Akimirką maniau turįs išlįsti iš savo slėp- 
tuvės ir pripulti prie jos, papurtyti, apšaukti ir 
paprašyti pasiaiškinti, bet dar likusi išdidumo 
kruopelė mane sulaikė. 

— Ir? — paklausė viena mergina ir atsisėdo. — 
Ką dabar darysi? Važiuosi su juo? 

Liusilė energingai žaidė savo auksiniais kaip 
fėjos plaukais, o aš stovėjau, sulaikęs kvėpavimą, 
ir laukiau savo mirties nuosprendžio. 

— Su Žanu Luku? — paklausė lėtai. — Tu iš- 
protėjai? Ką veiksiu su juo? 

Ir lyg to dar nebūtų buvę gana, pridėjo: 

— Juk jis dar vaikas! Nenoriu žinot, kaip jis 
bučiuojasi, fee! — ir pasipurtė. 

Merginos sukvykė iš susižavėjimo. 

Liusilė juokėsi, dar spėjau pagalvoti, kad šiek 
tiek per garsiai ir per spigiai, o tuomet kritau, 
smigau lyg Ikaras į jūros gelmę. 

Troškau paliesti saulę ir nudegiau. Mano 
skausmas buvo beribis. 

Tylutėliai nuslinkau, atgal sliūkinau apdujęs, 
apsvaigintas mimozų kvapo ir mažos merginos 
žiaurumo. 

Dar ir šiandien mimozų kvapas man sukelia 
neigiamus jausmus, tačiau Paryžiuje šių švel- 
nyčių augalų rasi tik gėlių parduotuvėse, nors 
jie ir nelabai tinka merkti į vazą. 

Mano ausyse skambėjo Liusilės žodžiai. Net 
nejaučiau, kad per skruostus teka ašaros. Ėjau 
vis greičiau ir greičiau, kol galiausiai pradėjau 


bėgti. 


Bet kodėl tai taip gražu? Kada nors kiek- 


vienam sudrasko širdį, o pirmą kartą skauda 


ypač. 


Taip baigėsi maža mano pirmos didelės 
meilės istorija — sidabrinis žiedas dar tą pačią 
dieną nuskriejo į prie Prancūzijos krantų ty- 
vuliuojančią jūrą. Su beprotišku įtūžiu ir savo 
giliai sužeistoje sieloje jausdamas didžiausią be- 
jėgiškumą sviedžiau jį į žydrą vandenį, kuris tą 
beprotiškai gražią dieną — vis dar pamenu ciks- 
liai - buvo Liusilės akių spalvos. 

Tą tamsią valandą, taip skausmingai kon- 
trastuojančią visai mane supančiai linksmybei, 
prisiekiau — liudininkas buvo amžinoji jūra, 
galbūt kelios žuvys, abejingai besiklausančios 
įširdusio jaunuolio žodžių, — prisiekiau daugiau 


niekada nerašyti meilės laiško. 


Po kelių dienų išvykome į Sent Maksimą 
pas mamos seserį ir ten praleidome vasaros atos- 
togas. O kai prasidėjo pamokos, vėl sėdėjau su 
senu geru mokyklos draugu Etjenu, kuris po 
atostogų sugrįžo pasveikęs. 

Liusilė, mano nuostabiai graži išdavikė, 
pasitiko mane saulės nuauksinta oda ir kreiva 


18 


šypsena. Mergina pasiteisino, kad išvyka į Hjero 
salas neišdegė, nes, deja, ji jau buvo suplanavusi 
kai ką kita. Draugė iš Paryžiaus, 626 2b6/a. O 
vėliau ir manęs nebebuvę. Liusilė nekaltai žvelgė 
į mane. 

— Viskas gerai, — trumpai tarstelėjau ir pa- 
traukiau pečiais. — Tik tokia nuotaika buvo už- 
ėjus. 

Tuomet apsigręžiau ir palikau ją stovėti su 
draugėmis. Suaugau. 

Niekam nepasakojau apie šį savo išgyve- 
nimą, netgi savo susirūpinusiems tėvams, kurie 
pirmomis siaubingomis dienomis po to maty- 
davo mane tik gulintį lovoje ir atviromis akimis 
spoksantį į lubas, tėvai pasikeisdami bandė 
mane paguosti, nesistengdami iš manęs išpešti 
mano paslapties, už ką dar šiandien esu jiems 
labai dėkingas. 

— Viskas bus gerai, — kalbėjo jie. — Žinai, gy- 
venime tai kalnas, tai pakalnė. 

Kažkada, kad ir kaip neįtikėtinai tai skam- 
bėjo, skausmas iš tiesų atlėgo, ir mano senasis 
linksmumas grįžo. 

Tačiau nuo tos vasaros mano santykiai su ra- 
šytiniu žodžiu tapo šiek tiek prieštaringi. Šiaip 

ar taip, jei tik kalbama apie meilę. Galbūt dėl 
to ir tapau galerininku. Užsidirbu parduodamas 
paveikslus, myliu gyvenimą, mielai bendrauju 
su gražiomis moterimis ir didžiai harmoningai 
gyvenu su savo ištikimuoju dalmantinu Sezanu 
viename iš populiarų Paryžiaus kvartalų. Geriau 
būti ir negalėjo. 

O savo priesaikos neberašyti meilės laiškų 
laikiausi, galite patikrinti. 

Jos laikiausi iki... taip, iki man po beveik 
dvidešimties metų nutiko ši iš tikrųjų neįtikė- 
tina istorija. 

Istorija, prieš kelias savaites prasidėjusi 
pačiu keisčiausiu laišku, kurį vieną rytą radau 
savo pašto dėžutėje. Tai buvo meilės laiškas, ir 
jis aukštyn kojomis apvertė mano puikiausiai 
sustyguotą gyvenimą. 


—-2 


Žvilgrelėjau į laikrodį. Dar viena valanda. Ma- 
riona kaip visada vėluoja. 

Tikrindamas vaikščiojau aplink slankiąsias 
sienas ir stumdžiau „Le Grand Rouge“ — milži- 
nišką raudonos spalvos kompoziciją, pagrindinį 
vernisažo, turėjusio prasidėti pusę aštuonių, pa- 
veikslą. 

Žiuljenas su raudonojo vyro taure kiūtojo 
ant vienos iš baltų sofų ir papsėjo jau vienuo- 
liktą cigaretę. 

Prisėdau prie jo. 

— Na, nerviniesi? 

Jo dešinė pėda, apauta langeliais išmargintu 
„Van“ firmos sportiniu bateliu, judėjo. 

— Aišku, žmogau, ką gi sau manai? — vai- 
kinas giliai įtraukė ir išpūtė dūmus prieš savo 
gražų jaunuolišką veidą. — Vis dėlto mano pir- 
moji tikra paroda. 

Jo atvirumas, kaip visada, nuginklavo. Apsi- 
vilkęs paprastais baltais marškinėliais ir mūvintis 
džinsus, į pagalves susmigęs trumpais šviesiais 
plaukais jis šiek tiek buvo panašus į jauną Blinkį 
Palermą“. 

— Viskas bus gerai, - pasakiau. — Mačiau ir 
daug didesnio šūdo. 

Mano pasakymas privertė jį nusijuokti. 

— Žmogau, tu tikrai moki padrąsinti, - Žiul- 
jenas suspaudė cigaretę į sunkią ant stalelio prie 
sofos stovinčią stiklinę peleninę ir pašoko. Lyg 
tigras slinko palei galerijos sienas, vaikštinėjo 
aplink pastatomas sieneles ir apžiūrinėjo ryškius 
savo tapytus didelio formato paveikslus. 

— Ei, jie ne tokie jau ir blogi, — galiausiai iš- 
tarė ir patempė lūpas. Tada kelis žingsnius atsi- 
traukė atgal. - Mums tik reikėjo daugiau vietos, 
tada viskas būtų atrodę dar geriau, — vaikinas 
dramatiškai pamakalavo rankomis aplinkui. — 
Vieta... Plotas... Erdvė... 

Gurkštelėjau raudonojo vyno ir atsilošiau. 

— Taip, taip. Kitą kartą išsinuomosime Pom- 
pidu centrą, — tarstelėjau ir prisiminiau, kaip 
Žiuljenas pirmą kartą prieš keletą mėnesių atėjo 
* Blinky Palermo (1943—1977) - vokiečių dailininkas abstrakcio- 


nistas. 


ŽŽ 


į mano galeriją. Buvo paskutinis sekmadienis 
prieš Kalėdas, visas Paryžius žėrėjo sidabru ir 
baltuma, prie muziejų, priešingai nei įprasta, 
nebuvo jokių eilių, tou: /e monde* buvo išsi- 
ruošęs į dovanų medžioklę, ir mano galerijoje 
kiaurą dieną nenutilo durų skambutis. 

Pardaviau tris gana brangius paveikslus, 
ir visai ne nuolatiniams klientams, būsimos 
šventės Paryžiaus gyventojams tikriausiai pa- 
žadino meno troškimą. Kaip tik jau buvau 
beuždarąs galeriją, kai staiga galerijos „Galerie 
du Sud“ - kaip pakrikštijau savo mažąją meno 
šventyklą Senos gatvėje — tarpduryje pasirodė 
Žiuljenas. 

Patikėkite, nelabai nudžiugau. Niekas kitas 
galerininkui labiau neištampo nervų, kaip kaž- 
kokie nevykėliai, kurie nesusitarę užgriūva, ati- 
daro savo didelius segtuvus ir nori parodyti tai, 
ką mano esant šiuolaikiniu menu. Be to, jie visi 
(visi!), išskyrus kelias kuklias išimtis, mano esą 
lusianai froidai**. 

O kad vis dėlto pasikalbėjau su jaunuoliu, 


ant akių užsimaukšlinusiu kepuraitę, kaltas 


* Tour le monde (pranc.) - visas pasaulis. 
** Lucian Freud (1922) - naujojo figūraryvumo srovės dailininkas, 
vienas žymiausių šiuolaikinių dailininkų. 

buvo Sezanas, ir štai dabar į tą jaunuolį dėjau 
dideles viltis. 

Sezanas, kaip jau minėjau, yra mano šuo — 
trejų metų labai energingas dalmantinas. O 
aš puoselėju (kaip galima lengvai atspėti, nors 
diena iš dienos mielai užsiimu šiuolaikiniu 
menu) tylią aistrą to paties vardo prancūzui dai- 
lininkui — genialiam modernizmo pradininkui. 
Jo kūriniai man nepasiekiami, jausčiausi labai 
laimingas, jei turėčiau tikrą Sezaną, kad ir patį 
mažiausią. 

Taigi, kaip tik norėjau nuo durų nuvyti 
Žiuljeną, kai Sezanas lodamas iššoko iš galinio 
kambario, letenomis per lygų parketą nučiuožė 
prie kailinukais vilkinčio jaunuolio, pradėjo 
aplink jį šokinėti ir tyliai inkšdamas nuolankiai 
palaižė rankas. 

— Sezanai, šalin! — sušnypščiau, tačiau šuo 
kaip visada manęs neklausė. Deja, jis labai 
blogai išauklėtas. 

Galbūt dėl to, kad šiek tiek nepatogiai jau- 
čiausi prieš jaunuolį, kuris dabar žaidė su mano 
šunimi, prisiverčiau išklausyti. 

— Pradėjau priemiesčiuose — piešdamas gra- 
fičius, — vaikinas šyptelėjo. — Būdavo išties super, 
naktimis išeidavome ir piešdavome. Greitkelių 

tiltai, seni fabrikai, mokyklų tvoros, vieną kartą 
piešėme netgi ant traukinio. Bet dabar piešiu tik 
ant drobės, nesirūpinkit! 

Viešpatie, juk tai grafitininkas, dar to man 
betrūko! Atsidusęs atsiverčiau man paduotą ap- 
lanką. Varčiau tikrą eskizų, grafičių piešinių ir 
paveikslų nuotraukų chaosą. Turiu pripažinti, 
kad jaunuolis turėjo neblogą ranką. 

- Ir? — susijaudinęs paklausė Žiuljenas kasy- 
damas Sezanui sprandą. — Ką manote? Tikrovėje 
paveikslai atrodo tikrai daug geriau — piešiu tik 
didelio formato paveikslus. 

Linktelėjau, o tuomęgt mano žvilgsnis už- 
kliuvo už paveikslo, pavadinto „Braškinė širdis“. 
Jame buvo pavaizduota ištęsta širdis, viduryje 
jos — vos pastebimas įdubimas, o paviršius buvo 
panašus į braškės paviršių. „Braškinę širdį supo 
maži, tamsiai žali lapeliai, paveikslas nutapytas 
naudojant mažiausiai trisdešimt skirtingų rau- 
donos atspalvių. Kartą pas savo draugą Bruną — 
gydytoją ir prisiekusį hipochondriką — mačiau 
skaitmeninį jo širdies filmuką, įrašytą diagnos- 
tinėje klinikoje. (Beje, jo širdis buvo visiškai 
sveika!) Ir iš tikrųjų, šis gyvybiškai svarbus 
raumuo buvo labiau panašus į braškę nei į 
įprastai visur piešiamas širdis ir širdutes. 


Kad ir kaip ten būtų, tačiau jauno meni- 
ninko paveiksle nupiešta širdis turėjo kažkokio 
natūralaus „vaisiškumo“, tad nežinojai, ar gir- 
dėjai plakančią braškės širdį, ar mieliau norėjai 
į ją kibti dantimis. Paveikslas buvo gyvas, kuo 
ilgiau į jį žiūrėjau, tuo labiau jis man patiko. 

— Šitas atrodo įdomus, — pirštu bedžiau į 
nuotrauką. — Norėčiau pamatyti originalą. 

— Gerai, jokių problemų. Tik jo parametrai 
du ir trys metrai. Kabo mano ateljė. Galite už- 
sukti bet kada. O gal geriau man jį atvežti? Irgi 
ne problema. Galiu atvežti, kad ir šiandien! 

— Dėl Dievo meilės, nereikia, - nusijuokiau, 
tačiau jo entuziazmas mane sujaudino. — Ar tai 
akrilas? — paklausiau nenorėdamas praskysti. 

— Ne, aliejus. Nemėgstu akrilinių spalvų, — 
vaikinas trumpai žvilgtelėjo į nuotrauką ir apsi- 
niaukė. — Nutapiau, kai mane paliko draugė, — 
kaire ranka stuktelėjo sau į krūtinę. - Iškentėjau 
daug! 

— O... MRB tai jūs? - paklausiau, nenorė- 
damas toliau klausytis jo išpažinties, ir paro- 
džiau į signatūrą. 

— Taip, žmogau. C'est moi!“ 


* Cest moi! (pranc.) — tai aš! 

Pažiūrėjau į jo mažą vizitinę kortelę ir surau- 
kiau antakius: 

— Žiuljenas d'Ovideo? — ištariau paraidžiui. 

— Taip, toks mano vardas, — patvirtino jau- 
nuolis. - Ber pasirašinėju MRP Žinote, čia dar 
iš grafičių laikų. — Menui reikia ploto, - vaikinas 
šyptelėjo. — Čia vis dar toks mano šūkis. 

Valanda vėliau, nei ketinau, užrakinau savo 
galerijos duris ir pažadėjau Žiuljenui po Nau- 
jųjų metų apsilankyti jo ateljė. 

— Žmogau, puiku, man čia tikrai pati gra- 
žiausia kalėdinė dovana, — pasakė vaikinas 
mums atsisveikinant. 

Paspaudžiau jam ranką, jaunuolis nuvingu- 
riavo savo dviračiu, o aš su Sezanu nusileidau 
žemyn Senos gatve į kavinukę „La Palette“ ko 
nors užkąsti. 


Ir iš tikrųjų pirmosiomis sausio dienomis 
nuvažiavau pas Žiuljeną d'Ovideo ir aplankiau jį 
jo šiek tiek aptriušusioje Bastilijos kvartale esan- 
čioje ateljė. Apžiūrėjau vaikino darbus, man jie 
pasirodė tikrai verti dėmesio, o pabaigoje pasiė- 
miau „Braškinę širdį ' ir pakabinau pabandymui 


savo galerijoje. 


Po dviejų savaičių amerikietė kolekcininkė 
Džeinė Hirstman, kuri buvo viena iš mano ge- 
riausių klienčių, stovėjo priešais paveikslą ir ža- 
vėdamasi garsiai spygavo: „Jts amazing, darling! 
Just amazing!"* 

Moteris purtė savo ugnies raudonumo į visas 
puses styrančias garbanas (tai jai teikė išskirtinę 
dramatišką išvaizdą), atsitraukė per žingsnį atgal ir 
į paveikslą keletą minučių žiūrėjo primerkusi akis. 

— Tai aistros apgynimas mene, — pagaliau iš- 
tarė, jos dideli auksiniai žiedo formos auskarai 
virpėjo sulig kiekvienu žodžiu. — Wow)! I love ir, 
its great!** 

Na, paveikslas iš tiesų buvo didelis. Žinojau, 
kad Džeinė Hirstman dievino didelio formato 
paveikslus — tokia jos išskirtinė silpnybė — bet 
moteriai, kuri per pastaruosius metus iš „Wal- 
lace“ fondo įsigijo kelis tikrai reikšmingus 
darbus, tai nebuvo svarbiausias kriterijus. 

Džeinė atsisuko į mane: 

— Kas čia toks MRP? - paklausė grobuo- 
niškai žvelgdama. — Ar ką nors praleidau? Ga- 
lima pamatyti daugiau? 


* Its amazing, darling! Just amazing! (angl.) - Brangusis, tai nuos- 
tabu! Tiesiog nuostabu! 
** Wow! I love it, its great! (angl.) - Oho! Man patinka, didinga! 

Papurčiau galvą. Beveik visi kolekcininkai, 
kuriuos pažįstu, tampa maniakais, kai tik pir- 
mieji užuodžia kažką nauja. 

— Mano mieloji Džeine, nuo jūsų tikrai 
nieko neslėpčiau! Čia vienas jaunas Paryžiaus 
menininkas, Žiuljenas d'Ovideo. Jam atsto- 
vauti pradėjau visai neseniai, - paaiškinau ir 
nusprendžiau nedelsdamas su Žiuljenu pasira- 
šyti sutartį. - MRP atspindi jo meno suvokimą: 
menui reikia ploto. 

— Aaaach, - suburkavo moteris. - Menui 
reikia ploto. Gerai, labai gerai, — pagarbiai pa- 
linksėjo galva. - Menui reikia ploto, o jausmams 
reikia erdvės, štai kaip! Žiuljenas d'O... kaip? Na, 
nesvarbu... Žanai Lukai, privalote ką nors su juo 
padaryti. Darykite ką nors su juo, sakau jums, šis 
tipelis isga7sė4 Mano nosis tai užuodžia! 

Jei į reikalą Džeinė Hirstman „įtraukdavo“ 
savo nosį, kuri iš tikrųjų buvo gana didelė, de- 
rėjo tai vertinti rimtai. Ji kartą jau suuodė vieną 
paveikslą, kuris vėliau buvo parduotas tikrai 
brangiai. 

— How much?* - paklausė kolekcininkė, ir aš 


pasakiau tikrai per didelę kainą. 


* How much? (angl.) - kiek? 

Džeinė „Braškinę širdį“ nupirko dar tą pačią 
dieną ir už jį ant stalo paklojo didelę krūvą do- 
lerių. 

Kai aš pats pranešiau naujieną, Žiuljenas 
suspirgo iš laimės. Jis spontaniškai apkabino 
mane savo dažais ištepliotais delnais, kurių at- 
spaudai dabar visiems laikams liko ant mano 
gražaus žydro kašmyrinio megztuko. Tačiau 
kas žino, galbūc šis kasdienai skirtas megztinis 
(deja, mano mėgstamiausias) vieną dieną bus 
vertas neįtikėtinai daug - kaip vienas ready- 
made* daiktų, atspindinčių laimingiausią me- 
nininko gyvenimo akimirką. Manau, kad šiais 
laikais, kai viskas gali būti menas, o „Sotheby's“ 
aukcione Milane už neįtikėtinas sumas kaip 
„merda di artista“** parduodami netgi į skar- 
dines sukrėsti italo menininko ekskrementai, 
tai visai įmanoma. 

Šiaip ar taip, bet tą laimingą sausio vakarą 
su Žiuljenu jo nešildomoje ateljė išlenkėme po 
keletą stiklų, po kelių valandų vienas kitą jau 
tujinome ir patraukėme į barą. 


* kasdienio vartojimo daiktai, kuriemas suteikiamas meno kūrinio 
statusas. 
** Merda di artista (ita.) —- menininko šūdas. 

Kitą rytą gana pagiringas viltį teikiantis jau- 
nasis menininkas atėjo į „Galerie du Sud“, kur 
kartu pradėjome rengtis parodai „Menui reikia 
ploto“, būtent ją dabar po mažiau nei penkio- 
likos minučių turėjome atidaryti. 

Kurgi Mariona? Nebegalima ja pasikliauti 
nuo tada, kai mergina susipažino su tuo mo- 
tociklininku. Mariona studijavo meną ir mano 
galerijoje dabar atliko praktiką. Ir ji tikrai gera 
darbuotoja, kitaip jau kelis kartus man buvo pa- 
nižę delnai, kaip norėjau ją išmesti. 

Mariona, nuolat kramtydama gumą, sutvar- 
kydavo sudėtingiausius reikalus ir visus klientus 
apvyniodavo aplink pirštą. Taip pat ir aš nega- 
lėjau atsispirti jos natūraliam žavesiui. 

Lauke garsiai suriaumojo. Po akimirkos at- 
silapojo durys, ir į galeriją įkaukšėjo begėdiškai 
trumpa juoda aksomine suknute apsitaisiusi 
Mariona. 

— Štai ir aš, — pareiškė švytėdama ir, išda- 
vikiškai nuraudus skruostams, pasitaisė plačią 
ilgus šviesius plaukus juosiančią juostą. 

— Mariona, kada nors lėksi iš darbo! — pareiš- 
kiau. — Ar neturėjai čia būti jau prieš valandą? 

Mergina šypsodamasi nuo mano tamsaus 


švarko nuėmė baltą siūliuką. 

— Ak, Žanai Lukai, nagi, atsipalaiduok. 
Viskas vyksta pagal planą. 

Pakštelėjo man į skruostą ir sumurmėjo: 

— Nepyk, bet anksčiau tikrai negalėjau. 

Tuomet kulinarinio aptarnavimo įmonės 
merginoms davė keletą nurodymų, paklausė jų, 
ką gi ten pridariusios, o milžinišką prie įėjimo 
stovinčią gėlių puokštę sutvarkė taip, kad ati- 
tiktų jos estetinį stiliaus pojūtį. 


Pamatęs pirmus Senos gatve ateinančius sve- 
čius, pasisukau į Žiuljeną. 

— Showtime, - ištariau. — Prasideda. 

Kulinarinio aptarnavimo įmonės merginos 
į taures pripylė šampano, aš pasitaisiau šilkinę 
kaklaskarę (manau, kad jos daug malonesnės 
nešioti nei tie smaugiantys kaklaraiščiai) — akse- 
suarą, dėl kurio mano draugai į mane kreipda- 
vosi pravarde „hercoge Žanai“. Na, gyventi tai 
netrukdo. 

Apsidairiau. Į kelnių kišenes susikišęs rankas 
Žiuljenas stovėjo prie galinės galerijos sienos, 
savo neišvengiamąją skrybėlę, su kuria nie- 
kuomet nesiskyrė, užsismaukęs beveik iki akių. 

— Nagi, ateik čionai, — padrąsinau. — Juk čia 


tavo vakarėlis. 

Pastatęs pečius prisliūkino, visai kaip 
Džeimsas Dynas. 

— Ir prašau, nusiimk pagaliau tą skrybėlę. 

— Kuo tau nepatinka mano skrybelė, 
žmogau? 

— Nori pasislėpti? Juk nebesi vaikėzas, prie- 
miesčiuose tepliojantis grafičius, ir eini ne į gat- 
vės vakarėlį. 

— Ei, ką tai reiškia? Staiga tapai sušiktu 
snobu, ką? Boisas* juk irgi turėjo... 

— Boisas ilgai neatrodė taip gerai kaip 
tu, — pertraukiau. — Nagi, tiesiog nusiimk! Dėl 
manęs, savo seno mecenato. 

Žiuljenas nenoriai nusiėmė skrybėlę ir nu- 
sviedė ją po sofa. Atidariau stiklines duris, 
įkvėpiau vasaršilčio gegužės oro ir pasveikinau 
pirmus svečius. 


Po dviejų valandų jau žinojau, kad vernisažą 
lydėjo sėkmė. Galerija buvo pilna kuo puikiau- 
siai besilinksminančių žmonių, kurie atsipalai- 
davę sėdėjo sofose ir gurkšnojo šampaną, arba 
stovėdami prieš eksponatus reiškė savo nuo- 


* Joseph Beuys (1921-1986) - šiuolaikinės dailės krypčių at- 
stovas, vokiečių tapytojas, skulptorius, objektų dailės atstovas ir 
meno pedagogas. 

monę, po to pirštų galiukais į burną kišdami 
užkandėles. Atėjo visa menu besidominčių as- 
menų armija, trys kultūros leidinių redaktoriai, 
kai kurie geri klientai, taip pat matėsi keletas 
naujų veidų. 

Abiejose galerijos salėse ausis kurtino gyvas 
balsų gaudesys, fone Emi Vainhaus dainavo „/ 
told you, I was trouble“, o dama iš „Le Figaro“ 
akivaizdžiai buvo pametusi galvą dėl Žiuljeno. 

Keli asmenys jau teiravosi dėl „Le Grand 
Rouge“ ir „Lheure Bleu“ - įspūdingo moters 
akto, kurį tamsiai mėlynos spalvos kompozici- 
joje įžvelgdavai tik iš antro karto. 

Puiki nuotaika, tik Bitneris (labai įrakingas 
kolekcininkas, Diuseldorfe pats turintis galeriją 
ir prisidedantis rengiant meno parodą „Art Co- 
logne“*) nuolat burbėjo. Tipiška! 

Vienas kitą pažinojome daugelį metų, ir aš 
dabar, kaip visuomet, kai jis atvykdavo į Paryžių, 
buvau rezervavęs kolekcininkui vietą viešbutuke 
„Duc de Saint Simon“ ir pasirūpinau, kad jis 
gautų savo mėgstamiausią kambarį. Kadangi 
šiame viešbutyje dažnai apgyvendindavau iš 
užsienio atvykusius klientus, mano santykiai su 


* „Art Cologne“ — žymi moderniojo, pokario ir šiuolaikinio meno 
paroda Kelne. 

viešbučio registratūroje dirbančiais darbuotojais 
buvo geri, ypač nuo tada, kai ten pradėjo dirbti 
Luiza Konti, savininko dukterėčia, kurios šeima 
gyveno Romoje. 

— Mesjė Kertas Viteneris? — Luiza sušuko į 
ragelį, lyg tai būtų koks ateivis. 

— Karlas, — atsidusęs patikslinau, — Karlas. Ir 
jo pavardė yra Bitneris, prasideda raide „B! 

Iš pradžių privalėjau susitaikyti su tuo, kad 
Luiza Konti (nepaisant to, kad vilkėjo tamsų 
kostiumėlį ir nešiojo „Chanel“ akinius juodais 
rėmeliais, kad buvo jauno amžiaus ir neprie- 
kaištingas elegancijos pavyzdys) turėjo mielą 
silpnybę dažnai supainioti arba iškraipyti vieš- 
bučio svečių vardus ir pavardes. 

— Aaach, entendu*i Mesjė Šarlis Biteneris! 
Kodėl iš karto nesakėte? — jos balse girdėjau tylų 
priekaištą ir nurijau pastabą. — Mėlynasis kam- 
barys... Luktelėkite... 5 bien, galima suorgani- 
zuoti. 

Mintyse įsivaizdavau, kaip madmuazelė 
Konti, sėdėdama už antikvarinio registratūros 
stalelio tamsiai žalia „Waterman“ plunksna, 
kuri, kaip ir visos „Waterman“ plunksnos, leido 


* Entendu! (pranc.) - suprantu! 


rašalą, stropiai į viešbučio rezervacijos žurnalą 
rašalu aptaškytais pirštais rašo Šarlio Bitenerio 
pavardę, ir nusišypsojau. 

Mano santykiai su Bitneriu buvo prieš- 
taringi. Iš tiesų mėgau šį apie dešimt metų už 
mane vyresnį ir dėl savo pusilgių tamsių plaukų 
į pietietį panašų vyrą. Tačiau širdies gilumoje 
baiminausi jam pasirodyti blogai. Žavėjausi jo 
nuoseklumu, neklystančia uosle, bet nekenčiau 
jo tiesiog nepakenčiamos arogancijos. Be to, pa- 
vydėjau jam dviejų Rainerio Fetingo* „Yellow 
Cab“ tematikos paveikslų ir Marko Rothko** 
paveikslo, kurie jam priklausė. 

Bitneris stovėjo priešais „Unigue au 
Monde“ - didelio formato paveikslą iš mėlynos 
ir žalios atspalvių ir taip susiraukė, lyg būtų at- 
sikandęs citrinos. 

— Nežinau, - girdėjau, kaip sakė šalia sto- 
vinčiai tamsiaplaukei damai. — Paprasčiausiai 
negerai... nutapyta. Paprasčiausiai negerai nu- 
tapyta. 

Karlas Bitneris prancūziškai kalbėjo laisvai, 
nekenčiau jo žudikiškų sakinių. 

* Rainer Fetting (1949) — vokiečių dailininkas ir skulptorius. 
** Mark Rothko (tikr. Markus Rotkovič ;(1903—1970) - abstrak- 


čiojo ekspresionizmo atstovas. 

Dama pakreipė galvą. 

— Na, o man atrodo, kad jis kažką turi, — 
mąsliai paaiškino ir gurkštelėjo iš savo šampano 
taurės. - Negi nejaučiate šios... harmonijos? 
Kaip taikus žemės ir jūros susitikimas. Man at- 
rodo, kad jis labai natūralus. 

Rodės, kad Bitneris susierzino. 

— Ber ar tai modernu? — paprieštaravo. — 
Kodėl gi reikia slėptis monumentalizme? 

Nusprendžiau įsikišti. 

— Taigi tokia yra prigimtinė jaunimo privi- 
legija — viskas turi būti didinga ir kilnu. Džiau- 
giuosi, kad galėjote atvykti, Karlai. Kaip matau, 
jums linksma. 

Pažvelgiau į šalia Bitnerio stovinčią damą, 
vilkinčią kreminės spalvos kostiumėliu. Jos mė- 
lynos akys labai ryškiai kontrastavo su tamsiais 
plaukais. 

— Enchantė*! - linktelėjau. 

Tamsiaplaukė gražuolė nespėjo man nieko 
atsakyti, kai išgirdau, kaip kupinas susižavėjimo 
balsas šaukia mano vardą. 

— Žanai Lukai, ak, hercoge Žanai, mon trės 


chber ami ** 


* Enchantė! (pranc.) — sužavėtas! 
** Mon trės cher ami! (pranc.) - mano gerbiamas drauge! 


Tai buvo Aristidas Mersjė, Sorbonos uni- 
versiteto literatūros dėstytojas, dabar, kaip ir 
visuomet, labai elegantiškas, vilkėjo ryškiai 
geltonos spalvos liemenę ir skersai kambario 
skriejo manęs link. Aristidas - mano vienintelis 
pažįstamas vyras, galintis vilkėti ryškiai geltonos 
spalvos drabužius ir vis dėlto atrodyti aristokra- 
tiškai. Akimirką jo susižavėjęs žvilgsnis nuslydo 
mano kaklaskare, po to Aristidas man pakštelėjo 
į abu skruostus. 

— Oo, trės chic*! Tai „Ėtro“? — paklausė ir ne- 
laukė atsakymo. — Mano mielasis hercoge, čia 
fantastiškai puiku, tiesiog stulbinama! 

Aristidas kalbėdamas nuolat įterpia superla- 
tyvų ir šauktukų ir iki šiol giliai apgailestauja, 
kad aš — 4 son avis** -— jaučiu potraukį „ne tai“ 
lyčiai. („Vyras, turintis žavo skonį, tikra katas- 
trofa!“) 

— Džiugu tave matyti, Aristidai! - draugiškai 
paplojau jam per pečius. Nors niekada iš mūsų 
neišeis pora, vertinu savo seną bičiulį Aristidą. 
Jis turi nuostabų humoro jausmą, o tai, kaip 
lengvai šokinėja nuo literatūros prie filosofijos 
ir istorijos temų, mane nuolatos stulbina. Jo 


* Trės chic! (pranc.) - kaip prašmatnu! 
**" 4son avis (pranc.) - jo nuomone. 

paskaitos labai populiarios, pasivėlinusius jis pa- 
sveikina coram publico* ir rankos paspaudimu. 
Ir dėstytojas laikosi šūkio, kad jam užteks, jei 
studentai iš vienos paskaitos į namus išsineš tris 
sakinius. 

Aristidas šypsojosi. 

— Kaip matau, jau susipažinote? Non? — 
viena ranka apkabino tamsiaplaukę nepažįsta- 
mąją, kuri veikiausiai buvo atėjusi su juo. — Čia 
mano mieloji Šarlotė! Šarlote, tai galerijos šei- 
mininkas, mano senas draugas ir mylimiausias 
galerininkas — Žanas Lukas Šampoljonas, — ži- 
noma, jis tiesiog negalėjo nepaminėti viso mano 
vardo. 

Tamsiaplaukė ištiesė man ranką. Ji buvo šilta 
ir tvirta. 

— Šampoljonas? — paklausė, o aš jau žinojau, 
kas bus toliau. — Taip pat, kaip tas Šampoljonas, 
garsusis egiptologas, Rozetės akmenį... 

— Taip, būtent tas, — įsikišo Aristidas. — Ar 
tai ne puiku? Žanas Lukas netgi susijęs su juo 
giminystės ryšiais! 

Aristidas švytėjo, Bitneris išsišiepė, o dama, 
apie kurią dabar žinojau, jog jos vardas Šarlotė, 


* Coram publico (loc.) — viešai. 

pakėlė gražiai išlenktus antakius, ir aš paprieš- 
taravau: 

— Kaip vanduo nuo kisieliaus, bet pusę 
velnio. 

Nesvarbu, ką dabar besakiau, Šarlotė ma- 
nimi jau buvo susidomėjusi, visą vakarą ji nuo 
manęs nesitraukė ir po ketvirtos taurės šampano 
man papasakojo, kad yra politiko žmona ir mir- 
tinai nuobodžiauja. 


Kai prieš pat vienuoliktą valandą išėjo pas- 
kutiniai svečiai, likome keturiese — Bitneris, 
Žiuljenas, aš ir jau šiek tiek įkaušusi Šarlotė. 

— O ką dabar darysime? — susižavėjusi su- 
krykštė moteris. 

Bitneris pasiūlė mažame ramiame vieš- 
bučio „Duc de Saint-Simon“ bare išlenkti po 
taurelę, kad būtų galima lengviau užmigti. 
Būtų puiku, nes jis po to iš karto galėtų eiti į 
savo kambarį. 

Užleidau jam priekinę keleivio vietą taksi ir 
įsispraudžiau gale tarp Žiuljeno ir Šarlotės. Sen 
Žermeno bulvaru kylant aukštyn, staiga pajutau 
švelnų prisilietimą. Šarlotė ranka glostė man 
šlaunį. Tiesa sakant, iš jos nenorėjau nieko, bet 
mane sujaudrino jos čiupinėjantys pirštai. 

Žvilgtelėjau į Žiuljeną. Tačiau vaikinas, tą 
vakarą sulaukęs pripažinimo, buvo pilnas eufo- 
rijos ir pasilenkęs priekin gyvai šnekučiavosi su 
Bitneriu. 

Šarlotė suokalbiškai man nusišypsojo. Galbūt 
tai ir buvo klaida, bet atsakiau į jos šypseną. 


Viešbučio „Duc de Saint-Simon“ registra- 
tūroje mus pasveikino naktinis portjė — elegan- 
tiškai vilkintis tamsiaodis tamilas. 

Nusileidome į apačią - po akmenimis grįsto 
seno rūsio skliautais įrengtą bariuką, mums pa- 
sisekė, nes barmenas dar buvo čia ir šluostė pas- 
kutines taures. Mus pamatęs, mandagiai linkte- 
lėjo, o mes drąsiau įsitaisėme tuščiame rūsyje. 
Ant sienų kabojo seni paveikslai ir veidrodžiai 
aukso spalvos rėmuose, šalia jaukių medžiaga 
aptrauktų foteliukų stovėjo juosmens aukščio 
lentynos su knygomis, visuomet, kai tik čia bū- 
davau, negalėdavau atsispirti senoviškam šios 
dideliame Paryžiuje įrengtos mažos slėptuvės 
žavesiui. 

Užsisakėme dar po taurę šampano ir rūkėme 
cigariles, nes buvome vieninteliai svečiai ir ma- 
nėme, jog to nusipelnėme (barmenas apsimestinai 
to nematė ir praeidamas lyg atsitiktinai ant stalo 

padėjo peleninę), plepėjome nesąmones, o Žiul- 
jenas pasakojo beprotiškas istorijas iš tų laikų, kai 
piešė grafičius. Birneris kvatojo garsiausiai. Atrodė, 
kad jo antipatija monumentalistams nuslopo. 

Prieš pat pirmą barmenas mūsų kukliai pa- 
klausė, ar dar norėtume ko nors išgerti. 

— Žinoma! — šalia manęs sėdinti ir linksmai 
judindama savo juodu lakiniu bateliu apautą 
pėdą sušuko Šarlotė. — Prašau, išgerkime dar po 
vieną atsisveikinimui! 

Žiuljenas entuziastingai pritarė, jis galįs 
ir visą naktį taip siausti, Bitneris per pastarąjį 
pusvalandį šiek tiek apsnūdo ir dabar žiovavo 
užsidengęs burną delnu, aš irgi turėjau pripa- 
žinti, kad buvau pavargęs. Vis dėlto užsakiau po 
paskutinį gėrimą. 

— Jūsų noras — man įsakymas, madam. 

Šiaip ar taip, Šarlotė vis tiek nebūtų priė- 
musi atsisakymo. 

Dar kartą susidaužėme už gražų vakarą, gy- 
venimą ir meilę, o tada Šarlotė išpylė savo šam- 
pano taurę teisiai ant Bitnerio kelnių. 

— Ab, madame, cest pas grave*, - diploma- 


tiškai sureagavo mesjė Šarlis ir ranka, lyg nuim- 


* Ab, madame, cest pas grave (pranc.) — nieko tokio, ponia. 

damas siūlelį, perbraukė per savo šlapias kelnes. 
Tačiau po keleto minučių pareiškė būsiąs dė- 
kingas, jei galėtų paskęsti savo antikvarinėje 
prancūziškoje lovoje. 

— Pasimatysime! Bonne nuit*!- linktelėjo 
mums, o aš pasinaudojau proga ir užsakiau 
taksi. 

Privažiavus pirmajam taksi Šarlotė primyg- 
tinai norėjo užleisti jį Žiuljenui, o aš nujaučiau, 
kad ji taip elgėsi ne šiaip sau. Ir ką gi, kai norėjau 
įsodinti madam į antrą taksi, ji užsispyrusi rei- 
kalavo mums važiuoti kartu, ji juk galinti mane 
išleisti Kanet gatvėje (gyvenu šioje gatvėje) ir 
apskritai dar visai nenorinti namo. 

— Bet, madam, - nenoriai paprieštaravau, kai 
Šarlotė įsikibo man į ranką ir truktelėjo į galinę 
taksi sėdynę. - Jau vėlu, Jūsų vyras rūpinsis... 

Madam sukikeno ir įsitaisė sėdynėje. 

— Rue des Canettes, sil-vous plait**, - sušuko 
vairuotojui ir šelmiškai į mane pažiūrėjo. - Ak... 
mano vyras... tebūnie tai mano rūpestis. O gal 
jūsų laukia? 

Tylėdamas papurčiau galvą. Nuo tada, kai 
palikau Koralę (ar tai ji mane paliko?), bute 


* Bonne nuit! (pranc.) - labanakt! 
** Rue des Canettes, sil-vous plait (pranc.) — į Kanet gatvę, prašau. 

manęs laukia tik Sezanas — bet kuriuo atveju tai 
irgi turėjo savų privalumų. 

Važiavome ištuštėjusia Sen Simon gatve, pro 
restoraną „La Ferme Saint-Simon“, kur galima 
skaniai ir brangiai pavalgyti, ir kaip tik sukome 
į dar gana gyvą Sen Žermeno bulvarą, kai ant 
savo šlaunų vėl pajutau Šarlotės ranką. Moteris 
švelniai mane žnaibė ir į ausį šnibždėjo, kad jos 
vyras išvykęs į konferenciją, o vaikai jau dideli, 
ir ko gi būtų vertas gyvenimas, jei kartais ne- 
būtų galima pasimėgauti kokiu saldainiuku. Un 
tout petit bonbon! 

Apsvaigęs nuo alkoholio nujaučiau, kad tas 
saldainiukas turėčiau būti aš ir kad naktis dar 


ilgai nesibaigs. 


“R 


Kai kitą rytą pabudau, jaučiausi taip, lyg būčiau 
kūju gavęs per galvą. 

Visuomet, kai išgeriama viena taure per 
daug, vėliau dėl to gailimasi. 

Dejuodamas apsiverčiau ant šono, apgrai- 
bomis ieškodamas žadintuvo. Penkiolika minučių 
po dešimtos, o tai blogai, netgi labai blogai. Po 
valandos į Šiaurės traukinių stotį atvažiuos mesjė 
Tangas — menu besižavintis mano klientas iš Ki- 
nijos, o aš pažadėjau jį pasitikti prie traukinio. 

Apie tai pagalvojau pirmiausia. Antra mano 
mintis buvo Šarlotė. Atsigręžiau ir žvilgtelėjau į 
sujauktus patalus — juose nebuvo jokios moters. 
Nustebęs atsisėdau. 

Šarlotės nebuvo, dingę ir jos drabužiai, ku- 
riuos vakar naktį garsiai dainuodama moteris 
išmėtė mano bute. 

Atsidusęs akimirkai nukritau atgal ant pagalvių 


ir užsimerkiau. Mon dieu, kokia naktis! Maža buvo 

tokių naktų, kurias praleidau su moterimi, taip 
mažai miegojau, ir būtų įvykę taip mažai. 

Nusvirduliavau į virtuvę, ten mane nekan- 
triai džiugiai pasveikino Sezanas, įsipyliau didelę 
stiklinę vandens ir pasirausiau atsargų spintelėje 
ieškodamas aspirino. 

— Gerai, mano senuk, greitai eisim pasivaikš- 
čioti, — pažadėjau. 

Sezanas sulojo ir suvizgino uodegą. „Pasi- 
vaikščiojimas“ — vienintelis žodis, į kurį jis vi- 
suomet reaguodavo. Tada šuo pauostė mano 
nuogas kojas ir perkreipė galvą. 

„— Na, dama jau išėjo, — ištariau ir į stiklinę 
įmečiau tris aspirino tabletes. Atsižvelgdamas į 
savo dabartinę būklę ir man dar likusį laiko li- 
kutį, tuo buvau visai patenkintas. 

Įėjęs į vonią pirmiausia išvydau prie veidro- 


džio priklijuorą lapelį. 


Mano mielasis hercogė Žanai, 
ar visuomet verti moteris laukti taip ilgai, kol 
jos užmiegai 
Nepamiršk, lieki man kai ką skolingas! 
A tout bientėt“... 
Šarlotė 


* A tout bientėt (pranc.) - iki greito pasimatymo. 

Po rašteliu moteris lūpdažiu paliko bučinio 
žymę. 

Syptelėjau, nuplėšiau raštelį ir išmečiau į 
šiukšliadėžę. Iš tiesų pastaroji naktis nebuvo 
pats erotiškiausias potyris mano gyvenime. 

Besiskusdamas galvojau apie tai, kaip apgir- 
tusi Šarlotė įkandin manęs įvirto į butą ir pir- 
miausia užkliuvo už Sezano, kuris lodamas puolė 
jai po kojomis. Norėjau padėti viešniai atsistoti, o 
ji stipriai patraukė už mano kelnių klešnės žemyn, 
ir aš išsitiesiau šalia jos ant kilimo. 

— Ei, mesjė Šampoljonai, ne taip greitai! — 
kvatojo Šarlotė, ir jos veidas staiga atsidūrė 
svaiginamai arti. Šarlotė rankomis apsivijo man 
kaklą ir karštu bučiniu užspaudė lūpas. Jos lūpos 
prasivėrė, o idėja apie saldainiuką man staiga 
pasirodė visai viliojanti, panėriau rankas į jos 
tankius, tamsius, kvepalais „Samsara“ kvepian- 
čius plaukus. Juokdamiesi ir svyruoduliuodami 
nusigavome iki miegamojo. Kreminės spalvos 
kostiumėlis liko jau koridoriuje. 

Įjungiau mažą ant komodos stovintį švies- 
tuvą, kuris kambarį panardino į švelniai gelsvą 
šviesą, ir atsisukau į Šarlotę. Ji įžūliai siūbavo 
klubais ir dainavo „Voulez-vouz coucher avec 
moi... ce soiiiir“. Tada energingai švystelėjo 

savo šilkines kojines į orą. Viena nuplevė- 
savo ant grindų, kita liko kaboti ant įrėmintos 
mano - dar vaiko — nuotraukos, kuri stovėjo 
ant židinio atbrailos, ir lyg žavus šydas uždengė 
veidą šlakuotam, šviesiaplaukiam mėlynakiam 
berniukui, kuris išdidžiai laikėsi įsikibęs į savo 
pirmo dviračio vairą ir šypsojosi fotografui. 

Plonyčiais kaštonų spalvos apatiniais (kurių, 
akivaizdu, politikas sutuoktinis deramai neįver- 
tino) vilkinti Šarlotė įgriuvo į lovą ir ištiesė į 
mane rankas. 

— Viens, mon petit Champollion, ateik pas 
mane, mano mažasis Šampoljone, - kuždėjo 
ji, mano pavardė skambėjo panašiai kaip „šam- 
pinjonai“, bet dėl to taip pat neprieštaravau. — 
Ateik, mielasis, parodysiu tau rozetės akmenį... 

Šarlotė bangavo ant paklodės, glostė savo 
liekną kūną ir drąsino mane šypsodamasi. 

Kaip galėjau atsispirti? Juk aš tik vyras. 

Kai vis dėlto atsispyriau, tai tikrai per prie- 
vartą, nes tą akimirką, kai tik pasilenkiau virš 
moters norėdamas ranka pradėti švelnų savo ar- 
cheologinį nuotykį, suskambo mano mobilusis. 

Stengiausi nesiklausyti skambėjimo, savo 
gražiajai Nefertitei į ausį šnabždėjau meilius žo- 
delyčius, bučiavau jai kaklą, bet tas, kas mėgino 

susisiekti su manimi vidury nakties, nesiliovė, ir 
mobilusis skambėjo vis įkyriau. 

Staiga man pasivaideno baugios žinios apie 
eismo nelaimėse žuvusius žmones ir širdies in- 
farktų aukas. 

— Minutėlę atsiprašau, - dejuodamas at- 
siplėšiau nuo tyliai protestuojančios Šarlotės, 
nuėjau prie purpuro spalvos fotelio, ant kurio 
buvau nubloškęs švarką ir kelnes, ir iš kišenės 
išsitraukiau mobilyjį. 

— Oui, klausau? - tyliai ištariau. 

Pasigirdo ašaromis springstantis balsas. 

— Žanai Lukai? Žanai Lukai, čia tu? Kaip 
džiaugiuosi, kad tave pasiekiau. Kodėl nepa- 
kėlei? Och, mano Dieve, Žanai Lukai! 

Balsas kitame laido gale sukūkčiojo. 

Och, mano Dieve, pagalvojau ir aš. Prašau, 
ne dabar! Skambino Soleilė. Nusikeikiau, kad 
pirmiausiai nepasižiūrėjau į ekraną, bet jos kūk- 
čiojimas skambėjo dramariškiau nei įprastai. 

— Soleile, mieloji, nusiramink. Kas atsi- 
tiko? — atsargiai paklausiau. 

Gal iš tikrųjų kažkas atsitiko, ir tai nebuvo 
viena iš tų depresuotų menininkų kūrybos 
krizių, atslenkančių būtent tada, kai jau būda- 
vome susitarę dėl parodos laiko. 

— Nebegaliu, - raudojo Soleilė. - Tapau tik 
šūdą. Pamiršk parodą, pamiršk viską! Nekenčiu 
savo vidutiniškumo, visų šitų vidutiniškų te- 
plionių aplinkui... 

Pasigirdo garsas, lyg kas nors spirtų į dažų 
kibirėlį - kai mano ausis pasiekė tarškesys, užsi- 
merkiau. Tiesiai prieš save regėjau aukštą liekną 
fhgūrą, didelėmis tamsiomis akimis ir juodai 
žvilgančiomis garbanomis, lyg tamsūs liepsnos 
liežuviai virpančiomis aplink gražų balintos 
kavos spalvos veidą, ir Soleilę, vienturtę švedės 
ir iš Karibų kilusio tėvo dukrą, iš tiesų kažkuo 
panašią į juodą saulę. 

— Soleile, — ištariau pasitelkęs visą savo dzen- 
budistišką sugebėjimą įtikinti (turėjau tokį ta- 
lentą) ir nekantriai žvilgtelėjau į lovą, ant kurios 
susidomėjusi atsisėdo Šarlotė. — Soleile, juk tai 
nesąmonė. Sakau tau, tu puiki. Tu... tu nuos- 
tabi, tikrai. Tu nepakartojama. Tikiu tavim. 
Klausyk... — šiek tiek pritildžiau balsą. - Dabar 
tikrai negeras laikas. Kodėl paprasčiausiai neini 
miegoti, rytoj pas tave užsuksiu ir... 

— Soleilė? Kas toji Soleilė? — iš miegamojo 
garsiai paklausė Šarlotė. 

Išgirdau, kaip kitame laido gale Soleilė giliai 
įkvėpė. 

— Pas tave yra moteris? — paklausė skeptišku 
tonu. 

— Soleile, prašau, dabar pats vidurnaktis, ar 
bent pažiūrėjai į laikrodį? — paklausiau, tvirtai 
nusprendęs neatsakyti į šį klausimą. 

Šarlotei ramindamas mostelėjau, o ragelį 
tvirtai prispaudžiau prie lūpų. 

— Rytoj aptarsime tai ramiai, gerai? 

— Kodėl taip šnibždi? - įtūžusi suriko Soleilė 
ir vėl pradėjo kūkčioti. — Aišku, su tavimi mo- 
teris, juk bobos tau visada svarbesnės. Visi svar- 
besni už mane. Esu Niekas, net mano agentas 
(tai aš) manimi nesidomi, žinai, ką dabar pada- 
rysiu? 

Jos klausimas pakibo ore kaip grasinimas 
susprogdinti bombą. Bejėgis klausiausi staiga 
įsivyravusios siaubingos tylos. 

— Dabar paimsiu juodus dažus... ir uždažysiu 
visus savo paveikslus! 

— Ne! Palauk! - Šarlotei gestais parodžiau, 
kad tai ypač svarbus įvykis ir kad greitai vėl 
būsiu su ja, ir atsidusęs už savęs uždariau mie- 
gamojo duris. 

Prireikė beveik valandos, kol šiek tiek ap- 
raminau siautėjančią Soleilę. Kaip sužinojau 
pirmyn ir atgal neramiai vaikščiodamas kori- 

doriumi, po mano kojomis girgždant medi- 
nėms grindims, tai buvo ne tik menininkams 
būdingos abejonės savimi, kurias išgyvena kiek- 
vienas kūrėjas. Soleilė Šabo buvo nelaimingai 
įsimylėjusi, o ką, man pasakyti nenorėjo nieku 
gyvu. Viskas beviltiška. Šiaip ar taip, skausmas 
dėl meilės atėmė iš jos bet kokį įkvėpimą, ji 
esanti ekspresionistė, o pasaulis dabar yra tik 
juodas kapas. 

Pagaliau ji pavargo kalbėti. Soleilės kūkčio- 
jimui rimstant, švelniai jai liepiau eiti miegoti. 
Pažadėjau, kad viskas bus gerai ir kad visuomet 
būsiu pasirengęs jai padėti. 

Kai į miegamąjį atslinkau aptirpusiomis pė- 
domis, laikrodis rodė šiek tiek po keturių. Mano 
naktinė viešnia gulėjo skersai lovos ir miegojo ro- 
miai kaip miegančioji gražuolė. Šiek tiek į šoną 
atsargiai pastūmiau tyliai alsuojančią Šarlotę. 

— Miego, — sumurmėjo ji, apkabino savo pa- 
galvę ir susirietė kaip ežiukas. 

Nebebuvo nė kalbos apie rozetės akmenį. 
Užgesinau šviesą ir po kelių minučių taip par 
panirau į kietą miegą. 


Pradėjo veikti tabletės nuo galvos skausmo. 
Paskubomis išmaukiau dar vieną espreso, ir kai 

su Sezanu tokį reikšmingą ketvirtadienio rytą 
nusileidau laiptais, iš tikrųjų vėl jaučiausi gana 
gerai. 

Yra žmonių, kurie vis tvirtina, kad esminiai 
gyvenimo pokyčiai praneša apie save tam tikru 
būdu. Kad visuomet yra ženklų, tik reikia juos 
pamatyti. 

Kai atsitinka kas nors įsimintino, tokie 
žmonės tvirtina: „Jau nuo pat ryto keistai jau- 
čiausi.“ Arba: „Kai nuo sienos staiga nukrito pa- 
veikslas, žinojau, kad kažkas atsitiks.“ 

Savo gėdai turiu pasakyti, kad tikrai neturiu 
tokių paslaptingų ezoterinių antenų. Žinoma, 
vėliau mielai tvirtinsiu, jog diena, kai aukštyn 
kojomis apvirto visas mano gyvenimas, buvo 
kažkuo išskirtinė. Bet, jei noriu būti garbingas, 
privalau pripažinti, kad nieko nenujaučiau. 

Mano nuojauta tylėjo, kai apačioje laiptinėje 
atrakinau savo pašto dėžutę. Taip, mano septin- 
tasis jausmas tylėjo netgi tada, kai po kelių sąs- 
kaitų krūvele pamačiau blankiai žydrą voką ir jį 
ištraukiau. 

Ant voko gražiai pasvirusia rašysena buvo 
užrašyta „Hercogui“. Tikrai prisimenu, kaip 
linksmai nusijuokiau, nes spėjau, jog dingusioji 
Šarlotė tokiu būdu paliko man atsisveikinimo 

laiškelį. Nė akimirkos nesuabejojau, ar aukš- 
tuomenės damos rankinėse tikrai visur ir visada 
tamposi rankų darbo popieriaus laiškams. 

Kaip tik buvau bearplėšiantis voką, kai į 
prieangį įžengė pirkinių maišeliu nešina madam 
Vernjė. 

— Bonjour, mesjė Šampoljonai, labas, Se- 
zanai, - džiugiai su mumis pasisveikino. — Na, 
bet jūs atrodote taip, lyg būtumėte mažai mie- 
gojęs: turbūt vakarykštė diena užsitęsė iki ryto? 

Madam Vernjė - mano kaimynė, viena 
gyvena milžiniškame pirmo aukšto bute. Išsi- 
skyrusi jau treji metai (ir gavusi daug turto), ši 
dama kaip šiais laikais tiesiog nepadoriai sau ra- 
miausiai gyvena pagal šūkį „čia ir dabar“. Ieško 
sutuoktinio Nr. 2. Beje, pati man taip sakė. Bet, 
žinoma, tai nėra skubu. 

Gera madam Vernjė savybė yra ta, kad ji turi 
neįtikėtinai daug laiko, labai myli gyvūnus ir 
man išvykus visuomet pasirūpina Sezanu. Bloga 
jos savybė ta, kad ji turi neįtikėtinai daug laiko, 
ir kai skubi, nuolat įtraukia į valandų valandas 
trunkančius pokalbius. 

Taip pat ir šį rytą ji stovėjo prieš mane lyg ką 
tik iškritęs sniegas. Susinervinęs žvilgrelėjau jai į 
draugišką išsimiegojusį veidą. 

Ar man tik pasirodė, ar iš tiesų madam su- 
sidomėjusi pašnairavo į mano rankose esantį 
žydrą voką? Jai dar nespėjus pradėti pokalbio 
apie smagias naktis arba ranka rašytus laiškus, 
savo paštą skubiai brukau į kišenę. 

— Tikrai, tikrai, baigėme palyginti vėlai, — 
pripažinau ir žvilgrelėjau į savo laikrodį. - O 
dangau, turiu eiti, nes pavėluosiu į susitikimą! 
Bonne journėe*, madam, iki! 

Nuskubėjau prie išėjimo durų, paskui save 
tempdamas Sezaną, kuris vis dar uostinėjo dai- 
lučius madam Vernjė batukus, ir paspaudžiau 
durų atidarymo mygtuką. 

— Jums taip pat gražios dienos! - sušuko mo- 
teris man pavymui. — Ir galite ramiai pasakyti, kai 
vėl reikės pasiimti Sezaną. Juk žinote, laiko turiu. 

Pamojavau ir nuėjau Senos link. Juk Sezanas 
turėjo pagaliau pasinaudoti savo natūralia teise. 


Po dvidešimties minučių sėdėjau taksi, mane 
vežančiame į Šiaurės stotį. Kirtome Karuselės 
tiltą ir tuo metu, kai važiavome pro ryto sau- 
lėje spindinčią stiklinę piramidę, vėl prisiminiau 
Šarlotės laišką. 


* Bonne journėe (pranc.) - gražios dienos. 

Šypsodamasis jį išsitraukiau ir atplėšiau 
voką. Dama buvo tikrai atkakli. Bet žavinga. 
Elektroninių laiškų ir SMS žinučių epochoje 
ranka rašytas laiškas turėjo kažkokio jaudi- 
nančio senoviškumo, asmeniškumo. Jei ne- 
imsime iš draugų gautų atostogų atvirukų, jau 
seniai savo pašto dėžutėje nebuvau radęs tokio 
asmeniško laiško. 

Atsilošiau į sėdynę ir akimis permečiau du 
dailyraščiu primargintus puslapius. Tada taip 
staigiai loštelėjau, kad taksi vairuotojas smalsiai 
žvilgtelėjo į galinio vaizdo veidrodėlį. Vairuo- 
tojas pastebėjo laišką mano rankose ir padarė 
savo išvadas. 

— Tout va bien, monsieur? Viskas gerai? — 
paklausė nuoširdžiai susirūpinęs ir kaip apie 
žmones viską išmanantis psichologas (šia savybe 
pasižymi Paryžiaus taksi vairuotojai, kai jiems 
sekasi). 

Sumišęs linktelėjau. Taip, viskas gerai. Savo 
bejėgėse rankose laikiau nuostabų meilės laišką. 
Nėra dvejonių, skirtą man. Atrodė, kad laiškas 
atkeliavo tiesiai iš aštuonioliktojo amžiaus. Ir jį 
parašė tikrai ne Šarlotė. 

Tačiau mane labiausiai suglumino tai, kad 
laiško autorė neišdavė savo tapatybės. Šios 

damos aš tikrai nepažinojau, tačiau ,regis, ji 
mane pažįsta gana gerai. 


O gal ką praleidau? 
Mon cher monsieur le duc*! 


Kas per kreipinys! Kas nors juokavo su ma- 
nimi? Aišku, žinojau, kad kai kurie draugai 
mane vadina „hercogu Žanu“, bet kas gi rašo 
tokius laiškus? 

Žodis žodin, lyg reikėtų iššifruoti slaptą 
kalbą, mano akys glostė mėlynas eilutes, ir pirmą 
kartą gyvenime šiek tiek galėjau nutuokti, kaip 
turėjo jaustis mano archeologo talentu apdova- 
notas ainis, kai bejėgis rymojo priešais Rozetės 


akmenį. 


Mon cher monsieur le duc! 

Nežinau, kaip pradėti šį laišką, kuris, jaučiu 
visa savo mylinčios moters esybe, yra svarbiausias 
mano gyvenimo laiškas. 

Kaip galėčiau priversti Jūsų gražias mėlynas 
akis, man tiek daug išduodančias apie Jus, suvi- 
lioti taip, kad jos kiekvieną mano žodelytį sugertų 


* Mon cher monsieur le duc! (pranc.) — mielasis mesjė hercoge! 

kaip didžiausią palaimą, ją priversti įsileisti į Jūsų 
mintis ir jausmus, didžiai viltingai tikėdamasi, 
kad šios mano širdies auksinės dalelytės įkristų ir į 
Jūsų širdį ir kad ten pasiliktų amžiams. 

Ar nustebsite, jei prisieksiu Jums, kad nuo pat 
pirmo akimirksnio pajutau, jog Jūs, mielasis ber- 
coge, esate vyras, kurio visuomet ieškojau? 

Vargu. Tokių prisipažinimų girdėjote šimtus, 
ir iš tiesų, jie nėra labai originalūs. Be to, esu įsi- 
tikinusi, kad iš savo, beje, pakankamai turtingos 
patirties žinote, kaip dažnai, ak, taip mielai pri- 
siekiama „meilė iš pirmo žvilgsnio“, praėjus šiek 
tiek laiko, išnyksta kaip didelis dūmas. 

Ir ką gi, ar man bent lieka koks meilės žodis ar 
aistringa mintis, kurių kadais neparašė ar neišsakė 
koks žmogus? Bijau, kad ne. 

Jei žiūrime tik į dalykų išorę, viskas tampa 
vienoda, įprasta ir nekelia nuostabos. Tačiau, 
kai tik tuos pačius dalykus patiriame savo kailiu, 
viskas rodosi nauja, 0 šis jausmas tampa toks nu- 
ginkluojančiai gražus, kad patiki, jog pats išradai 
meilę. 

Todėl turite mane suprasti, maloningasis pone, 
kai, patvirtindama kitą stereotipą, kalbu apie 
garsųjį pirmąjį kartą, nes pati jį išgyvenau būtent 
taip ir ne kitaip. 

Niekuomet nepamiršiu dienos, kai pirmą 
kartą Jus išvydau. Jūsų žvilgsnis, į mane trenkė 
kaip žaibas — žaibas, tvykstelėjęs, pries tai apie save 
nepranešęs griaustiniu! Niekas kitas, be manęs, to 
nepastebėjo. 

Negalėjau tačiau nuo Jūsų atplėšti akių. Jūsų 
natūrali, tačiau elegantiška laikysena mane už- 
būrė, Jūsų šviesios žaižaruojančios akys man pasa- 
kojo apie Jūsų gyvybingą dvasią, Jūsų šypsena buvo 
skirta man - ir niekad nemačiau vyro, turinčio 
gražesnes rankas. 

Rankas, apie kurias, prisipažįstu rausdama, 
iki šiol svajoju per naktis atmerktomis akimis. 

Tačiau ši tokia nepaprastai laiminga akimirka 
man atnešė ir šiek tiek nerimo, nes Jus lydėjo graži 
moteris, visa aplinkui nutvieskianti kaip saulė, ir 
jos draugijoje jaučiausi lyg blanki gedulo drabu- 
žiais vilkinti baronaitė. Ar ji Jūsų žmona? Myli- 
moji? 

Mielasis bercoge, Jus stebėjau baimingai ir di- 
džiai pavyduliaudama ir greitai sužinojau, kad 
Jus nuolatos lydinti graži moteris (meldžiu, atleis- 
kite man už tiesmukiškumą) ne visuomet yra ta 
pati... 


— Cochon! Asilas, po velnių! 

Automobilis staigiai pasuko į šoną, ir mano 
taksi vairuotojas žviegiančiais stabdžiais išsilenkė 
kelioninio autobuso, labai greitai persirikiavusio 
į mūsų eismo juostą. Sekundės dalį pagalvojau, 
ar tik vairuotojas savo žodžių nebus skyręs man. 
Išsiblaškęs palinksėjau. 

— Tikras idiotas, ar matėt? Autobuso vairuo- 
tojas! Pats didžiausias idiotas! — taksi vairuotojas 
perjungė pavarą, padidino greitį ir priartėjo prie 
turistinio autobuso, pro nuleistą durelių stiklą 
smarkiai gestikuliuodamas ir rodydamas nedvi- 
prasmišką gestą. 

— Tu es le roi du monde, bein? Jauties esąs 
pasaulio bamba, ką? — sušuko autobuso vairuo- 
tojui, ramiai mojuojančiam ranka. 

Ekskursiją po miestą užsisakę turistai į mus 
nustebę stebeilijo. Londone taip nebūna. Į juos 
spoksojau kaip iš mėnulio nukritęs ir nieko ne- 
suvokiantis žmogelis. 

Paskui nuleidau galvą ir sugrįžau mane pa- 
slaptingai į savo orbitą įtraukusion planeton ir 
skaičiau toliau. 


...4r greitai sužinojau, kad Jus nuolatos lydinti 


graži moteris (meldžiu, atleiskite man už tiesmu- 
kiškumą) ne visuomet yra ta pati... 

Dar kartą perskaitęs šiuos žodžius, šypte- 
lėjau. Kad ir kas juos parašė, humoro jausmą 
turėjo. 


Neturiu teisės svarstyti, kodėl taip yra, tačiau 
tokia situacija man suteikė kruopelytę drąsos va- 
landėlė po valandėlės Jus įsimylėti vis labiau, nes 
Jūs, akivaizdu, kaip sakoma, nesate pririštas. 

Nežinau, kiek valandų prabėgo nuo tos 
dienos, - man rodos, jog tūkstančiai, tačiau kar- 
tais manau, kad tai tik viena neapsakomai ilga 
valanda. Ir nors Jūsų lengvabūdiškas elgesys su da- 
momis verčia manyti, jog nepakankamai rimtai 
vertinate širdies reikalus arba galbūt negalite (ar 
nenorite?) apsispręsti, vis dėlto Jumyse matau vyrą, 
turintį gilią širdį ir galintį liepsnoti beprotiškai di- 
dele aistra, kurią, esu įsitikinusi, pajėgs įžiebti tik 
tinkama moteris. 

Leiskite man būti ta moterimi ir nepasigailė- 
site! 

Drebančia širdimi vis dar galvoju apie tą 
nelaimingą istoriją, kuri kelioms nuostabioms 
akimirkoms mus suvedė vieną su kitu, taip arti, 
kad lietėmės rankomis, o aš savo oda jutau Jūsų 
alsavimą. Laimė buvo pasiekiama ranka, taip be- 
protiškai troškau Jus pabučiuoti. (Kitomis aplin- 

kybėmis tą ir būčiau padariusi!) Jūs buvote taip 
žaviai sumišęs ir elgėtės kaip tikras džentelmenas, 
nors mano kaltė dėl to atsitikimo yra tikrai ne ma- 
žesnė, todėl norėčiau Jums už tai padėkoti, nors šią 
akimirką tikriausiai ir nežinote, apie ką kalbu. 

Bet dabar klausiate, kas Jums rašo. Tačiau 
Jums to nepasakysiu. Dar ne. 

Atrašykite man, lovelasai, ir pamėginkite tai 
išsiaiškinti! Galbūt Jūsų laukia meilingas nuo- 
tykis, Jus paversiantis laimingiausiu vyru, kurį tik 
matė Paryžius. 

Bet, mielasis bercoge, turiu Jus įspėti. Manęs 
taip paprastai negausite. 

Taigi, kviečiu Jus į pačią švelniausią dvikovą 
ir nekantriai laukiu, ar priimsite šį mažą iššūkį. 
(Lažinuosi iš savo mažojo pirštelio, kad taip!) 

Laukiu Jūsų atsakymo! 

Nuoširdžiausiai, 

Princesė 

„Žaviai sumišęs“ — žodžiai, tiksliausiai nusa- 
kantys, kaip jaučiausi likusią dienos dalį. 
Nesugebėjau į nieką sutelkti dėmesio — nei 
į nekantrų taksi vairuotoją, kai jam pakartojus 
„nous sommes lė, monsieur, atvykome, mesjė!“ 
niekaip nesureagavau, nei į mesjė Tangą, kuris 
su Tolimųjų Rytų šalių gyventojams būdinga 
kantrybe laukė manęs ant gražiais apvaliais 
šviestuvais padabinto perono kelio ir draugiškai 
šypsojosi, kai dešimt minučių pavėlavęs įgriuvau 
į Šiaurės stotį; negalėjau sukaupti dėmesio netgi 
mėgaudamasis gurmaniškais pietumis, kuriuos 
su savo svečiu iš Kinijos užsisakiau „Le Bė- 
lier' — mano mėgstamiausiame Bozar gatvėje 
veikiančiame restoranėlyje, kur valgoma sėdint 
raudono aksomo krėsluose vyraujant tikrai ka- 
rališkai atmosferai ir kurio ypač kuklus minima- 
listinis valgiaraštis mane vis iš naujo sužavi. 

Taip pat ir tądien galėjai rinktis „e viande“ 
(mėsą), „e poisson“ (žuvį), „Jes lėgumes“ (dar- 
žoves) arba „/e desert“ (desertą). Kartą kaip už- 
kandį užsisakiau paprasčiausią „/euf“ (kiaušinį), 
kuris man pasirodė labai sopbisticated. 

Patiekalų paprastumas ir kokybė sužavėjo 
ir mano draugą iš Kinijos, kuris, pagarbiai tai 
pareiškęs, ėmė entuziastingai pasakoti apie 
klestinčią meno rinką šypsenų šalyje ir tirpte 
tirpo kalbėdamas apie savo paskutinį sėkmingą 
manevrą viename Belgijos aukcione. Mesjė 
Tangas — vienas iš kolekcininkų, kuriuos vadina 
collectionneur compulsif“, ir tikrai galėjau šiek 
tiek labiau pasistengti jo klausydamasis. Vietoj 
to išsiblaškęs stumdžiau lėkštėje savo /ėgurmnes 
ir klausiau savęs, kodėl gyvenime viskas negali 
būti taip paprasta kaip restoranėlio „Le Bėlier“ 
valgiaraštyje. 

Mintimis vis grįždavau prie paslaptingojo 
laiško, kuris sulankstytas lindėjo mano švarko 
kišenėje. Dar niekada nebuvau gavęs tokio 
laiško — laiško, kuris mane ir provokavo, ir jau- 
dino ir, kalbant Princesės žodžiais, sukėlė man 
nepaprastą sumišimą. 


* Collectionneur compulsif (pranc.) - nepataisomas kolekcininkas. 


64 


Po velnių, kas gi ta Princesė, švelniais žo- 
džiais pažadėjusi man nuostabiausią meilės 
nuotykį, kartu moralizuojanti man kaip mažam 
berniukui ir „nuoširdžiausiai “ laukianti iš manęs 
atsakymo?! 

Kai mesjė Tangas atsistojo ir vos linktelėjęs 
trumpam atsiprašė, kad galėtų apsilankyti res- 
torano dalyje, kur karalius pėsčias vaikšto, pa- 
sinaudojau proga ir iš kišenės dar kartą išsitrau- 
kiau žydrą laišką. Vėl įsigilinau į eilutes, kurios 
dabar man atrodė tokios pažįstamos, lyg būčiau 
pats jas parašęs. 

Išgirdęs tylų čežėjimą krūptelėjau kaip pri- 
čiuptas vagis. Tykiai kaip tigras sugrįžęs mesjė 
Tangas į vietą stumtelėjo savo krėslą, o aš už- 
kluptas šyptelėjau, greitai sulanksčiau laišką ir 
įsikišau jį į švarko kišenę. 

— Oi, prašau, man atleisti, - atrodė, kad 
mesjė Tangas nesmagiai jaučiasi dėl savo tariamo 
netakto. — Nenorėjau Jums trukdyti. Prašau, pa- 
baikite skaityti. 

— Ne ne, - paprieštaravau ir kvailai šypte- 
lėjau. — Tai tik... Rašo mano mama... Šeimos 
šventė... 

Viešpatie, kokias nesąmones čia sapalioju? 
Geraširdis Dievas buvo maloningas ir atsiuntė 

juodai vilkintį padavėją, kuris mūsų paklausė, 
ar dar ko nors norėsime. 

Dėkingas užsisakiau /e dessert, kuris paaiš- 
kėjo esąs degintos karamelės kremas, ir prisiver- 
čiau mesjė Tangui, kuris, kaip įprasta kinams, 
kai kalbama apie šeimą, supratingai linksėjo, 
užduoti keletą klausimų. | 

Apsimesdamas, kad susidomėjau kino sam- 
protavimais apie septyniolikto amžiaus Olan- 
dijos tulpių maniją, aikčiojau (kodėl kinas 
pradėjo šią temą?), o mintyse vis grįždavau prie 
gražiosios laiško autorės tapatybės. 

Tai moteris, kurią pažįstu. Arba bent jau ji 
mane pažįsta. Bet kokiomis aplinkybėmis? 

Gal nuskambės nekukliai, bet mano gyve- 
nime moterų daug. Jas sutinku beveik visur. 
Flirtuoju su jomis, diskutuoju, dirbu, juokiuosi, 
kavinukėse su jomis praleidžiu daug laiko, o 
kartais, jei einame toliau, ir naktis. 

Tačiau šiame laiške nebuvo jokių konkrečių 
faktų, iš kurių galėčiau spręsti apie kaprizingo- 
sios autorės tapatybę. O kad ji kaprizinga, tai 
jau supratau. 

Kitoje laiško pusėje pačioje apačioje radau 
užrašytą elektroninio laiško adresą: princesėm 
google-mail.com. 

Viskas be galo paslaptinga. Princesės paslap- 
tingumas mane ypač siutino, bet tuomet vėl pri- 
siminiau visus jos nuostabius žodžius, ir mano 
įsiūtis ištirpo. 

— Mesjė Šampoljonai, jūs nedėmesingas, — 
draugiškai papriekaištavo man Tangas. - Ką tik 
jūsų klausiau, ką veikia Soleilė Šabo, o Jūs arsa- 
kėte „Hm... taip, taip.“ 

Dangau, pagaliau privalau susiimti! 

— Taip... aš... eee... skauda galvą, - sumik- 
čiojau ir pasitryniau kaktą. — Toks oras mane 
pribaigs. 

Lauke švietė švelni gegužės saulė, oras buvo 
toks grynas, kaip reta Paryžiuje. 

Tangas pakėlė antakius aukštyn, tačiau man- 
dagiai patylėjo. 

— O Soleilė? Juk prisimenate, ta jauna iš Ka- 
ribų kilusi dailininkė, — paaiškino, tikriausiai 
nebepasitikėdamas mano sugebėjimais ką nors 
išgalvoti. 

— Aaaa, Soleilė! - kaltai šyptelėjau, prisi- 
minęs, kad pažadėjau dar šiandien (dar šian- 
dien?!) užsukti pas savo iš meilės besikankinančią 
pesimistę. — Soleilė... kaip tik dabar išgyvena 
savo didįjį kūrybinį sprogimą, — paaiškinau ir 
pamaniau, kad toks paaiškinimas, atsižvelgiant 

į jos sproginėjančią būseną, tikrai nėra melas. — 
Birželį jos antra paroda, juk atvyksite? 

Tangas šypsodamasis linktelėjo, o aš papra- 
šiau sąskaitos. 


Po įtemptos popietės „Galerie du Sud“, kur 
mus draugiškai pasveikino Mariona ir Sezanas, 
o nuolat besišypsančiam kinui aprodžiau visus 
naujus paveikslus (kino pastabos apie pa- 
veikslus įvairavo nuo „+/ės intelessant“ iki „su- 
pelbon“), pagaliau jis, pasiėmęs keletą lanksti- 
nukų ir savo mažą sidabro spalvos lagaminą su 
ratukais, patraukė į „Hotel des Marronniers“ — 
žavų viešbutuką, įsikūrusį (kaip praktiška!) 
Žakob gatvėje, t. y. visai netoli manęs, tik už 
kampo, ir kuriuo vienodai žavisi tiek europie- 
čiai, tiek azijiečiai. 

Neįkainojama vieta. Ramu, pačiame Sen 
Žermeno centre, su vidiniu kiemeliu, apsodintu 
kvepiančiomis rožėmis, kiemelio viduryje tyliai 
čiurlena senas fontanas. Šiuo metų laiku nega- 
lima įsivaizduoti tobulesnės vietos romantiškai 
nusiteikusiems piliečiams, kurie iš ketvirto 
aukšto gali gėrėtis netgi Sen Žermen de Prė baž- 
nyčios bokšto viršūne. Tik tie romantikai netu- 
rėtų būti pernelyg aukšti. 

Kambariuose sienos dekoruotos audiniu, 
stovi antikvariniai baldai, kurie yra klaustrofo- 
biškai maži. Taigi, tikrai netinkami statistiniam 
amerikiečiui iš Vidurio Vakarų, nes jei žmogus 
aukštesnis nei vienas metras aštuoniasdešimt 
centimetrų, komtortiškai nepagulėsi. 

Kadangi nesu galingo stoto vyras, su šia prob- 
lema nesusiduriu, tačiau prieš kelerius metus 
padariau klaidą šiame viešbutuke apgyvendin- 
damas Džeinę Hirtsman ir jos naująjį dvimet- 
rinį gyvenimo palydovą Bobą. Dar šiandien 
Bobas, kuriam paprastai vienam reikia karališko 
dydžio lovos, jaučiasi traumuotas po „romantic 
disaster“* „mažoje Snieguolės nykštuko lovelėje“. 

Atsidusęs nugrimzdau į savo baltą sofą ir 
nieko negalvodamas kasiau Sezanui minkštą 
sprandą. Mane pamažu įveikė pastarosios nakties 
miego stygius, net nekalbant apie paskutiniųjų 
valandų jaudulius, kad ir kokie gražūs jie buvo. 

Marioną prieš dešimt minučių pasiėmė 
„Harley Davidson“ vairuojantis tipelis, ir aš ga- 
lėjau mėgautis pirma ramia akimirka. 

Trečią kartą per dieną išsitraukiau Princesės 
laišką ir išlyginau suglamžytus lapus. 


* Romantic disaster (angl.) - romantiška katastrofa. 

Tuomet paskambinau Brunui. 

Kai vyro gyvenime, nesvarbu dėl kokios 
priežasties, atsiranda painiava, jam pirmiau- 
siai reikia trijų dalykų — ramaus vakaro mėgs- 
tamiausioje užeigoje, taurės raudonojo vyno ir 
gero draugo. 

Ir nors telefonu nesigyriau, o tik pasakiau 
kažką panašaus į „reikia išgerti, turiu tau kai ką 
papasakoti“, Brunas bemat suprato. 

— Duok man valandą, - ištarė, ir vien tik 
mintis apie tą didelį, baltu chalatu vilkintį ir 
tvirtai ant Žemės stovintį vyrą nepaprastai nura- 
mino. — Pasiimsiu tave galerijoje. 

Brunas yra gydytojas, jau septyneri metai 
įsimylėjęs savo žmoną Gabrielę, entuziastingas 
trejų metų dukrytės tėvas. Kai neoperuoja su- 
lūžusių arba per didelių nosių, arba Paryžiaus 
aukštuomenės damoms botokso injekcijomis 
nelygina raukšlėmis išvagotų kaktų, taip pat 
yra aistringas sodininkas, hipochondrikas ir są- 
mokslo teorijos atstovas. Su šeima gyvena bute 
su sodu Neji priemiestyje, Šv. Sulpicijaus aikš- 
tėje turi populiarų kabinetą ir apie šiuolaikinį 
meną išmano tiek pat mažai, kiek ir apie moder- 
nistinę literatūrą. 

Ir jis yra mano geriausias draugas. 

— Ačiū, kad atėjai, - pasakiau, kai Brunas po 
valandos įžengė į „Galerie du Sud“. 

— Malonu tave matyti, - paplojo man per 
pečius ir nužvelgęs mane profesionalaus gydy- 
tojo žvilgsniu nemokamai diagnozavo: — Mie- 
gojai per mažai, bet atrodai gana puikiai. 

Kol ėmiau lietpaltį, Brunas prisiversdamas 
pervertė ant prie sofos stovinčio stalelio gulintį 
Marko Rorthko parodos katalogą. 

— Na ir ką tu randi tame šlamšte? — paklausė 
purtydamas galvą. - Du raudoni kvadratai - to- 
kius ir aš galiu tau nupiešti. 

Šyptelėjau. 

— Dėl Dievo, geriau lik prie savo nosių, — 
atsakiau ir stumtelėjau jį durų link. — Šiaip ar 
taip, apie meno kūrinio poveikį spręsti galima 
tik tada, kai pats stovi prieš paveikslą ir junti, ar 
jis tave kaip nors veikia. Viens, Sezanai! 

Išėjau laukan, užrakinau galerijos duris ir 
nuleidau geležines groteles. 

— Kas čia per nesąmonė! Kaipgi gali mane 
veikti raudonas kvadratas? - Brunas panieki- 
namai sušnypštė. — Na, jei tai bent jau būtų im- 
presionistai, tuomet mielai leisčiausi įtikinamas, 
bet visa šių dienų teplionė... Noriu pasakyti, iš 
ko šiandien gali atpažinti „meną ? 


Kabutės tiesiog girdėjosi. 

— Iš kainos, — sausai tarstelėjau. — Bent jau 
taip teigia Džeremis Deleris*. 

— Kas toks yra Džeremis Deleris? 

— Ak, Brunai, nagi paprasčiausiai pamiršk! 
Einam į „La Palette“. Gyvenime yra svarbesnių 
dalykų už šiuolaikinį meną. 

Sezanui, kuris į mane žiūrėjo taip ištikimai, 
lyg paskutinis sakinys būtų pasakytas apie jį, 
prie antkaklio prisegiau pavadėlį. 

— O dėl to su tavimi visiškai Zaccord**, - pa- 
reiškė Brunas ir patenkintas paplojo man per petį. 

Kartu žingsniuodami per šiltą gegužės va- 
karą nuėjome į mano mėgstamiausią Senos 
gatvės gale įsikūrusį mažą bistro, kuriame sienos 
apkabinėtos paveikslais, užkietėję rūkaliai bet 
kokiu oru sėdi aplink mažus apvalius staliukus 
ir rūko, o kresnas šeimininkas kibina kiekvieną 
bent kiek gražesnę merginą ir tvirtina, jog praei- 
tame gyvenime buvo kartu su ja. 

Giliai atsidusau. Nesvarbu, ką gyvenimas 
dar yra paruošęs, puiku turėti gerą draugą. 


* Jeremy Deller (1966) - britų konceptualiojo, vaizdo ir instalia- 
Cijų meno atstovas. 
** Daccord (pranc.) - sutinku. 

Po valandos jau nebegalvojau, kad puiku tu- 
rėti gerą draugą. Su Brunu sėdėjome prie vieno 
iš tamsių medinių stalų, gėrėme butelį raudo- 
nojo vyno ir taip įnirtingai diskutavome, kad 
kai kurie lankytojai nustebę į mus žvilgčiojo. 

O aš juk tenorėjau patarimo. Papasakojau 
Brunui apie vakarykštį vakarą, apie nenusise- 
kusią meilės naktį su Šarlote, apie Soleilės pa- 
nikos priepuolį ir, savaime suprantama, apie 
keistą meilės laišką, apie kurį galvojau visą 
dieną. 

— Neturiu nė menkiausio supratimo, kas 
galėjo parašyti šį laišką. Kaip manai, turiu atsa- 
kyti? — paklausiau ir iš tiesų norėjau išgirsti tik 
„taip“. 

Tačiau Brunas tik suraukė kaktą ir pradėjo 
dėstyti apie kažkokią sąmokslo teoriją. 

Jo nuomone, verčia susirūpinti ir 2e;prastai 
įtartina tai, kad laiško autorė neprisistatė. Iš 
esmės į anoniminius laiškus atsakyti nereikėtų, 
iš to nieko gera neišeina. 

— Kas žino, kas per psichopatė jį parašė, — 
žvelgdamas bepročio akimis Brunas pasilenkė 
priekin. — Žinai tą filmą su Odre Totu, kuriame 
ji vaidina persekiotoją, tai merginai susisuko 
protas, ir ji įsimylėjo tą mielą vedusį vyrą, kurio 

žmona laukiasi ir kuris paskui atsiduria invalido 
vežimėlyje, nes vyrui ant galvos nukrenta sunki 
vaza, kai jis tą beprotę atstumia? 

Pasibaisėjęs papurčiau galvą. Tokia mintis 
man į galvą nešovė. 

— Neee, - nutęsdamas atsakiau. — Žinau tik 
„Ameliją iš Monmartro“, pabaigoje ten viskas 
kažkaip susitvarko. 

Brunas patenkintas atsilošė. 

— Vargšas mano drauge, aš pažįstu moteris ir 
sakau: atsargiai! 

— Nagi, — paprieštaravau. — Ir aš šiek tiek pa- 
žįstu moteris. 

— Bet ne tokias moteris, - Brunas beveik 
kuždėjo. — Juk matau, kokios moterys diena 
iš dienos ateina ir išeina iš mano kabineto. Pa- 
tikėk, daugumai jų atsisukę varžteliai. Viena 
mano esanti nakties karalienė, kita - princesė. 
Nė viena nenori pasenti ir visos mano esančios 
per storos. Ar dar prisimeni tą užsispyrusią mo- 
terį, kuriai operavau nosį ir kuri mane dieną 
naktį terorizavo telefonu, nes buvo įsikalusi, 
kad ją įsimylėjau? — Brunas reikšmingai į mane 
pažvelgė. — Žinai, kokios gali būti moterys, kai 
ką nors įsikala sau į galvą? Tik atsakyk jai ir ne- 
benusikratysi! 

— Ei, Brunai, iš tikrųjų tu perdedi. Tai laiškas 
moters, kuri akivaizdžiai mane įsimylėjo. Kas gi 
čia tokio psichopatiško? Be to, laiške visiškai 
neverčiama įsipareigoti. Tai greičiau... žavus, 
nekalbant apie tai, kad jam negalima atsispirti, 
pasiūlymas. 

Savo žodžius užtvirtinau dideliu gurkšniu 
raudonojo vyno ir užsisakiau salade 4 chėvre“. 
Bediskuruodamas išalkau. 

Brunas susimąstęs pakartojo mano žodžius: 

— Žavus pasiūlymas, hmmm... Žinoma, gali 
būti ir taip... — pradėjo, o aš atsidusau. 

Kol valgiau savo salotas, Brunas sukūrė 
naują teoriją, kurią išgirdęs vos neužspringau 
šiltu ožkos pieno sūriu. 


Žinoma, gali būti ir taip, kad už viso to slypi 
abejotinos reputacijos firma, kuri tokiu, reikia 
pripažinti, labai išskirtiniu, būdu bando gauti 
elektroninio pašto adresų, kad auką (mane) 
įtrauktų į švelniosios pornografijos arba „Viagra“ 
platintojų duomenų bazes, arba taip bando rek- 
lamuoti nerimtas internetines pažinčių agen- 
turas. 


* Salade d chėvre (pranc.) - ožkos sūrio salotos. 


— Parašai laišką tokiu elektroninio pašto 
adresu, ir net nespėjus mirktelėti tave užverčia 
pasiūlymais iš Baltarusijos, — įspėjo Brunas ir 
akimirką nutilo. — Ir jei tau labai nepasiseka... — 
padarė lemtingą pauzę. - Už viso to slypi be- 
protis, kuris besilinksmina tavo kompiuterį už- 
krėsdamas virusais arba beplėšdamas tavo banko 
sąskaitą. 

— Brunai, dabar tai jau užteks, — suirzęs iš- 
tariau ir trenkiau įrankiu į medinį stalą. —- Kar- 
tais tikrai tauziji niekus. Galvojau, kad galėsime 
kartu pamąstyti, kas gi yra toji princesė. Vietoj 
to plepi didžiausias nesąmones. 

Trumpam nutilau. 

— Interneto mafija, juokinga! Ir būtent 
ji šimtams adresatų siuntinėja ranka rašytus 
laiškus ant rankų darbo popieriaus? Ir jį gavau 
net visai ne paštu! 

Griebiau švarką, kuri buvau persvėręs ant 
kėdės, ir ištraukiau laišką. 

- Štai, prašau! Ant voko užrašyta „Hercogui“, 
bercogui 

Triumfuodamas žiūrėjau į Bruną. 

— Juk mano pravardę žino labai mažai 
žmonių, taigi, tai turi būti asmuo, kuris mane 
pažįsta asmeniškai. Ir nepamenu, kad tarp savo 

pažįstamų pažinočiau kokių nors psichopatų — 
galbūt išskyrus mano geriausią draugą. 

Brunas išsišiepė. Tuomet čiupo žydrą voką, 
kuris tarp mūsų gulėjo kaip gabalėlis dangaus. 

— Galiu? 

Linktelėjau. Brunas akimis permetė eilutes 
ir staiga nuščiuvo. 

— Mon dieu, - sumurmėjo. 

— Kas?! — riktelėjau. 

— Nieko... tik manau... ak! Tai tikrai pats gra- 
žiausias meilės laiškas, kurį tik esu skaitęs. Gaila, 
kad skirtas ne man, — Brunas akimirką žiūrėjo į 
mane rudomis užsisvajojusiomis akimis. — Na ir 
pasisekė tau. 

Patenkintas linktelėjau: 

— Taigi. 

— Ber juk turi būti kokia nors užuomina! 

Brunas dar kartą tiriančiu žvilgsniu apžiū- 
rėjo popierių, tada sukluso: 

— Esi tikras, kad laiškas iš tiesų skirtas tau? 

— Brunai, jis buvo 72220 pašto dėžutėje. Ant 
jo mano vardas. Ir nepažįstu jokio kito hercogo, 
gyvenančio mano name. 

— Bet žemiau parašyta „atrašykite man, love- 


lasai“. Lovelasai, ne Žanai Lukai. 


— Taip taip, - nekantriai atsakiau. — Love- 
lasas yra vieno romano pagrindinis veikėjas, gali 
nekreipti į tai dėmesio. 

Brunas pakėlė tankius antakius. 

— O ką daro tas lovelasas? 

— Na, jis... jis suvedžioja moteris. 

— Aa... bon... Lovelace. 

Bruno akys žibėjo. 

— Taigi, toji Princesė mano, kad esi suvedžio- 
tojas, širdžių ėdikas... 

Kai prieštaraudamas mostelėjau ranka, 
mano draugas tęsė: 

— Ne ne, juk tai gali būti raktas į viską. 
Gal geriau peržiūrėk savo adresų knygelę, gal 
yra dama, kuriai pasisekė ne taip, kaip norėjo? 
Moteris, kurią atstūmei? Sužeidei širdį? Kuriai 
skyrei nepakankamai dėmesio? 

Brunas šypsojosi. 

— Nežinau. Gali būti. Juk tai taip pat gali 
būti moteris, su kuria niekuomet nebuvau 
kartu. 

— Arba kartu buvai labai labai seniai... 

— Ei, Brunai, čia ne pasaka. 

— Bet skamba taip: „Drebančia širdimi vis 
dar galvoju apie tą nelaimingą istoriją, kuri 
kelioms nuostabioms akimirkoms mus su- 

vedė vieną su kitu, taip arti, jog lietėmės ran- 
komis...“ — perskaitė Brunas. — Kokia čia nelai- 
minga istorija, apie kurią ji kalba? Ir kodėl ji taip 
pat dėl to kalta, o tu elgeisi kilniai? - draugas 
padrąsinamai žiūrėjo į mane. - Pagalvok! Ar 
nieko neprimena? 

Papurčiau galvą ir įsiklausiau į save. Nepri- 
minė nieko. 

— O kaip dėl tos mažos tamsiaplaukės, su 
kuria kartu buvot kelis mėnesius... Ar ji nebuvo 
šiek tiek senamadiška ir linkusi fantazuoti? 

— Koralė? 

Akimirką man prieš akis išniro Koralės 
trumpi susivėlę plaukai, virš manęs pakilęs jos 
išblyškęs veidas su didelėmis klausiančiomis 
akimis, kai naktimis moteris manęs klausdavo 
„Je te fais un bėbė, non?“* 

— Na, kaip, ką reiškia senamadiška, — pa- 
prieštaravau. — Ji norėjo iš karto įsikelti pas 
mane ir vaiko... 

Brunas ironiškai pastebėjo: 

— Neįsivaizduojamai siaubinga. 

— Brunai, ji užsimanė vaiko nuo mūsų pa- 


žinties pradžios praėjus trims valandoms! Tai lyg 


* Je te fais un bėbė, non? (pranc.) — norėtum vaikelio, ką? 
Pp 


įkyri mintis. Mergina tikrai miela, bet daugiau 
apie nieką kitą nekalbėjo. Ir kai suprato, kad ne- 
noriu bėbė, arba bent jau ne tada, mane paliko 
įsižeidusi žiūrėdama savo didelėmis liūdnomis 
akimis. 

— Bet tau tada ir palengvėjo, ar ne? - Brunas 
su užuojauta nusikvatojo. 

Gūžtelėjau pečiais. 

— Keista, bet mane graužė sąžinė. Koralė 
savyje turėjo kažką, kad būdamas vyras vi- 
suomet jautiesi esąs kaltas. Tokia švelni stirnelė, 
supranti? Kuriai vis dar reikia padėti išsirinkti 
patiekalą iš valgiaraščio, nes ji viena negali nu- 
spręsti, ką nori valgyti. 

Brunas palinksėjo. 

— Tokios pačios atkakliausios. Manai, gali 
būti, jog tą laišką parašė ji? 

Papurčiau galvą. 

— Ne, ji nepakankamai sumani, kad sugal- 
votų ką nors panašaus. Iš tiesų ji visiškai neturi 
humoro jausmo. 

— Gaila. 

Brunas ištuštino savo taurę. 

— Manau, kad šiandien vakare Princesės pa- 
slapties nebeatskleisim. Gal perkratyk savo at- 
mintį ieškodamas kitų nelaimingų susitikimų 

su damomis. Juk, tikiuosi, jų nebuvo labai jau 
daug? — gydytojas man mirktelėjo ir pamojo 
šeimininkui. — Be to, juk gali pats nuspręsti, ar 
atsakyti į laišką ir paklausti tam tikrų dalykų. 
Mano palaiminimą tu turi! Ir pranešk man nau- 
jienas! Įdomus reikaliukas. 


Kai išėjome iš „La Palette“, buvo pusė dvy- 
liktos. Lengvas lietutis dulkė virš miesto, susi- 
mąstęs su Sezanu ėjau žvilgančiu tamsiu grin- 
diniu ir klausiausi savo paties žingsnių aido. 
Romi naktis, visiškai tokia pati, kaip ir praėjusi. 
O kas, jei vis dėlto tai buvo Šarlotė? Rodos, ne- 
didelė tikimybė, kad tai, ką abu veikėme, arba, 
tiksliau pasakius, ko neveikėme, galėjai pava- 
dinti „nelaimingu susitikimu“. Juk net nieko 
neįvyko. 

Jaučiau laišką savo kišenėje ir nusprendžiau 
palyginti jį su rašteliu, kurį ryte radau ant vei- 
drodžio. Tada suprasiu, ar būtent čia slypi Ro- 
zetės akmens šifras. 


Kai įžengiau į tamsų vidinį kiemelį, madam 
Vernjė bute dar degė šviesa ir girdėjosi tyli mu- 
zika. Neįprasta, nes madam buvo aistringa prin- 

cipo „sveikas miegas prieš vidurnaktį“ šalininkė, 
visa kita kenkė teint“. 

Kartą, dar visai neseniai grįžusi iš ilgo pasi- 
vaikščiojimo su Sezanu, ji man patarė: „Mesjė 
Šampoljonai, ir jūs turėtumėte save labiau tau- 
soti.“ 

Numindžiotomis akmeninėmis pakopomis 
lėtai kopiau į savo butą trečiame aukšte, Sezanas 
žvaliai šokinėjo šalia manęs, žinoma, iš mudviejų 
jis buvo daugiau ilsėjęsis. Atrakinau sunkias me- 
dines duris ir įžengiau į koridorių. Na ir dienelė, 
pagalvojau naiviai kaip žmogus, trokštantis pa- 
simėgauti nusipelnyta ramybe savo fotelyje, ir 
nė nenutuokiantis, kad nuo šiol kiekviena diena 
praėjusiąją lenks įspūdžių gausa. 

Prieš ketindamas užmesti žvilgsnį į Šarlotės 
raštelį ir, prisipažįstu, nieko kito nesitikėdamas 
ir tik norėdamas įsitikinti, nugrimzdau giliai į 
fotelį, ištiesiau kojas ir užsidegiau cigarilę. Pa- 
tenkintas dairiausi po svetainę. Raudona sofa 
su daugybe įvairių pagalvėlių. Angliškas tam- 
siai rudas odinis fotelis. Seni ir šiuolaikiniai pa- 
veikslai, nuostabiai harmonigai kabantys vienas 
šalia kito ant tinkuotų sienų. Ant komodos si- 


* Zėint (pranc.) - oda. 

dabrinis grafinas ir tviskančios taurės. Sunkios 
užuolaidos ant prancūziško stiliau langų, kurie 
leido šiek tiek išeiti į mažus puošnius prancū- 
ziško tipo geležinius balkonėlius. Antikvarinis 
Liudviko XVI stiliaus lipdinys-saulė su mažu 
apvaliu veidrodžiu viduryje. Nuostabi Rodeno 
„Bučinio“ kopija, stovinti ant senos archyva- 
vimui skirtos spintos su daug stalčiukų, kurioje 
laikiau litografijas ir kuri žvilgėjo, lyg būtų ką 
tik nupoliruota. Mano maža karalystė, mano 
prieglobstis, kurį sukūriau pats ir kuriame pasi- 
semdavau naujų jėgų. Patenkintas atsidusau. 

Visur švaru ir sutvarkyta. Per švaru ir sutvar- 
kyta. 

Pamažu man atėjo į galvą, kad šiandien ryte 
skubėdamas palikau tikrą chaosą. Tuomet pri- 
siminiau, kad šiandien ketvirtadienis, diena, 
kai tvarkyti buto ateina Marija Teresė. Tada 
prisiminiau, kad skubėdamas pamiršau jai pa- 
likti pinigų. O galiausiai prisiminiau dar kai 
ką. 

Pašokau ir nubėgau į vonią. Mane pasitiko 
šviežių obuolių kvapas, ir man pasidarė šiek tiek 
bloga. Deja, tačiau per visus tuos metus man 
nepavyko įkalbėti Mariją Teresę liautis naudoti 
jos mėgstamiausią tualeto valiklį. Pasilenkęs iš 

po kriauklės ištraukiau mažą šiukšliadėžę. Ji 
buvo tuščia. 

Stovėjau atsirėmęs į kriauklę ir spoksojau į tą 
vietą, kurioje Šarlotė lūpdažiniu bučiniu buvo 
priklijavusi raštelį, kurį vėliau taip neapdairiai 
išmečiau į šiukšliadėžę ir kuris mano sąžiningos 
namų tvarkytojos dėka nukeliavo į kieme sto- 
vinčius šiukšlių konteinerius. 

Bandžiau veidrodyje atsispindintį mielą iš- 
blyškusį vyrą, kuris akivaizdžiai nepakankamai 
rūpinosi savo „teimt“, įtikinti, kad, šiaip ar taip, 
grafologinė ekspertizė patenkinamų rezultatų 
nebūtų davusi. Tačiau tas vyras manimi neti- 
kėjo. 

Deja, visuomet būna taip pat: kai prarandi 
tai, dėl kurio buvai tikras, kad jis tau priklauso, 
pradedi to dalyko nepaprastai trokšti. Jei kas 
nors kitas iš po nosies nukniaukia rankinę, 
batus, paveikslą, šviestuvą su venecijietiško sti- 
liaus gaubtu — daiktus, dėl kurių dar svarstei ir 
delsei juos pirkti, — žinai, kad ieškojai būtent tų 
daiktų. 

Į mane tiesiog įsismelkė keistas įsitikinimas, 
kad rašysena pradingusiame raštelyje sutaps su 
rašysena laiške. Ir kodėl gi turėjo rašyti ne Šar- 


lotė, juk likau jai kai ką skolingas? 

Mano nuovargis staiga išgaravo. Turėjau tai 
patikrinti! 


Jei kas kada nors ko nors yra ieškojęs šiukšlių 
konteineryje, žino, apie ką kalbu, kai tvirtinu, 
kad daug pastangų reikalaujantys Tutancha- 
mono lobių kasinėjimo darbai tebuvo roman- 
tiškas nuotykis. Pirštų galiukais traukiau tuščias 
skardines nuo pomidorų tyrės, vyno butelius, 
panaudotus higienos reikmenis, suglamžytus 
traškučių pakelius, paštetų dėžutes ir 04 au vin* 
palaikus, ir nors nustojo lyti ir mėnulis viską ap- 
linkui panardino į švelnią gelsvą šviesą, mano ak- 
cijos nelydėjo Šlymano atradimo džiaugsmas. 

Tačiau už pastangas man buvo atlyginta. 
Po dvidešimties kankinančių minučių šiukšlėse 
rankoje laikiau mažą suglamžytą lapelį, kuris, 
nekreipiant dėmesio į prie jo prilipusią bulvės 
lupeną, po savo išvykos į Paryžiaus užkulisius 
liko stebėtinai sveikas. Laimingai atsidusęs į ki- 
šenę kišausi savo lobį, kai iš niekur į mano kau- 
kolę rėžėsi kietas daiktas. 

Kaip akmuo žnektelėjau ant žemės. Kai vėl 
atmerkiau akis, virš savęs išgirdau dejuojantį 
balsą. Jis priklausė baltu audeklu apsisiautusiam 


* Cog au vin (pranc.) - vyne troškintas viščiukas. 


vaiduokliui, pasilenkusiam virš manęs ir nuo- 
latos kartojančiam: „Ak, mano Dieve, o, mano 
Dieve, mesjė Šampoljonai, man taip gaila, man 
taip gaila.“ 

Prireikė kelių sekundžių, kol supratau, kad 
būtybė, prieš mane klūpanti naktiniais marški- 
niais, buvo madam Vernjė. 

— Mesjė Šampoljonai? Žanai Lukai? Ar jūs 
sužeistas? — vėl tyliai sušuko moteris, ir aš ap- 
svaigęs linktelėjau. Ranka paliečiau skaudamą 
vietą galvoje ir užčiuopiau guzą. 

Kaip į viziją spoksojau į savo kaimynę pa- 
laidais plaukais, vilkinčią plonyčius nėriniuotus 
naktinius marškinius. 

— Madam Vernjė, - nesusivokdamas sumur- 
mėjau. — Kas atsitiko? 

Madam Vernjė paėmė man už rankos ir su- 
kūkčiojo: 

— O, Žanai Lukai. 

Man užkliuvo, kad ji mane jau antrą kartą 
pavadino vardu. Būdamas tokioje padėtyje ne- 
būčiau labai nustebęs, jei šią akimirką madam 
Vernjė būtų prisipažinusi, kad tai ji toji paslap- 
tingoji laiško autorė (Myliu Jus jau seniai, Žanai 
Lukai... Visuomet tikėjausi, kad vieną dieną Se- 


ZANAS MUS suvos...). 

— Atleiskite man, prašau! 

Naktiniais marškiniais vilkinti kaimynė at- 
rodė labai susinervinusi. 

— Išgirdau garsus kieme, tiesiai po savo 
langu, tada išsėlinau ir pamačiau vyrą, užsiko- 
rusį ant šiukšlių konteinerių. Pamaniau, kad 
esate įsilaužėlis. Ar dar skauda? 

Šalia jos gulėjo mažytis guminis svarmuo. 

Sudejavau. „Šiukšlių konteineriuose besirau- 
siantis galerininkas — negyvas!“ dingtelėjo man. 
Žvelgiant giliau, man labai pasisekė, kad iš viso 
dar pajėgiau galvoti ir neplaukiojau nirvanoje. 

— Viskas gerai, ne taip jau blogai, — ra- 
minau madam Vernjė, vis dar įsikabinusią man 
į ranką. 

— Ouel cauchemar, koks košmaras, — šnibž- 
dėjo moteris. - Mane išgąsdinote tikrai mir- 
tinai. Tuomet jos susirūpinimo pilnas žvilgsnis 
sugriežtėjo. - Ką tokiu laiku veikėte šiukšlių 
konteineriuose, Žanai Lukai? Keista... 

Ji žiūrėjo į kelias šiukšles, ant grindinio nu- 
kritusias per mano paieškas, ir staiga sukikeno. 

— Juk jūs ne valkata, konteineriuose susiran- 
kiojantis sau maisto, ar ne? 

Papurčiau galvą, ją velniškai skaudėjo. Kai- 


mynė turėjo stebėtinai stiprias rankas. 


— Tik ieškojau, ką netyčia išmečiau. 

Jaučiau, kad privalau jai kaip nors pasiaiš- 
kinti. 

— Ir - radote? 

Palinksėjau. Kai palikome siaubo vietą, ir 
madam Vernjė nuplaukė prieš mane kaip mažas 
baltas debesėlis, buvo pusė dviejų. 


Kai sugrįžau iš savo naktinio nuotykio, mie- 
guistai suvizginęs uodega mane pasveikino ant 
savo kilimėlio koridoriuje susirangęs Sezanas. 
Jis jau pasidavė, besistengdamas spėti su mano 
šiek tiek sutrikusiu dienos ir nakties, pasivaikš- 
čiojimų ir ne, režimu. Gerai taip, kaip yra. Šuns 
budizmas. Akimirką jam pavydėjau tokio nesu- 
dėtingo gyvenimo. Tada palinkau virš savo rašo- 
mojo stalo, išlyginau suglamžyrą Šarlotės raštelį 
ir padėjau šalia Princesės laiško. 

Nereikėjo būti jokiu Šampoljonu, kad at- 
skirtum dvi visiškai skirtingas rašysenas. Vienos 
rašysenos raidės labiau stačios, kampuotomis į 
apačią nutįsusiomis kojelėmis, kit6s rašysenos 
raidės — palinkusios į dešinę pusę, apvalios, pla- 
čios raidės, iš jų ypač aiškiai išsiskyrė B, C, D ir 
P. Šarlotė sikrai ne Princesė. 

Išvada akimirksniu sumažino mano adre- 
nalino kiekį, staiga pasijaučiau nepaprastai pa- 
vargęs. Galvoje stukseno lyg plaktuku, tad atsi- 
sakiau sumanymo tikrajai Princesei parašyti dar 
šiąnakt. 

Kad sugebėčiau parašyti lygiavertį atsakymą, 
turėjau būti žvalus ir susigrąžinęs visas savo dva- 
sines ir fizines jėgas. O jos per pastarąsias va- 
landas labai išseko. 

Nusvirduliavau į vonią ir šiukšliadėžei ga- 
liausiai atidaviau Šarlotės raštelį. Tada išsivaliau 
dantis. Šis veiksmas buvo daugiausia, ką šian- 
dien dar įstengiau. Bent jau taip maniau. 


g 

Kai man sekasi, atrodau kaip vyras iš „Gau- 
loise“* reklamos. Bet dabar, gilią naktį, kai 
basas ir vilkėdamas žydrais ir baltai dryželiais 
marginta pižama koridoriumi pėdinau į miega- 
mąjį, buvau, nepaisant mano pižamos dryželių, 
visiškai nepanašus į tą įžūlų gerai nusiteikusį, 
atsipalaidavusį tipą pagal šūkį /žbertė-toujours**, 
smagiai vedžiojantį savo šunį. 

Jaučiausi mirtinai pavargęs ir norėjau tik 
vieno — miegoti! Netgi jei prieš mane būtų sto- 
vėjusi gražiausia princesė pasaulyje, būčiau ją iš 
nuovargio atstūmęs. 

Kai prietamsoje pamačiau blykčiojančią 
raudoną švieselę, iš pradžių pamaniau, kad tai 
mano smegenų traumos pasekmė. Bet čia te- 


* Vienos pirmiausia atsiradusių stiprių prancūziškų cigarečių rūšis, 
simbolizuojanti laisvę ir nepriklausomybę. 
** „Galoise“ cigarečių reklaminis šūkis „visiška laisvė“. 

buvo autoatsakiklis, iš savo buvimo vietos prieš- 
kambario gale į naktį siunčiantis nebylų signalą. 
Mechaniškai nuspaudžiau apvalų mygtukėlį. 

Į ausį automatinis moteriškas balsas su- 
džeržgė: 

— Gavote v/en4 naują žinutę. 

Ir tuomet išgirdau kitą moterišką balsą, dėl 
kurio man ant pakaušio pasišiaušė plaukai: 

— Žanai Lukai? Žanai Lukai, kur esi? Greitai 
pirma, ir negaliu su tavim susisiekti! Tavo mobi- 
lusis telefonas taip pat išjungtas. 

Balse girdėjosi įtampa. 

— Ką gi dabar veiki, per patį vidurnaktį? Ar 
negavai mano žinutės? Juk sakei, kad užeisi! Ar 
aš tau taip nieko nereiškiu? — trumpa kaltinanti 
pauzė, paskui, jau isteriškai: - Žanai Lukai, 
kodėl nekeli? Nebegaliu, daugiau niekada nebe- 
tapysiu. Niekada, supranti? 

Po tokios dramatiškos įžangos stojo ilga tyla. 
Tada tragedijos veikėja dar kartą smogė: 

— Visur tamsu. Man šalta, aš visiškai viena. 

Paskutinieji žodžiai skambėjo tikrai šiurpiai, 
ir atrodė, lyg būtų buvę pasakyti ištuštinus bent 
jau keturias taures raudonojo vyno. 

Susmukau ant prie telefono stovinčios mažos 
kietos kėdės ir dejuodamas pasitryniau delnais 
veidą. Soleilė! Visiškai pamiršau Soleilę. 

— Mieloji mažoji Soleile, - liūdnai sušnabž- 
dėjau. - Prašau, atleisk man, bet nebegaliu 
dabar tau paskambinti. Paprasčiausiai negaliu. 
Penkiolika po dviejų, o dar vienos valandos te- 
lefoninio teroro neištversiu. 

Pragariškai skaudėjo guzą, tenorėjau ant 
minkštos pagalvės pagaliau paguldyti savo vargšę 
galvą, panirti į tamsią savo miegamojo ramybę. 

Klausiau savęs, ar aš blogas žmogus, jei tą 
pasauliu ir savimi nusivylusią būtybę dar vieną 
naktį palieku su jos nelaime. 

— Aš kiaulė, — niūriai sumurmėjau. — Bet jei 
dabar tučtuojau neisiu miegoti, krisiu vietoje 
negyvas. 

Tada dejuodamas paėmiau telefono ragelį ir 
surinkau Soleilės Šabo numerį. 


Po pusės valandos sėdėjau taksi, važiuojan- 
čiame į Irokadero kvartalą. 

Kiek kartų skaičiau apie tai, kaip žmogus, 
susiklosčius tam tikroms aplinkybėms, staiga 
įgauna neįsivaizduojamos jėgos. Visiškai išsekęs 
žygiuoja per Sacharą, tikėdamasis, kad vis dėlto 
ras jam gyvybę išgelbėsiančią oazę. Tris naktis be 
miego sėdi prie kompiuterio, o kad neužmigtų, 


apsistato pilnais kavinukais kavos, kad dar spėtų 

išsiųsti savo egzamino darbą, o siuntinys būtų 
pažymėtas galutine galima išsiuntimo data. Lai- 
kosi tvirtai įsikibęs į lyną pusvalandžiu ilgiau nei 
įmanoma, jei apačioj jo laukia alkanų krokodilų 
knibždėlynas. Žmogaus galimybės neribotos, ir 
aš savo kūnu kaip tik patiriu, kaip veikia labai 
dideli išskiriamo adrenalino kiekiai. 

Dabar belekiant visiškai tuščia Orsė kran- 
tine, apimtas nervingo nerimo žvilgtelėjau 
kairėn į Eifelio bokštą. Džiaugiausi, kad orien- 
tavausi Paryžiuje ir bent jau galėjau paaiškinti, 
kaip nuvažiuoti į Ožero gatvę - mažą gatvelę 
netoli Marso laukų. 

— Tu sakyti, aš važiuoti! - trumpas drūtas 
vairuotojo, kurio gimtinę spėjau esant kur nors 
Sudano gilumoje, nurodymas bet kuriam šiek 
tiek mažiau su vietove susipažinusiam keleiviui 
tikriausiai būtų buvęs tikras iššūkis. 

— Gal galėtumėte važiuoti šiek tiek grei- 
čiau? — paklausiau tamsaus gymio vyro, giliai 
ant akių užsimaukšlinusio kepurę su snapeliu. — 
Je suis pressė, aš tikrai skubu. 

Iš Afrikos kontinento atkeliavęs vyras buvo 
akivaizdžiai nepratęs prie tokio skubėjimo. Savo 
gimtąja kalba sumurmėjo kažkokius keiksmažo- 
džius, bet nuspaudė greičio pedalą. 

— Čia skubus atvejis, — pamėginau suteikti 
jam motyvacijos. 

Nežinojau, ar čia skubus atvejis. Tik žinojau, 
kad Soleilė valandą po to, kai mano autoatsaki- 
klyje paliko niūrą žinutę, daugiau nebepaskam- 
bino. Penkis kartus iš eilės nesėkmingai mėginau 
jai prisiskambinti, tada nebeištvėriau. 

Gali būti, kad ji paprasčiausiai nuėjo mie- 
goti ir išjungė telefoną, tačiau nenorėjau būti 
kaltas dėl jos mirties. Mane graužė sąžinė. O 
naktį viskas ir taip atrodo gana dramatiška. 

Taksi vairuotojas staigiai sustabdė prieš nu- 
rodytą namą. Gana dažnai užsukdavau pas So- 
leilę į jos ateljė, kurioje ji taip pat miegojo ir 
gyveno. 

Negalvodamas nuspaudžiau skaičių kodą, ir 
atsivėrė namo vartai. Tada nuskubėjau per glež- 
nais medeliais apaugusį kiemą ir sulaikęs kvėpa- 
vimą sustojau prieš Soleilės buto duris. Paskam- 
binau, o kai niekas neatidarė, kumščiu pradėjau 
trankyti duris. 

— Soleile? Soleile, atidaryk! Žinau, kad tu čia! 

Staiga patyriau dėj4 vu. Prieš dvejus metus 
irgi štai taip stovėjau prieš šias duris ir beldžiausi. 
Tąkart Soleilė visą savaitę mirtinai tylėjo. Vi- 
siškai atsiribojo nuo pasaulio. Pripliurpiau jai 

pilną autoatsakiklį, primygtinai prašiau pa- 
skambinti, bet mergina tylėjo. Ji nekėlė ragelio 
ir vertė mane stoviniuoti prie durų, lyg nieko 
ten nebūtų. Ir viskas tik dėl to, kad bijojo man 
pasakyti, jog dar nepabaigė savo paveikslų. 
Nežinodamas, kur dėtis, ir dėl to, kad laikas 
vis seko, tąkart pro durų apačią prakišau popie- 


riaus lapą su milžiniškomis raidėmis: 


PASIKALBĖK SU MANIMIL. 
PENKIAS MINUTES! 
TADA VISKAS BUS GERAI! 


Žemiau keliais potėpiais nupiešiau mažą, 
maldaujantį Žaną Luką. Po kelių sekundžių 
durys lėtai atsivėrė. 

Ką gi galiu pasakyti - menininkai gana ypa- 
tingos būtybės. Šalia visos kūrybinės galios jie 
turi jautrias sielas ir siaubingai netvirtą savo 
vertės pajautimą, kurį nuolatos reikia skatinti. 
O galerininkas, dirbantis su „gyvaisiais meni- 
ninkais“, visų pirmą privalo sugebėti iškęsti šias 
būtybes. 

Šalia manęs pasigirdo tylus miauktelėjimas. 
Žvilgtelėjau žemyn. Į mane įdėmiai spoksojo dvi 

žibančios žalios akys. Šios akys priklausė Onio- 
netei — Svogūniukui. O Svogūniukas yra Soleilės 
katinėlis. Iki šiol nesugebėjau išsiaiškinti, kodėl 
meilus gyvūnėlis pavadintas česnakinių šeimos 
daržovės pavadinimu, bet kodėl būtent Soleilė 
turėjo turėti katę, pavadintą Mimi ar Fufu. Būtų 
per daug normalu. 

— Onionete, — nustebęs sušnibždėjau ir pa- 
glosčiau murkiančiam katinui rainą kailį. — Iš 
kur gi atsiradai? 

Svogūniukas kelis kartus pasiglaustė aplink 
mano kojas ir nutipeno į mažą, nuo vidinio 
kiemelio atskirtą terasą, priklausančią Soleilės 
butui. Prasispraudžiau pro mažą tarpelį tarp tvo- 
relės ir namo sienos ir pro stiklines stumdomas 
duris žvilgtelėjau į Soleilės miegamąjį. 

Kambaryje buvo tamsu, žaliuzės pusiau nu- 
leistos, tad nemačiau, ar Soleilė miega savo lai- 
kinojoje lovoje —- ant milžiniško čiužinio, tiesiog 
numesto ant grindų. 

— Soleile? 

Neryžtingai pabeldžiau į stiklą, tada lengvai 
stumtelėjau stumdomas duris. Jos atsivėrė leng- 
vai, lyg ištarus „Sezamai, atsiverk!“, nusistebėjau 
dėl Soleilės nerūpestingumo. Giliai širdyje ji vis 

dar gyveno nepaliestoje Vakarų Indijos salų 
gamtoje, kur ji augo būdama vaikas. 

Sulaikiau kvėpavimą ir įsiklausiau į tykią 
kambario tamsą. 

— Soleile, viskas gerai? — tyliai šūktelėjau. 

Ir mane staiga apsupo beveik nerealus ir 
kartu svaiginantis terpentino, cinamono ir va- 
linės aromatas, tvyrantis kambaryje ir verčiantis 
jaustis taip, lyg būčiau neleistinai įžengęs į Rytų 
haremą. 

Atsargiai nuslinkau į miegojimui skirtą vietą 
milžiniško aukšto kambario gale. O ten gulėjo 
Soleilė, kaip bronzinė skulptūra išlieta ant švie- 
sios paklodės. Ji buvo visiškai nuoga. Pro atviras 
į virtuvę vedančias duris krentantis mažytis 
šviesos ruoželis švelniai apšvietė Soleilei veidą, o 
jos krūtinė kilnojosi ir leidosi gražiausiu ritmu. 

Iš pradžių man palengvėjo. Tada pasijaučiau 
lyg užburtas. Žvelgiau į miegančią Soleilę, viskas 
staiga pasirodė taip netikra, lyg sapnuočiau. Su- 
sivokiau, kad per ilgai gėriuosi šiuo žaviu kūnu. 

Ką gi čia iš tikrųjų veikiu? Įsėlinau į svetimą 
butą ir spoksau į nuogas moteris! Soleilė mie- 
gojo kaip romi dievaitė, jai nieko netrūko, ir aš 
staiga virtau ne gyvybę gelbėjančiu herojumi, o 
vojeristu. 

Arplėšiau žvilgsnį ir jau norėjau tyliai pasi- 
šalinti, kai kulnu užkliudžiau kažkokį daiktą. 
Tuščias ten stovėjęs vyno butelis džerškėdamas 
parvirto, o nakties tyloje tai nuskambėjo taip, 
lyg griūtų Jericho sienos. 

Susigūžiau. 

Bronzinė figūra sujudėjo ir įsispoksojo mano 
pusėn. 

— Ar ten kas nors yra? — Soleilės balsas skam- 
bėjo mieguistai. 

— Čia tik aš, Žanas Lukas! — pašnibždomis 
atsakiau. — Tik norėjau pažiūrėti, ar viskas 
gerai. — Tai vis dėlto buvo tiesa. 

Soleilės akys žėrėjo. Atrodė, kad merginos ne- 
stebina, jog jos galerininkas ir agentas pačiame 
vidurnakty stovi prieš jos lovą. Nesivaržydama 
kaip vaikas mergina atsisėdo, jos mažos, apva- 
lios, balintos kavos spalvos krūtys šiek tiek suvir- 
pėjo, prisiverčiau užsimerkti, kad nežiūrėčiau. 

Sutelkęs geležinę valią nukreipiau savo 
žvilgsnį Soleilei į veidą ir draugiškai linktelėjau, 
kaip vizituojantis vyriausiasis gydytojas. 

Soleilė didelėmis lūpomis nusišypsojo dar 
didesne šypsena, ir jos balti dantys žibėjo. 

— Tu atėjai! - laiminga ištarė ir ištiesė į mane 


ranką. 

— Žinoma, — atsakiau ir išdrįsau žengti 
priekin. - Nerimavau... Tavo žodžiai skambėjo 
siaubingai. 

Paėmiau Soleilei už rankos ir mielai būčiau ją 
guodžiančiai apkabinęs, kaip kad elgiesi su gera 
drauge, kuri turi problemų, bet man atrodė, kad 
tai kažkaip nedera dėl to, kad merginos pečiai 
buvo nepridengti. Taip keistai pasilenkęs aki- 
mirką virš jos sustingau. Tada, prieš švelniai pa- 
leisdamas iš savosios, padrąsinamai paspaudžiau 
merginai ranką. 

— Atsiprašau, kad nepaskambinau anksčiau. 
Ateisiu šiandien po pietų, pažadu. Tada apie 
viską pasikalbėsime. 

Soleilė linktelėjo. Atrodė, kad faktas, jog vi- 
dury nakties atvažiavau pas ją, nes nerimavau 
dėl jos, merginą labai nudžiugino. 

— Žinojau, kad nepaliksi manęs nelaimėje, — 
ištarė. Tada šiek tiek sušniurkštė. — Ak, Žanai 
Lukai! Tiek daug atsitiko, aš tokia sumišusi... 

Ar kas nors kitas šitoje keistoje planetoje tai 
būtų geriau supratęs nei aš? 

— Viskas bus gerai, — ištariau visiškai nuošir- 
džiai, tai sakydamas šiek tiek pagalvojau ir apie 
save. — O dabar tuojau pat toliau miegok. 

Soleilė atsigulė ir paklusniai užsitraukė 
ploną antklodę. Trumpai paglostęs jai plaukus, 
atsitiesiau. 

— Ačiū, Žanai Lukai, ir tu eik tuojau pat to- 
liau miegoti, —- sumurmėjo mergina. 

Šypsodamasis šmurkštelėjau pro terasos duris. 
Buvo dvidešimt po keturių. Kadangi šią naktį 
vis dar nebuvau sumerkęs akių, net negalėjo būti 
kalbos apie miegojimą „toliau“. Labiau apie „paga- 
liau“ miegoti. Ir dabar manęs niekas nuo to nesu- 
laikys. Net žemės drebėjimas. Net nelaimėje atsi- 
dūręs draugas. Net ir prieš mane išnirusi Princesė. 


Nepaisant mano naktinės išvykos po kelių 
valandų pabudau žvalus. Turiu pasakyti, kad 
jaučiausi kur kas geriau nei vakarykštį rytą. Gal 
mano kūnas jau priprato prie miego stygiaus. 
Juk ir Napoleonas savo žygių metu išsivertė su 
varganomis penkiomis valandomis, tai kodėl aš 
negalėčiau taip? 

Viskas tik įsitikinimo klausimas. 

Susivokiau bedainuojantis duše — jau amži- 
nybę to nedariau! „/attendrais...“ plekštelėjau 
per turkio spalvos dušo užuolaidą su mažom 
baltom kriauklėm, kuri prieš mane subangavo 
kaip jūra, ir stebėjausi gera savo nuotaika. 

Buvo šeštadienio rytas, ir aš pagaliau turėjau 
laiko! 


Paskambinau Marionai ir paprašiau nors 
vieną kartą atvažiuoti laiku, atidaryti galeriją 
ir iki ankstyvos popietės Senos gatvėje atlaikyti 
frontą. Paskambinau madam Vernjė ir paprašiau 
jos šiandien paimti Sezaną (kai liečiu savo pa- 
kaušį, manau, kad ji man skolinga šią nedidelę 
paslaugą). Tuojau pat namo pirmame aukšte 
esančioje kepyklėlėje nusipirksiu vieną — ne, 
du! - šviežius prancūziškus ragelius, prie savo 
rašomojo stalo atsisėsiu pasidaręs stiprios petit 
noir“ su daug cukraus ir tada... Ir tada! 

Tai, kad atsakysiu Princesei ir pagaliau su- 
sisieksiu su paslaptinga ir tikriausiai tokia pat 
gražia nepažįstamąja, kuri vis dėlto parašė tiek 
daug nuostabių komplimentų, kad man pavy- 
dėjo mano geriausias draugas, tai, kad pagaliau 
susisieksiu su šia moterimi, mane nuteikė kuo 
puikiausiai. 

Tačiau kai po valandos sėdėjau prieš savo 
mažą baltą nešiojamąjį kompiuterį ir pirmą 


* Nedidukas juodos kavos puodelis. 

kartą įvedžiau Princesės elektroninio pašto 
adresą, nebežinojau, kaip pradėti. 

Tema? Ką parašyti eilutėje „Tema“? Rodos, 
tos naujausios kategorijos, turinčios daugiau- 
siai vienoje eilutėje perteikti laiško turinį arba 
reikalo esmę, kažkaip netiko laiškams iš kitos 
epochos. 

„Jūsų ketvirtadienio laiškas“? Nesąmonė! 
„Atsakymas į Jūsų laišką“? Šiek tiek per sausai. 
„Princesei“? Na taip, o kam gi daugiau? 

Dar kartą skaitinėjau Princesės laišką, šoki- 
nėjau nuo eilutės prie eilutės, ir galiausiai radau 
žodį, kuris man atrodė tinkamas. 

Tema: Suviliotas! 

Patenkintas atsilošiau, gurkštelėjau kavos ir 
mąsčiau, ar laišką pradėti „Maloningoji ponia“ 
(aliuzija į vyresnio amžiaus panelę), „Mieloji 
Princese“ (per ramiai) arba „Mylimiausioji Prin- 
cese“ (per įžūlu). 

Jau buvau apsisprendęs rašyti „Gražiausioji 
Princese“, kai suskambo telefonas. Tyliai keik- 
damasis pakėliau ragelį. 

— Taip, klausau? — šiurkščiai ištariau. 

— Žanai Lukai? — keista, bet šįkart tai ne- 
buvo Soleilė. 

— Kas gi yra, Mariona? 

— Tu blogai nusiteikęs? — paklausė mergina. 

Ko nekenčiu moteryse, tai savybės į klau- 
simą atsakyti kitu klausimu. 

— Ne, aš nusiteikęs kuo puikiausiai, — trum- 
pai atsakiau. 

— Ber taip neatrodo, - laikėsi savo Ma- 
riona. — Sergi? 

Sudejavau. 

— Mariona, prašau, tiesiog pasakyk, ko no- 
rėjai, aš kaip tik... kai ką veikiu ir privalau susi- 
kaupti. 

— A, šit kaip. Kodėl iš karto nesakei? 

Išverčiau akis. 

— Taigi? 

— Skambino ta Konti iš viešbučio, — gir- 
dėjau, kaip Mariona kramtė gumą. — Kažkas 
tavęs teiravosi. 

Dievinu Marionos perduodamos informa- 
cijos tikslumą. 

— Kas? Mesjė Bitneris? 

Ar tas vyrukas tik nebus norėjęs su manim 
susitikti dar savaitgalį ir pakalbėti apie Žiuljeną? 
Tikrai privalau labiau susikaupti. Pradėjau ne- 
bekontroliuoti įvykių. 

— Non, ne mūsų draugas vokietis. Tai kaž- 


kokia moteris. Une dame, kaip kad sakė mad- 


muazelė Konti. 

— Ar, ir ta dama turi vardą? — paklausiau vos 
tvardydamasis. 

— Ne. Taip. Nežinau... Dabar, kai sakai... 
Nebepamenu, kad madmuazelė Konti būtų mi- 
nėjusi kokį nors vardą... 

Rodės, Mariona mąstė, o aš atsidusau. Ži- 
noma, kad madmuazelė neminėjo jokio vardo. 
Ir kam gi? Ką gi reiškia vardai, kai dirbi viešbu- 
tyje? 

Kai registratorė eilinį kartą užklumpama 
iškraipiusi arba pamiršusi kokią pavardę, jos 
žodžiai be menkiausio atgailos krislelio skamba 
taip: „Galiu puikiai atsiminti veidus, tačiau 
vardai ir pavardės mane žudo.“ 

— Geriausiai bus, jei pats jai paskambinsi ir 
dar kartą paklausi, - Mariona baigė savo apmąs- 
tymus, staiga jai prisireikė nuveikti kažką sku- 
baus. 

Prieš merginai pabaigiant pokalbį, kitame 
laido gale išgirdau kurtinantį triukšmą, tada 
suskambėjo durų varpelis. Mariona susižavėjusi 
suriko: 

— Dabar turiu baigti. Iki greito! 

Purtydamas galvą padėjau ragelį ir nuspren- 
džiau į „Duc de Saint Simon“ užsukti vėliau ir 
asmeniškai madmuazelei Konti išsakyti savo 

nuomonę. Ber dabar turėjau svarbesnių reikalų. 
Išjungiau visus telefonus ir pradėjau galvoti. 


Kaip rašyti žmogui, kurio nepažįsti, kurio 
neįsivaizduoji, kuris tau užminė keletą mįslių, 
kurias nesėkmingai bandai iššifruoti, bet kuris 
rašydamas įdėjo tiek daug meilės ir apie tave pa- 
rašė tiek daug gražių dalykų, kad mielai su tuo 
žmogumi susipažintum? 

Sėdėdamas priešais savo mažą įrenginį ir 
spoksodamas į tuščią ekraną, kuriame nebuvo 
parašyta nieko, išskyrus „Gražiausioji Princese“, 
jaučiausi kaip romaną rašantis rašytojas prieš 
garsųjį baltą lapą. 

Ne dėl to, kad būčiau bijojęs, bet reikala- 
vimas pačiam sau didėjo sulig kiekviena minute. 
Tik dabar supratau, jog Princesės laiškas man 
yra tikri spąstai, — turiu pripažinti — nuostabiai 
gražūs, bet reikalą buvau įvertinęs nepakan- 
kamai rimtai. 

Ne tik norėjau išsiaiškinti, kas ta dama, kil- 
niais žodžiais man metusi iššūkį, staiga panūdau 
būti sumanus, žavus, sąmojingas, neieškantis Žžo- 
džių kišenėje, jokiomis aplinkybėmis nenorėjau 
apsijuokti. Ir aš, prisimenant jaunystės nuotykį, 

ne be pagrindo buvau šiek tiek praradęs įgū- 
džius, kalbant apie asmeninių laiškų rašymą. 

Po septynių cigarečių ir trijų petit mošrs, 
kurie, prieš man juos išgeriant, visi ataušo, „vei- 
kalas“ buvo baigtas. Sekundę mano rodomasis 
pirštas pakibo virš mygtuko „Siųsti“, ir pripa- 
žįstu, keistai jaudinausi, kai jį paspaudžiau. 

Atsakiau. Mano laiškas - kaip elektro- 
ninis laiškas — šviesos greičiu yrėsi per bekraštę 
virtualią erdvę, keliavo daugelį, o gal tik keletą 
kilometrų, kol pagaliau pasiekė tikslą. 

Nuotykis prasidėjo. 


Tema: Suviliotas! 


Gražiausioji Princese! 

Kad ir kas Jūs būtumėte, auksinėmis strėlėmis 
taikydama į mano širdį, — juk po tokio laiško ne- 
gali būti rimtai kalbama apie švelnų aukso dale- 
lyčių krytį, — turite žinoti, kad Jūsų man didelę 
nuostabą sukėlęs laiškas turėjo tokį poveikį, kokio 
troškote. 

Tačiau neturėtumėte taip lengvabūdiškai la- 
žintis iš savo pirštų, maloningoji, nes gali būti, kad 
Jums dar prireiks šių gražių kūno dalių, nesvarbu, 
ar kad rašytumėte man laiškus, ar kad veiktumėte 
kitus dalykus, kurių šioje vietoje iš kuklumo neno- 
rėčiau išsamiau aptarinėti (ir jei dabar nuraustate, 
tebūnie tai mano saldus kerštas už Jūsų naktines 
svajones atmerktomis akimis, kuriose mano rankos 
neprašomos imasi drąsaus vaidmens). 

Jei Jums atsakau tik dabar, praėjus neatleis- 
tinoms dviem dienoms, tai tik dėl to, kad, rodos, 
mano visiškai sustyguotas gyvenimas kaip tik dabar 
neįtikėtinai sparčiai pakliuvo į savotišką audrą, kuri 
man, neleisdama atgauti kvapo, trukdo sustoti. 

Nuo to ryto prieš dvi dienas, kai iš pašto dė- 
žutės išraukiau Jūsų dangaus žydrynės voką, mane 
keistai užgriūva įvykiai, beveik neturiu ramybės, 
nekalbant jau apie miegą, ir jei Jums tvirtinu, kad 
dabar mėgaujuosi savo pirma ramia akimirka, tu- 
rite manimi tikėti! 

Nors Jūsų laiškas mane sutrikdė, bet ir užbūrė. 

Nuo ketvirtadienio be paliovos galvoju, kas 
slepiasi už Princesės. Ar tai moteris, kurią pa- 
žįstu? Ir jei taip, kur ir kada su ja susipažinau? Ar 
artimai ją pažįstu? Mano smegenys karštligiškai 
dirba, bet rezultato jokio. Nes nuo manęs slepiate 
viską, viską, išskyrus savo žodžius, kuriuose pilna 
miglotų užuominų ir neįtikėtinų pažadų. 

Ką turėčiau manyti, Princese? Išlįskite iš savo 
slėptuvės! Mielai norėčiau tapti pačiu laimin- 
giausiu vyru, kurį tik kada nors matė Paryžius, 
taip, visas pasaulis! Bet laimė susideda ne tik iš 
žodžių, bet ir iš darbų, kuriuos trokšte trokštu nu- 
veikti, jei man tik leistumėte. 

Taip labai troškote mane pabučiuoti, kai lie- 
tėsi mūsų rankos? Mon dieu, kas taip rašo, tas taip 

pat gerai turi mokėti bučiuotis! Ar mane tada iš- 
tiko aklumo priepuolis, kad leidau paprasčiausiai 
dingti tai laimingai akimirkai? Jau dabar pradedu 
pykti ant savęs, kad Jūsų tuomet nepabučiavau. 
Kaip teisingai pastebėjote (ir Jūsų užuomina apie 
tai, kad mane nuolatos lydi vis kitos moterys, yra 
ne tik nediskretiška, bet ir truputėlį įžūli), esu 
vyras, kuriam labai patinka moterys, ir nemanau, 
jog tai nusikaltimas. Vis dėlto akivaizdu, kad ne- 
atkreipiau dėmesio į kažką labai svarbaus, būtent 
į Jus! Neatleistina klaida, man rodos. 

O dabar dar baudžiate mane priversdama be- 
protiškai susidomėti. Apie mane žinote nemažai, 
o aš apie Jus - beveik nieko, ir tai jau dvi dienas 
manau esant beveik nepakeliama. 

Ar, norėdamas Jus surasti, dabar turiu naršyti 
senuose albumuose ir adresų knygelėse? Kurlink 
turiu kreipti savo žingsnius? Į priekį, atgal, 0 gal 
kur nors visai kitur? 

Ir nors slepiatės už kandžių žodžių, Jumyse 
kalba mylinti, bent jau įsimylėjusi moteris, ir todėl 
Jūsų prašau, ne, reikalauju, mano gražioji nepa- 
siekiamoji, atiduoti tinkamą duoklę savo širdžiai 
ir hercogui, ir man duoti bent jau menkiausią 
užuominą (už ją bus mielai atsilyginta puikia 
vakariene tinkamoje vietoje, kurios Jus jau dabar 
kviečiu). 

Princese! Jau dvi dienas per pasaulį žengiu 
pametęs galvą pačiu gražiausių būdu, nes niekaip 
nebegaliu Jūsų iš jos išmesti. Neateinu į susiti- 
kimus, nesiklausau, kai reikia, pamirštu valgyti, 
o mano pačia mieliausia mįsle esate Jūs. Bet juk to 
ir norėjote, ar ne? 

Suviliojote mane, todėl dabar nekantriai 
laukiu, kur mane dar nuvesite. Nebūčiau toks vyras, 
koks esu, jei nesugebėčiau kai ko įsivaizduoti. 

Todėl priimu Jūsų iššūkį, bercogas puikiai su- 
geba elgtis su savo špaga ir privalo nesibaiminti 
dvikovos, nesvarbu, švelnios ar sunkios. 

Bet norėčiau Jus įspėti, mieloji Princese: galiu 
būti labai atkaklus, taip lengvai nuo manęs nepa- 
spruksite! 

Tikiuosi dar šiandien gauti iš Jūsų laišką ir 
pasilieku labai nekantraujantis (tuo galėsite įsiti- 
kinti vėliau), 

Jūsų hercogas de Šampoljonas 


Patenkintas atsilošiau. Man atrodė, kad visai 
gerai išlaikiau stilių. Dama norėjo aštuoniolikto 
amžiaus? Gavo aštuonioliktą amžių. Ji buvo 
princesė, o aš — hercogas. Jei tai buvo būdas 
priartėti prie šios moters, mielai leidžiuosi į šį 
žaidimą. 

Meną suvilioti moterį iš esmės sudaro prin- 
cipas nepriimti neigiamo atsakymo, nesumažinti 
dėmesio ir elgtis su ja kaip su karaliene. Kalbant 
apie paskutinį punktą, kiekviena moteris yra 
princesė, tai jau supratau. Kiekviena moteris yra 
mažas stebuklas, ir kiekviena turi jai būdingų 
kaprizų, kuriuos geriausiai kilniai pildyti. 

Šypsodamasis atsignybau gabalėlį minkš- 
tučio prancūziško ragelio, kurį Odilė, pran- 
cūziškos kepyklėlės savininko apvalių formų 
duktė, beje, smarkiai išraudusiais skruostais, 
man suvyniojo į popierių, kai, kaip ir kiekvieną 
rytą, jai pasakiau mažytį komplimentą. Nujau- 
čiau, kad prie savo tikslo esu jau labai arti. Po šio 
laiško, vėliausiai dar po kito, Princesė išsiduos, 
nė viena moteris neišlaikys paslapties ilgiau, 
ypač tada, kai ta paslaptis yra jos pačios. Jai gra- 
žiausiais žodžiais įkyrėsiu tiek, kad ji išsiduos ir 
sudės ginklus. 


Ir galiausiai žaidimą laimėsiu aš! 


Ak, koks įžūlus pasipūtimas! Koks kvailas 
buvau! Kaip per gerai save vertinau! Jei tik bū- 
čiau galėjęs pažvelgti į ateitį (nors mažai atvejų, 
kai tai naudinga), nuo mano veido būtų greitai 
dingusi savimi patenkinto žmogaus šypsena. 

Taigi vis dar žiūrėjau į savo laišką ir jau mąs- 
čiau, į kokį restoraną nusivesti Princesę, jei ji 
man patiks lygiai taip pat, kaip ir jos laiškas, kai 
tylus pyptelėjimas pranešė apie naują elektro- 
ninį laišką. 

Princesė atsakė! 

Ar jaučiausi ramus, buvau įsitikinęs savo 
pergale ir maniau, kad mano viltys išsipildė? Ne. 
Kai prieš mane ekrane pasirodė juodos eilutės, 
mano širdis daužėsi. 


Tema: Pametęs galvą... 


Mano mielasis hercoge! Didysis nekantruoli! 


Vos tik mane pasiekė Jūsų gražus laiškas, per- 
skaičiau jį virpančia širdimi, ir nors šią akimirką 
beveik visiškai neturiu laiko, nes turiu neatidėlio- 
tinų reikalų, norėčiau Jus tučtuojau išlaisvinti iš 
Jūsų nekantrumo, tačiau ne nuo — ir tai Jus šiek 
tiek suerzins — Jūsų nežinios apie mane. 

Turėkite kantrybės, lovelase! Jei pasirodysite mangs 
vertas, iš manęs gausite viską — netgi mano pavardę! 

Esu nepaprastai laiminga, kad man atrašėte, 
džiaugsmingai laukiu mūsų žodžių mūšių, nes jau 
iš pirmo Jūsų laiško suprantu, kad esate man lygia- 
vertis priešininkas. 

Kad turite skonį, pro akis man nepraslydo, kad 
mėgstate gražias moteris (ir iki šiol mielai jas išren- 
giate), mane šiek tiek žeidžia, nes, mon cher mon- 
sieur, neketinu Jumis dalytis. Kad išmanote apie 
paveikslus, žinau, tačiau kad mokate su žodžiais 
elgtis taip meniškai, mane nustebino ir sužavėjo. 

Norėčiau sužinoti apie Jus tiek daug, taip pat 
ir Jūs sužinosite, kokia moteris esu. Paslaptis po pa- 
slapties, drabužis po drabužio, iš pradžių lėtai, po 
to karštligiškai nekantraudami nusimesime visus 
savo drabužius, kol neliks nieko paslėpta ir vienas 
priešais kitą stovėsime tokie, kokius mus sukūrė 
gamta — nuogi. 

Šiąnakt Jus sapnavau, mielasis bercoge! 

Netikėtai išnirote priešais mano lovą, glostėte 
man odą, mane lietėte pačiu švelniausiu būdu... 
Turiu susiimti, kad neprarasčiau galvos, bet man 
baisu, kad ją jau praradau. 

Jūsų žodžiai mano širdyje kelia malonią su- 
maištį lygiai taip pat, kaip ir Jūsų vaizdas, kurį 
taip aiškiai regiu prieš save, jog įsivaizduoju ga- 
linti jį paliesti. 

Negi manote, kad aš galiu į ką nors sutelkti dė- 
mesį? Daug mieliau dabar Jums įsikibčiau į ranką 
ir gražiais gegužės rytais vaikščiočiau su Jumis 
Senos, kuri saulėje žvilga kaip sidabrinis kas- 
pinas, krantinėmis. Sezanas nekantriai bėginėtų 

prieš mus pirmyn ir atgal, nes ant kiekvieno tilto 

sustotume ir bučiuotumėmės... Pripažinkite, kad 

tai būtų nepalyginti gražiau, nei daryti dalykus, 
kuriuos privalome! 

Jūsų Princesė 

(beviltiškai mėgindama vėl 

sutelkti dėmesį į savo darbą) 


Šypsodamasis papurčiau galvą. Ši moteris 
tikrai sugebėjo išvilioti vyrą iš apkasų. Nebeno- 
rėjau ilgiau galvoti. Kai iš karto puoliau rašyti 
atsakymo, mano pirštai lyg savaime lakstė per 
mygtukus, ir tikėjausi, kad jis dar spės pasiekti 


labai užsiėmusią Princesę. 


Tema: Protestas 
Cara Inconcentrata!* 


(Mano italų kalbos žinios labai skurdžios, ir 
nesu įsitikinęs, ar toks žodis apskritai egzistuoja, 
bet jis skamba taip gražiai.) Prašau, nesileiskite, 
kad Jus priverstų sukaupti dėmesį! Visuomet išli- 
kite tokia! Bent jau mintimis eikime pasivaikščioti 
nutvieksti saulės. Žinoma, mielai pripažįstu, kad 
tai būtų gražiau, nei dėmesį skirti kokiems nors 


* Cara Inconcentrata! (ix.) — brangi nesusitelkėle! 

dienos reikalams. Nes dėl tokių viliojančių laiškų 
visa kita netenka prasmės. 

Vis dėlto privalau pareikšti protestą: bučiuotis 
ant kiekvieno tilto, juosiančio mūsų puikiąją 
Seną, — ne, man taip nepatinka, protestuoju! 

Kodėl taip gailite savo bučinių, Princese? Pais- 
laidaukite ir liaukitės skaičiavusi! Šio pavasarinio 
pasivaikščiojimo metu norėčiau Jus bučiuoti kada 
tik įsigeisiu. O kad Jums tai patiks, visiškai nea- 
bejoju. Kalbant apie bučinius, nė viena moteris 
dėl to dar nesiskundė, jei tik galiu tai pasakyti, 
neužsitraukdamas Jūsų rūstybės. 

Ir jei tik žinočiau, kokią gražią gėlę bučiuoju?! 

Rodos, Jūs akivaizdžiai neapsakomai mėgau- 
jatės mane versdama dar šiek tiek likti nežinioje. 
Nebūkite tokia žiauri! 

Nežinau, ką iškrėčiau, kad su manimi taip 
elgiatės, savo pirmajame laiške minėjote „nelai- 
mingą susitikimą“, bet duokite man bent men- 
kiausią užuominėlę, ir akimirkai Jus paliksiu 
ramybėje! 

O gal bijote to siaubingo žigolo, kuriuo tik- 
riausiai manote mane esant? 

Jūsų hercogas 


Galėjau lažintis ne tik iš savo mažojo pirš- 
telio, bet ir iš visos rankos, kad Princesė neliks 
nepakomentavusi paskutinio sakinio. 

Ir tikrai, po kelių minučių, po tylaus skamb- 
telėjimo, į mano pašto dėžutę atskriejo naujas 
laiškelis. Tik šį kartą tai tikrai buvo tik keletas 
eilučių. Nekantraudamas atidariau laišką. Ne- 
galiu to paaiškinti, bet šis nedidelis apsistum- 
dymas žodžiais mane nuteikė kuo puikiausiai. 


Tema: Myslė 


Bijau? Per daug gerai save vertinate, mano 
mielas drauge! Juk nesate toks jau siaubingas. Ir 
Jūsų meistriškiems bučiniams, dėl kurių dar nie- 
kuomet nesiskundė nė viena moteris, jau tikrai 
atsispirsiu. Bet ne princesės prigimčiai dera būti 
viena iš daugelio. Turėtumėte tai įsidėmėti, jei ko 
nors norite iš manęs. Norėdamas mane įtikinti, 
turėsite būti daug išradingesnis. 

Kadangi akivaizdžiai nenorite nurimti, 0 
man šiuo metu tikrai neatidėliotinai reikia ra- 
mybės, užmenu Jums mažytę mįslę, kuria šiek tiek 
išpildysiu Jūsų primygtinį norą gauti bent „men- 
kiausią užuominėlę 

Žiūrite į mane, bet nematote. 

Žinote apie mane, bet nepažįstate. 

Daugiau Jums neišduosiu! Mislingų raštų šif- 
ravimas įaugęs, taip sakant, Jums į kraują, ar ne, 
tamsta Šampoljonai? 

Princesė 


PS.: Iš Jūsų italų kalbos žinių likę tik griuvė- 
siai, bet žodis, kurį minėjote, iš tikro egzistuoja. 


Princesė buvo tas žmogus, kuris visuomet 
geriau žino! Ji mane vedžiojo už nosies, provo- 
kavo ir šaipėsi iš manęs. Skaitydamas vietą su 
ironiška užuomina „raštų šifravimas įaugęs, taip 
sakant, Jums į kraują, ar ne, tamsta Šampoljonai“ 
veik girdėjau skambų kaip sidabras juoką. 

Ir vis dėlto ji man patiko. Jau dabar įsivaiz- 
davau pažįstantis šią moterį, nors net nežinojau, 
kaip ji atrodo. 

Žinoma, maža mįslė, kurią Princesė man 
kilniaširdiškai užminė, man nė per žingsnį ne- 
padėjo pasistūmėti į priekį. Na ir puiku - dabar 
bent jau žinosiu, kad su šia moterimi matausi 
ir ją pažįstu. Tačiau iš žikryjų nematydamas ir 
nepažindamas. Nes būtent tai omenyje turėjo 
mano mažasis sfinksas, rašydamas savo išmonės 
pilną dvieilį, kurio tonas — neklystu — skambėjo 
kaip priekaištas. 


LL, 


Toks apibūdinimas tiko daugeliui mano 
aplinkos moterų. Iš esmės tai galėjo būti netgi 
Odilė, kepėjo duktė — kuri man prancūziškus 
ragelius parduodavo visuomet droviai šypso- 
damasi. Jauna mergina, ramus gilus vanduo, 
kuris — kas gi čia žino — savo krūtinėje slepia 
romantišką sielą. Negalėjau išbraukti netgi 
madmuazelės Konti. Ar kada nors rimtai savęs 
klausiau, kokios gelmės gali slėptis toje mažoje 
neišauklėtų viešbučio svečių guvernantėje? O gal 
tai madam Vernjė? Staiga prisiminiau užuominą 
apie Sezaną. Galbūt tai šviežias pėdsakas? Šiaip 
ar taip, tai negalėjo būti Šarlotė, jos rašysena ki- 
tokia, tačiau ji buvo vienintelė mane vadinusi 
„mano mažytis Šampoljone“ ir postringavusi 
apie Rozetės akmenį. 

Susimąstęs išsispausdinau laiškus. Mano 
draugas Brunas buvo visiškai teisus, kai sakė, 
kad tai gali būti moteris, į kurią kreipiu arba 
kreipiau nepakankamai dėmesio. Sukroviau 
indus į kriauklę, pasiėmiau švarką ir išėjau į 
„Galerie du Sud“. 

Buvo jau beveik pusė dvyliktos, taip pat ir 
aš turėjau dienos reikalų, kuriuos privalėjau at- 


likti. 

Šį tokį pavasarišką šeštadienį Sen Žermene vy- 
ravo didelis šurmulys. Vietiniai su aiškiu tikslu 
yrėsi turistų, stoviniuojančių prie kiekvienos 
vitrinos ir priplojusių savo nosis prie stiklų, 
okupuotomis garvelėmis. Įsimylėjėlių poros, 
susikabinę už parankių, slampinėjo siaurais 
šaligatviais. Automobiliai pypsėjo, pro šalį pra- 
plerpdavo motorolerių vairuotojai, prieš kavinę 
„Les Deux Magots“ saulės atokaitoje sėdintys 
žmonės patenkinti žiūrėjo į Sen Žermen de Prė 
bažnyčią. Pasisveikinimai, bučinukas į dešinį, 
bučinukas kairį, šnekos, rūkymas, juokas ir 
kavos su kremu arba apelsinų sulčių maišymas. 
Rodės, visas Paryžius puikiai nusiteikęs, ir gera 
nuotaika buvo užkrečiama. 

Smagus leidausi Senos gatve, plaukus glostė 
lengvas vėjelis, gyvenimas buvo gražus ir pilnas 
nuostabių staigmenų. Du elegantiškai vilkintys 

ponai kaip tik išėjo iš „Galerie du Sud“, juokda- 
miesi gyvai gestikuliavo rankomis, paskui dingo 
artimiausioje šoninėje gatvėje. 

Pastūmiau galerijos duris. Iš pradžių pama- 
niau, kad nieko nėra, bet tada išvydau Marioną, 
ir man užkirto žadą. 

Šįkart ji pranoko net pati save! 

Mergina sėdėjo ant vienos iš keturių oda 
aptrauktų baro kėdžių, stovinčių salės gale prie 
mažo esp7eso kavos bariuko, ir niūniuodama 
dilde brūžino nagus. Jos ilgas kojas šykščiai 
dengė tamsiai rudas laukinio gyvūno odos ga- 
baliukas, apie kurį negalėjai tiksliai pasakyti, ar 
tai sijonas, ar greičiau platus diržas. Balta palai- 
dinė, kurią vilkėjo Mariona, buvo plačiai prasi- 
skleidusi ir traukte traukė gilyn žvilgsnius, lyg 
būtų buvus skirta paplūdimio darbuotojoms 
Havajuose. 

— Mariona! - riktelėjau. 

— Aaa, Žanai Lukai! — Mariona apsidžiaugusi 
nuleido dildę ir nuslinko nuo kėdės. - Gerai, 
kad atėjai. Ką tik skambino Bitneris ir klausė, ar 
šiandien dar galite susitikti. 

— Mariona, taip tikrai negalima, - įrūžęs pa- 


reiškiau. 

— Tada bus geriausia, jei pats jam paskam- 
binsi, — nesivaržydama atsakė Mariona. 

— Kalbu apie tavo aprangą, - negalėdamas 
patikėti savo akimis nužiūrinėjau merginą. — 
Nagi tikrai, Mariona, turi apsispręsti, ar nori 
dirbti animatore „Med“ klube, ar galerijoje. 
Ką reiškia ta strėnjuostė, juk tu čia ne rimtai, 
ar ne? 

Mariona šypsojosi. 

— Karštas, ką? Jį man nupirko Rokis, - mer- 
gina apsisuko aplink. — Turi pripažinti, kad 
galiu tai nešioti. 

— Tą aš mielai pripažįstu, bet tik ne mano 
galerijoje! - Stengiausi, kad balsas skambėtų 
autoritetingai. — Jei iš koto versi mūsų klientus, 
jie nebežinos, ar pirmiau turi spoksoti tau į iš- 
kirptę, ar į tavo kelnaites, jų tikrai nebedomins 
čia šiaip sau kabantys paveikslai. 

— Perdedi, Žanai Lukai! Pirma, mano apa- 
tinių nesimato, beje, visai gaila, ir antra, čia ką 
tik buvo du labai malonūs italai, kuriems mano 
apranga visai netrukdė, - mergina ramiai šiek 
tiek patempė savo sijonėlį žemyn ir pergalingai 
nusišypsojo. — Priešingai — su jais labai maloniai 
pasikalbėjau, ir jie netgi nusipirko didįjį Žiul- 


jeno paveikslą ir nori jį pasiimti pirmadienį: 

štai! - Mariona padavė man vizitinę kortelę. — 
Juk italai moka vertinti, kai moteris pasipuošia. 

— Mariona! — paėmiau kortelę ir pagrasinau 
jai rodomuoju pirštu. 

Ši mergina visuomet turėjo kontrargumentą, 
o savo darbą atliko paprasčiausiai per gerai. 

— Tikiuosi, kad mano galerijoje pasirodysi 
vilkėdama tinkamesniu drabužiu. Ir būtent 
miesčionims prancūzams vyrams tinkamu dra- 
bužiu, aišku? Jei man dar kartą į akis pakliūsi 
su šiuo striptizo šokėjos sijonėliu, tave tikrai už- 
griūsiu! 

Ji išsišiepė, žalios akys sukibirkščiavo. 

— Aaach, mon petit tigre, mano mažasis tigre, 
kaip siaubingai bijau... nors ir... 

Mergina nužvelgė mane nuo galvos iki kojų, 
lyg matytų pirmą kartą. 

— Iš tiesų, visai nebloga idėja, - koketiškai į 
burną įsikišo vieną pirštą, tada papurtė galvą. — 
Ne, bijau, kad Rokis tam nepritars. 

— Na, tuomet dabar viskas aišku, — atsa- 
kiau. 

— Viskas aišku, šefe! — pakartojo Mariona ir 
man mirktelėjo. 

Ir kai pasilenkė, norėdama tvirčiau prisi- 
segti dešiniojo batuko dirželį, ir man atkišo 

savo mažą užpakaliuką, vieną nesutramdomą 
akimirką mano dešinioji ranka sutrūkčiojo, bet 
susivaldžiau nepliaukšrelėjęs tai įžūliai merginai, 
nes ji iš tiesų buvo užsidirbusi. 

Tada tinkama akimirka baigėsi, nes Ma- 
riona vėl išsitiesė, nesivaržydama pasitaisė pa- 
laidinę ir dėl manęs netgi užsisegė vieną sagą. 
O aš liepiau jai sutvarkyti gulinčius gautus 
laiškus, neuždaryti galerijos prieš keturioliktą 
valandą ir dėl rengiamos Soleilės parodos — pa- 
skutinės parodos prieš vasaros atostogas, kai 
visas Paryžius būdavo kaip iššluotas, - paskam- 
binti į spaustuvę, spausdinsiančiai kvietimus. 
Kai reikia derėtis dėl kainos, Mariona nepra- 
lenkiama. 

— Taip, taip, taip, — kantriai linksėjo mergina 
ir man po nosimi pakišo telefono ragelį. - Ne- 
pamiršk Bitnerio! 

— Bitnerio? A, taip! 

Karlą pagavau dar „Duc de Saint-Simon“ 
(Bitneris toks žmogus, kuris savo dieną pradeda 
tik po vienuoliktos valandos), susitariau jį pasi- 
imti iš viešbučio, kad paskui kartu užkąstumėm 
„La Ferme Saint-Simon“, o padėjęs ragelį pri- 
siminiau, jog pamiršau paklausti Luizos Konti, 
kas buvo dėl manęs skambinusi moteris. 

Tai tegalėjo būti tik klientė, negalėjusi pri- 
siskambinti man į galeriją. O gal už to slypi kas 
nors kitas? Kas nors iš moteriškosios giminės, 
nepanoręs išsiduoti, kad atpažintų? Man jau 
ima vaidentis! 

Mariona linksmai man pamojavo pro langą, 
kai vėl stovėjau gatvėje lauke. Pamojavau ir aš. 
Nepaisant mūsų nedidelio ginčo, vaizdas, kaip 
mergina su tokia pasitikinti stovėjo galerijoje ir 
į burną dėjosi kramtomąją gumą, veikė šiek tiek 
raminamai. 

Nes nors ir jaučiausi šiek tiek prarandąs savo 
gyvenimo kontrolę - net nekalbant apie mo- 
teris, kurios staiga, kaip man rodėsi, pradėjo lįsti 
iš visų kampų ir man krėsti eibes, - dėl vieno 
dalyko išties buvau tikras: Mariona ne Prin- 
cesė. Mariona buvo tiesiog Mariona. Ir už tai jai 


buvau tikrai dėkingas. 


Kai įžengiau į „Duc de Saint-Simon“, vis 
dar buvau paskendęs mintyse ir visiškai nepasi- 
ruošęs mažai groteskiškai scenai, kurią nustebęs 
išvydau. Apstulbęs sustojau. 

Karlas Bitneris klūpėjo prieš registratūros, 
kuri šiaip visada buvo tuščia, rašomąjį stalą, 
tiksliau sakant, jis klūpojo prieš madmuazelę 

Konti, kuri kaip tik šiek tiek buvo prislopinusi 
savo juoką ir akimirkai nusiėmusi savo juodus 
akinius. 

— Tikiuosi, netrukdau? — mano pastaba tu- 
rėjo nuskambėti linksmai, bet pats pajutau, kad 
tai ištariau šiek tiek susierzinęs. Kas gi čia dabar? 
Ar jau pavyduliavau Bitneriui ir mažajai regis- 
tratūros bambeklei? 

Bitneris, vis dar klūpodamas ant visų keturių 
galūnių, lyg niekur nieko pasuko į mane galvą 
ir išsišiepė: 

— Tikrai ne, mano drauge, jūs visiškai ne- 
trukdote. Mes kaip tik ieškome madmuazelės 
Konti rašomosios plunksnos. 

Beveik laukiau, kad jis ir manęs paprašytų 
prisidėti prie linksmų paieškų. Bet nuotaikingas 
„mes“ akivaizdžiai skirtas ne man, o madmu- 
azelė Konti šypsodamasi žiūrėjo žemyn, lyg 
manęs visai nebūtų. Kažkas tvyrojo ore, nesu- 
pratau, kas tai, - kvapas, žvilgsnis — trumputę 
akimirką pasijutau lyg grįžęs į savo vaikystės 
Hijerą. 

— Prašau atleisti, kad čia taip šliaužioju prie 
jūsų kojų, — dabar įsiterpė Bitneris ir savo ranką 
pakišo po antikvarinio rašomojo stalo apatiniu 
stalčiumi. 

Sugrįžau į dabartį ir atsidusau. Banaliau 
turbūt jau nebegalima. Fe, kaip tas tipelis su- 
geba įkyrėti mėgindamas padaryti įspūdį! 

Ber, Luiza Konti, regis, to nepastebėjo. Ji su- 
sižavėjusi suaikčiojo ir atsakė: 

— Ak... visai neprieštarauju, kai vyrai puola 
man po kojomis! 

— Gal turėčiau ateiti vėliau, - įsiterpiau. 

— Aaach, štai ir mažytis išdykėlis! - nekreip- 
damas dėmesio į mano žodžius, Bitneris ištraukė 
Luizos Konti plunksą-dėmių dariklį ir grakščiai 
kaip pantera išsitiesęs plačiu mostu perdavė 
rastą rašiklį. 

— Voilą! 

— Merci, monsieur Charles! 

Mesjė Šarlis? Susierzinęs pažvelgiau į mad- 
muazelę Konti. Ar ji šiek tiek paraudo, ar tik 
man pasirodė? 

— Visuomet mielai jūsų, - Bitneris nusi- 
lenkė. 

Pamaniau, kad dabar pats metas užbaigti 
tuos meilikavimus, tad kostelėjau norėdamas 
priminti apie save. 

Bitneris atsisuko į mane, mano pusėn 
trumpam žvilgtelėjo ir madmuazelė Konti. 


— Na, tai kaip? Eime? 

Bitneris linktelėjo. Tada suskambo jo mobi- 
lusis telefonas. Vyriškis ištraukė jį iš švarko ki- 
šenės, pasakė „taip“ ir akimirką klausėsi, po to 
delnu uždengė telefoną. 

— Akimirką atsiprašau, Žanai Lukai, galiu 
šiek tiek užtrukti, — pasakė tyliai ir išėjo į mažą 
vidinį viešbučio kiemą. 

Žiūrėjau pro baltą iki pat žemės pinučių 
langą ir mačiau, kaip Bitneris gestikuliuodamas 
vaikščiojo pirmyn atgal. 

Tuomet atsigręžiau į madmuazelę Konti. Jos 
oda vėl atgavo pirmykštę išvaizdą, mergina sė- 
dėjo oda aptrauktame fotelyje už rašomojo stalo 
ir lyg niekur nieko vartė savo didelį registratūros 
žurnalą. 

— Ai, beje, madmuazele Konti? 

— Oui, monsieur Champollion? Kuo galiu 
jums padėti? - mergina pasitaisė savo juodus 
akinius ir žiūrėjo į mane profesionaliai drau- 
gišku griežtos vienuolės žvilgsniu, kuri turi 
mažai laiko, — turiu pasakyti, kad jos balsas tik- 
rai nebuvo toks malonus, koks tariant „mesjė 
Šarli“, kaip ką tik girdėjau sakant. 

— Kažkas dėl manęs skambino į viešbutį... 
moteris... 


Konti pakėlė antakius. 


— Taip, teisingai. Šiandien priešpiet jūsų tei- 
ravosi viena dama, bet ji sakė, kad tai nelabai 
svarbu ir kad vėl su jumis susisieks. 

Mergina nuleido akis žemyn, lyg reikalas jau 
būtų sutvarkytas. 

— O koks tos damos vardas? — nervingai pa- 
klausiau. 

Madmuazelė Konti patraukė pečiais. 

— Oi, to, tiesą sakant, neįsidėmėjau. Ji juk 
sakė dar susisieksianti su jumis, galerijoje, o aš 
turėjau darbų iki kaklo, - akimirką nutilo ir įsi- 
kando savo rašomąją plunksną. —- Manau, tai 
buvo amerikietė... tokia... Džunė Irtaiptoliau. 

Džunė?! Negi manęs teiravosi Džunė 
Miler?! 

Susijaudinęs pasirėmiau ant rašomojo stalo. 
Žinoma, juk tai viską keičia! 

— Madmuazele Konti, prašau, prisiminkite! 
Pažįstu vieną amerikietę, ji vadinasi Džeinė 
Hirstman. Taip pat pažįstu vieną anglę, kuri va- 
dinasi Džunė Miler. Taigi, kas manęs teiravosi: 
Džeinė ar Džunė? 

— Hmmm, - madmuazelė Konti suraukusi 
kaktą bejėgiškai žvilgtelėjo į mane. - Džunė... 
Džeinė... skamba beveik visiškai taip pat, ar 
jums taip neatrodo? - droviai šyptelėjo. 

— Ne, visiškai ne, — surėkiau, — nebent tavo 
smegenys retos kaip sietas. 

Šypsena išnyko. Madmuazelė Konti per- 
braukė per savo tamsius žvilgančius plaukus, 
kuriuos kaip visada buvo susisegusi į kuodelį 
pakaušyje. Nervingai pačiupinėjo savo kuodą, 
lyg norėdama patikrinti, ar nė vienas plaukas 
neišsipešė. Dabar man jos šiek tiek pagailo. Pri- 
kandau apatinę lūpą. Neturėjau sakyti to dalyko 
apie sietą. Kaltai žiūrėjau į Luizą Konti ir kaip 
tik galvojau, kaip atsiprašyti, kai ji ryžtingai savo 
mergaitiškomis rankomis pasirėmė ant rašo- 
mojo stalo ir išsitiesė. 

— Na, mesjė, - madmuazelė Konti žiūrėjo 
tiesiai pro mane. — Bijau, kad dėl šio dalyko 
jums nebegaliu padėti. 

Iš balso tono buvo girdėti, kad mergina labai 
įsižeidusi. 

— Žinoma, privalėjau teisingai užsirašyti tos 
Džeinės... ar Džunės vardą, bet nežinojau, jog 
šis reikalas jums toks svarbus. 

Akimirką ji nutilo, tada sausai pridūrė: 

— Beje, tai damai tai neatrodė taip svarbu, ji 
netgi neprašė manęs jums ką nors perduoti, vis 
dėlto maniau, kad bus teisinga, jei pranešiu apie 


skambutį. Galbūt tai ir buvo klaida. 

Atsidusau. 

— Prašau, madmuazele Konti, aš neturėjau 
to omenyje. Viską padarėte teisingai, ir tai tikrai 
ne Jūsų kaltė, tikrai ne, — sutrikęs braukiau per 
tamsiai žalią rašomojo stalo odinį apmušalą ir 
galvojau apie paslaptingąją Princesę ir tą „nelai- 
mingą istoriją , kuri niekam taip gerai netiko, 
kaip Džunei. - Bet... 

— Bet?.. - Luiza Konti klausiamai žiūrėjo 
į mane, ir aš nusprendžiau ją paversti bendri- 
ninke. 

— Bet būtent šią akimirką man būtų buvę 
svarbu žinoti, ar manęs teiravosi Džeinė ar 
Džunė. Nenoriu jūsų versti nuobodžiauti klau- 
santis mano gyvenimo smulkmenų, bet to- 
kiomis aplinkybėmis tai man būtų labai padėję 
išspręsti sudėtingą problemą. Kažką, dėl ko labai 
nervinuosi ir nemiegu kiauras naktis... — skėste- 
lėjau rankomis ir laukiau. 

Luiza Konti tylėjo, atrodė, kad ji mąsto, ar 
priimti mano taikos pasiūlymą. Galiausiai iš- 
tarė: 

— Ar aš pažįstu tas moteris? 

— Žinoma, — nusiraminęs atsakiau. - Džeinė 
čia buvo apsistojusi ne sykį, bent jau kartą nuo 

to laiko, kai čia dirbate. Džeinė Hirstman - ta 
aukšta amerikietė su raudonomis kaip liepsna 
garbanomis, ji garsiai kalba, gera mano klientė, 
prisimenate? 

Luiza Konti linktelėjo. 

— Ar tai ta, kuriai viskas nuolatos amazing? 

Išsišiepiau. 

— Būtent ta. 

— O Džunė? Ar ji taip pat gera jūsų klientė? 

— Na.... eee... ne, iš tiesų, ne. 

Apimtas melancholijos pagalvojau apie gra- 
žiąją Džunę ir kaip ją praradau. 

— Ar ji buvo nors kartą čia, viešbutyje? Nak- 
vojo: 

— Na taip, nenakvojo, bet čia, viešbutyje, ji 
buvo... maždaug ne visai prieš metus, vieną kovo 
rytą, siaubingai lijo... tokia jauna, temperamen- 
tinga anglė su kaštonų spalvos garbanom... — 
sutrikęs kostelėjau. - Jūs taip pat ten buvote, ir 
netikiu, kad pamiršote. Buvo... na taip... buvo 
gana įdomus įvykis... sudaužyti indai... 

Antrą kartą tą dieną mačiau, kaip madmua- 
zelė Konti išraudo. 

— Oi... tai, — teištarė, o aš žinojau, kad ji ne- 
pamiršo. 

Iš visų draugių, kurias tik turėjau, Džunė 
Miler buvo labiausiai pavydi. Tam ji kartais tu- 
rėjo priežastį, nes kai susipažinome, mano gyve- 
nime dar buvo kita moteris — Helena. 

Iš tiesų išsiskyrėme tikrai draugiškai, Helena 
buvo beprotiškai įsimylėjusi vieną architektą, 
kuris pasirodė besąs genijus, bet sudėtingas 
vyras, ir pas jį įsikraustė, tačiau retkarčiais man 
paskambindavo, o kai tai sužinodavo Džunė, 
kiekvieną sykį kildavo triukšmas. 

— Fuck! Ko ta moteris iš tavęs nori? Ji pa- 
galiau privalo. palikti tave ramybėje! — įsiutusi 
rėkdavo ir sviesdavo mano mobilųjį telefoną per 
miegamąjį. 

Mažai moterų, kurios, nors ir būdamos 
siaubingai įtūžusios, vis tiek atrodo patraukliai. 
Džunė buvo viena iš jų. Netgi įniršusi ji atrodė 
beprotiškai graži. Ilgos rudos garbanos krito jai 
ant nuogų pečių, o samanų žalumo akys piktai 
kibirkščiavo. Apkabinau ją ir vėl įsitraukiau į 
lovą. 

— Ateik, mano mažoji laukine kate, c072me tu 
es belle, kokia tu graži, - šnibždėjau jai į ausį. — 
Palik ramybėje Heleną. Ji tik sena draugė, ne 
daugiau. Ir turi problemų su savo draugeliu. 

— So wbat?* Kuo tu čia dėtas? Savo santy- 
kius ji turėtų aptarti su savo draugėmis, o ne 
su tavimi! Zbats not okay!“* - Džunė atkakliai 
sukryžiavo rankas. Vėliau supratau, kad mano 
draugė visgi buvo teisi, bet tąkart faktas, kad 
Helena manimi pasitikėjo, glostė mano vyrišką 
savimeilę. 

Džunė buvo kaip šimtaakis Argas, niekas 
nepraslysdavo pro jos akis nepastebėtas, ji pa- 
vydžiai sekė kiekvieną mano žingsnį. Ypač nuo 
tada, kai mano piniginėje rado „La Sablia Rosa“ 
čekį. 

„La Sablia Rosa“ Paryžiuje yra apatinių par- 
duotuvė, maža parduotuvėlė Žakob gatvėje, 
prie pat didelės Prancūzijos leidyklos. Jei ieškai 
"kokių nors išskirtinių prabangių apatinių, rasi 
juos čia. 

Su Džune kartu buvau jau dvi savaites, ir 
mano gyvenimas daugiausia virė miegama- 
jame ir galerijoje, kai vieną rytą praeidamas 
„La Sablia Rosa“ vitrinoje pamačiau žavingus 
šilkinius naktinius marškinius. Berankoviai, 
trumpi, petit rien***, marginti gležnomis gė- 


* So wbar? (angl.) - tai ką? 
** hats not okay! (angl.) - tai nenormalu! 
*** Petit rien (pranc.) - mažmožis. 

lėmis, - lyg būtų sukurti pavasarinei fėjai. Iš 
pradžių ketinau nupirkti juos tik Džunei ir pa- 
prašiau atnešti dydį M. Tada prisiminiau, kad 
Helena šventė gimtadienį. Buvau jai paskam- 
binęs, mergina kalbėjo gana liūdnai. Ir tada 
man staiga šovė puiki mintis naktinius marš- 
kinius padovanoti ir Helenai. Kaip paguodą, 
gimtadieniui, kaip atsisveikinimo dovaną už 
gražų drauge praleistą laiką. 

Prancūzėms apatinių pardavėjoms nesve- 
tima niekas žmogiška. Kai vyresnio amžiaus 
damai, dirbančiai „La Sablia Rosa“, pasakiau, 
kad man reikia dar vienu dydžiu mažesnių nak- 
tinių marškinių, iš pradžių ji mane suprato klai- 
dingai ir paėmė didesniuosius norėdama paka- 
binti juos į vietą. 

— Jei damai netiks, savaime suprantama, 
galėsite juos pakeisti, - pasakė madam ir žengė 
prie vitrinos, norėdama nuo manekeno nuimti 
kitus naktinius marškinius. 

— Ah non, madame, jai besoin des deux, ne, 
madam, man reikia abiejų, — sutrikęs ištariau. — 
Vienų S dydžio, kitų - M. Taip sakant... yra dvi 
damos, — pridūriau ir kvailai išsišiepiau. 

Vargu, ar Vudis Alenas būtų galėjęs geriau. 


Madam atsisuko ir nusišypsojo. 

— Mais, monsieur, cest tout d fait normal, na, 
mesjė, tai visai normalu, — ištarė, rūpestingai 
suvyniojo kiekvienus naktinius marškinius į 
šilkinį popierių, suformuodama du nuostabiai 
elegantiškus paketėlius, kurie apdovanotosioms 
suteikė labai daug džiaugsmo, vos tik jos gavo 
dovaną. 

Helena su ašaromis akyse glostė švelnų gė- 
lėtą popierių ir sakė: „Koks tu mielas“. 

Džunė iš džiaugsmo sušuko, pabučiavo 
mane ir tuojau pat nuo kūno nusiplėšė visus 
drabužius, kad galėtų pademonstruoti lyg iš 
dangaus nukritusius nuostabius naktinukus. 
Mergina džiaugsmingai šokinėjo po mano butą. 
Bet po trijų dienų pavasario fėja virto keršto 
deive. 

Trumpai tariant: Džunei nepasirodė tout 4 
fait normal, kai mano piniginėje rado čekį už 
du tokius pačius skirtingų dydžių naktinukus. 
Ir dar, kadangi mažesnieji buvo skirti jos pirm- 
takei, užsitarnavau laukinių riksmų ir skardų 
antausį. 

Pripažįstu, kad reikalas su dviem naktinukais 
nebuvo gera mintis. Galiausiai Džunė man at- 
leido. Lengvai užsiliepsnojanti, taip pat lengvai 
ji vėl taikydavosi. 


Tačiau mano faux pas* su „La Sablia Rosa“ 
paruošė dirvą siaubingam skandalui, įvykusiam 
po kelių mėnesių čia, „Duc de Sain-Simon“ 
viešbutyje. 

Tai buvo nemaloniausia ir absurdiškiausia 
mano gyvenimo akimirka, ir šiandien man vis 
dar pasidaro bloga, kai apie tai galvoju. 

Ir nors šįkart, prisiekiu, buvau visiškai ne- 
kaltas, Džunė tada mane paliko. 

Aplinkybės kalbėjo ne mano naudai. Po 
vieno verslo susitikimo vakare Džeinę Hirstman 
nuvežiau į viešbutį. Ji buvo visiškai be nuo- 
taikos, nes jos draugas (tas dvimetrinis vyras iš 
Vidurio Vakarų, kuris netilpo mažoje Snieguolės 
nykštuko lovelėje, pamenate?) po ginčo išvyko 
anksčiau. Džunė kelioms dienoms su drauge iš 
Londono buvo išvažiavusi į Dovilį. Paklausiau 
Džeinės, ar nenorinti dar ko nors išgerti, visiškai 
neturėdamas jokių ketinimų, man jos papras- 
čiausiai buvo gaila. Moteris palinksėjo ir teiš- 
tarė: „double“, omenyje akivaizdžiai turėdama 
dvigubą viskio. Po daugelio dvigubų nuvedžiau 
ją į jos kambarį. Džeinė Hirstman - ne iš tų 
moterų, kurios verkia ir kūkčioja, kai kas nors 


* Faux pas (pranc.) - klaidingas žingsnis. 

gyvenime nesiseka. Bet ji manęs paprašė dar šiek 
tiek pasilikti. Ir aš likau. 

Daugiau nieko neįvyko. 

Akimirkai prie jos priguliau, paėmiau už 
rankos ir pažadėjau, kad viskas vėl bus gerai, ir iš 
tiesų norėjau eiti namo, kai moteris užmigo. Bet 
tada mane patį apėmė švininis nuovargis, ir taip 
miegojome vienas šalia kito kaip brolis su seseria. 

Kitą rytą dar prieš atsimerkdamas išgirdau 
Džunės balsą, ji rėkė: „Salaud! Cela suffit! 
Niekšas! Dabar jau gana!“ Ne, tai nebuvo slogus 
sapnas. Karališko dydžio lovos galugaly stovėjo 
Džunė. Ji buvo išbalusi iš įsiūčio, neapykantos 
pilnu žvilgsniu spoksojo į mane ir į visiškai su- 
glumusią Džeinę. 

— Netikiu tuo! — siautėjo Džunė. — Papras- 
čiausiai netikiu! 

Man net nespėjus praverti burnos ir pradėti 
aiškintis, mergina mane užčiaupė: 

— Ne, neversk manęs klausytis. Nenoriu 
nieko girdėti. Viskas baigta! 

Pašokau. Nors ir buvau apsirengęs, bet 
Džunei tas nerūpėjo. 

— Džune, prašau... 

Ir tada ištariau patį kvailiausią visų vyrų sa- 


kinį: 

— Yra ne taip, kaip tu galvoji. 

Tik kad šį kartą tai buvo tiesa. 

Džunė įniršusi suriko ir nuėjo prie plačiai 
atvertų durų. 

— Tikrai nieko neįvyko! 

Vienomis kojinėmis nubėgau paskui ją, laip- 
tais žemyn prie registratūros. 

— Džeinė yra sena pažįstama... vakar vakare 
jai buvo bloga... 

— Džeinei buvo bloga? — pakartojo Džunė 
pavojingai tyliai ir tada pradėjo ant manęs 
staugti taip garsiai, kad jos balsas šaižiai nuai- 
dėjo per visą viešbutį: 

— DŽEINEI BUVO BLOGA:?! Vargšė 
Džeinė! Ar ji taip pat viena iš tavo buvusių 
draugių, kurias guosdamas dovanoji apatinius? 
Šį kartą galbūt L dydžio?! — Mergina pralėkė pro 
registratūrą, kur madmuazelė Konti abejingu 
veidu sėdėjo už rašomojo stalo. 

— Džune, prašau... nusiramink... palauk... 

Sugriebiau Džunei už rankos ir paslydau 
ant slidžių akmeninių grindų.. Turėjo atrodyti 
juokingai, tą akimirką sumokėjau už visas savo 
mažas nuodėmes. 

Džunė atrodė lyg patekusi į Šekspyro vertos 
dramos penkto veiksmo pabaigą. Prieš išbėg- 

dama į lietų, man gulinčiam spjovė „Fuck off?“ 
Ir tai buvo paskutinis dalykas, kurį girdėjau iš 
Džunės Miler. 

Apsvaigęs atsistojau, mano žvilgsnis už- 
kliuvo už madmuazelės Konti, tapusios nebylia 
mano didžiosios gėdos liudininke. Savo pyk- 
čiui supratau, kad dabar dar ir išraudau. Luiza 
Konti ten sėdėjo apsirengusi nepriekaištingą 
kostiumėlį, su nepriekaištinga šukuosena, nė 
vienas veido raumenėlis nebekrustelėjo. Tobula 
mergina, kuriai tokie dalykai nenutinka, ir jos 
angeliškas abejingumas mane erzino. 

— Tik dabar nežiūrėkite taip lyg niekur 
nieko! — vamtelėjau ant merginos ir su tam tikru 
pasitenkinimu pamačiau, kaip ji susigūžė. Tada 
nuėjau prie išėjimo ir minutę sumišęs žiūrėjau į 
pliaupiantį lietų. 

Džunė iš tiesų išėjo. 

Kai grįžau, pastebėjau, kad ir madmuazelė 
Konti buvo dingusi nuo savo rašomojo stalo. 
Atrodė, lyg visas viešbutis staiga išmirė ir tarsi 
jam iš išgąsčio būtų užgniaužę žadą. 

Tada ant laiptų išgirdau žingsnius, skubiai 
atsigręžiau, nes maniau, jog nulipa Džeinė, ir 
susidaužiau su Luiza Konti, kuri grižo su krūva 

porceliano indų rankoje iš rūsio. Lyg sulėtin- 
tame filme mačiau ant grindų krentančius ir į 
tūkstančius dalelių pažyrančius indus. 

Tuomet „Duc de Saint-Simon“ — ir tik 
ten! — dar galėjai nusipirkti imperatorienės 
Eugenijos stiliaus indų, kuriuos Limožo porce- 
liano manufaktūros gamino vien tik viešbučiui. 
Daugelis svečių pasinaudodavo šiuo pasiūlymu 
ir džiaugdavosi vertingu elegantiškai purpurine 
ir auksine spalvomis dekoruotu suvenyru. 

Į po mano kojomis gulinčią šukių krūvą 
spoksojau kaip Hamletas į kaukolę. Būti ar ne- 
būti. Šrai tokia pabaiga vainikavo apgailėtiną 
spektaklį. 

— O ne! - madmuazelė Konti pasibaisėjusi 
žiūrėjo į sudužusį porcelianą. — Brangieji indai! 

Mergina pritūpė ir pradėjo skubiai rinkti 
šukes. 

— Viešparie, kaip nesiseka! Bus pykčio. 

Pabudau iš savo letargo. 

— Palaukite, padėsiu jums, — ištariau ir atsi- 
klaupiau šalia jos. - Būkite atsargi, kraštai gana 
aštrūs. 

Kai tylėdami naikinome nelaimės pasekmes, 
akimirksnį susitiko mūsų žvilgsniai. Ką čia dar 


bepasakysi? 

— Dėl visko kaltas aš, — galiausiai ištariau su- 
trikęs ir spoksojau į elegantiškai išpuoštą šukę 
savo rankoje. 

Prieš mano akis tarsi filmas vis iš naujo su- 
kosi vaizdas su įsiutusia Džune, ausyse skambėjo 
jos žodžiai, o pats tenorėjau, kad prasmegusi 
žemė mane prarytų. Bet atsistojau ir pabandžiau 
nusišypsoti, tačiau net ir to neįstengiau padaryti 
tinkamai. 

— Taigi. Šiandien tikrai ne mano diena. 

Atsistojo ir Luiza Konti. Kelias sekundes 
tylėdama žiūrėjo į mane, o tamsių akinių sle- 
piamos akys neleido suprasti, ką ji iš tiesų gal- 
voja. Tikriausiai pyko ant idioto, sutrikdžiusio 
iškilmingą jos viešbučio ramybę. Bet tada mer- 
gina ranka kelis kartus perbraukė per savo tam- 
siai mėlyną sijoną ir ištarė: 

— Tikrai jus užjaučiu. 

Skambėjo nuoširdžiai, bet gal ji tiesiog tik 
įgudusi puikiai valdytis. 

— Ne, ne, - prieštaraudamas pakėliau ranką. — 
Apgailestauju. Sumokėsiu už sudaužytus indus, 
dėl to nesirūpinkite. Viską sutvarkysiu. 

Madmuazelės Konti veide šmėkštelėjo šyp- 
senėlė, kurią vis dėlto pastebėjau. Bent jau viena 
smulkmenėlė, kurią padariau teisingai. 

"Tačiau tą niūrą kovo dieną gražioji pavydžioji 
Džunė išlėkė ne tik iš „Duc de Saint-Simon“, 
bet ir iš mano gyvenimo. Mano bandymai susi- 
grąžinti draugę, kurių iš pradžių ėmiausi jausda- 
masis nelaimingas, o paskui tik šiaip iš įpročio, 
buvo bergždi. 

Panelė Džunė atsitvėrė geležine tylos siena. 

Šiek tiek vėliau iš vienos draugės sužinojau, 
kad Džunė vėl Londone. 

Nuo to laiko praėjo vieneri metai. Bet laikas 
ypatingas tuo, kad ne tik išgydo visas žaizdas, 
bet ir praėjusių dienų įvykius nušviečia visai kita 
šviesa. Juk ilgesingai prisimenami tik gražūs da- 
lykai, kurie negrįžtamai prarasti. 

Ar tai prarasta? 

Ar gali būti, kad Džunė sugrįžo į tą vietą, 
kurioje taip staigiai baigėsi mūsų istorija? Ar 
ji parašė tą paslaptingą laišką? Ar ji man dabar 
galbūt atleido — paradoksas! — už tai, ko niekad 
nepadariau? Ar ji atsitokėjo iš savo įrūžio? Juk 
laiškų autorė pripažino, kad tai „taip pat buvo 
jos klaida“. 

Užsisvajojęs šypsojausi žaliam odiniam ra- 
šomojo stalo apmušalui. Kitame savo laiške už- 
duosiu Princesei atitinkamų klausimų... 

— Jean-Luc — on y va? Žanai Lukai? Eime? O 
gal mieliau praleistume dieną registratūroje šios 
kerinčios damos draugijoje? 

Ant savo peties pajutęs ranką grįžau į rea- 
lybę. Bitneris, pabaigęs savo ilgą telefoninį po- 
kalbį, buvo čia ir vėl vaidino žavingąjį princą. 

— Deja, tačiau kerinti dama visiškai neturi 
laiko, - sušnypštė madmuazelė Konti. 

Bitneris išsišiepė, ir jo rudos akys į merginą 
žiūrėjo pernelyg ilgai. 

— Gaila, gaila. Gal kitą kartą? 

— Gal. 

— Prisiminsiu jūsų pažadą. 

Fe, kokie balandėliai, kas gi čia per kičo 
filmas?! 

Nusukau akis ir prisiversdamas nusišyp- 
sojau. Pirmą kartą gyvenime turėjau abejotino 
malonumo būti „trečiuoju asmeniu“. Blogas 
vaidmuo. Pasakymas, kad jaučiausi visiškai ne- 
reikalingas, būtų buvęs tikrai netikslus, ir šioje 
vietoje norėčiau primygtinai pasisakyti už tai, 
kad toks nedėkingas vaidmuo tučtuojau dingtų 
iš šios istorijos puslapių. 

— Manau, dabar tikrai jau turime eiti, nes 
užsidarys virtuvė. 

Pats supratau, kaip banaliai nuskambėjo 
mano žodžiai, tačiau jie davė reikiamą poveikį. 
Bitneris, nuotaikingai ištaręs „Iki vakaro!“ pasi- 
suko eiti, o aš pagaliau galėjau paklausti to, kas 
gulėjo man ant širdies. 

— Ir? — viltingai žiūrėjau į madmuazelę 
Konti. —- Džeinė ar Džunė? 

Ji bejėgiškai gūžtelėjo pečiais. 

— Tikrai negaliu pasakyti. Juk tai tebuvo 
trumpas pokalbis telefonu. Bet esu įsitikinusi, 
kad buvo viena iš jų — Džunė arba Džeinė. 

Džunė arba Džeinė. Vis šis tas. Viena iš 
dviejų galimybių, kad kitame meškerės gale 
pačiupau Princesę. Žuvytė vis dar saugiai slė- 
pėsi, bet jau greitai ištrauksiu ją iš jūros gelmių 
į krantą. 


6 


Vakare su Sezanu ilgai vaikščiojau. 

Jau temo, kai slimpinau vienu smėlėtu šo- 
niniu takeliu po dideliais Tiuilri sodo alėjų me- 
džiais ir pajutau, kaip nurimstu. Giliai įtraukiau 
kaštonų žiedų aromato, žiūrėjau į savo šunį, 
linksmai nubėgusį priekin, ir akimirką pasi- 
jutau lyg vaikštinėčiau viename Monė paveiksle, 
viskas aplinkui buvo taip romu. 

Sezanas grįžo ir energingai aplink mane šo- 
kinėjo. Dėkingas šypsojausi. Tikrai nuostabi 
šuns savybė yra ta, kad jis visuomet atleidžia ir 
niekada neįsižeidžia. Tuo jis skiriasi nuo kačių ir 
beveik visų moterų. 

Šiandien visą dieną manęs nebuvo, nuo ket- 
virtadienio beveik nesirodžiau, vis dėlto, kai 
prieš aštuonioliktą valandą pagaliau paskam- 
binau prie madam Vernjė buto durų, iš vidaus 
nuskambėjo džiugus lojimas, ir Sezanas pasvei- 

kino mane beveik taip pat entuziastingai, kaip ir 
mano kaimynė, kuri smulkmeniškai iškamanti- 
nėjo apie mano sužeistą galvą ir pasiteiravo, ar 
dar galinti man kuo nors padėti. 

Tiesą sakant, akimirką turėjau pagalvoti, 
kad prisiminčiau, apie ką ji kalba. Tada čiup- 
telėjau už guzo ant pakaušio ir pamojau ranka 
kaip didvyris. 

Turint omeny dalykus, atsitikusius po to, 
kai praėjusią naktį madam Vernjė mažučiu gu- 
miniu svarmeniu taip nešvelniai trenkė man į 
galvą, šis guzelis atrodė esantis nevertas dėmesio 
juokelis. 

Kavinėje „Cafė Marly“, įsikūrusioje prie pat 
Luvro, įsižiebė šviesos. Lauko terasoje, esančioje 
parko pusėje, dar sėdėjo lankytojų. Pakilęs lengvas 
vėjelis įsisuko į ilgą raudoną prie smiltainio spalvos 
sienos kabančią vėliavą, kurioje restorano pavadi- 
nimo raidės ištapytos kaip kinų rašmenys. 

Anksčiau dažnai čia sėdėdavau. Ypač vakare, 
temstant, apimdavo kažkoks magiškas jausmas, 
kai iš viršaus restorane gėrėjaisi apšviestomis 
Luvro vidiniame kiemelyje stovinčiomis skulp- 
tūromis. 

Bet, kad stebuklas pavyktų, visuomet reikia 
tam tikros tylos. O „Cafė Marly“ tylu būna 

jau gana retai. Muzika per garsi, susižavėjusių 
arba tokiais besidedančių lankytojų balsų šur- 
mulys, valgiaraštis - keistas prancūzų-italų-tai- 
landiečių-amerikiečių virtuvės mišinys su pir- 
muoju patiekalu „hamburgeriu“ (daug skanesnį 
šį sumuštinį valgiau tokiu maistu garsėjančiose 
užeigose, beje, už gerokai mažesnę kainą ir ne- 
patiektą atskiromis sudėtinėmis dalimis 4 Zz 
nouvelle cuisine) — verčia mane susimąstyti. 

Ar tai globalizacijos pasekmės? O gal pui- 
kiausias jaukas turistams iš viso pasaulio? 

Kad ir kaip ten būtų, Luvrui tai nekenkia, ka- 
vinės aplinka nepakartojama, ir kai, kaip kad aš šią 
akimirką, artiniesi prie šios vietos, paprasčiausiai 
jauti malonumą ten nueiti ir būti viso to dalis. 

Prie Sezano prisegiau pavadėlį. Į kitą Senos 
krantą Karuselės tilto link važiuojantys taksistai 
dardėjo per akmeninį grindinį pro priešais Luvrą 
stovinčią apšviestą stiklinę piramidę, apšviestas 
arkadas. Ir aš ėjau šiuo keliu. 

Šiandien vakare eisiu anksti miegoti, ži- 
noma, prieš tai patikrinsiu savo pašto dėžutę — 
galbūt labai užsiėmusi Princesė man dar siunčia 
linkėjimų. 

Keista, bet nuo tada, kai tik įtariau, kad už 
viso šio reikalo slepiasi Džunė, tapau daug ra- 

mesnis, ir šiandien naktį nebus jokių nesupla- 
nuotų akcijų, bent jau nebuvo jokių ženklų, kad 
bus priešingai. 

Po karališkų pietų su Karlu Bitneriu, kuris: 
a) norėjo parengti kalendorių su Žiuljeno pa- 
veikslais ir b) man išūžė ausis kalbėdamas apie 
tai, kad „mažytė registratūroje labai miela ir 
yra verta grieko“, metro nuvažiavau iki Marso 
lauko, norėdamas, kaip ir žadėjau, užsukti pas 
Soleilę Šabo. Mano nuostabai durys atsivėrė vos 
tik paskambinau. Soleilė, kaip ir pridera pagal 
savo vardą, sutiko mane vilkinti žemę siekiančiu 
raudonu kaftanu, jos veidą puošė švytinti šyp- 
sena. Mažytėje virtuvėje žaviais judesiais mums 
abiems paruošė stiprios juodos arbatos ir pa- 
reiškė, kad krizė jau praėjo, o ji pati jau anksti 
ryte atsikėlė ir vėl pradėjo tapyri. 

— Vargšeli, — ištarė. — Taip priverčiau tave 
jaudintis, bet tikrai maniau, kad nebeatsi- 
gausiu. 

Soleilė įpylė arbatos ir prisėdo šalia manęs 
ant milžiniškos pilkos sofos, ant kurios jau gu- 
lėjo Svogūniukas. 

Soleilė kelis kartus paglostė kačiukui kailį. 

— Mano meiluti, meiluti Svogūniuk, — pa- 
sakė švelniai, ir jos lieknos rudos rankos privertė 

Svogūniuką murkti. - Taip apsidžiaugiau, kad 
atėjai, — ištarė mergina, lyg toliau kalbėtų savo 
katei. - Tai man daug reiškia. 

— Man irgi, - atsakiau. — Juk tam ir yra drau- 
gai. 

Kelias minutes ant sofos taip sėdėjome So- 
leilė, Svogūniukas ir aš, ir staiga savęs paklau- 
siau, kas iš tikrųjų skiria draugystę ir meilę ir 
kokį vaidmenį tame vaidina seksas. 

— Ar visa kita vėl gerai? — nenorėjau lįsti į jos 
asmeninį gyvenimą giliau, nei reikia. 

Soleilė pasisuko į mane veidu. 

— Taip, — atsakė ir kelis kartus linktelėjo 
galva. - Labai, labai gerai. 

Mergina šypsojosi, tuomet pašoko. 

— Eime, turiu tau kai ką parodyti! 

Ji nuvedė mane į savo ateljė pro sujauktą 
miegui skirtą čiužinį, prieš kurį vakar naktį styp- 
sojau kaip lunatikas. Sustojau prieš molbertą. 

— Na, ką pasakysi? 

Giliai įkvėpiau. Mano žvilgsnis nuslydo 
vyno raudonumo suknele vilkinčios šviesiaodės 
moters portretu. Moteris stovėjo šonu priešais 
tamsiai raudonas užuolaidas ir rimtai žiūrėjo į 
sieną, ant kurios buvo priklijuota daug lapelių. 
Kairėje rankoje laikė vyno taurę, kurią kaip tik 


149 


kėlė prie vis dar sučiauptų lūpų. Vynas taurėje 
buvo tokios pačios spalvos, kaip ir moters lūpos. 
Dešiniąją, žiūrovui artimesnę, ranką ji buvo be- 
veik vaikišku judesiu panardinusi į vešlius, kaip 
prerafaelitų paveiksluose banguotus, nugaroje 
surištus plaukus. Ji atrodė taip, lyg būtų ką tik 
nusprendusi kažką padaryti. Arba lyg kažką jau 
būtų padariusi. Moteris buvo ryžtinga, tik ranka 
plaukuose atrodė nedrąsiai. Puikus paveikslas. 

— Soleile, nuostabu, — tyliai ištariau. — Kas 
toji moteris? 

— Moteris, kuri kažko nori ir tiksliai dar 
nežino, kaip tai gauti, — atsakė Soleilė. - Tokia 
kaip aš. 

Linktelėjau. Staiga pagalvojau apie Princesę. 
Džunę. Ir ne tik apie Džunę. Rodės, lyg moteris 
paveiksle nori man kažką pasakyti. Bet ką? 

Kai laiminga Soleilė po pusės valandos mane 
išlydėjo ir dar kartą patikino, kad jos kūrybinės 
galios grįžo ir kad labai laukia savo parodos, ant 
komodos pamačiau daiktą. Iš pradžių pama- 
niau, kad tai sudžiūvęs prancūziškas ragelis. Pa- 
kėliau jį ir pajuokavau apie vargšus menininkus, 
neišgalinčius nusipirkti valgyti, tada pamačiau, 
kad tariamas prancūziškas ragelis buvo maža, iš 


duonos sulipdyta figūra. 

O į tos figūros vidurį įsmeigta adata. 

— Dėl Dievo meilės, kas tai? 

Soleilė paslaptingai šypsojosi. 

— Duonažmogis, — ištarė. 

— Duonažmogis? — nusijuokiau. 

— Taip... judu, - ilgu kaftanu vilkinti Soleilė 
priešais mane stovėjo kaip afrikietė šamanė. 
Tada paėmė duonažmogį ir atsargiai vėl paguldė 
ant komodos. 

— Žinai juk, man buvo blogai. Labai blogai. 
Tada ir prisiminiau duonažmogių burtus, - ji 
dramatiškai nutilo, o aš bergždžiai bandžiau su- 
silaikyti nesusijuokęs. 

— Ne, nesijuok! Pats pamatysi, - lyg užkeik- 
dama žvilgtelėjo į duonažmogį. - Jam į širdį 
įsmeigiau adatą, kad mane įsimylėtų. 

— Viešpatie, Soleile, tu tikra maža ragana, man 
baisu tavęs! Bet negi nenori verčiau susirasti vyrą, 
kuris mylės tave ir be duonažmogių burtų? — išsi- 
šiepiau. — Juk jie, šiaip ar taip, neveikia — bent jau 
ne čia, išsilavinusiame Paryžiuje. 

Soleilė žiūrėjo į mane, ir jos tamsios akys žėrėjo. 

— Manau, jie jau veikia, — ištarė reikšmingai 
ir aplink pirštą apsivijo vieną iš savo juodų die- 
viškų garbanų. 

Dievuliau, kartais Soleilė tikrai keistoka! 

— Na, tuomet viskas bus gerai. Tikiuosi, pa- 
kviesite mane į vestuves. 

Atidariau duris ir nepatikliai purčiau galvą. 
Duonažmogis! To betrūko! Koks turi būti 
naivus, kokia manija turi būti tave apsėdusi, 
kaip turi būti įsimylėjęs, kad adatomis badytum 
seną bagečių tešlą, vildamasis kažką paveikti? 

Na, bet kalbant apie meilės reikalus, kiek- 
vienas turi kokį nors ritualą. Vienas meldžiasi 
dangui, kitas laimę randa maišydamas meilės 
gėrimus. Šioje srityje esu labiau skeptikas. 

Sėdėdamas sausakimšame po žeme skriejan- 
čiame ir mane namo vežančiame metro trauki- 
nyje vis dėl džiaugiausi, kad nesu tas duonaž- 
mogis, kuris dabar perdurta širdimi guli ant 
Soleilės dulkinos komodos. Kas žino, kur gra- 
žioji vudu šamanė nukreips adatą, jei išsirink- 
tasis priešinsis? 

Taip jaukiai bemąstydamas apie meile susir- 
gusią, šiek tiek pamišusią Soleilę nenujaučiau, 
kad taip pat ir mano širdis vis labiau grimzta į 
sidabrinius Kirkės apžavus. 


Iš Princesės jokios naujos žinios. 
Iš tiesų nieko kito ir nesitikėjau, bet vis dėlto 
šiek tiek nusivyliau. Užtat autoatsakiklyje radau 


152 


žinutę nuo Aristido, kuris mane ateinantį ketvir- 
tadienį kvietė į „mažą vakarienę tarp draugų“. 
Manęs nestebino, kad jis taip pat paklausė So- 
leilės ir Žiuljeno, ar šie norėtų ateiti. 

Aristido jeudis fixes* visuomet buvo labai 
smagūs ir nevaržomi, susirenka patys įvairiausi 
svečiai. Vos tik atėjus iš principo niekuomet ne- 
rasdavai nieko paruošta, bet kiekvienam buvo 
paduodama šalta vyno taurė ir įteikiamas peilis, 
o tuomet susėsdavai aplink didelį stalą virtuvėje, 
kalbėdavaisi, diskutuodavai, juokaudavai apie 
mesjė „Skambaliuką“ (taip vadinamas Nikolas 
Sarkozy dėl potraukio brangiems aksesuarams) 
ir lupdavai šparagus, bulves arba dar ką nors, kas 
turėjo būti ruošiama vakarienei. 

Kartu ruošiamas valgis, kartu valgoma, Aris- 
tidas smagiai kritikuodavo naujausias knygas ir 
greituoju būdu ruošdavo savo legendinį tarte 
tartin**. keptuvėje svieste ir cukruje apkepdavo 
obuolius, užuot juos ilgai orkaitėje palikęs ka- 
ramelizuotis, o paskui vienu judesiu į baltą kep- 
tuvą ant sluoksniuotos tešlos suversdavo saldžią 
tamsiai auksinę masę. 


* Jeudis fixes (pranc.) — įprastiniai ketvirtadieniai. 
** Tarte tartin (pranc.) - apverstas obuolių pyragas. 

Po tokio vakaro jausdavaisi prisikimšęs ne 
tik pilvą, bet ir patobulinęs savo dvasią. 

Atvėriau šaldytuvą, gabaliuką prancūziško 
batono storai apsitepiau ančių kepenėlėmis, 
kurias dar radau, ir prisipyliau taurę raudonojo 
vyno. Atrodė, kad mano gyvenimas pamažu 
grįžta į vėžes. 

Prisėdęs prie nešiojamojo kompiuterio aki- 
mirką savęs paklausiau, kaip jausčiausi vėl bū- 
damas kartu su Džune. 

Viliojanti mintis, bet! Prieš save mačiau lyg 
katės žaižaruojančias Džunės akis ir jau girdėjau, 
kaip ji klausė: „Kas toji Soleilė? Ir ką naktimis 
darai jos miegamajame? Rezgi ką nors su ja, tik- 
rai jaučiu...“ 

Šypsojausi. Pavydas yra nelyg druska santy- 
kiams, bet jei jo per daug, ilgainiui tai tampa 
tikrai per sunku. 

Bet prieš pradėdamas mąstyti apie senų 
santykių atgaivinimą, pirmiausia turėjau išsi- 
aiškinti, ar tai tikrai buvo Džunė, vėl panorusi 
sugrįžti į mano gyvenimą ir griebusis kiek ne- 
įprastų priemonių. 

Šiek tiek pagalvojau, ką rašyti. Tada laiško 


temoje užrašiau žodžius, beveik kodą. 


Tema: „La Sablia Rosa“ 


Gražiausioji Princese, 

po dienos, pilnos stebėtinų įvykių, ir, visų 
pirma, pilnos atsiminimų, Jūsų bercogas vėl rašo 
norėdamas Jums palinkėti malonios nakties. 

Jūsų mažos mįslės tikrai negalėjau įminti, bet 
prie atsakymo per sprindį priartėjau kitu keliu, man 
rodos. Ir, baiminuosi, dabar privalėsite atskleisti 
tiesą, nes atsitiktinai aptikau Jūsų pėdsakus. 

Rašsote, kad man turite tiek daug klausimų, 0 
aš teturiu Jums tik tris klausimus, bet esu tikras, 
kad į visus atsakysite „taip“. 

1. Ar gali būti, kad „nelaimingas atsitikimas“, 
apie kurį kalbate savo pirmajame laiške, vyko se- 
noviškame viešbutyje Paryžiuje, puikiai deran- 
čiame prie mano pavardės? 

2. Toliau, ar galiu spėti, kad Jūs — nors ir esate 
kilusi iš Šiaurės — pasižymite labiau pietietišku 
temperamentu ir kartkartėmis esate linkusi stip- 
riai pavyduliauti (mielai pripažįstu, kad įpykusi 
esate nepaprastai graži, nesvarbu, teisingai pyks- 
tate ar ne)? 

3. Ar gali būti, kad Jūsų komodoje yra „La 
Sablia Rosa“ naktinukai, kuriuos kadais Jums pa- 


dovanojau ir tuomet padariau kvailą klaidą, už 
kurią dabar dar kartą kaip įmanydamas noriu 
atsiprašyti? 

Kitaip tariant: rytoj sekmadienis, neturiu dirbti, 
ir jei TU ESI DŽUNĖ, nepaprastai džiaugiiausi, 
jei galėčiau tave pakviesti pietų tavo mėgstamiau- 
siame restorane „Le Petit Zinc'“. Manau, turime 
vienas kitam daug ką papasakoti. 

PRAŠAU, PASAKYK TAIP! 

Tavo Žanas Lukas 


Pradėjau rašyti antruoju asmeniu, nutrau- 
kiau Princesės ir Hercogo žaidimą ir palikau 
aštuonioliktą amžių, kad sugrįžčiau į dvidešimt 
pirmąjį. Ir su didžiausiu nekantrumu laukiau, 
kas gi atsitiks. 

Kelias minutes sustingęs sėdėjau prieš 
ekraną, kvailai tikėdamasis, kad Princesė atsakys 
tuojau pat. Bet, žinoma, laiko ji turėjo. 

Taigi išjungiau kompiuterį, palinkėjau Se- 
zanui labos nakties, kuris atsakydamas kelis 
kartus mieguistai suvizgino uodega, ir nuėjau 
miegoti. 

Buvo šiek tiek prieš vienuoliktą, rytoj laukė 
dar viena diena, ir šiek tiek miego man nepa- 
kenks. Užmerkiau akis ir išvydau Džunę, „Le 

Petit Zinc“ sėdinčią priešais vieną iš žalsvų 277 
nouveau stiliaus kolonų, ir kuri man šypsoda- 
masi prieš susidaužiant kėlė taurę. 


Po dviejų valandų dejuodamas vėl sprag- 
telėjau ant naktinio stalelio stovinčią lemputę. 
Taip iš mano nakties poilsio nieko nebus. 

Visur romu ir tyku, bet tikriausiai pasku- 
tinės dienos sujaukė mano normalų miego ir 
budėjimo režimą. Tūkstančius kartų varčiausi 
nuo vieno šono ant kito, norėdamas rasti pa- 
togiausią padėtį. Daug kartų patenkintas dū- 
savau į pagalvę ir bandydamas save įtikinti gar- 
siai žiovavau. Norėdamas užmigti netgi atbulai 
po vieną raidę pasakiau žodį „Čekoslovakija“, 
kaip darė Olivijos de Haviland nusikratytas, 
ką tik iškeptas sutuoktinis sename filme „Aš- 
tuntoji Mėlynbarzdžio žmona“ ( scena, kurią 
žiūrėdamas visuomet jusdavau karališką malo- 
numą) — niekas nepadėjo. 

Žinoma, jau ir anksčiau patyriau bemiegių 
naktų, — idealiu atveju dėl jų buvo kaltos mote- 
riškos būtybės, — po to į patalus krisdavau kaip 
akmuo ir pabusdavau pilnas naujos energijos. 
Tačiau bemiegės naktys be sekso nebuvo da- 
lykas, kurio rimtai trokštų kuris nors vyras. 


Buvau mirtinai pavargęs, bet mano sme- 
genys negalėjo nurimti. Kažkokie labai aktyvūs 
neuronai šokinėjo nuo sinapsės prie sinapsės ir 
vis kūrė naujus vaizdus. 

Moterų vaizdus. 

Moterų, kurias pažinojau. Moterų, su ku- 
riomis mielai susipažinčiau. Viena po kitos iš- 
nirdavo iš tamsos ir šokinėjo priešais mano nosį, 
netgi Soleilė su savo duonažmogiu. 

Atsikėliau. Jei jau negalėjau užmigti, bent 
jau galėjau dar kartą žvilgtelėti į kompiuterį ir 
pažiūrėti, ar man atsakė. 

Buvo šiek tiek po pirmos, rodės, kad pasau- 
lyje visi saldžiausiai miega, o pašto dėžutė buvo 
tuščia. Žvilgrelėjau į priemenę. Sezanas gulėjo 
savo krepšyje, šiek tiek trūkčiojo jo užpakalinės 
kojos, šuo tyliai urzgė. Miegojo ir jis ir sapne 
galbūt vaikėsi katę. 

Apmaudžiai nukulniavau į virtuvę, iš spin- 
telės išsitraukiau prancūziško batono likutį ir iš- 
tuštinau kepenėlių pašteto dėžutę. Kramtymas 
šiek tiek ramino. 

Kai kurie mano draugai teigia, kad jei ne- 
gali užmigti, reikia kažką suvalgyti. Aristidas 
sakydavo, kad jis atsikelia beveik kiekvieną 
naktį ir atsipjauna storą cbėv7e gabalą, kuris vi- 


158 


suomet guli jo atsargų spintelėje. Man atrodo, 
kad ančių kepenėlės lygiai taip pat gerai, kaip ir 
ožkų sūris. 

Į burną susigrūdau paskutinį kąsnį, nuska- 
lavau jį užsigerdamas gurkšniu raudonojo vyno 
ir grįžau į miegamąjį. Dabar miegosiu puikiai. 
Pagaliau! 

Po penkių minučių keikdamasis atsikėliau, 
nes spaudė pūslę, ir nebegalėjau kentėti. Aš 
per jaunas prostatos problemoms. Veidrodyje 
kurio nebegalėjau pavadinti jaunu. 

Nusvirinėjau į miegamąjį. Viskas neamžina. 
Gyvenimas, aš pats — bet taip pat ir ši prakeikta 
naktis. 

Griuvau į lovą ir išmėginau naują taktiką. 

Puiku, tuomet nemiegosiu. Girdėjau, kad 
lygiai taip pat puikiai ilsiesi, kai paprasčiausiai 
atsiguli ir užmerki akis. Tik nestresuok, Žanai 
Lukai, įsakinėjau sau, nuriiiimk. Paprasčiausiai 
atsipalaiduok. 

Atsipalaidavęsatsipalaidavęsatsipalaidavęs. 
Kvėpavau giliai pilvu. Atsipalaidavęsatsipalai- 
davęs... 

Kažkada iš tikro užmigau. 

Tai supratau, kai savo raudonu kaftanu vil- 
kinti ir klūpanti Soleilė staiga išniro virš manęs 
ir buvo besmeigianti man į krūtinę sprindžio 
dydžio adatą. 

— Nepaspruksi nuo manęs, duonažmogi, — 
murmėjo mergina. - Nepaspruksi... 

Jos juodos garbanos kaip Medūzos gyvatės 
rangėsi aplink galvą. 

Klykiau kaip Drakula prieš finalinę sceną, 
kai jam į širdį smeigiamas kuolas. 

— Soleile, neeee, ką tu darai! 

— Na, dabar žinai, kas yra Princesė, žinai? — 
šnypštė Soleilė, jos kraujo raudonumo spalva 
nudažytos lūpos išsiviepė į milžinišką šypseną. — 
Dabar žinau, kaip tave gauti, — jos dideli balti 
dantys per kelis centimetrus kabojo man virš 
kaklo, o merginos svoris prislėgė kaip švinas. 

— Ne, Soleile, nedaryk to! - mane apėmė 
panika. 

Nežmoniškai sukaupęs jėgas atstūmiau ją ir 
atsitiesiau. Drebėdamas čiupau sau už krūtinės. 
Mano širdis daužėsi kaip pašėlusi, bet neužčiuo- 
piau jokios adatos. Koks palengvėjimas! 

Apdujęs ieškojau naktinės lempos jungi- 
klio. 


Koks košmaras! 

Prisiekiau sau daugiau niekada taip vėlai va- 
kare nevalgyti riebaus kepenėlių pašteto, kad ir, 
ką sakytų Aristidas. 

Šešios valandos, girdėjau už lango čiulbantį 
paukštį — ir tai tikrai buvo vyturys, o ne lakštin- 
gala, tada nupėdinau į svetainę ir atsisėdau prie 
rašomojo stalo. Lėtai, lyg atverdamas lobių skry- 
nios dangtį, atidariau savo nešiojamąjį kompiu- 
terį. Šįkart trys nauji laiškai. 


Ir vienas iš jų nuo Princesės. 


Su džiaugsminga viltimi atidariau laišką, bet 
vos tik perskaitęs temos eilutę sunerimau. 


Tema: Runcuncukas 


Nujaučiau, kad tai nereiškia nieko gero. 
Gero, susijusio su: mįslė išspręsta. Tačiau šiame 
laiške Princesė paliko klaidą. Mergina išsidavė, o 
jos mintys man mestelėjo vieną idėją. 

Bet pirmiausiai, nujaučiate, šį atsakymą ly- 
dėjo aštrus nusivylimas. Savaime suprantama, 
jau po visko žinau, kad — kaip ir gerame krimi- 
naliniame romane — pirmas sprendimas nebū- 
tinai yra geriausias, bet tada maniau pasiekęs 
savo tikslą, o viskas vėl pasisuko kitaip. 

Šiaip ar taip, galėjau išbraukti Džunę iš įta- 
riamųjų sąrašo, jau po pirmojo sakinio tai buvo 


akivaizdu. 


Mielasis bercoge, 


Iš tiesų, visai mielas bandymas, kurio ėmėtės, 
norėdamas sučiupti Princesę, bet bijau, kad pasikly- 
dote. Ir kaip mažasis Runcuncukas Jums su malo- 
numų sakau: „Ne, ne, ne - mano vardas ne toks.“ 

Gali būti, kad esu šiek tiek pavydi (toks vyras 
kaip Jūs nepalieka jokios kitos išeities) ir iš tiesų 
turiu labai puikių apatinių, pirktų „La Sablia 
Rosa“, bet ne Jūs, mon chevalier, juos man do- 
vanojote, ir niekuomet neturėjote galimybės išvysti 
šiuos mano dėvimus subtilius apatinius (dėl ko Jūs, 
reikia pripažinti, turite apgailestauti), kurie dau- 
giau parodo, nei slepia. 

Ir taip išsenka panašumai su Jūsų minėta darna. 

Aš ne Džunė. 

Šiuo metu geriau likime ties Princese. 

„Petit Zinc“ žinau gerai, ir nors tai nėra mano 
mėgstamiausias restoranas, bet tokį įžūlų Jūsų pra- 
šymą (beje, jis man visai patiko, nors ir buvo skirtas 
ne man, o minčtai damai, kuria manėte mane klai- 
dingai esant) turiu apgailestaudama atmesti. 

Pietūs su Jumis - viliojanti mintis, tačiau ši 
akimirka man atrodo tam per ankstyva, ir net jei 
būtų kitaip, negalėčiau sutikti, nes rytoj per pietus 
į traukinį palydėsiu mielą draugę. Ji keliauja į 
Nicą, ir mes, laikydamosi senos geros tradicijos, 
prieš tai šiek tiek užkąsime „Train Bleu“. 

Taigi, mano kūno gerove pasirūpinta, tikiuosi, 
kad taip pat ir Jūsų. 

Puikiai miegojau, pabudau brėkštant, nuo- 
širdžiai dėkoju už naktinius linkėjimus, kuriuos, 
kaip dabar nesunkiai matote, radau tik dabar, ir 
linkiu Jums malonaus sekmadienio. 

Manau, netrukus vienas apie kitą vėl išgir- 
simė! 

Jūsų Princesė 


PS. Ar labai nusivylėte, kad aš ne Džunė? 
Taip malonu su Jumis susirašinėti, ir trokštu tik 
vieno — kad tai tęstysi. 


Spoksojau į post scriptum eilutę. Ar aš nusi- 
vyliau? 

Žinoma, kad nusivyliau, bet gilindamasis į 
savo jausmus suvokiau, jog mano nusivylimas 
kilo nebūtinai iš to, kad susirašinėjimo draugė 
yra ne Džunė. Tai panašiau į medžiotojo nusivy- 

limą, kai jam iš rankų ištrūksta laukinis gyvūnas. 
Pripažįstu, man būtų patikę, jei būčiau atskleidęs 
Princesės paslaptį ir matyčiau ją nugalėtą mano 
nuovokos, ir mane nepaprastai erzino faktas, kad 
ta maža išdidi persona žaidė su manimi katę ir 
pelę. Kodėl ji pagaliau neatskleidžia, kas esanti? 
Ko ji nori iš manęs? Būčiau mielai privertęs ją 
šiek tiek pasikankinti dėl šio klausimo. 

Tačiau merginos post criptum eilutė mane 
taip pat sujaudino. Iš jos jutau sklindantį tam 
tikrą netikrumą, netgi baimę. Ji neparašė: „Ti- 
kiuosi, kad dabar nesate labai nusivylęs, kad 
nesu Džunė.“ Arba: „Tikiuosi, nusivylimas dėl 
to, kad nesu Džunė, nebus toks jau didelis.“ 
Ne, jos klausimas buvo paprastas ir tiesus — ir 
visiškai be to šiek tiek ironiško prieskonio, kuris 
buvo jaučiamas likusioje laiško dalyje. 

.. 4r trokštu tik vieno — kad tai tęstysi. 

Negalėjau tiesiog nereaguoti į šį sakinį, jis pa- 
prasčiausiai per gražus. Todėl parašiau atsakymą. 


Tema: Nusivylęs! 


Savaime suprantama, kad aš nusivylęs! 
Aš velniškai nusivylęs, nes Jūs jau antrą kartą 
atmetate mano kvietimą pavalgyti. 

Aš beprotiškai nusivylęs, kad nuo manęs slėpėte 
savo žavingus apatinius (be to, ir labai pavydžiu 
tam kavalieriui, kuris galėjo Jus pavadinti sava ir 
kuriam Jūs, kaip spėju, pasirodėte apsivilkusi tuos 
apdarėlius. 

Priešingai nei Jūs, visą naktį nemiegojau, ir 
dėl to, maloningoji ponia, esate šiek tiek kalta. 

Už bausmę privalote tuojau pat išduoti resto- 
rano, kuriame mieliausiai valgote, pavadinimą, 
nes kada nors (greitai!) turėsite su manimi ten val- 
gyti, juk suvokiate tai? 

Ir nors trokštate, kad tai tęstysi, tai negali taip 
tęstis visuomet. 

Aš, priešingai, trokštu, kad tai peržengtų 
laiškų ir užuominų ribą, eitų toliau nei žaidimai, 
kuriuose reikia atspėti, toliau nei tokie gražūs žo- 
džiai, toliau nei galbūt leidžia Jūsų fantazija — ki- 
taip tariant — labai, labai toli! 

Šią akimirką man nelieka nieko kito, kaip tik 
mintimis palydėti Jus į pasimatymą su Jūsų drauge, 
palinkėti gero apetito ir laukti iš Jūsų kito meilės 
laiškelio (matote, ugdausi kantrybę, nors man ir 
sunkiai sekasi). 

Žiūrėkite savęs! 

Jūsų hercogas 


PS. Dėl Džunės tikrai nebesirūpinkite — ge- 
riau sukite galvą dėl Runcuncuko. O gal jau pa- 
miršote, kaip baigiasi pasaka? 

Tikiuosi, iš įniršio, kai atspėsiu Jūsų vardą, ne- 
persiplėšite pusiau. Turite tai man pažadėti! 


Kai siunčiau laišką, mano nuotaika buvo tie- 
siog puiki. Nes jį rašydamas sukurpiau planą. 

Ne tik mintimis palydėsiu Princesę į jos 
pietus, ne, pats nuvažiuosiu į Liono stotį, kad 
ten, stoties restorane „Le Train Bleu“, jos pasidai- 
ryčiau. 

Kadangi ją, kaip moteris man tvirtino pati, 
jau esu matęs, turėčiau atpažinti. Kitais Žo- 
džiais - jei „Le Train Bleu“ užtiksiu pietaujančią 
moterį, kurią pažįstu ir kuri valgys kartu su kita 
moterimi, žinosiu, kas yra Princesė. 

Genialu! Iš džiaugsmo vos nesuplojau del- 
nais! Kada nors išsiduoda kiekvienas - tik turi 


būti kantrus ir pakankamai akylas. 


Kai džiugiai su Sezanu žingsniavau Sen Žer- 
meno bulvaru į metro, važiuojantį Liono stoties 
kryptimi, suskambo mano mobilusis. Prispau- 
džiau jį prie ausies ir, prieš prakalbant Brunui, 
fone išgirdau vaikiškus balsus. 

— Comment ca va? Na, kaip sekasi? — pa- 
klausė Brunas. 

— Puikiai, — atsakiau. — Šiek tiek per mažai 
miegojau, pastarąsias naktis, bet šiaip... 

— Skamba gerai. Ir kaip sekasi su ta paslap- 
tinga moterimi? 

— Tu nepatikėsi, bet aš kaip tik važiuoju į „Le 
Train Bleu“... 

— „Le Train Bleu“? Tą turistų restoraną? Ką 
ten veiksi? 

— Susitiksiu su ta paslaptinga moterimi! 

Brunas švilptelėjo. 

— Bravo, mano drauge. Na ir greitai. Ir - kas 
si ji? 

Patraukiau Sezaną nuo skelbimų kolonos, 
ant kurios šuo norėjo nusišlapinti. 

— Eee, na taip. Dar nežinau. 


— Aaa. 

Brunas atrodė akimirką sutrikęs, tada vėl 
pratarė: 

— Ooooo! - Ar tai kažkas panašaus į 6/ind 
date"? 


— Ne visiškai. Apsimetu Erkiuliu Puaro. 

Papasakojau Brunui sutrumpintą įvykių 
versiją nuo tada, kai vakarą praleidome „La Pa- 
lerre“. Pats suvokiau, kad atsitiko tikrai daug. 


* Blind date? (angl.) - aklas pasimatymas? 

Akcija šiukšliadėžėse ir mano pažintis su madam 
Vernjė svarmeniu, naktinė išvyka pas Soleilę, 
dama, kuri manęs teiravosi „Duc de Saint- 
Simon“, įtarimas, kad grįžo Džunė, pasikeista 
keliais laiškais, duonažmogio košmaras ir tiesiog 
žavinga idėja traukinių stotyje nustebinti Prin- 
Cesg. 

— Džiaukis, kad tai ne Džunė, - sausai pa- 
stebėjo Brunas. — Ilgainiui, šiaip ar taip, jums 
nebūtų baigęsi gerai. Prisimink, kaip dažnai ji 
tau iškeldavo skandalus. 

— Na taip, - paprieštaravau. — Džunė, šiaip 
ar taip, buvo bomba. 

— Greičiau vulkanas, jei klausi mano nuo- 
monės. Griaunanti ir pavojinga gyvybei! 

Vyptelėjau. 

— Taip blogai irgi nebuvo. Brunai, dabar lei- 
džiuosi į metro, paskambinsiu vėliau. 

Jau buvau beatitraukiantis 2206i/47į nuo au- 
sies, kai išgirdau Bruną kažką sakant. 

— Ką?! — sušukau, jau leisdamasis laiptais į 
metro požemį. 

— Lažinuosi iš butelio šampano, kad ji meni- 
ninkė! — sušuko Brunas. 

— Kas? Soleilė?! Nesąmonė. Ji įsimylėjusi 
kažkokį liurbį, kuris jos nevertas. 

— O ką, jei tas liurbis esi tu? 

— Brunai, kokias nesąmones čia kalbi. Soleilė 
man kaip sesuo, - nekantriai paaiškinau. — Be 
to, tai jai netinka. Ji juk nerašo tokių senama- 
diškų laiškų. Ji lipdo duonažmogius ir užsiima 
vudu burtais. 

— Jr tu naktį buvai jos miegamajame, 77 ji 
nieko nevilkėjo, ž7 ji iš viso nesutriko, ;7 kitą 
dieną didžioji krizė staiga išgaravo, ;7 ji pasakė, 
kad burtai jau veikia, — vardijo Brunas. 

— Jr tau vėl vaidenasi, - užbaigiau. 

— Lažinamės? — Bruno nesidavė atkalbamas 
nuo savo naujosios teorijos. 

— Nagi puiku, jei jau būtinai nori pralošti 
butelį šampano, - juokiausi. Brunas taip pat 
nusikvatojo. 

— Pamatysime, — ištarė jis. 


g 


Liono stotis — vienintelė traukinių stotis Pary- 
žiuje, kurios salėje prieš bėgius auga tikros 
palmės. Aukštos, šiek tiek apdulkėjusios, ne 
patys gražiausi egzemplioriai - saulės stoka 
tikrai jaučiasi — bet vis dėlto drovūs Pietų pra- 
našai. Nes iš Liono stoties išvyksta traukiniai į 
Pietų Prancūziją iki pat Viduržemio jūros. 

Be to, Liono stoties pirmame aukšte veikia 
pats puikiausias viso pasaulio traukinių stočių 
restoranas — „Le Train Bleu“. 

Pavadinta pagal legendinį Mėlynąjį trau- 
kinį, iki septintojo dešimtmečio kursavusį tarp 
Paryžiaus ir Žydrojo Kranto, ši milžiniška, be- 
veik dvylikos metrų aukščio salė su prabangiai 
ištapytomis lubomis, kurių piešiniuose pavaiz- 
duotos kelionės Viduržemio jūros pakrantės at- 
karpos link, su auksiniais sietynais ir ornamen- 
tais, statulomis ir dideliais lanko formos langais, 

atveriančiais vaizdą į bėgius, — ši salė dvelkia 
la belle epogue dvasia. Epochos, kurioje buvo 
kalbama ne apie turistus, bet apie keliautojus, 
kai pasaulis dar buvo bekraštis ir savo kelionės 
tikslo link riedėdavai neskubėdamas, o besikei- 
čiantys kraštovaizdžiai lėtai slinko pro šalį, kai 
nuvažiuoti reikiamam atstumui reikėjo tam 
tikro laiko, ne taip kaip dabar, kai savaitgaliui 
strimgalviais leki į kurią nors pasaulio sostinę 
(tariama pergalė prieš laiką ir erdvę), nes kūnui 
ir sielai, kad kur nors atvyktų, reikia laiko. 

Čia atvažiuodavau nedažnai, iš tiesų tik tada, 
kai turėdavau svečių, girdėjusių apie garsųjį „La 
Train Bleu“. Tuomet juos čia atsivesdavau ir val- 
gydavau savo chateaubriand“ su bearno padažu. 
Tai šiek tiek senamadiškas patiekalas, kuris be- 
veik išnyko iš postmodernių Paryžiaus restoranų 
valgiaraščių ir kurį šiame restorane iškepa labai 
skaniai. 

Bet visuomet, kai tik įžengdavau į milžinišką 
salę, mane vis pavergdavo čia karaliaujantys ele- 
gancija ir grožis. Žiūrinėjau piramides, senąjį 
Marselio uostą, Oranžo teatrą arba Monblaną 
vaizduojančius sienų piešinius ir tyliai apgailes- 


* Prancūziškas kepsnys. 


taudamas ir su šiokiu tokiu ilgesiu mąsčiau apie 
tą išnykusią neįtikėtiną keliavimo prabangą, 
kuri taip skiriasi nuo to, ką šiandien vadiname 
atostogomis. 

Tempi passati!“ Kitoje pusėje kabantis di- 
delis apvalus restorano laikrodis rodė penkiolika 
minučių po dvyliktos, ir kurtinantis, anachro- 
niškas klegėjimas užpildė didžiąją prie įėjimo 
esančią salę. 

Didelė turistų grupė užsėdo tamsiai ruda 
oda aptrauktus suolus, stovinčius tarp baltai ap- 
dengtų stalų, ir puolė prie pietų, kuriuos juodai 
vilkintys padavėjai nešė ant didelių sidabrinių 
padėklų. Tai buvo orda puikiai nusiteikusių, 
gerai įmitusių olandų, kurie, kaip gąsdinantis 
kontrastas, skyrėsi nuo ramaus aristokratiš- 
kumo, paprastai vyraujančio salėje. Visi rėkė 
vienas per kitą, šakutėmis gestikuliavo ore, fo- 
tografavo, parvirto vyno tautė, ir tada nuaidėjo 
tostas, po kurio sekė kurtinantis juokas. 

Su nuostaba žiūrėjau į pražiotų burnų, 
linkčiojančių galvų ir gestikuliuojančių rankų 
konglomerarą. Rodės, lyg žmonės jungėsi į vie- 
nintelę pulsuojančią molekulę. Olandai vilkėjo 


* Tėmpi passati! (it.) - praėję laikai! 

visiems pasaulio turistams būdingus drabužius — 
berankovius marškinėlius, šortus ir orui laidžius 
„Goretex“ sportinius batelius su trigubu padu. 
Žmonėms buvo pašėlusiai linksma, bet tai nieko 
bendro nebeturėjo su keliavimo elegancija. 

Sezanas susijaudinęs suvizgino uodegą, su- 
sižavėjęs iškišo liežuvį, ir aš jį tvirčiau prisegiau 
prie pavadėlio, šuniui dar nespėjus pripulti prie 
pusiau nuogų olandiškų vyriškų kojų. Sezanui 
patiko nepridengta oda. 

Restorano viduriniame take patiestu ilgu 
raudonu kilimu pražingsniavau atskiras salytes, 
žvalgiausi į dešinėje ir kairėje pusėje stovinčius 
stalelius, ieškodamas man pažįstamo veido. Gal 
dar per anksti. Nė vienas save šiek tiek gerbiantis 
prancūzas pietų nevalgo pusę dvyliktos. 

Restorano gale buvo ramiau. Kai kurie sta- 
leliai dar stovėjo tušti. Grįžau prie baro, besiri- 
bojančio su pagrindine sale. Ten prisėdau prie 
mažo stalelio ir užsakiau martinio sau ir dube- 
nėlio vandens Sezanui. Laukiau. 

Ar Princesė ateis? 

Nervingai gurkštelėjau ir žiūrėjau į du prie 
šalia stovinčio stalelio sėdinčius vyrus, valgan- 
čius vėlus pusryčius. Nors ryte išsiviriau tik puo- 


delį kavos, nebuvau alkanas. 


Pabandžiau įsivaizduoti savo susitikimą su 
Princese ir ką aš jai sakyčiau, bet buvo sunku 
ką nors įsivaizduoti, jei neturi nė menkiausios 
nuovokos, kaip atrodo kitas asmuo. 

Prisiminiau Bruno žodžius. Galvojau apie 
tai, kad Soleilė savo koridoriuje į mane žiūrėjo 
taip reikšmingai (Manau, jau veikia), susiner- 
vinęs timpčiojau savo apatinę lūpą. Trumpą aki- 
mirką man prieš akis iškilo ant šviesios paklodės 
mieganti Soleilė visu savo gražumu, ir staiga pa- 
sijutau tikrai keistai. 

Ar Princesė viename iš savo laiškų nerašė, 
kad mane sapnavo, lyg naktį stovėčiau prie jos 
lovos? Atsilošiau odiniame fotelyje ir spoksojau 
tuščiomis akimis. Ar gali būti? Gal vis dėlto 
Brunas teisus, ir tai buvo Soleilė, kuri tuojau pat 
čia pasirodys? 

Šiaip ar taip, jaučiausi lyg pamažu praras- 
čiau sugebėjimą aiškiai mąstyti. Dėl manęs tai 
Princesė galėjo būti ir madam Vernjė arba „Mo- 
noprix parduotuvės maisto prekių skyriaus 
kasininkė — nors tai nebūtinai būtų buvę tai, 
ką rinkčiausi pirmiausia, — tačiau bet kas buvo 
geriau už tą nežinomybę, ir galiausiai, juk kie- 
kviena moteris yra savaip žavinga. 


Atsistojau, išsitraukiau šiek tiek smulkiųjų 
ir padėjau ant stalo. Tada linktelėjau Sezanui, ir 
mes vėl pražingsniavome per restoraną. 

Olandų grupės nebebuvo. Dabar užimti 
buvo tik kai kurie staliukai, ir patalpoje malo- 
niai pliuškeno tylus murmesys. 

Spoksojau į įėjimą, pro kurį kaip tik įžengė 
šeima, sustojusi prie metrdotelio staliuko su 
atversta rezervacijos knyga klausė metrdotelio 
pareigas einančios damos, kur yra jų rezervuotos 
vietos. 

— Est-ce gue je peux vous aider, monsieur? 
Kuo galiu jums padėti, mesjė? — prieš mane iš- 
niro padavėjas, rankoje laikydamas grafiną van- 
dens ir dvi taures, ir žiūrėjo į mane klausiamu 
žvilgsniu. 

Papurčiau galvą. 

— Ne, ne, tik ieškau vienos moters, su kuria 
esu susitaręs. 

Per kelis žingsnius pasitraukiau į šoną, bet 
grafino nešiotojas kaip šešėlis sekė man iš pas- 
kos. 

— Ar esate užsisakęs staliuką, mesjė? 

Vėl papurčiau galvą troškdamas, kad tas 
juodai vilkintis ponas mane tiesiog paliktų ra- 
mybėje. 

— Gal norėtumėte savo paltą palikti drabu- 
žinėje, pone? 

Taip staigiai sustojau, kad padavėjas atsi- 
trenkė į mane. Grafinas nuo smūgio prarado 
pusiausvyrą. Ant nugaros pajutau kažką šlapia. 

— Ai, Dievuliau, atleiskite, pone! - padavėjas 
greitai pastatė padėklą, ir jo rankoje atsidūrė me- 
džiaginė servetėlė, kuria vyras susijaudinęs valė 
mano paltą. — Ačiū Dievui, tai tik vanduo. Mon 
Dieu, mon Dieu! Na kaip, mesjė?! Ar vis dėlto 
dabar nenorite nusivilkti palto, mesjė? 

Atsigręžiau ir pervėriau jį neapykantos pilnu 
žvilgsniu. Jei dar kartą ištars „mesjė“, nusuksiu 
jam sprandą. 

— Paltas liks savo vietoje, — suurzgiau ir ryž- 
tingai susikišau rankas į lietpalčio kišenes. — Pya- 
šyčiau, atleiskite! Aš skubu! 

Žengęs kelis žingsnius, trumpam atsisukau 
ir su pasitenkinimu pamačiau, kad padavėjas su- 
trikęs stovi. Jo akys buvo įgavusios nepasitikė- 
jimo išraišką. Gal jis manė, kad esu koks glitus 
privatus detektyvas, šnipinėjantis neištikimas 
žmonas, — staiga ir pats toks pasijutau. 

Didysis laikrodis rodė penkias minutes po 
pirmos. Kurgi, po velnių, ta Princesė? 

Vėl peržvelgiau stalus ieškodamas man pa- 
žįstamo moteriško veido. Ir tuomet apstulbęs 
sustojau, negalėdamas patikėti savo akimis. 

Prie vieno iš stalų, stovinčių po geležinkelio 
stoties laikrodžiu, atsisėdo dvi moterys. Viena jų 
mūvėjo džinsus, jos tamsiai šviesūs plaukai buvo 
surišti į arklio uodegą, kuri, merginai čiumpant val- 
giaraštį, energingai sutabalavo. Kita moteris buvo 
išskirtinai aukšta su ugnies raudonumo plaukais ir 
milžiniškais auksiniais žiedo formos auskarais. 

Ten buvo Džeinė Hirstman, ir ji man entu- 
ziastingai mojavo. 


Savo gyvenime meldžiuosi retai. Tik kai 
gresia blogiausia, vėl prisimenu, kad gal yra 
Dievas, galintis tam užkirsti kelią, jei jo gana 
įkyriai prašai. 

Pamatęs džiugiai mojuojančią Džeinę vėl 
prisiminiau dangiškąjį tėvą. 

Prašau, maloningasis Dieve, nebyliai mal- 
davau, tegu tai nebūna Džeinė! Prašau, padaryk 
taip, kad tuos nuostabius laiškus parašiusi mo- 
teris nebūtų Džeinė. Tai neįmanoma! To papras- 
čiausiai negali būti, nes kitaip... 

Taip, o kas gi kitaip? Kitaip sugrius visa 
mano graži svajonių pilis, kurią įrengiau aplink 

paslaptingąją Princesę — tikrai išskirtinę mo- 
terį — viliojančią Kirkę, kuri buvo tiek pat ža- 
vinga, kiek ir erotiška, protinga ir sąmojinga, ir 
beprotiškai mane įsimylėjusi. 

Bet tai buvo Džeinė, ji sėdi čia, „Le Train 
Bleu“, pietų metu, lydima draugės, kuri galėtų 
būti jos dukra. Sunku suvokti! Mano širdis iš 
nusivylimo subliuško kaip balionas, iš kurio iš- 
eina oras. 

— Žanai Lukai! - šaukė Džeinė ir vėl pamo- 
javo. - Ei ei, Žanai Lukai! 

Moters veidas švytėjo. 

— How are you?!“ 

Niūriai linktelėjau ir atsargiai prisiartinau 
prie merginų stalelio. 

— Labas... Džeine, - man suspazmavo 
skrandį, o pats išspaudžiau šypseną. - Kokia 
staigmena! Aš... aš visai nežinojau, kad esate 
Paryžiuje. 

— Taip, tai buvo gana spontaniškas spren- 
dimas, — ištarė Džeinė ir nusišypsojo. - No- 
rėjau pranešti ir asmeniškai. So g004 to see you, 


my friend!** 


* How are you?! ( angl.) - kaip tau sekasi?! 
** So good to see you, my friend! (angl.) - mano drauge, taip gera 


tave matyti! 

Atsistojo ir pakštelėjo man į skruostą. Susi- 
gūžiau, bet ji to nepastebėjo. 

— Prašau, prisėskite prie mūsų ir pavalgykite 
kartu. Jau vakar skambinau į „Saint Simon“ ir 
jūsų teiravausi, nes galerijoje jūsų nebuvo. Mano 
kvailas mobilusis neveikia — dingo visi numeriai! 
Bet, kaip matote, sėkmė mane lydi! Būtent tai ir 
vadinu telepacija! 

Ji džiugiai į mane žiūrėjo. 

— O ką čia darote Jūs, Žanai Lukai? 

Ar man tik pasirodė, ar ji man mirktelėjo? 

— Aš?.. Taip, aš... eee... - sutrikęs mik- 
čiojau. — Iš tiesų kai ko ieškojau... 

— Tai galite liautis ieškojęs, nes jau radote 
mus, mielasis, cha cha cha, - Džeinė pati juo- 
kėsi iš savo sąmojo. 

Ar tai tik sąmojis? 

— Beje, tai Dženetė, mano dukterėčia. Ji stu- 
dijuoja meno istoriją. 

Džeinė parodė į merginą šalia savęs. 

— Dženete, tai Žanas Lukas, apie kurį tau jau 
tiek daug pasakojau. Būtinai privalai pamatyti 
jo galeriją. Amazig, just amazing! Paveikslai tau 
patiks. 

Dženetė šypsodamasi man padavė ranką. 

— Esu tuo tikra! Beje, galerininkas man irgi 
labai patinka, — pareiškė įžūliai. 

Sutrikęs šypsojausi. Vis dar buvau savo ma- 
žame filme. 

— Dženete, netrikdyk taip Žano Luko! — su- 
reagavo Džeinė, o pasisukusi į mane ištarė: — 
Mano dukterėčia visuomet tokia tiesmuka. 

— Jūsų dukterėčia? —- pakartojau kaip be- 
protis. 

Džeinė išdidžiai linktelėjo. 

— Taip, mano dukterėčia. Dženetė pirmą 
kartą Europoje, atvykome prieš dvi dienas, išsi- 
nuomojome žavingus apartamentus Marė kvar- 
tale, ir dabar jai rodau Paryžiaus įžymybes. 

— Taigi, nelydite jos į traukinį? Į Nicą? - įžū- 
liai pertraukiau. 

Džeinė žiūrėjo į mane nieko nesuprasdama. 

— Žinoma, kad ne, Žanai Lukai, kodėl taip 
pagalvojote? — moteris papurtė savo raudonas gar- 
banas. — Čia norime tik šiek tiek užkąsti ir šiek tiek 
pasigrožėti restoranu, o ne važiuoti traukiniu. 

— Na... taigi... na, bet tai nuostabu! — su- 
šukau nušvitęs. 

Laimingas šypsojausi Džeinei. Geroji 
Džeinė. Ji man tikrai patiko. 

— Kokia puiki mintis! 

Tikrai turėjau atrodyti šiek tiek trenktas, 
nes Džeinė Hirstman nustebusi žvilgtelėjo į 

savo dukterėčią, tai reiškė: paprastai jis taip ne- 
sielgia. 

Tada moteris man padavė valgiaraštį ir pa- 
klausė: 

— Ar jumis viskas gerai, Žanai Lukai? 

Linktelėjau ir padėkojau Dievui, išklausiu- 
siam mano maldas. Giliai įkvėpiau, šypsoda- 
masis atsidusau ir ramiai apsidairiau. 

Priešais mane sėdėjo Džeinė, kuri buvo tik 
Džeinė ir nieko daugiau. Ji sėdėjo čia su savo 
dukterėčia, kuri nebuvo jos draugė ir kurios 
Džeinė nenorėjo palydėti į traukinį. Pasaulis 
vėl buvo savo vietoje, Princesė nepasirodė, o aš 


staiga pajutau vilkišką alkį. 


— Kodėl gi jums su savo dukterėčia neatėjus į 
mūsų parodos atidarymą birželio aštuntą dieną, 
labai džiaugčiausi, — atsikandau savo steak au 
poivre“* ir šakute pasmeigiau keletą plonyčių 
keptų bulvių šiaudelių. 

— O taip, Džeine, eikime! — susižavėjusi su- 
šuko Dženetė. - Juk esame Paryžiuje, ar ne? 

Džeinė šypsojosi matydama savo dukterė- 
čios užsidegimą. 


* Pipirinis kepsnys. 

— Manau, kaip nors suorganizuosime. Kieno 
paroda? 

— Labai įdomi menininkė, užaugusi Vakarų 
Indijos salose, - Soleilė Šabo — kartą prieš dvejus 
metus „Galerie du Sud“ jau rengėme jos parodą. 
Ir šį kartą sumanėme kai ką labai ypatinga — ne- 
didelį vernisažą „Duc de Saint-Simon“ prii- 
mamajame, kurį išsinuomojome specialiai šiai 
progai. 

— Skamba tikrai įstabiai. What a very special 
place. 

Akimirką mūsų žvilgsniai susidūrė, ir man 
buvo aišku, kad Džeinė pagalvojo apie tą aud- 
ringą rytą „Duc de Saint-Simon“, kai įtūžusi 
Džunė šaukdama staiga išniro prieš jos lovą. 
Džeinė nusišypsojo ir iš taurės gurkštelėjo bal- 
tojo vyno. 

— Visuomet ten mielai apsistoju, jautiesi, lyg 
būtum kitame amžiuje, — tarstelėjo Dženetei. — 
Tau ten patiks. 

Kitame amžiuje... Kol Džeinė dukterėčiai pa- 
sakojo apie viešbutį, mintimis nuklydau tolyn. 
Mano mažoji susirašinėjimo draugė iš kito am- 
žiaus neatėjo arba aš ją pražiopsojau. Susimąstęs 
žiūrėjau pro didelį langą, prie kurio sėdėjome, 
ir žvilgsniu klaidžiojau po apačioje esančią ge- 

ležinkelių stotį. Trečiame perone stovėjo išvykti 
pasiruošęs traukinys. Paskutiniai keleiviai lipo į 
traukinį su lagaminais, kažkoks vyras apkabino 
moterį, rankos atsisveikindamos mojavo. Virš 
bėgių kaip baltas debesėlis virpėjo ilgesys. 

Ar yra vaizdinys, geriau atspindintis atsis- 
veikinimą nei išvykstantis traukinys? Žvilgsniu 
nuslydau iki perono galo ir nusišypsojau iš savo 
mažo pseudofilosofinio nukrypimo. Priešingai 
nei oro uostai, traukinių stotys man visuomet 
žadino šiek tiek sentimentų. 

Ir tada, traukiniui prieš pat išriedant iš trečio 
perono, pačiame gale prieš vieną iš paskutinių 
vagonų išvydau dvi stovinčias moteris su ke- 
lioniniais krepšiais. Vienos jų tamsūs plaukai 
siekė pečius, moteris vilkėjo vasarišką raudoną 
suknelę, vėjyje besiplaikstančią aplink lieknas 
kojas. Kita moteris į mane stovėjo nugara. Ji 
buvo apsirengusi prigludusį šviesų kostiumėlį, 
lygūs, sidabro gijų šviesumo plaukai beveik siekė 
moteriai juosmenį. Tuomet ji šiek tiek pasisuko 
šonu, pasakė kažką savo draugei, ir akimirkai 
sutviskęs saulės spindulys nuslydo jos mergai- 
tiška figūra. Šviesa pasiklydo besiplaikstančiuose 
šilkiniuose moters plaukuose, rodės, lyg kiaurai 
šviestų per juos, o man užgniaužė kvapą. 

Laikas sustojo, ne, jis grįžo atgal, skriejo virš 
mėlynos jūros, skriejo per metus, mėnesius, 
dienas iki tos saule persotintos akimirkos, kai 
kvailas penkiolikmetis jaunuolis buvo įsimylėjęs 
gražiausią klasės mergaitę. 

Spoksojau į peroną, mano širdis sustojo 
plakus, tada paveikslas įskilo. Negalėdamas pa- 
tikėti papurčiau galvą. 

Konduktorius atsistojo prieš abi moteris ir 
padėjo vyresnio amžiaus ponui įsikelti savo ba- 
gažą, liekantieji spraudėsi prie langų. Tuomet 
nuaidėjo išvykimo signalas, automatiškai užsi- 
vėrė durys, ir traukinys pajudėjo. 

Abi moterys dingo, lyg jų niekuomet ne- 
buvo. 

Ir vis dėlto buvau įsitikinęs, kad tada, ma- 
žytę sekundės dalį, mačiau Liusilę. 


— Ar ne, Žanai Lukai? Žanai Lukai?! Kas yra? 
Atrodote, lyg ką tik būtumėte išvydęs regėjimą. 

Džeinė klausiamai į mane žiūrėjo. Ar ilgai 
taip spoksojau pro langą? Nesvarbu. 

— Atsiprašau, — savo servetėlę padėjau šalia 
lėkštės ir skubiai atsistojau. — Atleiskite. Ar galiu 
trumpam išeiti? Greitai vėl būsiu čia. Privalau... 


Aš... Kažkas buvo perone... Greitai vėl grįšiu! 

Šypsojausi ir pats sau atrodžiau šiek tiek pa- 
našus į beprotį. 

Lydimas nustebusių Džeinės ir Dženetės 
žvilgsnių nuskubėjau prie išėjimo. Sezanas, 
kuris visą laiką kantriai laukė po stalu, lodamas 
nusekė mane, jo pavadėlis vilkosi grindimis. 

Sparčiai jį sučiupau ir su šunimi nuskubėjau 
restorano laiptais žemyn. Sezanas trumpai apuostė 
vieną iš dviejų grandine pririštų mažų palmių, sto- 
vinčių laiprų apačioje molinėse puodynėse. 

— Sezanai, eime! — sušukau ir nekantriai 
truktelėjau už pavadėlio. Sezanas pašoko ir su- 
inkštė. Kvailas šuo dabar įsipainiojo į plieninę 
grandinę, galėjau traukti tiek, kiek tik norėjau. 
Taip iš čia neišsikapstysiu. 

— Dabar čia tupėsi, Sezanai! Tupėt! Klausyk! 

Sezanas suinkštė ir atsigulė po palme. 

— Greitai vėl būsiu čia. Iupėt! — dar kartą įsa- 
kiau ir nubėgau. Broviausi pro žmones, paskui 
save tempiančius lagaminus ir turbūt turinčius 
marias laiko. Aš jo neturėjau. Medžiojau Prin- 
Cesg. 

Trečiame perone stabtelėjau ir ieškodamas 
apsidairiau. Kairėje, dešinėje pusėje, tiesiai - kur 
buvo moteris sidabriniais fėjos plaukais, kurie 
man taip priminė Liusilę? 


185 


Dar kartą perbėjau per visą peroną, dairiausi 
į kitus peronus ir galiausiai nusivylęs grįžau. 

Vyresnio amžiaus dama be bagažo krypuo- 
dama priėjo prie manęs ir su užuojauta pažvelgė 
į mane savo šviesiai mėlynomis akimis. 

— Vous čtes trop tard, pavėlavote, jaunuoli, 
traukinys į Nicą jau išvažiavo, — paaiškino ir pa- 
purtė galvą. — Ką tik išlydėjau savo dukterį. 

Sučiaupiau lūpas ir karčiai linktelėjau. 

— Trop tard! 

Iš tiesų atėjau per vėlai. Ir vėl nieko nepe- 
šiau, ir vėl turėjau krūvas klausimų. 

Ar ta moteris, kurią ką tik mačiau, galėjo 
būti Liusilė? Kokia tikimybė, kad mergina į 
meilę vaikinui, kurį kažkada atstūmė ir dabar 
užvertė Princesės laiškais, atsakytų pavėlavusi 
trisdešimt metų? 

Greičiau jau kiaulės pradės skraidyti. 

Vienas šį sekmadienį iš tiesų tikras dalykas 
buvo tas, kad per pietus į Nicą išvyko trau- 
kinys. 

Ir faktas, kad Erkiulio Puaro tyrimai Prin- 
cesės byloje beveik nepasistūmėjo į priekį. 

Jei Erkiulis Puaro būtų buvęs atidesnis, jam 
pro akis nebūtų praslydę tai, kad, prieš tyliai pa- 
sišalindama iš traukinių stoties, jį kurį laiką šyp- 

sodamasi iš salės galo stebėjo vasarinę suknelę 
vilkinti jauna moteris. 


O dabar dar ir Sezanas dingo! 

Sutrikęs spoksojau į vienišą palmę, pririštą 
grandine. Susijaudinęs apsidairiau. Dešinėn, 
kairėn, tiesiai, ar taip tęsis visą dieną? 

— Sezanai! - šūkavau ir bėgiojau po trau- 
kinių stoties salę. — Sezanai! 

Dievulėliau, tikiuosi, jis neišbėgo iš Liono sto- 
ties ir negulėjo po kurio nors automobilio ratais. 

— Sezanai... Sezanai,.. Sezanai! Kur esi, Se- 
zanai?! 

Supanikavęs nekreipiau dėmesio į žmones, 
keistai į mane žvilgčiojančius. Kai kurie jų pra- 
dėjo juoktis. Mano šūkavimus turbūt jie manė 
esant menininko ekspromtu sugalvotos akcijos 
pradžia. 

— Gal geriau pabandyk Orsė muziejuje! — su- 
šuko į kioską atsirėmęs vyras, rankoje laikantis 
degtinės butelį. 

Keletas jaunų džinsais mūvinčių mergaičių 
su kuprinėmis sustojo ir kupinos vilčių žvalgėsi. 
Ar gali būti dar blogiau? 

— Ko spoksot, Sezanas mano šuo! — susijau- 
dinęs surikau. Tuomet žvilgrelėjau aukštyn ir iš- 

vydau Džeinę ir Dženetę, stovinčias restorane ir 
smarkiai beldžiančias į stiklą. 


Po valandos sėdėjau metro. Rankose laikiau 
prie pavadėlio pririštą Sezaną, kuris dabar ro- 
miai kaip avinėlis gulėjo man prie kojų ir žiūrėjo 
į mane. 

Po nuotykingos išvykos po Liono stotį, 
kurios metu, liudininkų tvirtinimu, Sezanas 
nesileido sugaunamas, prie kiekvienos didelės 
traukinių stotyje stovinčios palmės pakeldamas 
koją, šuo staigiai nuskuodė prie išėjimo, kur 
rado kažką įdomaus, ir tada aplojo priešais stotį 
stovinčius taksi vairuotojus. Vienas iš jų pa- 
kvietė traukinių stotyje dirbančius policininkus, 
būtent ten ir išvadavau Sezaną. 

Džeinė ir Dženetė, iš savo ložės prie lango 
viską gerai matančios, gerokai stebėjosi, kai 
staiga per stoties salę išvydo dalmantiną, ve- 
damą uniformuoto pareigūno. Po minutės ten 
pasirodė beprotis (aš) ir smarkiai gestikuliavo ir 
šūkaliojo. 

Ir tuomet abi damos draugiškai baladojo į 
langą, o aš nusiskubinau į restoraną ir paskui pas 
traukinių stotyje dirbančius policininkus. 

— C'est vorre chien? Čia jūsų šuo? — niūriai 
paklausė uniformuotas pareigūnas. Mane pa- 
matęs Sezanas draugiškai suvizgino uodega. 

— Taip, taip! — linktelėjau. — Sezanai, kokius 
pokštus čia kreti, juk sakiau, kad turi palaukti. 

Paglosčiau jam galvą. 

— Turite labiau prižiūrėti savo šunį, mesjė, 
jūsų elgesys neatsakingas. Šunis traukinių sto- 
tyje visada privaloma vestis pririštus prie pava- 
dėlio, — pareigūnas griežtai žiūrėjo į mane. - Dė- 
kokite likimui, kad daugiau nieko neatsitiko. 

Tylėdamas linktelėjau. Reikia žinoti, kada 
patylėti. 

“ Ar būtų buvę prasminga kažką aiškinti apie 
išskirtines aplinkybes, dėl kurių kai kada būtina 
akimirkai palikti savo šunį, kuris pavadėliu įsi- 
painiojo į grandine pririštą palmę? Ne! 

Mesjė „Viršininkas čia esu aš pastūmė man 
raštelį, kurį pasirašiau. Nesiginčydamas sumo- 
kėjau baudą, tuomet Sezanas ir aš buvome pa- 
leisti. 


IN 


Gyvenime turėjau ir geresnių sskmadienių. Bet 
taip pat ir blogesnių, reziumavau, su Sezanu 
išlipdamas iš metro stotelės „Odėon“ į saulėto 
Paryžiaus pavasario popietės šviesą. 

Reikia būti sąžiningam: nors operacija 
„Train Bleu“ ir žlugo, bet dabar buvau ramus ži- 
nodamas, kad Princesė yra ne Džeinė Hirstman 
(dėl to ir anksčiau buvau tikras, bet juk galėjo 
būti ji). Vis dėlto reikia pažymėti, kad iš tikrųjų 
prie į Nicą vykstančio traukinio stovėjo dvi mo- 
terys, kurių viena atrodė taip, kaip šiandien būtų 
galėjusi atrodyti Liucilė, — šis taktas vienu ma- 
žyčiu pėdsaku praplėtė likusių įtariamųjų ratą. 
Ir šalia manęs sveikas ir žvalus bėgo Sezanas, o 
tai, atsižvelgiant į priešais Liono stotį siaučiantį 
eismą, atrodė lyg mažas stebuklas. 

Nusprendžiau būti dėkingas, vis dėlto pa- 
stebėjau, kad esu šiek tiek pavargęs, kai sliū- 

kindamas Sen Žermeno bulvaru pasukau į Sen 
Andrė pasažą. 

Garvėje su parduotuvytėmis ir kavinukėmis 
vyravo gyvas klegesys, kaip sakoma, ir aš jam 
pasidaviau. Slinkau pro kokybiškų dovanų par- 
duotuvėlę, kurioje parduodami senoviški karšto 
oro balionai iš popieriaus, piratų laivai ir žaisliniai 
laikrodžiai, pro „Procope“ — vieną seniausių Pary- 
Žiaus restoranų, pro gražią papuošalų parduotuvę 
viliojančiu pavadinimu „Harem“, kurioje galėjai 
rasti visus Rytų lobius. Spalvoti papuošalai žėrėjo 
pro vitrinos stiklą, prieš kurią kaip užburta sto- 
vėjo apkūni jauna moteris laisvai aukštai susegtais 
plaukais ir smaragdo žalumo tunika. Prie vitrinos 
taip pat sustojus įsimylėjėlių porelei, žalia tunika 
vilkinti mergina šiek tiek pasislinko į šoną ir atsi- 
tiktinai pasisuko mano pusėn. 

— Bonjour, monsieur Champollion! 

Ji man linktelėjo ir sumišusi šypsojosi. 

"Turiu pripažinti, kad po šio sekmadienio 
įvykių nebegalėjau nieko laikyti neįmanoma. 
Netgi tai, kad mane gatvėje mano vardu pasvei- 
kina svetimos moterys. Kaip užburtas princas 
yriausi per pasaką, kurioje sutinku paslaptingas 
moteriškas būtybes, man užmenančias mįsles ir 


dingstančias, kaip tik joms patinka. 

Žiūrėjau į žalia tunika vilkinčią haremo 
merginą. 

Pažvelgęs atidžiau, supratau, kad ją pažįstu, 
bet neatpažinau. 

Ar jums yra taip buvę, kad jūs, sakykime, 
per atostogas kur nors paplūdimyje netikėtai su- 
tinkate, sakykime, savo sūnaus pradinių klasių 
mokytoją? Priešingai nei klasėje, dabar ji stovi 
visai kitoje aplinkoje — tarp dangaus ir jūros, o 
jūs spoksote į ją, jaučiate, kad iš kažkur pažįstate 
tą veidą, bet be pažįstamos aplinkos jūsų sme- 
genys nebegali atpažinti šio vaizdo. Geriausias 
mūsų asociatyvaus mąstymo pavyzdys. 

Haremo mergina plaukų sruogą užsikišo už 
ausies ir išraudo. 

— Sveika, Odile, - ištariau. 


Besikeisdamas keliais mandagiais žodžiais 
su drovia mano kvartalo kepyklėlės pardavėja 
ne pirmą kartą per šias dienas pagalvojau, kad 
žmogaus akis, kad ir kokia tobula būtų, sugeba 
įžvelgti tik visų dalykų paviršių. Mūsų žvilgsnis 
slenka per viską, valdomas subjektyvaus supra- 
timo, leidžiančio mums tik labai ribotai matyti 
tikrovę — pirmiausia mūsų pačių, susidedančią 
iš mūsų vilčių ir patirties. 

Bet kartais šviesa krenta kitu kampu ir at- 
skleidžia mūsų tikrovės melą. Ir tuomet apva- 
laina kepėjo duktė staiga virsta haremo dama, 
kuri — o kodėl gi ne? - lygiai taip pat gali būti 
Princesė kaip ir žavinga mergina iš mūsų pra- 
eities arba kas nors kitas, apie kurį šią akimirką 
visiškai negalvojame. 

Princesė rašė: „Žiūrite į mane, bet nematote.“ 
Jos žodžių išmintis buvo universali. 

Argi nežiūrim į daugumą žmonių, jų ne- 
matydami? Ir kaip lengva ko nors nepamatyti, 
pavyzdžiui, žmogaus, kurio ieškome kiekvienas 
iš mūsų? 

— Ši tunika jums labai tinka, — ištariau prieš 
atsisveikindamas su Odile. Odilė nusišypsojo ir 
nudūrė akis žemyn. 

— Tikrai, tikrai... Ją vilkėdama atrodote kaip 
Rytų šalies princesė. 

— Nagi... mesjė Šampoljonai... - Odilė 
papurtė galvą, tačiau jos akys žėrėjo. - Ką čia 
kalbate... nagi, taip... bet kuriuo atveju dėkoju. 
Vous ėtes trės gentil“. Gražaus jums sekmadienio! 
Iki rytojaus! 

Žengusi kelis žingsnius įsikabino jaunam 
vyrui į parankę, kuris, po pažasčia nešinas laik- 


* Vous čtes trės gentil. (pranc.) - Jūs labai malonus. 

raščiu, pasirodė ties gatvės kampu ir priėjo prie 
jos. 
— Iki rytojaus, gražioji Sabos karaliene, — ty- 


liai ištariau, bet Odilė to jau nebeišgirdo. 


Pėdinau toliau, buvo jau beveik penkios va- 
landos, kai atėjau į garvės kavinukę, kur lauke, 
apsupta kelių jaunų žmonių, rūkydama ir disku- 
tuodama sėdėjo grakšti figūra. Sezanas džiugiai 
sulojo ir įrempė savo pavadėlį, nudžiugau ir aš, 
pasisveikinau su Aristidu, kuris su keliais savo 
studentais sėdėjo balto saulės skėčio šešėlyje ir 
jautėsi kaip žuvis vandenyje. 

— Salut, Jean-Luc! Kokia maloni staigmena! — 
Aristidas Mersjė pasisveikino su man tokiu pa- 
Žžįstamu entuziazmu. — Ateik, prisėsk! 

Nusišypsojau ir prisiartinau prie apvalaus 
staliuko, ant kurio stovėjo kelios tuščios stiklinės 
ir puodeliai. 

— Ir man labai malonu, bet nenoriu trukdyti. 

— Ne ne, tu netrukdai, jokiu būdu. 

Aristidas pašoko norėdamas man pristumti 
kėdę. 

— Čia, sėskis į mūsų kuklų ratelį ir suteik 
jam trūkstamo žavesio. Mes amis... — profeso- 
rius patetiškai mostelėjo rankomis, — tai mano 

draugas Žanas Lukas Šampoljonas, vadinamas 
„Hercogu“. 

Studentai juokėsi ir šūkaliojo „Oho, oho!“, 
kai kurie plojo. 

Šypsodamasis atsisėdau ant kėdės ir užsisa- 
kiau kavos. 

Besiklausydamas, kaip Aristidas savo seno- 
višku, šiek tiek manieringu būdu pilnas eufo- 
rijos pasakojo apie „geriausią Sen Žermeno ga- 
lerininką ir jo įžymųjį protėvį“, apie išskirtinio 
skonio ir pavoooooojingo žavesio (čia Aristidas 
man mirktelėjo) vyrą, man kilo įtarimas. 

Mintis, tokia absurdiška, kad po visko man 
vis dar dėl jos gėda. Bet tą sekmadienį, tegu man 
atleidžia Dievas, buvau tokios būsenos, kad man 
viskas atrodė įmanoma. 

Susirgau tam tikra persekiojimo manija. Tik 
kad persekiojamuoju jaučiausi ne aš, pats buvau 
persekiotojas. 

Tuo metu įtariau kiekvieną. Ir penkiolika mi- 
nučių netgi savo seną draugą Aristidą Mersjė. 

O kas, jei jis mane vedžioja už nosies? Jo 
senoviškas mandagumas, literatūrinis išsilavi- 
nimas, jo autoironiškai apgailestaujant demons- 
truojama man — amžiams prarastajam — simpa- 

tija, ar visi šie dalykai tobulai nesiderino su ta 
maniera, kuria buvo parašyti laiškai? 

Buvau didžiai įsitikinęs, kad tuos nuostabius 
išminties, sąmojo ir meilės įkvėptus laiškus man 
parašė moteris — Princesė! Bet to man juk niekas 
nepasakė, tai galėjo būti ir paprasta gudrybė? 

Sukrėstas šios naujos nežmoniškos minties 
maišiau kavą ir nebenuleidau akių nuo „princo“ 
Aristido, kuris tikriausiai manė, kad už mano labai 
sutelktą dėmesį tikriausiai reikėtų dėkoti jo pui- 
kiam pasakojimui apie Bodlero „Piktybės gėles“. 

Keletas pilkų debesų užklojo saulę. Dangus 
patamsėjo, vėjo sūkurys aukštyn iškėlė pelenus 
iš pilnų peleninių, vienas po kito atsisveikino 
studentai, ir galiausiai prie apvalaus kavinukės 
stalo likorme sėdėti tik Aristidas ir aš, neskaitant 
Sezano, visu savo svoriu užgulusio man pėdas. 

— Na, mano mielasis Žanai Lukai, kaip se- 
kasi? — draugiškai paklausė Aristidas. Tai ta aki- 
mirka, kai visiškai apsijuokiau. 

— Na, dabar šiek tiek keistai, — atsakiau ir 
įkyriai įsispoksojau į apstulbusį Aristidą. — Ar 
tai tu man rašinėji tuos Princesės laiškus? — už- 
klausiau be užuolankų. 

Aristidas į mane žiūrėjo taip, lyg prieš jį būtų 
sėdėjęs pats ateivis iš Styveno Spylbergo filmo. 

— Princesės laiškus? —- paklausė. - Kokius 
Princesės laiškus? 

— Taigi, man nesiuntinėji jokių laiškų, pra- 
sidedančių „Mielasis hercoge“ ir besibaigiančių 
„Jūsų Princesė“? — tęsiau. — Aristidai, įspėju tave, 
jei tai yra viena iš tavo intelektualinių kvailysčių, 
man ji neatrodo labai juokinga. 

— Mano vargšas drauge, atrodai šiek tiek 
trinktelėtas. 

Aristidas šviesos greičiu nutupdė mane ant 
žemės ir mano įsitikinimą nusviedė į neįsivaiz- 
duojamus galaktikų tolius. 

— Ar gerai jautiesi, Žanai Lukai? 

Ar tik šio sakinio šiandien jau negirdėjau? 

— Tikrai nesuprantu, apie ką kalbi ir kuo 
mane kaltini, — įsižeidęs tęsė Aristidas. —- Gal 
malonėsi man paaiškinti? 

Spoksojau į nieko nenutuokiantį Aristidą ir 
nukaitau kaip burokas. 

— Dieve, pamiršk, — išlemenau. — Tai nesu- 
sipratimas. 

— Ne, ne, ne, Žanai Lukai, taip paprastai 
neišsisuksi. Dabar noriu žinoti, kas čia de- 
dasi! — Aristidas žiūrėjo į mane nepalaužiamai 
griežtai. — Alors*? 


* Alors? (pranc.) — taigi? 

Ant nepatogios mažos užkandinės kėdės 
muisčiausi kaip kepinamas ant žarijų. 

— Ak... Aristidai... patikėk, tikrai nenori to 
žinoti... 

Aristidas primerkė akis. 

— Ne, ne, tikrai noriu. 

Tuomet suskambo mano mobilusis. Čiupau 
jį kaip gelbėjimosi ratą. 

— Taip? — dėkingas sušukau į ragelį. 

— Ir? - skambino Brunas! 

— Brunai, ar galiu tau perskambinti vėliau? 

— Ar tai Soleilė? 

— Ne, tai me Soleilė. Šiaip ar taip, jos nebuvo 
„Train Bleu“. 

— Tai kas gi ji? 

— Brunai... - jutau kaip du lazerio spinduliai 
mane veriančias tamsias Aristido akis. - Brunai, 
kaip tik čia sėdžiu su Aristidu... 

— Su Aristidu? Kaip tai „su Aristidu'? O 
kaip dėl Princesės? — Brunas kalbėjo vis garsiau, 
buvau tikras, kad jo žodžius girdėjo ir Aris- 
tidas. — Ar dabar jau žinai, kas yra Princesė? 

— Ne, Brunai, nežinau, - irzliai riktelėjau. — 
Klausyk, paskambinsiu tau vėliau, gerai? 

Išjungiau garsą ir įsikišau mobilyjį į kišenę. 

— Taigi, taigi, - pratarė Aristidas subtiliai 
šypsodamasis. - Mūsų gerasis hercogas įsimy- 

lėjo... kažkokią Princesg Pagirtina, — jis užsidegė 
cigaretę ir siūlydamas atkišo pakelį man. — Na, 
tuomet išliekite širdį, mano mielasis hercoge... 

Atsidusęs išsitraukiau cigaretę, o Aristidas 
nekantriai atsilošė savo kėdėje. 

— Pirmiausia: aš neįsimylėjęs, — pareiškiau. — 
Antra: net nežinau, kas yra toji dama. 

Ir trečia, Aristidui Mersjė išklojau viską, kas 
man tik atsitiko. 


— Kokia įstabi, išskirtinė, romantiška isto- 
rija, — ištarė Aristidas man baigus. 

Tuomet jis pamojo padavėjui ir mums už- 
sakė butelį raudonojo vyno. Jis manęs nė karto 
nenutraukė, kartais nusijuokdavo, bet ir vėl 
mąsliai suraukdavo kaktą. 

Kai suglumęs priėjau prie savo paskutinio 
laikino įtariamojo, draugo lūpų kampučiai šiek 
tiek sutrūkčiojo, bet iš draugiškumo (ir dėl to, 
kad Aristidas yra tikras džentelmenas) jis susi- 
laikė kandžiai nereplikavęs. 

Priėjo padavėjas ir plačiu mostu atkimšo 
butelį m2er/o:. Tada įpylė vyną į pūstašones 
taures, ir tylus kliuksėjimas sušvelnino šios 
dienos įtampą. Aristidas atsilošė ir susimąstęs 
žiūrėjo į mane. 


199 


— Žinai, Žanai Lukai, gali manyti, kad esi 
laimingas. Gyvenimo nuoboduly taip retai at- 
sitinka dalykų, pažadinančių mumyse troškulį 
ir priverčiančių mus augti, ir dar taip augti, kad 
visa kita nustumiame į šoną? — paėmė taurę 
vyno ir suteliuskavo joje raudonąjį vyną. 

— Šią akimirką norėčiau, kad mano gyve- 
nimas būtų šiek tiek nuobodesnis, — papriešta- 
ravau keistai sutrikęs. 

— Ne, mano drauge, to tikrai netrokšti, — 
Aristidas nusišypsojo visažinančia šypsena. — 
Tave tai tikrai užvaldė. Kas gi tau trukdo tuojau 
pat nutraukti susirašinėjimą su paslaptingąja 
Princese? Niekas tavęs neverčia dalyvauti šiame 
žaidime. Bet kada gali liautis, tačiau to nedarai. 
Toji Princesė, kad ir kas už to slypėtų, tavyje jau 
sužadino kažką, kas jaudina labiau nei kurios 
nors gražios, tau po kojomis pasipainiojusios 
moters šypsena. Ta paslaptingoji prikaustė tavo 
mintis, ji tavo vaizduotei suteikė tokius sparnus 
kaip jokia kita moteris iki šiol, viskas staiga 
tampa įmanoma... 

Aristidas trumpam nutilo. 

— Na taip, ne viskas, - „princas“ Aristidas 
luktelėjo keletą sekundžių ir žvilgtelėjęs į mane 
ir mirktelėjo: 


200 


— Prisiekiu, nenurimsi tol, kol nesužinosi, 
kas yra Princesė. Ir žinai ką? Aš irgi nenurim- 
čiau. 

Draugas pakėlė taurę: 

— Už Princesę! Kad ir kas ji būtų. 

— Kad ir kas ji būtų, —- pakartojau, tai nu- 
skambėjo kaip priesaikos formulė gedulinguose 
mišiose. 

— Bet kas ji? Ir ką galiu padaryti, kad tai suži- 
nočiau? — šiek tiek vėliau paklausiau. 

Aristidas susimąstęs nuleido galvą. 

— Kaip teigia Žorž Sand: „Lesprit cherche et 
cest le ceur gui trouve“, ko ieško protas, randa 
širdis. Toji Princesė, šiaip ar taip, yra apsiskai- 
čiusi moteris, nes, norėdama užsimaskuoti, ren- 
kasi aštuoniolikto amžiaus prancūzų literatūros 
stilių. Gal galėtum prie progos man parodyti 
laiškus, žinoma, tik kaip literatūros profeso- 
riui, —- nusišypsojo. - Gali būti, kad ten slypi 
kokių nors užuominų arba užšifruotų detalių, į 
kurias galėtumėme atkreipti dėmesį. 

— Bet kodėl ji apskritai slepiasi už tų laiškų? — 
nekantriai įsiterpiau. — Juk tai juokinga! 

— Na, ji tikriausiai turi savų priežasčių, ir, 
žinoma, paslaptis įdomesnė nei nuoga tikrovė. 
Pažiūrėk į save! Kiekviena moteris, kurią pažįsti 

arba pažinojai, staiga apgaubiama šios mistikos 
skraiste. Žiūri į miegančią Soleilę ir klausi savęs, 
ar ji galėtų būti ta moteris? Pamatai moterį su 
sidabriškai šviesiais plaukais perone ir manai, 
kad matei merginą, kurią buvai įsimylėjęs prieš 
daugelį metų. Ir jei ryte gražioji pardavėja ka- 
vinukėje „Deux Magots“ sekundę per ilgai tau 
šypsosis, kitomis akimis žvelgsi ir į ją. Paslaptis 
normalumą paverčia išskirtinumu. 

Susitelkęs klausiausi nedidelės Aristido pas- 
kaitos, kuo puikiausiai apibūdinančios mano 
padėtį. Profesorius nesusilaikė nepateikęs pa- 
vyzdžio. 

— Įsivaizduok, ištiesiu tau apelsiną ir pado- 
vanoju. O dabar pamąsryk, ištiesiu tau kažką 
suvyniotą į skepetaitę ir sakau: „Iuriu čia kai ką 
ypatingo, ir tau padovanosiu tik tada, jei atspėsi, 
kas tai yra.“ Kuris iš dviejų apelsinų tave labiau 
sudomins? 

Aristidas padarė retorinę pauzę, o aš mąsčiau 
apie meilę dviem apelsinams. 

— Jei jau po pirmo laiško būtum sužinojęs, 
kad jį parašė, sakykime, malonioji kepėjo duktė 
arba tavo kaimynė iš parterio, tavo susidomė- 
jimas tikrai būtų greit užgesęs. Tuomet netgi 
gražioji Liusilė būtų lyg sfinksas be paslapties. 

Bet tavyje rusena nežinios liepsna, ir ugnis dega 
toliau. Įsitrauki į tą susirašinėjimą, valandų va- 
landas mąstai apie dalykus, kuriuos tau rašo ta 
moteris. Ji nepalieka tavęs ramybėje. Ir jau dabar 
jos laiškai tau tapo kasdieniniu narkotiku. 

Pamėginau kiek paprieštarauti, bet Aristido 
jau nebuvo galima sustabdyti: 

— Turiu pripažinti, toji Princesė man pa- 
tinka. Ji protinga moteris, nes sugeba nukreipti 
visą tavo dėmesį į save, netgi šiek tiek paauklėti 
tave — bet tik, pabrėžiu, žodžio galia. Nuostabu! 
Man šiek tiek primena Sirano de Beržeraką. 

— Omenyje turi tą meilės laiškų rašytoją su 
milžiniška nosimi, kuris nedrįso pasirodyti savo 
dievinamajai, nes manė esąs per bjaurus, ir jai 
visuomet siuntinėjo tik laiškus? 

Aristidas linktelėjo. 

— Ar skaitei laiškus originalo kalba? Neįrikė- 
tini! /ncroyable! 

Staiga man plaukai pasistojo piestu. 

— Bet tuo man nenori pasakyti, kad manoji 
Princesė tikrovėje baisi kaip ragana ir kad tik sle- 
piasi už gražių žodžių? — sunerimęs paklausiau. 
Turiu pripažinti, kad apie tai visiškai nebuvau 
pagalvojęs. 

Aristidas nusikvatojo iš mano persigandusio 
veido. 

— Nusiramink! Netikiu, kad šių slėpynių 
priežastis yra bekraštis bjaurumas. Juk tavo 
aplinkoje nėra negražių moterų, ar ne? — suki- 
keno Aristidas. — Gal Princesė turi didelę nosį — 
kodėl gi tau jos paprasčiausiai nepaklausus? Ji 


tikrai nesibodės atsakyti. 


Iki pusės devynių su Aristidu sėdėjau lauko 
kavinukėje ir kalbėjausi. Kaip savaime supran- 
tamas dalykas atsirado kitas merlo: butelis, prie 
kurio su vis didesniu entuziazmu buvo išnars- 
tytos kitos smulkmenos ir galimybės. Priėmiau 
savo draugo kvietimą pasisvečiuoti ateinantį 
ketvirtadienį, ir profesorius pažadėjo į madam 
Princesės de Beržerak laiškus užmesti literatūros 
teoretiko ir detektyvo žvilgsnį, ir tai mane nu- 
teikė viltingai. Tuomet labai nekantraudamas 
nusiskubinau į Kanet gatvę. Nebegalėjau iš 
galvos išmesti to reikalo su nosimi. 

— Leisk viskam tekėti sava vaga, viskas stos 
į savo vietas, — atsisveikindamas ištarė Aristidas 
ir nuoširdžiai man paplojo per pečius. — Gerasis 
Dieve! Jei gaučiau tokių laiškų, mėgaučiuosi tuo 
kiekvieną dieną, — apsalęs pervertė akis. 

Aristidui lengva dalyti „koks tikslas, toks ir 


kelias“ pobūdžio patarimus. Tai aš buvau tas 

žiurkėnas, beprasmiškai bėgantis ratą po rato. Ir 
nenorėjau mėgautis kiekviena diena ir kasmet 
negalėti užmigti. Troškau... aiškumo! 

Kas gi toji Princesė? Ar ji pabaisa su didele 
nosimi? O galbūt ji tokia nežemiškai graži kaip 
Liusilė? 

Ištuštinus butelį raudonojo vyno tikimybė, 
kad toji moteris yra Liusilė, po visų tų metų su- 
grįžusi į mano gyvenimą, atrodė tikrai didelė. 
Filmuose tokie dalykai nutinka nuolat. O dabar 
jau nebuvau kvailas jaunuolis, bet vyras, mo- 
kantis save pateikti ir - savaime suprantama! — 
bučiuotis. 

Energingai stumtelėjau vartus ir perėjau per 
tamsų kiemą, pro šiukšlių konteinerius, užlipau 
laiptais aukštyn iki pat savo buto. Liusilė, jei tai 
buvo ji, dar nustebs! 


— Kas ta Liusilė? —- užklausė Brunas. — Apie 
ją nesame kalbėję. 

Kaip tik buvau Sezanui pripylęs dubenėlį 
ėdalo ir ėjau prie rašomojo stalo, kai kažkas 
suvibravo mano kelnėse. Tai mano mobilusis, 
kurio garsą kavinukėje išjungiau ir pamiršau, o 
dabar mano geriausias draugas reikalavo, kad jį 
apšviesčiau. 

"Trumpai paaiškinau, kas buvo Liusilė ir kad 
maniau, jog ją mačiau traukinių stotyje. 

— Niekuomet gyvenime! — sušuko Brunas. 

Praleidau tai pro ausis. 

— Tai šiaip kokia nors blondinė, - Brunas 
buvo negailestingas. —- Paryžiuje pilna blon- 
dinių. Dauguma jų dažytų. Pamiršk reikalą su 
Liusile. Žmogau, juk praėjo trisdešimt metų. 
Trisdešimt metų! Ar bent buvai kada nors klasės 
susitikime? Ne?! - draugas sušvokštė į ragelį. — 
Patikėk, šiandien Liusilė apvali ir stora, turi 
penkis vaikus ir nešioja trumpus plaukus. 

— Bet ji juk ga/ž:4 būti, -— laikiausi savo. 

Brunas atsiduso. 

— Taip, galėtų būti ir bokšte uždaryta, ir tavęs 
laukianti Auksaplaukė. Mąstyk realiai! Geriau pa- 
sakyk man, kokia toji kita moteris, ta brunetė. 

— Į ją ne per labiausiai kreipiau dėmesį, - ne- 
noromis atsakiau. Šviesos apgaubta Liusilės fi- 
gūra vis tolo. 

— O čia ir buvo klaida, — pareiškė Brunas au- 
toritetingu tonu. — O kaip dėl Soleilės? Gal ta 
tamsiaplaukė buvo Soleilė? 

— Ne! Ko tau visuomet galvoje Soleilė? Ji 
aukštesnė ir jos plaukai daug tankesni nei mo- 
ters traukinių stotyje. 

— Kodėl tu toks įsitikinęs? Juk sakei, kad abi 
moterys stovėjo gana toli. Lažinuosi, kad vis 
dėlto tai buvo Soleilė. 

Brunas nesileido atkalbamas nuo įkyrios 
minties, ir aš atsidusau. Apie ką čia mes? 

— Po velnių, Brunai, ar nori mane išvaryti iš 
proto? Apie ką čia mes? — surikau visiškai pra- 
radęs savitvardą. — Ar tai tik tavo lažybos, ką? 
Padovanosiu tau šampano, kiek butelių nori? 
Vieno? Dviejų? Šimto? Tai me Soleilė, supratai! 
Ją, šiaip ar taip, būčiau atpažinęs. Tai tiesiog 
juokinga! — siutau ir pats nežinojau, kodėl čia aš 
taip staiga pradėjau karščiuotis. 

— Aha, - Brunas akimirkai nutilo. - Na, 
tuomet toliau svajok apie savo blondinę fėją. Žinai 
ką? Man visiškai vienodai, bet, manau, paprasčiau- 
siai nenori, kad tai būtų Soleilė. O juk ji vienintelė, 
kuri labiausiai tikėtina. Mano nuomone. 

Po to Brunas nieko nebesakė. Padėjo ragelį. 


Graužiamas sąžinės nusliūkinau prie rašo- 
mojo stalo. Dabar dar ir su Brunu susipykau. Ir 
viskas dėl moters! Moters, kurios negalėjau ap- 
čiuopti. Galbūt raganos su milžiniška nosimi. 

Buvau nervingas, įsitempęs, pervargęs. Nieko 
nebenorėjau. Šiai meilės aferai, kuri tokia net ne- 

buvo, suduosiu mirtiną smūgį ir pasiųsiu Princesę 
velniop. Nesvarbu, ar ji Soleilė, Liusilė, ar kokia 
nors madmuazelė „Ne, mano vardas ne toks“. 
Jei kas nors iš manęs ko nors nori, tegu krei- 
piasi asmeniškai. Tegu man paskambina ir sako: 


v“ 


„Labas, skambinu aš“, ir bailiai nesislepia už 
kažkokių neaiškių laiškų! O tada gal ir pagal- 
vočiau. 

Įrūžęs atvožiau savo nešiojamąjį kompiuterį 
norėdamas Princesei suguldyti atitinkamo tu- 
rinio laišką. 


Tema: Paskutinis laiškas! 


— Baigta, - sumurmėjau, nuskambėjo pana- 
šiai kaip „tupėk!“ ar „į vietą!“. 

Bet mano širdis, turiu savo gėdai pripažinti, 
man pakluso dar mažiau nei mano šuo. Užuot 
pagaliau radus ramybę, staiga pradėjo daužytis 
kaip pašėlusi. 

Nes, kaip ir jos šeimininkas, išgirdo švelnų 
skambtelėjimą. 

Pašto dėžutėje lengvu mostu nusileido Prin- 
cesės laiškas, kurį godžiai atvėriau — taip, stvė- 
riausi žodžių, lyg nuo jų priklausytų mano gy- 
venimas. 


208 


Princesei turėčiau parašyti dar daug daug 
laiškų. 

Ir apie garsųjį Žano Luko Šampoljono „pas- 
kutinį laišką“ nebebuvo jokios kalbos. 


Tema: Akistata! 


Mano mielasis bercoge! 


Po malonios, bet kartu ir įtemptos dienos vėl 
sugrįžau į savo buduarą. 

Malonios, nes šią dieną praleidau savo draugės 
draugijoje, įtemptos, nes mano draugė, kalbėdama 
apie traukinio išvykimą, suklydo viena valanda, 
dėl to kelionė į Liono stotį buvo labai skubota, ir 
nebepakako laiko mažu užkandžiu pasistiprinti 
„Train Bleu“. 

Ir čia priartėju prie klausimo, mane kamuo- 
jančio nuo šiandien popietės. 

Ar tik man pasirodė, mon cher ami, ar tikrai 
mačiau Jus patį pasirodantį Liono stotyje? Ar gali 
būti, kad Jūs, juodžiausioj nevilty ir vilkdamas 
kojas vaikštinėjote po peroną, iš kurio prieš kelias 
minutes traukiniu į Nicą išvyko mano draugė? 

Kitaip tariant: ar gali būti, mielasis hercoge, 
kad mane slapta šnipinėjate? 

Akivaizdu, suklydau Jums taip patikliai išpa- 
sakojusi savo sekmadienio planus. Ar taip atsilygi- 
nama už damos pasitikėjimą? Gėdykitės! 

Ateityje privalėsiu būti atsargesnė, bet iš kur 
galėjau nujausti, kad Jūs, bercoge, nesibodėsite 
man iš paskos lakstyti kaip koks paparacis? 

Kodėl gi paprasčiausiai negalite įsisąmoninti 

Jakto, kad laiką, kuomet stosime vienas kito aki- 
vaizdon, paskirsiu aš - mūsų abiejų labui. Pasiti- 
kėkite manimi pagaliau, prašau Jūsų! 

Taip ilgai kantriai laukiau, taip ilgai ilgėjausi, 
kol galėsiu Jus priimti į savo glėbį, bet visuomet 
buvote užsiėmęs kitais reikalais (o gal, turėčiau 
sakyti, damomis), — todėl esate skolingas man dar 
porą gražių laiškų ir pasiaiškinimų, kol visu kūnu 
ir siela Jums atsiduosiu. 

Mielai priimu Jūsų kvietimą mane nusivesti 
į mano mėgstamiausią restoraną, Jau greitai ten 
sėdėsime vienas prieš kitą mėgaudamiesi išskir- 
tiniais, ne per sunkiais patiekalais ir aksominiu 
raudonuoju vynu, ir tuomet išvysime, kur ir kaip 
toli mus nuves tas vakaras ir mūsų nuotaika... 
Galiu Jus patikinti, kad tai bus daug toliau, nei 
įsivaizduojate, kaip toli gali nuvesti mano fan- 
tazija. 


210 


Mielai išduodu Jums savo mėgstamiausio res- 
torano pavadinimą: tai „Le Bėlier“, nuošalus res- 
toranas Bozar gatvėje. Jis veikia viešbutyje, kuris 
kadais buvo meilės buveinė (kaip tinka!), o pa- 
togūs tamsiai raudonu aksomu vilkti foteliukai ir 
sofos idealiai tinka galantiškam nuotykiui. 

Jei šią sekundę ten sėdėčiau su Jumis, mūsų ke- 
liai paslapčia liestysi, o po balta staltiese apdengtu 
stalų mūsų pirštai pradėtų švelnų žaidimą, galvoje 
man kiltų begėdiškiausių minčių, prisiekiu Jums! 

Vis dėlto norėčiau Jums patarti nesitrinti „Le Bė- 
lier“ kiekvieną vakarą, miglotai viliantis ten sutikti 
mane. Pažadu Jums, kad į tą mažą meilės šventyklą 
įžengsiu su Jumis arba visiškai ten nesirodysiu! 

Beje, ne, iš įtūžio nepersiplėšiu perpus kaip 
Runcuncukas, kai pirmą kartą ištarsite mano 
vardą. Mon duc, Jūs labai nustebsite, kai galiau- 
siai atpažinsite savo Princesę. Vos tik man pagal- 
vojus, kad tuomet iš tiesų Jus bučiuosiu, meilin- 
giausiai apglėbusi (0 tai aš sugebu), iš krūtinės 
man veržiasi širdis. 

Jei vis dėlto kas nors plyš, tai bet kuriuo atveju 
tai bus plonytė medžiaga, negalėjusi atsispirti Jūsų 
rankų nekantrumui. 

O dabar perleidžiu Jus nakčiai, mielasis ber- 


coge! 

Pilnatis, sapnuosiu Jus ir tikiuosi, kad susitai- 
kysite su aplinkybe, jog „neužklupote“ manęs trau- 
kinių stotyje. 

Jūsų Princesė 


Visur skaitome, kad moterys labai jautriai 
reaguoja į žodžius, o vyrai - į vaizdus. 

Gali būti, kad apskritai ši taisyklė teisinga, 
tačiau perskaitęs šį laišką buvau gyvas pavyzdys 
to, kaip vyras gali aštriai reaguoti į žodžius. 

Sėdėjau prieš ekraną, kuriame užrašytos 
raidės mano galvoje sužadino išskirtinius vaiz- 
dinius, ir spoksojau į ekraną kaip į ką tik išsiren- 
gusią moterį. Buvau susijaudinęs, nuginkluotas 
žodžių kerų, ir tikrai nedaug tetrūko, kad tą ste- 
buklingą kalbos aparačiuką būčiau priglaudęs 
prie savęs ir paglostęs jam nugarėlę. 

Mano apmaudas dingo kaip į vandenį, 
mano pirštai skubindamiesi bėgiojo po klavia- 
tūrą, privalėjau tuojau pat atsakyti į šį laišką, 
troškau Princesę „užklupti“ dar prieš jai atsigu- 
lant miegoti. Man prieš akis išniro — nepaisant 
Bruno prieštaravimų — ilgaplaukė blondinė, į 
kurios plaukus trokšte troškau panardinti savo 
veidą. 

Kambarį staiga užpildė mimozų ir helio- 
tropų kvapas, ir pro mano užuolaidas, ir į Prin- 
cesės kambarį krito tos pačios pilnaties šviesa. 


Tema: Visu kūnu ir siela! 


Gražiausioji Princese! 

Dievinu nemiegančių moterų vaizdą, nak- 
timis gulinčių ir sapnuojančių atviromis akimis! 
Niekas labiau nejaudina kaip galimybių pilnas 
nakties dangus, atsiveriantis virš žmogaus galvos. 

Leiskite man Jums tučtuojau ištarti: „Gražiau- 
sias sapnas dar nesusapnuotas! Taip, pripažįstu, ne- 
sitveriu kailyje, kol galėsiu ištarti Jūsų vardą, jį tyliai 
šnabždėti Jus į ausį, vis kartodamas, kol galiausiai 
pasiduosite ir tapsite mano visu kūnu ir siela. 

Su malonumu Jus, nesvarbu, kada užsigeisite, 
nusivesiu į Jūsų mažą meilės šventovę vakarienei. 
Bet tuomet Jus negailestingai suvedžiosiu — ant 
vyno raudonio aksomo arba ant karališkos dvi- 
gulės lovos minkštų pagalvėlių — tai bus vienintelis 
dalykas, dėl kurio galėsite nuspręsti. 

Didžiai žavėdamasis supratau, kad Jūsų mėgs- 
IAMiausias restoranas yra ir mano mėgstamiausias 
restoranas! 


213 


„Le Bėlier“ buvau jau nemažai kartų, 0 visai 
neseniai — su vienu kinu kolekcininku, ir jau 
tuomet galvojau apie Jus, nes tai buvo diena, kai 
gavau pirmąjį Jūsų laišką, kurį vis iš naujo skaity- 
davau. Taigi, Jūsų meilės laiškas (ar galiu jį taip va- 
dinti?) kartą jau pabuvojo su manimi „Le Bėlier“, 
ir aš tai laikau geru ženklu — aš, kuris iš tikrųjų 
netiki ženklais, — matote, kaip mane jau pakeitėte? 

Ir nors man niekada anksčiau nebuvo šovusi 
mintis kaip kokiam pavyduoliui sutuoktiniui šni- 
pinėti moterį, taip, pripažįstu, kad šiandien prieš- 
Diet nuvažiavau į Liono stotį (kokia gėda man!), 
norėdamas ten rasti Jus. 

Meldžiu, atleiskite man! Tai tebuvo nekantrus 
troškimas galiausiai išvysti Jus, bet juk nieko nepa- 
vyko išsiaiškinti. 

Vietoj to kelioms nuostabioms akimirkoms su- 
grįžau į savo praeitį, susiginčijau su savo geriausiu 
draugu ir pamąsčiau apie tai, kokia neįžvalgi kar- 
tais gali būti žmogiškoji akis. 

Mieloji Princese, dabar mano padėtis neį- 
prastai keista, ir nežinau, ar dar galiu pasikliauti 
savo pojūčiais. 

Tačiau bent jau žinau, kad Jūs, mano nepa- 
žįstamoji gražuole, Liono stotyje buvote tuo pačiu 
laiku kaip ir aš. Buvote visai arti mangs, pati kaip 

kad sakote, ir esu laimingas, nes kartais baimi- 
nuosi, kad Jūsų tikrovėje nėra. 

Trokštu Jumis pasitikėti, Jūsų laukti ir mielu 
noru parašysiu Jums dar daugiau laiškų, kurie 
džiugins Jūsų širdį ir sielą. Atsakysiu į visus Jūsų 
klausimus, taip, nenoromis netgi lenkiuosi Jūsų 
įsakmiam diktatui dėl susitikimo laiko, nors ir 
nepajėgiu įžvelgti prasmės, tačiau, mylimiausioji 
Princese, esu tik vyras. 

Ir šiandien manyje staiga sukilo abejonės, ne 
dėl Jūsų gražios sielos, Jūsų įkvėptos ir įkvepiančios 
esybės, bet... kaip man Jus įsivaizduoti? 

Ar Jūs aukšta, nedidelio ūgio, smulkutė, ap- 
vali, ar Jūsų plaukai tamsūs, šviesūs, raudoni? Ko- 
kiomis akimis švelniai žvelgsite į mane, kai ištarsiu 
Jūsų vardą? Ar jos šviesios kaip dangus, žalios kaip 
venecijietiškos lagūnos vandenys, o gal žvilga tam- 
siai kaip blizgantys kaštonai? 

Prašau, atleiskite už mano įkyrumą — jei mane 
pažįstate, o mane, rodos, tikrai labai gerai pažįs- 
tate, turėtumėte žinoti, kad man patinka pačios 
įvairiausios moterys, bet po išsamaus pokalbio su 
vienu draugu literatūros profesoriumi, kuriam ne 
visai laisva valia atvėriau širdį, iškilo klausimas, 
ar Jūs, panašiai kaip Siranas de Beržerakas, sle- 
piatės už gražių žodžių, nes dėl tų pačių priežasčių 

kaip ir šis rašytojas bijote dienos šviesos. Negi Jūsų 
išvaizda tokia negraži? 

Negaliu jos įsivaizduoti kitaip kaip tik gra- 
žios! 

Madam de Beržerak, meldžiu, atsakykite man 
nedelsdama, ar Jūsų nosies dydis nėra nepaken- 
Čiamas! 

Kad mums aistringai bučiuojantis, pagaliau 
niekas nebetrukdytų. 

Viltingai ir su baime, 
Jūsų nepataisomas bercogas 


Nespėjęs persigalvoti išsiunčiau laišką. Na 
dabar mano platoniškoji draugė privalės kaip 
nors apsireikšti. Nė viena moteris nesileis įtari- 
nėjama, kad yra negraži. 

Vis dėlto, išsitiesęs lovoje ir spoksodamas į 
kambario lubas, kurios buvo šiek tiek žemesnės 
nei galimybių pilnas nakties mėlio dangus, po 
kuriuo taip puikiai leidausi į svajas, jaučiausi 
neramiai. 

Kaip turėčiau elgtis, jei Princesė vis dėlto 
nėra gražioji blondinė Princesė, o bjauri varlių 
karalienė? 


Nepaisant to, bučiuoti ją? 

Neįtikėtina, bet tą naktį pirmą kartą po tiek 
dienų užmigau. Nieko nesapnavau, miegojau 
kietai, netrukdomas kokio dabar jau įprastinio 
įvykio, išsisklaidė ir gąsdinančios vizijos apie 
moteris su milžiniškomis nosimis. 

Kai pabudau, iš lauko smelkėsi tylūs Pary- 
žiaus ryto garsai, pro šviesias melsvai pilkas šil- 
kines užuolaidas prasiskverbė įžūlus saulės spin- 
dulys, o aš, patenkintas, kad išsimiegojau, šiek 
tiek pasirąžiau savo lovoje. 

Nusprendžiau pas Odilę nusipirkti prancū- 
ziškų ragelių ir su laikraščiu „Ladurėe“ žiemos 
sode pasimėgauti kukliais pusryčiais. Taip anksti 
ryte ten dar būdavo tuščia ir ramu, galėjai sė- 
dėti mažoje oazėje po palmėmis priešais švel- 
niai žalios ir elektrinės spalvos iliuzinės tapybos 
piešinius, o japonių, kantriai sustojusių į ilgas 
eiles nusipirkti į švelniai rožinės arba gelsvai ža- 

lios spalvos dėžutes supakuotų saldžiųjų margų 
macarons“*, išdėstytų stiklinės vitrinos priekyje, 
būriai susidarydavo tik vėliau. 

Apsirengiau, šiek tiek apsitvarkiau butą, Se- 
zanui atidariau skardinę su ėdalu ir sumąsčiau, 
kad šiandien trūks plyš turiu nusipirkti keletą 
maisto produktų. 

Kartkartėmis žvilgrelėdavau į savo rašomąjį 
stalą, ant kurio gulėjo užvertas nešiojamasis 
kompiuteris. Ar Princesė atsakė? Sukau ratus 
aplink mažąjį aparatą kaip katė apie pelę, no- 
rėjau tai, kas geriausia, pasilaikyti pabaigai. 

Tuomet atsisėdau priešais baltąjį mažylį ir 
atvožiau jį. 

Po kelių minučių nusivylęs spoksojau į 
ekraną. 

Princesė neatsakė. Buvo pusė devynių, ir 
hercogui neatėjo jokių laiškų. 

Nenorėjau patikėti. Gal dama dar miegojo? 
Gal ji dar net neperskaitė mano vakarykščio 
laiško. Juk, pagaliau, negalėjau manyti, kad kas 
nors dieną naktį sėdi prilipęs prie savo kom- 
piuterio vien dėl to, kad aš taip darau. O gal 


madam de Beržerak įsižeidė, nes suabejojau jos 


* Macarons (pranc.) - migdoliniai pyragaičiai. 

grožiu? Ar mano paskutinis klausimas per daug 
begėdiškas? Ar suklydau? 

Mano nerimastis augo sulig kiekviena mi- 
nute. Kas, jei Princesė nuo manęs paprasčiausiai 
atšalo ir daugiau neberašys? 

Pamėginau per atstumą ją užhipnotizuoti: 
„Nagi, mano Princesyte, parašyk man!“ užkeik- 
damas šnibždėjau, bet bergždžiai laukiau to 
mielo tylaus skambtelėjimo, pranešančio apie 
naują elektroninį laišką. 

Vietoj to į svetainę atbėgo Sezanas ir įsak- 
miai ant manęs lojo. Nasruose turėjo įsikandęs 
savo pavadėlį. Nusijuokiau. Gyvenimas bėga 
ir be Princesės. Ir tas gyvenimas mane kaip tik 
sveikino su nauja diena. 

— Gerai, jau gerai, Sezanai, einu! — lėtai ir 
šiek tiek apgailestaudamas užvėriau stebuklin- 
gąjį aparatą. 

Kai su Sezanu po ilgoko pasivaikščiojimo ir 
po papusryčių „Ladurėe“ kavinukėje ryžtingai 
pasukau į Senos gatvę narsiai susigrumti su 
nauja diena, dar nenutuokiau, kad galerijoje 


manęs laukė pikantiška staigmena. 


Penkiolika minučių iki dešimtos, bet gele- 
žinės grotelės virš „Galerie du Sud“ vitrinos jau 

buvo užtrauktos aukštyn. Retas įvykis, kad Ma- 
riona rytais į galeriją ateitų anksčiau už mane. 

Įžengiau į galeriją, ant prie įėjimo stovinčios 
pusaukštės lentynos padėjau raktų ryšulį ir pa- 
kabinau savo švarkelį. 

— Mariona? Tu jau čia? — nustebęs pašaukiau. 

Šviesi Marionos plaukų kupeta išniro iš už 
espreso bariuko. Šiandien mano asistentė, regis, 
buvo sophisticated girl siaurais džinsais ir juodais 
marškinėliais. Smulkaus pynimo ilga sidabrinė 
grandinėlė tabalavo virš iškirptės, o savo šviesius 
plaukus mergina buvo susikėlusi ant pakaušio 
ir vaizdingai prismeigusi milžiniška perlamutro 
smeige. 

— Anksti kėlęs nesigailėsi, - pasisveikino 
mergina ir išsišiepė. 

Tuomet plačiai nusižiovavo: 

— Atsiprašau. Tiesą sakant, siaubingai mie- 
gojau — pilnatis! Ir tada pamaniau, kad jei jau 
taip, galiu ir atsikelti. 

Paėmusi nuo balto prekystalio kažką, ką iš 
pradžių pamaniau esant reklamine skrajute, 
priėjo prie manęs: 

— Štai! Tas šiandien ryte gulėjo po durimis, — 
mergina su klausimu akyse padavė man švelniai 
mėlyną voką, o mano širdis suspurdėjo. 

Laiškai, kuriuos laiškininkas įmesdavo ga- 
lerijai pro laiškams skirtą tarpelį, atsidurdavo 
tiesiai įėjime. Tačiau šis laiškas atėjo ne su paštu. 
Ant jo nebuvo pašto ženklo ir adreso. 

Ant voko man gerai pažįstama rašysena už- 
rašytas tik vienas žodis: 

„Hercogui“ 

— Hercogui, — garsiai ištarė Mariona. — Kas 
tai? 

Iš rankos išplėšiau voką. 

— Tai ne smalsioms mergaitėms, — atsakiau 
ir nusisukau. 

— O, turi slaptą gerbėją? Parodyk! — Mariona 
sekiojo mane juokdamasi ir išdykėliškai grybš- 
teldama laiško. — Ir aš noriu paskaityti laišką 
hercogui, - šūkaliojo mergina. 

— Ei, Mariona, neliesk! — sugriebiau mer- 
ginai už riešo ir įsikišau laišką į savo švarkelio 
vidinę kišenę. — Va taip, — tariau ir paplojau sau 
per krūtinę. — Laiškas mano! 

— O la la, ar tik mesjė Šampoljonas nebus 
įsimylėjęs? - sukikeno Mariona. 

Man buvo nesvarbu. 

Nuėjau į vonios kambarį ir užsirakinau. 
Kodėl Princesė staiga nusprendė man atsiųsti 


tikrą laišką? Apčiupinėjęs voką supratau, kad 

jame kai kas kietesnio nei popierius. Ar tai nuo- 
trauka? Taip, buvau tikras, kad tai nuotrauka! 
Po kelių sekundžių išvysiu moterį, išjudinusią 
mano vaizduotės mašinos ratus ir reikalaujančią 
tik paties geriausio. 

Jaudindamasis praplėšiau voką ir negalė- 
damas patikėti spoksojau į tai, ką dabar laikiau 
rankose. 

— Velnias! — nusikeikiau. Ir tuomet pradėjau 
juoktis. 


Princesė man atsiuntė atviruką. Jame pa- 
vaizduota jauna moteris, dar beveik mergaitė, 
nevaržomai provokuojančiai gulinti pilvu ant 
kažko panašaus į šezlongą, pasirėmusi rankomis 
ir stebėtojui atsukusi savo gražią nuogą nugarą, 
net nekalbant apie tikrai dievišką užpakaliuką. 
Rodės, lyg ji kuo maloniausiai ilsėtųsi po ką tik 
pasibaigusių meilės žaidimų ir dabar vartytųsi 
ant minkštų pagalvėlių. 

Mažoji nuogalė žiūrėjo tiesiai, buvo matyti 
jos smulkaus veiduko su aukštyn sukeltais švie- 
siais plaukais profilis. Ir merginos nosis buvo 
pati žaviausia, kokią tik galėjau įsivaizduoti. 

Žiūrėjau į įžymųjį aštuoniolikto amžiaus 
paveikslą, tai buvo Fransua Bušė paveikslas 
„Madmuazelė Luiza Omerfi“, jis vaizdavo jauną 
Liukdviko XV mylimąją. Ir pats esu gėrėjęsis 
šiuo paveikslu, kabančiu „Wallraff-Richartz“ 
muziejuje Kelne. Moters aktas, kuris negalėtų 
būti labiau žavintis ir begėdiškesnis pačia gi- 
liausia šių žodžių prasme. 

Ant kitos atviruko pusės Princesė parašė tik 


du sakinius: 


Ar tokia nosis Jums trukdytų bučiuojantis? 
Jei ne, tuomet laukiu Jūsų... netrukus! 


— Tu maža ragana, - suburbėjau susiža- 
vėjęs. —- Už tai dar man acsiimsi! 

— Žanai Lukai, Žanai Lukai, atidaryk! - Ma- 
riona stipriai beldė į vonios kambario duris. — 
Tau skambina! 

Kišenėje paslėpiau atviruką ir atidariau 
duris. Mariona man mirktelėjo ir ištiesė ragelį. 

— Por vous, mon duc, — juokdamasi ištarė. — 
Regis, tu šiandien labai populiarus. 

Išsišiepiau ir jai iš rankos paėmiau telefoną. 

Kitame laido gale buvo išskirtinai žvali So- 
leilė Šabo, ji skambino man iš vienos Sen Žer- 
meno batų parduotuvės ir norėjo mane pakviesti 
„šiek tiek pasistiprinti“ restorane „Maison de 
Chine“ ir pakalbėti apie parodą. Savaime su- 


prantama, sutikau. 


Vakare gurgiančiu skrandžiu ir sulig kaupu 
prikrautu pirkinių vežimėliu stovėjau ilgoje eilėje 
prie „Monoprix“ maisto produktų skyriaus kasos. 

„Maison de Chine“ — minimalistinio ele- 
gantiško dizaino restoranas Šv. Sulpicijaus aikš- 
tėje —- maža tolimųjų Rytų ramybės šventykla, 
kurioje žaliąją arbatą geri iš nykštukinių puo- 
delių ir medinėmis lazdelėmis iš baltų porce- 
lianinių dubenėlių žvejoji mažyčius ranka pa- 
ruoštus kąsnelius. Tai ne tas restoranas, kuriame 
europietis vyras galėtų tikrai pasisotinti. 

Šiek tiek nepatikliai susižavėjęs žiūrėjau į So- 
leilę Šabo, kaip ji žaviai savo lazdelėmis susižve- 
jojo keletą mažyčių kiniškų suktinukų, sugraibė 
marinuoto kopūsto salotų ir netrukus ištarė: 

— Ak, na ir prisikišau! 

Apie save to pasakyti negalėjau. Bet kaip gy- 
venime dažnai pasitaiko, valgis yra ne viskas. 

Soleilė man pareiškė, kad vietoj suplanuotų 
dešimt paveikslų ji nori parodai pristatyti net 
penkiolika. Nebuvo galima sustabdyti jos užsi- 
degusios, moteris nutapė dar ir kitą paveikslą, 
ji buvo kuo puikiausiai nusiteikusi, o jei Soleilė 
nusiteikusi puikiai, ji galėjo būti tikrai linksma. 

Taigi, pasikalbėjome apie daug ką, juokėmės 
tikrai daug, ir kai baigiantis mūsų maloniam 
susitikimui, dėl kurio akimirkai netgi pamiršau 
Princesės atviruką, paklausiau, ar yra naujienų 
iš duonažmogio-vyro, sulaukiau stebėtino atsa- 
kymo. 

— A... tas! — ištarė Soleilė ir atmestinai mos- 
telėjo ranka. — Tikras minkšraklynis! Neišnau- 
dojo savo šanso. 

Mergina pažvelgė į mane, irzliai papurtė 
savo juodas garbanas, o aš šiek tiek nejaukiai pa- 
simuisčiau savo kėdėje ir staiga nebebuvau toks 
tikras, kad Bruno teorija tokia jau nesąmonė. 

— Šeštadienio vakarą jis buvo pas mane... — 
Soleilė reikšmingai šypsojosi. - Bet tuomet... 
kai mes... kaip čia pasakius... suartėjome... visas 
žavesys staiga išnyko, — ji šypsojosi. — Tikra ka- 
tastrofa! 

— O duonažmogis? — nuriedėjus akmeniui 
nuo krūtinės šypsojausi. Bruno pralošė lažybas, 
akivaizdu. 

— Tas jau plaukioja Paryžiaus nuotekų kana- 
lais. 

Soleilei mane apkabinus ir atsisveikinus, dar 
šiek tiek šypsodamasis žiūrėjau jai pavymui, kol 
jos aukšta liekna figūra dingo garvytėje už Šv. 
Sulpicijaus bažnyčios. 

Jaučiausi panašiai kaip senoje vaikiškoje dai- 
nelėje apie dešimt mažų negriukų. Kada nors 
liks vienas vienintelis. 


Nutempiau maišelius su pirkiniais į savo 
butą. Keptuvėje apkepiau didelį gabalą beuf“ 
ir broliškai pasidalijau su Sezanu. Paskambinau 
Aristidui ir papasakojau, kaip Princesė reagavo į 


„nosies klausimą“. 


* Bau (pranc.) - jautiena. 

— Įstabu! — sušuko Aristidas. — Cette dame 
est trop inteligente pour toi! Ši dama tau per pro- 
tinga! 

Paskambinau Brunui ir paaiškinau, kodėl 
Soleilė buvo me :2 moteris, kurios ieškojome. 

— Gaila, - Brunas nusiminė, — bet kas gi ji 
tuomet! 

Susijaudinęs papasakojau jam apie Bušė atvi- 
ruką, Sirano de Beržeraką ir reikalą su nosimi. 

— Taip, bet kas iš to? — negalėdamas suprasti 
paprieštaravo Brunas. — Kas čia tokio puikaus? 
Juk vis dar nežinai, kas toji moteris. O gal ta 
nuogalė panaši į ką nors, ką pažįsti? 

Šimtąjį kartą pažiūrėjau į šalia atvožto nešio- 
jamojo kompiuterio prieš mane ant rašomojo 
stalo gulintį atviruką. Paėmiau taurę ir gurkšte- 
lėjau raudonojo vyno. Ar pažįstu moterį, atro- 
dančią kaip Fransua Bušė modelis? Ar paveikslas 
išrinktas sąmoningai? Įžūli idėja, be abejonės, tu- 
rėjo mane išprovokuoti, tačiau, ar, to nepaisant, 
joje paslėpta kokia užuomina? Kokia nors smulk- 
mena, galinti mane nukreipti į teisingą kelią? 

Akimis vis glosčiau ir glosčiau paveiksle, už 
kurio slėpėsi Princesė, pavaizduotą nuogą išdy- 
kėlę, ir turiu pripažinti, kad mano vaizduotę 
kaitino visai ne jos tobula nosis. 

Prisipyliau dar vieną taurę raudonojo vyno, 
ir tuomet Princesė gavo laišką, kurio nusipelnė. 


Tema: Nuoga tiesa! 


Mano gražiausioji! 

Privalau būti atviras: kokia staigmena! 

Koks narsus kirtis! Kaip galite siųsti man tokį 
paveikslą? Ką sau leidžiate?! 

Šiandien anksti ryte, kai didžiai nekantrau- 
damas atplėšiau laišką, kurį man atsiuntėte taip 
greitai, kone apakau. Jūsų elgesys beprotiškai 
žiaurus! Suprantu, kad iš manęs tyčiojatės. Al- 
kanam žmogui prieš akis mojuojate dešros ga- 
balu. 

Ir, beje! Negi manote, kad galiu galvoti apie 
Jūsų nosį bent vieną sekundę, kai man taip begė- 
diškai, nors ir gana žavingai, pakišate labiausiai 
viliojantį kūną, kurį tik matė pasaulis! 

Bet, atsakydamas į Jūsų klausimą, kuris iš tiesų 
yra visai ne klausimas, o provokacijos viršūnė, nes 
mane taib kuo puikiausiai vedžiojate už nosies, 
yra: ne, tokia nosis bučiuojantis visiškai netrukdo! 

Ir visiškai nesvarbu, ar esate panaši į damą 
paveiksle, jau dabar žinau, kad man patiksite. 

Kas išrenka tokius paveikslus ir juos siunčia, jokiu 
būdu negali būti bjauri varlė. Taigi, reikalausiu 
Jūsų ištesėti duotą žodį! 

Ir kadangi nosies klausimas dabar, visų pasi- 
tenkinimui, yra išspręstas, tikriausiai galiu spėti, 
kad mane greitai, ir tikriausiai labai greitai, pri- 
imsite savo buduare, kad atskleistumėte nuogą 
Hesą. 

O gal bijote? 

Kad ir kaip būtų, laukiu nesulaukiu, kuomet 
galėsiu priglusti prie Jūsų ir Jums į Jūsų mielą au- 
sytę šnabždėti begėdiškus žodžius, kol mano rankos 
lėtai slys Jūsų nugara iki tos neįvardijamos kūno 
dalies, kurią man dabar taip įžūliai atkišate. 

Ir tuomet, gražioji Princese, atsiimsite už tai, 
kad nebegaliu galvoti apie nieką kitą kaip tik apie 
Jus! 

Bet juk Jūs to norėjote, ar ne? Kad galvočiau 
vien apie Jus! 

Princese! Mangs laukia ilga naktis, kurią pra- 
leisiu vienas savo lovoje, ir dėl to, kad negaliu Jūsų 
paliesti, žodžiais ieškau Jūsų. Ateikite į mano glėbį 
ir atsakykite man! 

Jūsų prieš ekraną sėdintis ir besiilgintis 
Hercogas 

Išsiunčiau laišką į naktį ir kritau į prie rašo- 
mojo stalo stovėjusį fotelį. Privalau pasakyti, kad 
pats stebėjausi savo emocionaliu sugebėjimu įsi- 
jausti rašant. Apsvaigęs nuo vyno įsisvaičiojau 
esantis garsusis Sirano, savo meilės žodžių ištroš- 
kusiai Roksanai siunčiantis vieną laišką po kito. 
Tiesa, nors mano literatūrinis talentas kokybe 
neprilygo literatūriniams Sirano sugebėjimams, 
tačiau, kalbant apie aistrą, jis niekuo nenusileido 
didžiojo meistro darbams. 

Jei man kas nors dar prieš kelias dienas būtų 
pasakęs, kad netrukus intensyviai susirašinėsiu 
su nepažįstamąja, būčiau tam tipui pasukiojęs 
pirštą prie smilkinio. 

Iš pradžių tai buvo žaidimas, tai mane vi- 
liojo. Ber vis labiau ir labiau, kad ir kaip nejti- 
kėtinai tai skamba, mano apgalvoti sakiniai nu- 
trūko, tapo nebekontroliuojami, atsiplėšė nuo 
mano proto, gyveno savo atskirą laukinį gyve- 
nimą, prisipildė jausmų, ir staiga pradėjau justi 
žodžius, kuriuos rašau. 

Neramiai atsistojau ir priėjau prie knygų 
lentynos stiklinėmis durelėmis. Pačioje apa- 
čioje sudėti mano seni nuotraukų albumai. Iš- 
traukiau juos, atsisėdau į fotelį ir varčiau pagel- 
tusius kartono lapus. Nežinojau, ko ieškau, bet 

tikriausiai tikėjausi rasti seną klasės nuotrauką, 
kurioje matyti Liusilė. Praėjus dvejiems me- 
tams po tos nelaimingos vasaros Liusilė, kurios 
net pavardės nebeatsiminiau, su šeima išsikėlė 
į kitą miestą. Susimąstęs užverčiau nuotraukų 
albumą. Ar sugrįžau į savo praeitį? Ir jei galė- 
čiau rinktis, ar iš tiesų pirmiausiai rinkčiausi 
Liusilę? Ir kokią Liusilę rinkčiausi — anų laikų 
ar dabartinę? Brunas tikrai buvo teisus, žmonės 
keičiasi, o prisiminimai ne visuomet geriausias 
patarėjas. 

Raudonasis vynas mane nuteikė filoso- 
fhiškai. 

Manau, tai buvo tas vakaras, kai nuspren- 
džiau pasiduoti likimui. Žinoma, man buvo 
smalsu, kas yra toji moteris, man rašanti laiškus, 
žinoma, degiau smalsumu išsiaiškinti, kas ji, 
kaip atrodo, ką jausčiau būdamas su ja. Bet man 
taip neramiai ir keistai įaudrintam šokčiojant 
tarp laikotarpių ir vaikštinėjant tarp tapetuotų 
mano svetainės sienų pirmyn atgal, pirmą kartą 
suvokiau, kad mane domina laiškų autorė, taip, 
tai jos troškau, nesvarbu, kuo ji vardu! 

Per valandą, kai išsiunčiau savo paskutinį 
laišką, savo elektroninio pašto dėžutę patikrinau, 
nemeluoju, penkis šimtus trisdešimt kartų. 

Man prie savo kompiuterio sustojus šeši 
šimtai trisdešimtąjį kartą, sulaukiau Princesės 
atsako. 


Tema: Ateinu... 


Mano mielasis bercoge! 


Jums taip ilgesingai besėdint pries savo ekraną 
ir besitikint iš manęs atsakymo, man nieko kito 
nelieka, kaip tik Jums tuojau pat atrašyti. 

Taip pat ir aš labai džiaugiuosi, kad dabar išsi- 
aiškinome tą reikalą dėl nosies, ir norėčiau, jei Jums 
dar liko kokių abejonės likučių, juos išsklaidyti: esu 
tikra bjaurios varlės priešingybė! Jei nebūtumėte toks 
aklas, būtumėte jau seniai tą pastebėjęs. Kai kurie 
dalykai išvystami tik metus į juos antrą žvilgsnį, 
kuris prasiskverbia šiek tiek giliau nei pirmasis. 

Esu pamaloninta, kad pavyko mano „narsus 
kirtis“. Ir kaip jau teisingai atspėjote, visai ne at- 
sitiktinumas, kad savo vietininke pasirinkau ma- 
dmuazelę Omerfi. Jau žinau, kad turiu šiek tiek 
pamaloninti ne tik Jūsų ausis, bet ir Jūsų akis, mon 
duc, ir todėl privalote man atleisti, kad parinkau 
vaizdą, sužadinantį Jūsų erotinę vaizduotę, nors 
dabar ir baratės dėl „dešros gabalo“. 

Ir ne, visai nebijau! Nei geidulingo keršto, ku- 
riuo grasinate man savo paskutiniame laiške, nei 
to, kad turėsiu išpildyti saldų pažadą, kurį Jums 
daviau siųsdama Bušė paveikslą. 

Nesitveriu savyje abiejų belaukdama. 

O dabar ateinu pas Jus, mano saldusis bercoge, 
Jūsų noras man įsakymas! Ši naktis priklauso tik 
mums! 

Bet paprasčiausiai leiskite savo rankai slysti to- 
liau, per visas leistinas ir ne vietas, ir kada nors, 
kai man pasirodys tinkamas laikas, paimsiu Jums 
už šios rankos ir padėsiu ją tarp savo šlaunų... 

Saldžių sapnų! 


Princesė 


Nežinau, kur pirmiausiai man šovė kraujas, 
kai baigiau skaityti laišką. Atsistūmiau nuo ra- 
šomojo stalo krašto, suaudrintas kritau į fotelį 
ir garsiai atsidusau. Neįtikėtina! Šis laiškas dar 
blogiau nei bet kuris, kad ir koks drąsus būtų, 
dailininko (kaip jis ten vadinasi, Bušė ar kitaip) 
paveikslas. Čiupau taurę ir vienu mauku išgė- 
riau likusį raudonąjį vyną. Apie miegą nė min- 
ties. Bet ir Princesė, prisiekiau, šią naktį, kuri 
„priklauso tik mums“, nesudės bluosto. 

Parašysiu atsakymą, pranokstantį jos laišką. 
Prilipsiu prie jos kaip degantis šešėlis ir pasirū- 
pinsiu, kad ji savo pataluose prasivartytų apimta 
geidulingos nerimasties, kol rytas išauš. 

Mano pirštai bėgiojo per klaviatūrą, laišką 
iki pat pabaigos parašiau vienu ypu. Tuomet 
akimirką sustojau, išsiųsdamas savo laišką lėtai 
paspaudžiau mygtuką, ir mano veidą perkreipė 
kuo tikriausia dioniziška šypsena. 


Tema: 7a ranka, ta ranka... 


Carissima! 


Neįsivaizduoju, kaip turiu atsilyginti Jums už 
tą neįtikėtiną pastabą, kuria užbaigėte savo pas- 
kutinį laišką. Nebegaliu tvardytis! 

„+. dr kada nors paimsiu Jums už šios rankos ir 
padėsiu ją tarp savo šlaunų...“ — taip rašyti ir likti 
nenubaustam, prieš tai nesuteikus meilės kovų 
draugui galimybės atremti smūgio, negalima. 

Todėl mano bausmė tokia: ta ranka, kurią ve- 
džiojote taip išmintingai, Jus pirmiausia pamokys, 
kas yra ilgesys, Jums tai pažadu. 

Iki šiandien negalėjote ne menkiausiai nu- 
tuokti, net ir nujausti, kad toji ranka sugeba pa- 

žadinti giliausias dejones ten, kur dar niekuomet 
lūpomis nešnabždėjote... beprotiško pripažinimo. 
Maldaute maldausite pasigailėjimo... ir aš Jums 
jo nesuteiksiu. 

Neužgesinsiu Jūsų karščio, nesiklausysiu Jūsų 
maldavimų, sukelsiu Jums saldžiausias kančias. Ir 
tik po ilgo, ilgo laiko, dėl kurio trukmės nuspręsiu 
tik aš vienas, po to, kai visiškai pasiduosite, ta 
ranka, kurią pašaukėte pas save, pabaigs darbą, 
tobulai išpildantį Jūsų laimę. 

O dabar ir Jums saldžių sapnų, 
gražioji Princese! 
Jūsų hercogas 


= 

Viskam jau praėjus, visiškai nesuprantu, kaip iš- 
tvėriau kitas dvi savaites. Jas užpildė ruošimasis 
parodai, turėjusiai vykti birželio pradžioje, ir iš 
tiesų kokie tūkstančiai elektroninių laiškų, ku- 
riuos rašėme vienas kitam aš ir Princesė. 

Bent jau kalbėdamas apie save galiu patvir- 
tinti, kad tomis naktimis, pilnomis mūsų jau- 
dinančių, įaudrinančių, švelnių žodžių ir gra- 
žiausių svajonių, zemiegojau gerai. 

Mažoji mano kompiuterio elektroninio pašto 
dėžutė tapo kalėjimu, kurį palikdavau tik neno- 
romis, nes bijojau pražiopsoti Princesės laišką. 
Taip laksčiau pirmyn atgal kaip Merkurijus — 
sparnuotasis pasiuntinys. Į galeriją eidavau dirbti 
ir, jei ne Mariona, per savo laime nutviekstą iš- 
siblaškymą būčiau pamiršęs pusę susitikimų. Iš 
spaustuvės atėjo kvietimai, jie tiesiog puikūs. Ant 
kvietimų išspausdinome paveikslo su moterimi, 

kuri kažko nori, bet dar nežino, kaip tai gauti, 
motyvą, ir Soleilė buvo beprotiškai susižavėjusi. 
Labai dažnai užsukdavau pas Soleilę pasigėrėti 
naujais paveikslais, kuriuos mergina tapė daž- 
niausiai naktimis, ir padėjau taip, kaip tik su- 
gebėjau, kai merginai reikėjo patarimo. Džeinę 
Hirstman ir jos entuziastingą dukterėčią, užside- 
gusią kreiptis į mane vardu, palydėjau į šiuolai- 
kinio meno parodą Didžiuosiuose rūmuose. Ke- 
letą kartų buvau nuėjęs į „Duc de Saint-Simon“, 
kad su madmuazele Konti, dabar su manimi 
besielgiančia ne taip oficialiai ir kuri dabar buvo 
šiek tiek labiau atsipalaidavusi nei įprastai, ap- 
tarti parodos detalių. Kaskart jos pasisveikinimas 
skambėjo draugiškiau, mergina kasydavo Sezanui 
sprandą ir padėdavo jam dubenėlį su vandeniu, 
kai tardavomės, kaip pastatyti ar iškabinti ekspo- 
natus. Kai Konti sužinojo, kad „mesjė Šarlis“ taip 
pat atvyks į parodą ir kad jis pageidauja „savo“ 
kambario, padovanojo man nuostabiai švytinčią 
šypseną. 

Niūniavau „smile and the world smiles at you“, 
ir nors pastaruoju laiku miegojau tikrai mažiau 
nei generolas Bonapartas savo geriausiais laikais, 
žvaliai ir puikiai nusiteikęs žingsniuodavau Pary- 
Žiaus gatvėmis. 

Kartą su Brunu susitikau „La Palerte“. Jis at- 
leido man už šūkavimus telefonu ir dabar reika- 
lavo leisti atsiskaityti už praloštas lažybas, nors 
(žinoma) vis dar apgailestavo, kad toji moteris 
buvo ne gražioji Soleilė. Jo nuomone, iš mūsų 
būtų išėjusi nuostabi pora. 

Prie butelio „Veuve Cliguot“ toliau sukome 
galvas spėliodami, o paskui nebegalėdavau nustygri 
vietoje, nes norėdavau prisėsti prie savo stebuklin- 
gojo aparato ir skaityti arba rašyti laiškus. Buvo 
dienų, kai ištaikęs minutę iš galerijos lėkdavau 
į Kanet gatvę patikrinti, ar tik negavau laiško, o 
Mariona, rankomis įsirėmusi į savo liekną taliją, 
žiūrėjo man pavymui purtydama galvą. 

— Tu sublogai, Žanai Lukai, privalai val- 
gyti, - merkdamas akį ištarė Aristidas, vieną iš 
jo jeudi fixe man į lėkštę kraudamas trečią gabalą 
tarte tatin. — Jėgų tau dar prireiks. 

Kiti svečiai nusijuokė, gerai nežinodami 
kodėl. Prie stalo — kaip visada — karaliavo įkve- 
pianti, atpalaiduojanti nuotaika, tačiau turiu 
pripažinti, kad vis dėlto šiek tiek nustebau, 
kai sužinojau, jog Soleilė Šabo ir Žiuljenas 
d Ovideo dar prieš desertą apsikeitė mobiliųjų 
telefonų numeriais ir vienas kitam šiek tiek per 


giliai žvelgė į akis. 

Neslėpsiu, žiūrėdamas į abu jaunus žmones, 
kai jie juokdamiesi ir plepėdami vienas šalia kito 
jau paskutiniai nulipo laiptinės laiptais, pajutau 
mažutėlį dūrį, bet iš tikrųjų tik labai mažytį, ir 
pagalvojau, ar Soleilė vėl pradėjo užsiiminėti 
duonažmogiais. 

Bet tada pagelbėjau Aristidui suplauti indus 
ir grįžau prie savo mėgstamiausios temos. Šiek 
tiek drovėdamasis savo literatūriškai išsilavi- 
nusiam draugui perdaviau Princesės laiškus, 
prisipažinsiu, pasilikau kelis ypač pikantiškus. 
Susirašinėjimas su Princesė jau seniai peržengė 
deramas ribas, nors ir kalbėdavomės apie kitus — 
iki šiol labai linksmus ir patrauklius, tačiau ir 
gana asmeniškus — dalykus, tačiau Princesė 
niekuomet nerašydavo taip aiškiai, kad aš, pa- 
prastas mirtingasis, iš to galėčiau padaryti ko- 
kias nors išvadas. 

Vieną tų bemiegių naktų kalbėjomės apie 
pirmąją meilę, ir aš, sukaupęs visą drąsą, Prin- 
cesei papasakojau tą nelaimingą istoriją su vi- 
somis smulkmenomis, nors mergina net nepa- 
žinojo mano geriausių draugų. Jei Princesė vis 
dėlto yra Liusilė (pačiame mano perkaitusių 
smegenų mažiausiame kamputyje vis dar tūno ši 
mintis, nors Brunui to ir nebesakiau, nes nebe- 

norėjau vėl su juo ginčytis), ji, maniau, pagaliau 
žinos, kas tuomet iš tikrųjų atsitiko. Bet kad ir 
kas būtų toji moteris, kuriai atlikau išpažintį, ji 
sureagavo išties atjausdama. 


Princesė rašė: 

Nė vienas meilės laiškas nerašomas bergždžiai, 
mielasis bercoge, taip pat ir Jūsiškis. Esu įsitikinusi, 
kad Jūsų mažoji tuomet beširdė draugė šiandien į 
šį reikalą žvelgia visai kitomis akimis. Žinoma, 
tas laiškas buvo pirmasis jos gautas meilės laiškas, 
ir galite būti tikras, kad ji vis dar tebelaiko jį šian- 
dien, nesvarbu, ar yra ištekėjusi, ar ne, ir kartais 
tyliai šypsodamasi ištraukia iš mažos dėžutės kaip 
lobį ir tuomet galvoja apie jaunuolį, su kuriuo 
valgė skaniausius savo gyvenime ledus. 


Ir šio laiško nedaviau Aristidui, nors jame ir 
nebuvo jokių erotinių išpažinimų. Mano nepa- 
Žįstamosios susirašinėjimo draugės, kurią dabar 
pažinojau taip gerai kaip ir paveikslus savo ga- 
lerijoje, žodžiai mane giliai sujaudino ir keistu 
būdu nuramino dėl išdavystės, įvykusios prieš 
daugelį metų viename mimozomis kvepian- 
čiame, dulkėtame lauko keliuke. 

Aristidas pažadėjo peržiūrėti laiškus ir man 


pranešti, jei atras ką nors, kas kris į akį. Taip pat 

pažadėjo ateiti į parodos atidarymą, ir jau vėlyvą 
metą atsisveikinęs nuskubėjau namo pas Sezaną, 
laukdamas kito pasimatymo laiškais. 

Madam Vernjė keturiolikai dienų buvo iš- 
važiavusi į savo vasaros sodybą Provanse, taigi 
ištikimasis Sezanas beveik visada, ką tik dariau, 
buvo su manimi. Jis taip pat buvo tas, kuriam 
daugiausiai kalbėjau apie Princesę, kai kiekvieną 
vakarą, naktimis rašydamas laiškus, po nosim 
murmėjau sakinius, blaškydamasis tarp eufo- 
rijos ir nervingo susijaudinimo, ir išspausdintus 
Princesės laiškus pasiimdamas į lovą, kad vis iš 
naujo juos skaityčiau ir svaigčiau nuo pavienių 
frazių. 

Taip ėjo laikas, ir net negaliu pasakyti, ar be- 
protiškai greitai, ar visai ne. Tai visai kitoks nei 
įprastas laikas, ir karštai ilgėjausi tos dienos, kai 
Princesė man parašys paskutinį laišką, kurio taip 
laukiau. 

Ir taip atėjo birželio aštuntoji, svaiginamai 
graži diena. 

Tai diena, kai beveik amžiams būčiau pra- 
radęs Princesę. 

Anksti ryte, džiugiai susijaudinęs traukdamas 
savo miegamojo užuolaidas ir žvelgdamas į be 
menkiausio debesėlio žydrą dangų, nenujaučiau 

visiškai nieko, kas galėrų mane įspėti apie parodos 
atidaryme vakare įvyksiančią katastrofą. 

Ir netgi tada, kai šio pasisekusio vernisažo, 
kurio neabejotinas centras buvo ryškia raudona 
žemę siekiančia suknele vilkinti Soleilė Šabo, 
kulminacijoje man į lūpas pabučiavo jauna mo- 
teris, vis dar nenujaučiau, kad „Duc de Saint- 
Simon“ dar kartą taps dramos scena, dėl kurios 
ir pats buvau kaltas. 

Tačiau iš pradžių viskas buvo kaip visuomet. 
Žinoma, ne viskas kaip visuomet, nes nesvarbu, 
kad ir kiek parodų būtum surengęs, visada jauti 
šiokią tokią nervinę įtampą, kuri nuslūgsta tik 
tuomet, kai visi svečiai rankose laiko po taurę, 
kai jau esi pasakęs savo nuotaikingą kreipimąsi, 
o kultūros skilčių redaktoriai reikšmingais vei- 
dais vaikšto aplink eksponatus. Jei viskas pasi- 
sekė iki šios akimirkos, nebegali atsitikti taip, 
kad menininkas paskutinę minutę supanikuos 
ir, apimtas isteriškų abejonių savimi arba bepro- 
tiško susijaudinimo, staiga nebepasirodys. 

Ir tuomet — panašiai kaip ir chirurgui, kuris 
po sunkios operacijos ligoninės palatoje ap- 
miršta iš laimės operacinės seselės glėbyje, — visa 
įtampa taip atlėgsta, kad kartais leidžiama sau 
pernelyg atsipalaiduoti. 

Jau po pietų nuvažiavau į viešbutį vadovauti 
paskutiniams pasiruošimo darbams. Ten atkal- 
bėjau isterikos apimtą Soleilę paskutinę minutę 
nukabinti kelis jos paveikslus. 

„C'est de la merde!“, niūriai sau po nosimi 
murmėjo mergina ir įsispoksojo į vieną savo pa- 
veikslą, kuris jai nebepatiko. „Juk tai šūdas!“ 

Madmuazelė Konti susijaudinusi pribėgo 
prie manęs hole. Vilkinčią lengvute ampyro 
stiliaus suknele iš nakties mėlynumo šifono, 
besiplaikstančio apie jos nuogas kojas (kurias 
Sezanas būtų šimtu procentų iš susižavėjimo 
apuostęs, jei nebūčiau jo palikęs pas namo su- 
grįžusią madam Vernjė), merginą atpažinau tik 
iš antro žvilgsnio. Jos ausų speneliuose virpėjo 
lašo formos safyrai, Konti avėjo pilkai sidabri- 
nėmis balerinomis, ir priplaukė prie manęs kaip 
audros debesėlis. 

— Mesjė Šampoljonai, greitai ateikite, mad- 
muazelė Šabo išprotėjo, — šūktelėjo Konti. 

Tučtuojau žengiau į saloną, kuriame kabojo 
daugiausia eksponatų. 

— Soleile, dabar susiimk, — ryžtingai tariau 
ir švelniai, bet tvirtai patraukiau dailininkę nuo 
jos pykčio objekto. — Ką reiškia tai, ką čia išda- 


rinėji — neurotinis realizmas? 

Soleilė nusvarino rankas ir pažiūrėjo į mane 
kaip Kamilė Klodel prieš pat išvežant ją į psichiat- 
rinę ligoninę. 

— Paveikslai tiesiog didingi, nesi nutapiusi 
geresnių. 

Soleilė nepatikliai nusišypsojo, bet vis dėlto 
ji šypsojosi. 

Per penkiolika minučių nuraminau ją tiek, 
kad leidosi nuvedama prie vienos sofos, kur jai į 
rankas įspraudžiau taurę raudonojo vyno. 

Bet jos nuotaika iš tiesų pasitaisė tik tada, 
kai pasirodė Žiuljenas d'Ovideo. Tiesiog akyse 
nusiminusi mergaitė virto išdidžia karaliene, 
apdovanojusia savo garbintojus švytinčia šyp- 
sena. Neimant į galvą šio mažo incidento, va- 
karas negalėjo būti geresnis. Atėjo visi, svarbūs 
žmonės, malonūs žmonės ir neišvengiami rats 
dexposition*, tie apsėstieji, kuriuos sutinki kiek- 
viename vernisaže, nesvarbu, kviesti jie ar ne. 

Priimamojo salės atrodė pilnutėlės kvato- 
jančių, gražių, plepančių žmonių, ir prieš įėjimą 
į viešbutį esančiame kieme, apšviestame dide- 
lėmis į stiklines įstatytomis žvakėmis Mariona 
liepė pastatyti čia balta staltiese aptiestus sta- 


* Rais d eocposition (pranc.) - „parodų graužikai“, aliuzija į „knygų 
graužiką 


244 


liukus, prie kurių galima stovėti, nuo savo ciga- 
rečių pelenus kratė rūkaliai ir diskutavo. 

Šypsodamasis yriausi per minią. 

Mesjė Tangas, mano aistringasis šypsenos 
šalies kolekcininkas, dievinama Soleilė, stovinti 
kaip didelė raudona gėlė ir pati jį vedžiojanti 
nuo paveikslo prie paveikslo, prieš žurnalistei 
įtraukiant ją į pokalbį. Aristidas paplojo man 
per petį ir sušnabždėjo ausin, kaip viskas tobula. 
Rankoje laikydamas kokteilį Brunas susimąstęs 
stovėjo prieš vieną paveikslą „LAtlantigue du 
Nord“ ir, regis, trumpam buvo pamiršęs savo 
neigiamą nuostatą šiuolaikinio meno atžvilgiu. 

Džeinė Hirstman susižavėjimo pilnais šūks- 
niais („Gorgeous! Terrific! Amazing!“) nustelbė 
šurmulį, o jos dukterėčia Dženetė pasisveikin- 
dama apkabino mane per daug entuziastingai. Šį 
vakarą jos išvaizda — negaliu sakyti kitaip — tie- 
siog gniaužė kvapą, mergina vilkėjo prigludusią 
tamsiai žalio šilko sunkelę, kurios plonos petne- 
šėlės kryžiavosi nugaroje ir leido gėrėtis saulės 
nurudinta oda. Dėl į viršų sukeltų plaukų mer- 
gina atrodė esanti daug vyresnė nei per mūsų 
pirmąjį atsitiktinį susitikimą „Irain Bleu“, ji 
žėrinčiomis akimis paėmė mano paduotą taurę 
šampano. 

Netgi Bitneris, mano paprastai kritikuoti 
nusiteikęs draugas iš Vokietijos, dėl nieko ne- 
burbėjo — plačiai šypsodamasis vaikščiojo palei 
paveikslus, paskui sustojęs prie registratūroje dir- 
bančios Luizos Konti bėrė jai komplimentus. 

— Madmuazele Konti, ar žinote, jog jūsų 
akys lygiai tokios pat spalvos, kaip ir jūsų aus- 
karai? — girdėjau jį sakant. — Kaip du safyrai! Ar 
ne, Žanai Lukai? 

Sustojau, ir kai Luiza Konti nusileido žaviai 
spaudžiama „mesjė Šarlio“ ir akimirkai neno- 
romis nusiėmė savo tamsius akinius, privalėjau 
pripažinti, kad Bitneris buvo teisus. Akimirksnį 
dvi nakties mėlynumo akys žvelgė į mane. 
Tuomet madmuazelė Konti vėl užsidėjo akinius 
ir nusišypsojo Karlui Bitneriui, ištiesusiam jai 
taurę baltojo vyno. 

— Šarli, jūs perdadate — merci, labai malonu, — 
mergina paėmė taurę Bitneriui iš rankų. 

Ir aš norėjau pasakyti ką nors malonaus. 

— Už damą safyro akimis, šiandien jau nelei- 
dusią įvykti blogiausiam! — pasiūliau ir mirkte- 
lėdamas pakėliau taurę madmuazelei Konti. — Ir 
dar kartą ačiū už jūsų puikią paramą organizuo- 
jant visa tai. Nuostabu. 

— Taip, — ištarė Bitneris, lyg tuos žodžius bū- 
čiau pasakęs jam. 

Be ceremonijų atsisėdo ant antikvarinio rašo- 
mojo stalo ir taip plačiai atsilošė, kad ranka beveik 
glostė madmuazelės Konti suknelės medžiagą. 

- Šios vietos atmosfera tikrai ypatinga. Puiki 
aplinka Soleilės Šabo paveikslams, į ją iš tiesų, — 
pagarbiai man linktelėjo, — verta atkreipti dė- 
mesį. Kuo didžiausia pagarba! 

Tada Karlas Bitneris savo dėmesį nuo manęs 
nukreipė į damą, kuri už rašomojo stalo stovėjo 
nuraudusiais skruostais. 

— Kokie čia nuostabūs kvepalai? Heliotropas? 

Palikau abu balandėlius, dar šiek tiek pa- 
vaikštinėjau, išgėriau taurę vyno ir trumpam 
išėjau į tuo metu pratuštėjusį kiemą. 

Sustojau prie vieno iš apvaliųjų stovėti skirtų 
stalų vidinio kiemo gale ir žvelgiau į dangų. 
Gilus mėlis gaubė miestą, netgi matėsi keletas 
žvaigždžių, kas Paryžiuje yra reta. 

Patenkintas užsidegiau cigaretę ir į vakaro 
vėsą išpūčiau dūmus. Jaučiausi nešamas simpa- 
tijos ir pripažinimo bangos. Gyvenimas Pary- 
žiuje buvo tikrai pats gražiausias, vynas man šiek 
tiek buvo mušęs į galvą, ir laiškas, kurį Princesė 
parašė tą pačią dieną ir kuriame kalbėjo apie 
„visišką atsidavimą“ ir „nebepasotinamą ilgesį , 
ir kitus neaptartinus dalykus, turėjusius įvykti 

greit (kada gi pagaliau?), panirau į laimės pri- 
sotintą, nuostabią nerimastį, kurios nebegalėjau 
suvaldyti. 

— Ar galima ir man vieną cigaretę? 

Šalia manęs išniro liekna, tamsiai žalia sun- 
kele vilkinti moteris. Dženetė. Viena jos žvakių 
šviesoje lyg bronza žvilgančių plaukų sruoga at- 
siskyrė ir nukrito ant nuogų pečių. 

— Žinoma... aišku. 

Ištiesiau Dženetei pakelį ir uždegiau deg- 
tuką. Akimirką tamsoje sublykčiojo liepsnelė, 
ir Dženetės veidą išvydau visai šalia manojo. Ji 
paėmė man už rankos, kuria laikiau degtuką, 
pasilenkė norėdama užsidegti cigaretę, giliai 
įtraukė, ir tuomet atsitiko tai. 

Užuot paleidusi mano ranką, kurioje tebe- 
laikiau degantį degtuką, Dženetė užpūtė liepsną 
ir be žodžių prisitraukė mane prie savęs. 

Buvau per daug nustebęs, kad sureaguočiau. 
Kaip apgirtęs svaigau bučiuojamas gražiosios 
amerikietės, ir kai burnoje pajutau Dženetės lie- 
žuvį, buvo per vėlu. 

Viskas, kas manyje buvo susikaupę, išsiliejo 
šioje trumpoje bežodėje aistros akimirkoje, aist- 
ros, kuri pagaliau norėjo prasiveržti, bet kurios 
tikslas buvo visai kitas asmuo. 

Apdujęs atsitraukiau. Girdėjau trinksint 
duris, per kiemą aidinčius žingsnius, o mes iš- 
lindome iš sienos šešėlio. 

— Atsiprašau, — sumurmėjau. 

Keli svečiai pasirodė kieme, jie juokėsi. 

— Neturite manęs atsiprašyti. Tai mano 
kaltė, - Dženetė šypsojosi. Mergina atrodė labai 
patraukliai. Galvojau apie Princesę. Bet Dženetė 
ne Princesė. Ji negalėjo būti ji. 

Nes kai pirmą kartą „Train Bleu“ sutikau 
Džeinės Hirtsman energingąją dukterėčią, jau 
buvome pasikeitę keliais laiškais su mano pa- 
slaptingąja nepažįstamąja, kurią „pažinojau, ne- 
pažinodamas“. 

Kažkur smegenų kamputyje nuskambėjo 
tylus įspėjantis balsas. Papurčiau galvą. 

— Ar galiu jums atnešti dar ko nors išgerti? — 


paklausiau. 


Vakaras ėjo į pabaigą. 

Aristidas Mersjė vienas iš paskutiniųjų stovi- 
niavo prie registratūros ir gaubėsi paltu. 

— Stebuklinga, mon duc! Ouelle gloire 


ėnorme!“ Koks vakaras! 


* Ouelle gloire ėnorme! (pranc.) - kokia nenusakoma garbė! 

Taip atrodė ir man. Nuėjęs į drabužinę pa- 
siimti palto akies krašteliu pamačiau, kaip Aris- 
tidas mažu linktelėjimu atsisveikino su Luiza 
Konti ir paėmė knygelę, gulinčią šalia registra- 
tūros žurnalo. 

— O, skaitote Barbė Dorevilji? — nustebęs pa- 
klausė. — Kokie originalūs skaitiniai. „Raudonoji 
užuolaida“, kartą rengiau seminarą šia tema... 

Puse ausies klausiausi, kaip registratūroje už- 
simezgė nedidelis pokalbis. Apsivilkau lierpaltį 
ir į kišenę įsikišau cigarečių pakelį. 

Akimirką galvojau apie Soleilę, kuri prieš 
penkiolika minučių rankomis susikabinusi su 
Žiuljenu d'Ovideo laimingai šnibždėdama ir 
tyliai juokdamasi dingo Sen Simon gatvėje. Gal- 
vojau apie Dženetę, jos karštas lūpas ant manųjų 
ir apie tai, kad dėl mano skubaus atsitraukimo 
ji su jai būdingu amerikietišku spontaniškumu 
nesupyko. Mąsčiau, ar Princesė jau atsakė į 
mano laišką, kurį beprotiškai skubėdamas pa- 
rašiau prieš išeidamas iš namų ir važiuodamas į 
„Duc de Saint-Simon“. 

Ir tuomet savo apsiausto kišenėje užčiuopiau 
gabaliuką popieriaus. 

Pamaniau, kad tai sena restorano sąskaita, 
ir išsiblaškęs jį išsitraukiau, norėdamas įmesti į 

šiukšliadėžę. Kaip galėjau nujausti, kad rankose 
laikiau savo mirties nuosprendį. 

Negalėdamas patikėti spoksojau į mažą raš- 
telį. Kažkas man paliko įtūžio pilną žinutę. 

Ir tas kažkas buvo ne kas kitas kitas, o Prin- 


CCSC. 


Mano mielasis bercoge, įspėju Jus, jei dar 
kartą pabučiuosite tą nuostabiai gražią ameri- 
kietę, ateityje privalėsime nutraukti mūsų mažą 
susirašinėjimą... Mačiau pakankamai ir tuč- 
tuojau Išeinu. 


Jūsų įpykusi Princesė 


Praėjo kelios sekundės, kol susivokiau. 

Princesė matė, kaip bučiavau Dženetę. Prin- 
cesė užklupo mane darant nusikaltimą, o kad 
Dženetė mane beveik užpuolė su savo bučiniu, 
merginai buvo visiškai nesvarbu. 

Kitaip tariant, Princesė čia buvo, čia, šioje 
parodoje, šiose patalpose. 

Nusikeikiau ir paleidau raštelį iš rankų. Vel- 
nias, velnias! Po sekundės įgriuvau į registratūrą, 
kur Aristidas ištikimai klausančiai ir savo tote- 
lyje sėdinčiai madmuazelei Konti skaitė nedi- 
delę privačią paskaitą. 


— Madmuazele Konti! —- pats pajutau, kad 
mano balsas spiegė. — Ar matėte ką nors, besisu- 
kiojantį aplink mano paltą? 

Dvi akių poros nustebusios prilipo prie 
manęs. 

Aristidas nustojo kalbėjęs, o madmuazelė 
Konti žvelgė į mane apstulbusi. 

— Ką turite omenyje: sukiojosi apie jūsų 
paltą? — lėtai paklausė, lyg kalbėtų su ligoniu. — 
Ar kas nors ne taip? 

— Ar kas nors kišo ką nors į mano paltą, į 
mano paltą, taip ar ne! - užsipuoliau ją. Su- 
stingau ir susijaudinęs pliaukštelėjau per savo 
šoninę kišenę. 

Mergina patraukė pečiais. 

— Iš kur galiu tai žinoti? Juk nedirbu drabu- 
žinėje, — atsakė. 

Aristidas ramindamas pakėlė ranką. 

— Žanai Lukai, nusiramink! Kas čia per el- 
gesys? 

— Madmuazele, prašau, prisiminkite! — su- 
šukau, net nepažvelgęs į Aristidą. 

Šiek tiek svyravau, jaučiausi keistai, nežinau, 
ar nuo alkoholio, ar nuo staigaus susijaudinimo, 
ir tvirtai įsitvėriau į tą rašomąjį stalą, kuris prieš 
kelias valandas dar buvo nebylus pavasarinio 

flirto tarp mesjė Bitnerio ir madmuazelės Konti 
liudininkas. Bet dabar viskas pasikeitė ir rodės, 
kad per registratūrą traukė ledinis vėjo šuoras. 

— Visą laiką buvote čia. Juk turėjote matyti, 
ar kas nors ką nors įkišo į mano paltą? — užsi- 
spyręs vėl garsiai pakartojau. 

Už akinių kaip du juodi deimantai žėrėjo 
madmuazelės Konti akys. 

— Mesjė, prašau jūsų... Juk jūs girtas, — ištarė 
šaltai. - Nieko nemačiau, - lyg priekaištaudama 
papurtė galvą, jos mėlyni auskarai iššaukiančiai 
svyravo. — Kas turėjo ką nors kišti į jūsų paltą?.. 
O gal omenyje turite, kad kažkas kažką išėmė iš 
jūsų palto? Ar jums ko nors trūksta? 

Įrūžęs spoksojau į ją. 

Princesė paspruko nuo manęs. Ir ji mirtinai 
supykusi ant hercogo, šitai aš supratau. Kas gi 
dabar bus? 

Buvau sutrikęs, bet ir įsiutęs, pykau pats ant 
savęs, o mano bejėgis įtūžis išsiliejo ant Luizos 
Konti, kurios, rodės, visa tai nedomino ir kuri 
mėgavosi sumanių žodžių kova. 

— Ne, man nieko netrūksta. Ir vis dar atskiriu 
skirtumą tarp įkišti ir išimti, netgi jei ir išgėriau 
viena vyno taure per daug, - suurzgiau. — Ne- 
ieškau vagies, suprantate? 


Aristidas užgniaužęs kvėpavimą sekė mūsų 
nedidelį ginčą. 

— Ne? - madmuazelė Konti pakėlė anta- 
kius. — Ko gi tuomet ieškote? 

— Moters! Nuostabios moters! — nevilty su- 
rikau. 

— Na, juk tai jums visai ne problema, mesjė 
Šampoljonai, - Luiza Konti šypsojosi, ir pri- 
siekiu, kad tai buvo provokuojanti šypsena, 
nors Aristidas vėliau ir sakė, kad susijaudinęs 
tai tik išsigalvojau. — Pasaulyje pilna nuostabių 
moterų, — tęsė mergina ir mano žaizdoje pasuko 
peilį. — Tik rinkitės! 

Suurzgiau. Trūko visai nedaug, kad užpul- 
čiau tą raganaitę, kuri su savo džiugia pastaba 
pabarstė man žaizdą druska. 

Iuomet ant peties pajutau Aristido ranką. 

— Nagi, mano drauge, — ryžtingai ištarė jis ir 
atsiprašydamas linktelėjo madmuazelei Konti. — 


Bus geriau, jei dabar tave nuvešiu namo. 


—— 
€ FV 


Kitas tris dienas mano nuotaika buvo pati blo- 
giausia, kokia tik galėjo būti. 

Atsitiko tai, ko bijojau. 

Galvoje lyg plaktuko dūžiai aidintys skaus- 
mai, nuo kurių pabudau kitą rytą po parodos 
atidarymo, nebuvo pats blogiausias dalykas. 
Buvo galima iškentėti ir tai, kad aš — griežtai iš- 
bartas Aristido — paklausiau jo patarimo ir dar 
tą pačią dieną nuolankiai paskambinau į „Duc 
de Saint-Simon“ atsiprašyti madmuazelės Konti 
už nežmonišką elgesį (nors registratūros dama į 
mano pasižadėjimus reagavo gana šaltai). 

Tačiau ko tikrai negalėjau iškęsti, kas man 
nedavė ramybės dieną ir naktį ir kėlė vis didesnę 
paniką, buvo faktas, kad Princesė man daugiau 
nebeatsakė. 

Nežinau, kiek kartų per dieną parlėkdavau 


namo, tikėdamasis savo pašto dėžutėje rasti 

Princesės elektroninį laišką. Naktimis pabus- 
davau ir puldavau į svetainę, staiga apimtas įsiti- 
kinimo, kad Princesė man atrašys šią akimirką. 
Po penkių minučių nusivylęs nusliūkindavau 
atgal ir negalėdavau užmigti. Buvo siaubinga. 
Princesė tylėjo, ir tik dabar man tapo aišku, kaip 
stipriai pripratau prie tų laiškų, to kasdienio, 
kartais ir kasvalandinio apsikeitimo mintimis 
ir jausmais, nušviečiančiais ir nuspalvinančiais 
mano gyvenimą ir suteikiančiais mano svajo- 
nėms sparnus. 

Pasigedau tų nedidelių pasierzinimų ir pri- 
sipažinimų, didelių pažadų ir erotinių žodžių 
karų, kuriuose nugalėdavo tai vienas, tai kitas, 
man trūko tų tūkstančių bučinių, naktimis 
skriejančių pas mane, istorijų, kurias mokėjo 
pasakoti mano Šecherezada, vaizdinių, kuriuos 
ji man tapė, jos pašaipaus priekaišto „Nebūkite 
toks nekantrus, mielasis hercoge!“ 

Iš pradžių visą šį reikalą vertinau nepakan- 
kamai rimtai, pripažįstu. Suvokiau, kad Prin- 
cesė įsiutusi, bet maniau tikrai sugebėsiantis ją 
sušvelninti gražiais žodžiais. 

Savaime suprantama, kad atsakiau į jos ne- 
didelį įsiūčio pilną raštelį — kitą rytą tuoj pat 
atsisėdau prie kompiuterio ir įpykusiai damai 

parašiau lengvo tono laišką, kuriame pareiškiau, 
kad dabar tikrai nėra jokios priežasties pavydėti, 
kad gražioji amerikietė manęs visiškai nedo- 
mina, kad juk nieko neatsitiko ir kad tas ne- 
didelis incidentas tebuvo guantitė nėgligeable“, 
„privalote manimi paprasčiausiai patikėti! Kai 
siunčiau laišką, dar šypsojausi. Vakare jau nebe- 
sijuokiau. 

Kai supratau, kad nebus jokios reakcijos, 
nustūmiau juokus į šalį, apkaltinau dėl visko 
savo įtampą ir per didelį mėgavimąsi alkoholiu 
ir pripažinau, kad kažkas atsitiko, kaip tokie 
dalykai kartais atsitinka, bet tai neturi nieko 
bendra su ja, Princese, ir ji tenebūna tokia užsi- 
spyrusi, tegu pasirodo esanti atviraširdė, kokią ją 
pažinau esant, ir man tebūnie vėl gera. 

Ir į šį laišką negavau jokio atsakymo. Prin- 
cesė pasirodė esanti nepalenkiama, o man nesi- 
sekė ir dėl to pykau. 

Trečiame laiške rašiau apie tai, kad manau, 
jog galima iš musės daryti dramblį, bet toks jaut- 
rumas yra labai vaikiškas. Juokinga daryti iš to 
tokią dramą! Jei Princesė įsižeidusi nori toliau 
tupėti savo kiaute, tai tegul eina sau po velnių, 


* guantitė nėgligeable (pranc.) - menkniekis. 


aš savo ruožtu turiu užsiimti ir kuo kitu, ne tik 
bėgioti jai iš paskos ir maldauti gražaus oro. 
Išsiuntęs šį laišką kokią valandą jaučiausi 
labai gerai. Įsitikinęs, kad esu teisus, išdidus 
išvedžiau pasivaikščioti Sezaną ir ryžtingai žen- 
giau per Tiuilri sodą, pilną įsimylėjėlių porelių. 
Klaidingai manydamas, kad Princesę dabar tai 
jau atvedžiau į protą, su džiugia viltimi grįžau į 
butą, bet pašto dėžutė tebebuvo tuščia, ir mano 
išdidumą paskandino liūdesio banga. 
Ketvirtame laiške rašiau (ne taip jau noriai), 
kad Princesė kaltę užkrauna ne tam asmeniui — ne 
aš bučiavau gražiąją amerikietę, tai ji privertusi 
mane bučiuotis (sudie, Kazanova!), tokia yra tiesa, 
nors iš pažiūros taip ir neatrodo. Vis dėlto tikrai 
suprantu jos pyktį ir trokštu visaip atsiprašyti. 
Penktame laiške teigiau, kad dabar supratau, 
jog su Princese negalima juokauti kalbant apie 
kitų damų bučiavimą, bet ji privertusi mane 
gana ilgai kankintis, esu atgailaujantis nusidė- 
jėlis, tai daugiau nebepasikartos, išmokau savo 
pamoką, „bet prašau, parašykite man vėl arba 
pasakykite, ką turiu padaryti, kad man atleistu- 
mėte, Jūsų nelaimingas hercogas“. 
Princesė įsisupo į tylą, ir, prisipažįstu, buvau 
sutrikęs. 

Paskambinau Brunui. 

— Taigi, senas drauge, — susimąstęs ištarė 
Brunas, — bijau, kad viską sušikai. Dama nuo 
tavęs atstojo. Kita vertus... - akimirką jis nu- 
tilo. 

— Kita vertus? — smalsiai paklausiau. 

— Na taip... iš esmės tu jos juk iš tiesų nepa- 
žįsti, galbūt taip geriau... 

Sudejavau. 

— Ne, Brunai, taip gaunasi šūdas! Paskam- 
bink, jei šaus kokia mintis, gerai? 


Brunas pažadėjo ką nors pagalvoti. 


Mariona manė, kad atrodau labai blogai 
(„Juk nesergi, Žanai Lukai?“). Soleilė žiūrėjo į 
mane su užuojauta ir paklausė, gal galėtų man 
padaryti duonažmogį. Madam Vernjė atrodė, 
kad visiškai persidirbau, kai vieną rytą savo 
pašto dėžutės raktu vis mėginau atrakinti jos 
pašto dėžutę. Ji pasisiūlė man išvesti pasivaikš- 
čioti Sezaną, jei man reikia šiek tiek laiko sau. 

Ir netgi madmuazelė Konti, kurią sutrikęs 
pasveikinau, kai tą savaitę dar kartą su mesjė 
Tang užsukau į viešbutį, nes jis išsirinko pa- 
veikslą, paklausė manęs susirūpinusi, ar viskas 
gerai. 

— Ne, - atsakiau. - Viskas blogai, - pa- 
traukiau pečiais ir kreivai nusišypsojau. — Atsi- 
prašau. 

Mano nelaimės nenumaldė niekas. 


Tą popietę - tai buvo penkta mano naujos 
eros diena — su Aristidu susitikau „Vieux Co- 
lombier“ ir savo verkšlenimais išūžiau jam 
ausis. 

— Ką man dabar daryti, ką man dabar da- 
ryti? — kartojau lyg užsikirtusi plokštelė. 

— Vargšas Žanai Lukai, tu iš tiesų įsimylėjai 
tą moterį, — konstatavo Aristidas, ir šį kartą 
jam neprieštaravau. — Nesiliauk! — patarinėjo 
draugas. — Jei šimto kartų neužteks, atleidimo 
prašyk tūkstantį kartų. Pasakyk, kokia svarbi ji 
tau yra. Moters, tau parašiusios tokius laiškus, 
širdis ne akmeninė. 

Taigi, vakare vėl prisėdau prie to mažo balto 
aparato, kurio tuo metu nekenčiau, ir svarsčiau, 
ką dar galiu parašyti, kad priversčiau Princesę at- 
sakyti. Prie manęs priėjo Sezanas ir padėjo galvą 
man ant kelio. Turbūt jis jautė mano liūdesį ir 
žiūrėjo į mane savo ištikimomis šuns akimis. 

— Ak, Sezanai, - sudejavau. — Ar negali už 
mane parašyti šio laiško? 

Sezanas užjaučiamai suvizgino uodegą. La- 
žinuosi, jis būtų man parašęs laišką, jei būčiau jį 
pakrikštijęs Beržeraku. Bet dabar privalėjau pats 
ką nors sugalvoti. 

Vis spoksojau ir spoksojau į tuščią ekraną. Ir 
tuomet dar kartą išliejau širdį. 


Tema: Pasiduodu! 


Mieloji Princese! 


Vis dar man neatleidote, ir greitai nebeži- 
nosiu, ko imtis. Savo tylėjimu mano širdį verčiate 
kraujuoti, mano dvasinė imuninė sistema visiškai 
nustekenta, ir jei AŠ savo išsiblaškymu Jus kada 
sužeidžiau, JŪS galite būti tikra, kad mane savo 
tylėjimu ir nepasiekiamumu sužeidžiate šimtą, ne, 
tūkstantį kartų labiau. 

Atsiprašau, prašau atleisti, tikrai gailiuosi, kad 
leidau sau silpnumo akimirką, ir nors tai skamba 
kaip kvailas išsisukinėjimas, bučiuodamas negal- 
vojau apie nieką kitą, tik apie Jus! 

Nesiliausiu užversdamas Jus maldavimais, nes 
paprasčiausiai negaliu patikėti, kad šis stebuklas 
tarp mūsų baigsis taip paprastai. To negali būti, 
neįmanoma. 


Juk trokštu tik JŪSŲ! 

Dar pries kelias savaites buvau gana gerbtinas 
galerininkas, šiandien esu Jūsų žodžių ir laiškų 
visiškai pakeistasis, kurio visi jausmai skirti tik 
vienai... Jums. 

Kas galėjo patikėti, kad tai įmanoma? 

Man mūsų susirašinėjimo trūksta labiau, nei 
galiu išreikšti žodžiais, privalau tai pasakyti. O 
aš? Ar Jums manęs taip visiškai netrūksta? Negi 
viską pamiršote, ką pažadėjome, visas mūsų gra- 
žias viltis ir svajones? Ar tai nieko nebereiškia? 

Princese, ilgiuosi Jūsų! Trokštu pagaliau būti 
su Jumis! 

Taip, man keliate smalsulį, pripažįstu. Bet 
tai ne vojaristinis smalsumas, ne toks smalsumas, 
skirtas tik man pačiam pasitenkinti. Ne toks smal- 
sumas, kuris atslūgsta įminus mįslę. 

Sutrikęs ilgiuosi, kol galėsiu Jus mylėti ir pa- 
žinti, kaip Jūsų dar niekas nemylėjo ir nepažino. 

Kodėl turėčiau pasitenkinti mažu, kai esate 
tokia neaprėpiamai turtinga, tokia neištiriama ir 
nepailstanti? 

Ir dėl to, kad niekada nepajėgsiu Jūsų iki galo 
išsemti, galite visiškai nesirūpinti. Visuomet liksite 
paslaptimi, tokia tikra, kaip mane valdote savo 
paslapties galia, su kuria man galite viską suteikti 
ir viską atimti. 

Dar niekada nebuvau toks artimas su žmo- 
gumi kaip su Jumis! 

Ir kaip Siranas de Beržerakas, kuriam šiomis 
dienomis jaučiuosi toks artimas, nors mano nosis 
ne tokia didelė, iškilmingai pasižadu: 

Jei greitai Jūsų neišvysiu, apmaudas ir meilė 
mane suplėšys taip, kad kirmėlėms karste teliks tik 
menkutė viltis pasistiprinti. 

Taigi, tai toks mano besąlygiškas pasidavimas, 
pasirašyta penktadienį, birželio tryliktą, prieš pat 
brėkštant: 

Myliu Jus! 

Myliu tave, kad ir kas būtum. 
Žanas Lukas 


Kai drebančia širdimi išsiunčiau laišką, aušo 
rytas. Prisipažįstu, akimirką delsiau, kai parašiau 
paskutinį sakinį. Ne todėl, kad iš tiesų nejutau 
meilės, o dėl to, kad, mano paties nuostabai, su- 
pratau, jog šiame laiške pirmą ir vienintelį kartą 
per daugelį merų panaudojau žodį „meilė“. Taip, 
Aristidas iš karto suprato, visi tai suprato, matę 
mane tomis dienomis, ir dabar — pagaliau! — tai 
supratau ir pats. 

Nujaučiau, kad jei ir į šį laišką nesulauksiu 
atsakymo, negrįžtamai žlugs gražiausia istorija 
pasaulyje. Tuomet galėčiau tuojau pat į Seną 

išmesti mažą baltą aparatą ir iškeliauti į vienuo- 
lyną Tibete. 

Bet prieš visko atsisakydamas turėjau išgerti 
stiprios kavos. 


Buvo gera justi, kaip tamsus, saldus viralas, 
kurį susiverčiau dideliais gurkšniais, bėgo mano 
kūnu, bet nuo jo galutinai neprasiblaiviau. Jau- 
čiausi išsunktas kaip Marijos Teresės drėgnas 
pilkas skuduras, kai ji, išplovusi kambarius, pa- 
imdavo jį ir energingai sukdavo galus, norėdama 
išgręžti paskutinį vandens lašą. 

Buvau beprotiškai pavargęs, kai vėl pri- 
slinkau prie kompiuterio ir įkritau į savo fotelį. 

Ir tuomet staiga nušvitau, jaučiausi lai- 
mingas ir būčiau viena ranka iš Liuksemburgo 
sodo išrovęs visus medžius! 

Princesė atsakė. 


Dar niekuomet su tokiu įkarščiu nesu puolęs 
prie elektroninio laiško, dar niekuomet nesu taip 
rijęs žodžių. Skaitant temos eilutę man iš pradžių su- 
stojo širdis, tuomet, lyg nuo širdies nukritus akme- 
niui, nusijuokiau ir virtau vienu dideliu ilgesiu. 

Princesės laišką skaičiau dešimt, penkiolika 
kartų, negalėjau liautis. Jaučiausi taip, lyg kas 
nors mane vidurnakty būtų apipylęs saule, ir iš 


264 


tiesų ant mano rašomojo stalo pro langą liejosi 


saulė, kai paskutinį kartą skaičiau laišką. 
Tema: Mano paskutinis laiškas hercogui! 


Mano mielasis bercoge! 


Ne, tikrai neatleistina, kad Paryžiaus kapinių 
kirmėlės negalės Jumis pasimėgauti ir galiausiai 
dar turės dvėsti iš bado, pripažįstu! Mažieji žemės 
padarėliai turėtų rasti šventinę vakarienę, kai Jūs, 
mano mielasis bercoge, laimingas ir gerai įmitęs, 
atgulsite į savo kapą. Bet tai įvyks tik po daug, 
daug metų, nes esu visai nepasiruošusi ir dar ilgai 
nebūsiu pasiruošusi atsisakyti Jūsų buvimo šalia! 

Ak, mano bercoge! Juokauju, 0 iš tiesų man 
plyšta širdis! 

Turiu pripažinti, kad paskutinis Jūsų laiškas 
man atėmė žadą. Savo gyvenime dar nesu ga- 
vusi tokio laiško. Jūsų žodžiai perskrodė mane lyg 
žaibas ir privertė degti smulkiausius kapiliarus. 

Tai gražiausia dovana, kurią tik galėjote man 
padovanoti, ir tai sakydama galvoje turiu ne besą- 
lygišką bercogo, kuris vis dėlto moka puikiai elgis 
su savo špaga, pasidavimą, o Jūsų širdį. 

Jūsų nuostabiai meile sužeistą širdį. 


Mielai ją priimu. 


Ir dabar, kadangi pagaliau išgirdau tuos žo- 
džius, kurie atvėrė paskutinę mano bailios ir išdi- 
džios širdies kertelę, apgailestaudama turiu Jums 
pasakyti, kad tai yra paskutinis laiškas, kurį Prin- 
cesė rašo hercogui. 

Mūsų žaidimas baigėsi, o hercogas ir Princesė 
dabar privalės nusimesti savo kaukes, realiai pa- 
imti vienas kitam už rankų, realiai bučiuotis ir 
leistis į bendrą pasivaikščiojimą per realų gyve- 
nimą, kad ir koks jis būtų. 

Taigi, tariu Jums sudie, mon duc, ir švelniai 
šnabždu tavo vardą: Žanai Lukai, mylimasis! 

O dabar atidžiai klausyk! Kelyje pas tavo 
Princesę, kuri ištrins šią pašto dėžutę, kai tik išsiųs 
šį laišką, tau užmenu dar vieną mažą paskutinę 
mįslę. Mums šios pašto dėžutės nebereikės. 


Mane rasi pasaulio krašte... nors pasaulio 
kraštas ne visuomet yra pasaulio kraštas. Ateik ten 
po trijų dienų, birželio šešioliktą, ateik melzganų 
sutemų valandą. 

Lauksiu ten. 


Iki tada atsisveikinu bučiuodama pačiu švel- 
niausiu bučiniu paskutinį kartą kaip 
Jūsų Princesė 


jų 


Laikas yra keistas dalykas. 

Jis valdo mūsų gyvenimą kaip niekas kitas. 
Galiausiai viskas susiveda į laiką — laiką, kurį tu- 
rime, laiką, kurio neturime, ir laiką, kuris mums 
dar liko. Tai realusis laikas. Diena, dešimt mė- 
nesių, penkeri metai. Bet taip pat egzistuoja ir 
išjaustasis laikas, ir jis yra kaprizingasis realiojo 
laiko brolis. Tai laikas, vieną valandą, kurią turime 
laukti, ištęsiantis iki begalybės, o vieną valandą, 
kuri mums dar liko nuveikti ką nors svarbaus, 
staiga sutrumpinantis iki aštuonių minučių. 

Jis bėga mums priešaky, šliaužia paskui mus, 
ir yra tik viena akimirka, kai valdome laiką. Tai 
tokios retos akimirkos, kai esame visiškai panirę 
į laiką ir todėl jo nebejaučiame. Tuomet jis nu- 
stoja veikti, tas mažas krumpliaratis, kuris pa- 
prastai sukasi, ir mes visiškai be pastangų iriamės 


gyvenimo tėkmėje. 

Tai meilės akimirkos. 

Nežinau, kiek ilgai sustingęs iš laimės sė- 
dėjau prieš Princesės laišką. Kažkada pašokau, 
per butą perskriejau kaip graikas Zorba ir kas- 
kart vis pergalingai šūktelėdavau: „Taip!“ 

Sezanas lodamas ir susijaudinęs šokinėjo 
aplink mane, jis taip pat paniro į mano eutoriją, 
nors turbūt ir visai dėl kitų priežasčių. 

Ir taip džiaugsmingai baladodamiesi nu- 
sileidome laiptais žemyn, koridoriuje vos ne- 
pargriovėme madam Vernjė, kuri man ir mano 
ypač gerai nuotaikai sušuko nuostabos lydimą 
„Bonjour!“, skriejome parku, ir Mariona, jau 
laukianti galerijoje, apibūdino tai tiksliausiai. 

— Viešpatie, Žanai Lukai, tu kaip naujas, — 
pastebėjo mergina. — Visiškai naujas žmogus! 

Taip, ir pats taip jaučiausi, kad tapau dievų 
numylėtiniu, ir viskas, viskas man toliau seksis. 
Mažoji Princesės mįslė bus greitai įminta, ir man 
dar liko visas savaitgalis atsakymui rasti. 

Jei pasaulio kraštas - „au bout du monde“ — 
nebūtų pasaulio krašte, kaip teigė Princesė, tai 
tikrai yra Paryžius. Ir tuomet ta vieta turi būti 
kokia kavinė ar restoranas, kurį privalėjau rasti. 
Palaimingai mąsčiau, kad tai lengviausia už- 

duotis garsiojo Žano Fransua Šampoljono pa- 
likuoniui. 


Bet apsirikau dar kartą, paskutinį kartą. 


Jei pastarosios penkios dienos be Princesės 
išsitęsė kaip paskutiniai vienišo seno vyro metai, 
kuriam laikas sustojo, tai savo siaubui turėjau 
konstatuoti, kad trys dienos iki susitarto pasi- 
matymo su mano gražiąja nepažįstamąja bėgo 
kaip pro pirštus bėga dykumos smėlis. 

Ir kai pirmadienį ryte vis dar nežinojau, kur 
yra pasaulio kraštas, į kurį „melzganų sutemų 
valandą“ turėjau prisistatyti anksti vakare, kaip 
rašė Princesė, mane apėmė tokia panika, jog tu- 
rėjau valdytis didžiausiomis pastangomis, kad 
nepradėčiau gatvėje užkabinėti praeivių ir visų 
klausinėti apie „au bout du monde“. 

Nebuvo nieko, ko neišbandžiau. Ir pradžių, 
tikras savo pergale, iš savo spintelės koridoriuje 
išsitraukiau telefonų knygą, bet niekur neradau 
įrašo apie „au bount du monde“. Paskambinau 
informacijos telefonu ir apsižodžiavau su kan- 
džia kitame laido gale sėdinčia dama, nes man 
susidarė įspūdis, kad ji nepakankamai atidžiai 
ieško. Įsijungiau mažą baltą aparatą ir kankinau 
paieškos variklį šiais žodžiais. Man išmetė tris 

šimtus šešiasdešimt du tūkstančius įrašų, prade- 
dant nuo kelionių organizatoriaus iki svingerių 
klubo, kas tik įmanoma, bet to, ko ieškojau, ne- 
radau, ir netrukus jau buvo praėjusios keturios 
valandos. 

Paskambinau Brunui, kuris nors ir džiaugėsi 
dėl manęs, kad Princesė vis dėlto apsigalvojo, 
bet ir jis nežinojo „au bout du monde“, draugui 
šovė puiki mintis, kad ta vieta galbūt galėtų būti 
koks baras, „dėl melzganų sutemų valandos, juk 
tai kokteilių gėrimo laikas, ar ne?“ Tačiau ir tai 
man nepadėjo pasistūmėti į priekį. 

Mariona lyg ir prisiminė, kad „au bout du 
monde“ yra diskotekos Marė kvartale pavadi- 
nimas. Žiuljenas d'Ovideo teigė, kad tai yra gra- 
fičių knibždėlynas kuriame nors priemiestyje, o 
Soleilė paklausė, ar tik nebūsiu blogai supratęs 
ir gal omenyje turėta vieta kur nors Zanzibare. 
Tuomet ji dar kartą pasisiūlė man nulipdyti 
duonažmogį. 

Aristidas, į kurį dėjau savo paskutines viltis, 
buvo visiškai dingęs. Jo neradau nei namuose, 
nei neprisiskambinau mobiliuoju telefonu. 

Atsakymas į mįslę atėjo iš tikrai neįtikėtinos 
pusės. 


Per to lemtingo pirmadienio pietus su Žiul- 
jenu ir Soleile susitikau „Du de Saint-Simon“ 
nukabinti parodos paveikslų. Man dar buvo likę 
šešios valandos rasti pasaulio kraštą. Ir mano 
nervingumas augo sulig kiekviena minute. Mad- 
muazelė Konti kaip visuomet sėdėjo viešbučio 
registratūroje, ir spaudžiamas bėdos pasiteiravau 
ir jos. 

— „Au bout du monde“? - mergina lėtai 
pakartojo, o aš jau žinojau atsakymą. - Žinau 
labai gerai. Tai nedidelis kelionių knygynėlis 
visai netoliese. 

Žvelgiau į ją kaip į laimės fėją loterijoje ir 
negalėdamas patikėti nusijuokiau. 

— Ar jūs įsitikinusi? — paklausiau. 

Konti nusišypsojo dėl mano nervingo klau- 
simo. 

— Bet, mesjė Šampoljonai, žinoma, kad esu 
įsitikinusi. Ten dar prieš kelias dienas užsisakiau 
knygą. Jei norite, galime ten eiti kartu, kai čia 
baigsite savo darbus. 

— Ačiū! — apimtas beprotiško džiaugsmo 
sušukau, ir šią akimirką mieliausiai būčiau ap- 
kabinęs mažąją tamsiai mėlynu kostiumėliu 


vilkinčią Luizą Konti. Kas galėjo pamanyti, kad 

pasaulio kraštas yra taip arti. Laimė dabar pasie- 
kiama ranka. 


— Beje, netrukus nebedirbsiu „Duc de Saint- 
Simon“, — ištarė madmuazelė Konti, kai vienas 
šalia kito ėjome siaurute Sen Simon gatve. 

— O! - išsprūdo man, ir nustebęs į ją pažvel- 
giau. — Norėjau pasakyti, kodėl? 

Mergina nusišypsojo. 

— Darbas viešbutyje buvo tik pereinamasis 
laikotarpis. Po vasaros atostogų pagaliau pra- 
dėsiu dėstyti Sorbonoje. Prancūzų literatūrą. 

— Oho! - išsprūdo dar kartą. 

Ne ypač sumanu, bet niekada nesukau sau 
galvos, kad madmuazelė Konti „Duc de Saint- 
Simon“ gali dirbti ribotą laiką. Na ir, pripažįstu, 
iš tiesų niekada ypač daug negalvojau apie mad- 
muazelę Konti, nežinau kodėl, bet dėstytojos 
darbas Sorbonoje man dabar atrodė kažkaip 
įspūdingai. Prisiminiau gyvą Aristido ir mad- 
muazelės Konti pokalbį parodos vakare, ne, ge- 
riau apie tai negalvoti! 

— Ar prarijote liežuvį? - madmuazelė Konti 
iš šono su pasimėgavimu žiūrėjo į mane. Akys 
už tamsių akinių žėrėjo. Ji man atrodė labiau 
atsipalaidavusi nei įprastai, gal dėl naujo darbo 

mergina buvo nusiteikusi labai gerai. Na štai, 
pamažu visi turėjo priežastį kažko džiaugs- 
mingai laukti. 

— Ne, ne, - atsakiau ir taip pat nusišyp- 
sojau. — Juk tai nuostabu. Tik aš šiek tiek nu- 
stebęs... Man jūsų trūks. 

Pažiūrėjau į ją ir supratau, kai tai tiesa. 
Bus kažkaip keista, kai ateisiu į „Duc de-Saint 
Simon“ ir registratūroje rasiu sėdinčią kitą mo- 
terį. Moterį, kuri neiškraipys vardų ir pavardžių, 
ir viską žinos geriau. Moterį, kuri skirs Džeinę 
nuo Džunės. Moterį, kuri rašys tušinuku, o ne 
rašalo dėmes paliekančia „Waterman“ plunksna. 
Vis dėlto šiais metais turėjome bendrų potyrių. 
Šypsojausi. Dar prieš panirdamas į sentimen- 
talumus, kuriuos priskyriau savo smarkiai išju- 
dintai emocinei būklei, pridėjau: 

— O mesjė Bitneris, jis tikriausiai liūdės! 


Žengęs kelis žingsnius neramiai žvilgrelėjau 
į laikrodį. 

Buvo pusė šešių, laiko dar turėjau. 

Visą popietę pakavome ir krovėme pa- 
veikslus, mums dar padėjo draugiškasis tamilas, 
kuris paprastai dirba naktimis, o šiandien buvo 
atėjęs anksčiau, prieš penkiolika minučių savo 

nedideliu autobusiuku išvažiavo Žiuljenas su 
ant keleivio sėdynės įsitaisiusia laiminga So- 
leile. 

Atsisveikindama ji man į ausį slapčia su- 
šnibždėjo „bonne chance!“* ir pro šoninį langą 
mums mojavo tol, kol Žiuljenas automobilį 
pasuko į Sen Žermeno bulvarą. Sujaudintas 
žiūrėjau abiem jaunuoliams pavymui. Juk man 
pačiam pilve plazdėjo drugeliai. 

O dabar buvau pakeliui į pasaulio kraštą, pas 
savo gražiąją nepažįstamąją, ir kiekvienas mano 
žengiamas žingsnis privertė mano širdį plakti 
smarkiau. 

Beveik džiaugiausi, kad madmuazelė Konti 
ėjo su manimi. Tylus jos kulniukų kaukšėjimas 
šiek tiek ramino, skambėjo pažįstamai ir padėjo 
man ištverti nors ir neilgą, bet vis dėlto kelią. 

Luiza Konti tuo tarpu pasakojo apie kaž- 
kokią knygą apie garsiuosius traukinius ir ke- 
liones jais (šią knygą ji užsisakė „Au bout du 
monde ) ir apie kelionę Rytų ekspresu, į kurią 
leistis galima dar ir šiandien, o aš mandagiai 
linksėjau galva, bet mano mintys sukosi apie vi- 


siškai kitus dalykus. 


* Bonne chance! (pranc.) - sėkmės! 

Staiga man prieš akis vėl išniro Liono sto- 
ties perone stovinti šviesiaplaukė moteris, akyse 
šmėžavo paskutinio Princesės laiško sakiniai — 
sakiniai, kuriems trūko moteriško balso, ir į visa 
tai įsipynė susižavėjusios Luizos Konti kalbė- 
jimas apie kelionę iš Paryžiaus į Stambulą. 

Slapta žvilgrelėjau į laikrodį. Praėjo trys mi- 
nutės. 

— Ar dar toli? — paklausiau. 

Madmuazelė Konti papurtė galvą. 

— Ne, greitai būsime. 

Nevalingai atsidusau, ir mano kompanionė 
vėl papurtė galvą — šįkart su pasitenkinimo pilna 
šypsena. 

— Kas gi šiandien jums darosi, mesjė Šam- 
poljonai? Tokio nervingo jūsų dar nemačiau. 
Knygynas juk atidarytas iki septynių valandų. 

Kaip ten buvo su perpildyta širdimi ir truk- 
telėjimu už liežuvio galiuko? 

— Ak, madmuazele Konti, jei tik žinotumėt... 
Visai nenoriu pirkti knygų, - savo siaubui iš- 
girdau save sakant. Ir tuomet mėlynu kostiu- 
mėliu vilkinčiai ir įdėmiai besiklausančiai jaunai 
moteriai išklojau, ko iš tiesų norėjau „Au bout 
du monde“. Iš manęs žodžiai liete liejosi, mano 
įtempti nervai privertė mane kalbėti greitai, ir 

kai po penkių minučių stovėjome prieš pasaulio 
kraštą, Luiza Konti buvo tapusi mano geriausia 
drauge. 


— Viešpatie, kokia jaudinanti istorija! — su- 
šnibždėjo mergina, kai atvėriau į nedidelį knygyną 
vedančias duris. — Tikiuosi, rasite, ko ieškote. 

Konti suokalbikiškai man nusišypsojo, tada 
dingo parduotuvės gale, norėdama atsiimti 
knygą, kurią užsisakė. 

Giliai įkvėpiau ir apsidairiau. 

„Au bout du monde“ buvo visiškai kitoks 
nei įprastiniai knygynai. Tai magiška vieta. 

Pirmiausiai mano žvilgsnį patraukė statula — 
žmogaus ūgio Dovydo skulptūros, stovinčios 
Sinjorijos aikštėje Florencijoje, kopija. Stovėjo 
mažytės sofos ir staliukai, prie kurių galėjai iš- 
gerti kavos ar arbatos, savaime suprantama, visi 
produktai fair trade*. Prie visų sienų stovėjo 
knygų prikrautos tamsios medinės lentynos, 
ypač brangios knygos laikomos senoviškose stik- 
linėse sekcijose, o ant kelių laisvų sienų kabojo 
tolimas šalis vaizduojantys paveikslai, kurie ža- 
dino ilgesį. Nuostabių ant stalų išdėliotų knygų 


* Fair trade (angl.) - sąžininga prekyba. 

su paveikslėliais didelių tinklų knygynuose ga- 
lėjai ieškoti bergždžiai. 

Tačiau neįprasčiausia buvo knygyne vyrau- 
jantis aromatas: jautėsi Pietų šalių kvapas. 

Vaikštinėjau palei knygų lentynas, išsitrau- 
kiau vieną knygelę —- kažkokio anglo iš aštuo- 
nioliktojo amžiaus kelionių apybraiža, kurioje 
aprašyta jo kelionė Nilu, išsiblaškęs varčiau pus- 
lapius ir slapta dairiausi. 

Čia nebuvo daug žmonių, Princesės dar ne- 
buvo. Laukiau ir vis žvilgčiojau į laikrodį. Ta- 
čiau nepaisant jaudinimosi negalėjau visiškai 
atsispirti romiai čia vyraujančiai stebuklo nuo- 
taikai. Knygynėlio darbuotoja, vyresnio amžiaus 
moteris aukštai sukeltais žilais plaukais, stovinti 
už seno prekystalio ir aptarnaujanti džinsais ir 
megztiniais vilkinčius studentus, draugiškai 
man šypsojosi. Jos žvilgsnis tarsi sakė: „tiesiog 
atsipalaiduokite“. 

Nusliūkinau tolyn į knygyno galą. 

Mano nustebusiam žvilgsniui atsivėrė puikus 
vaizdas į žiemos sodą. Viename kampe stovėjo 
senas vagonėlis su tamsiai raudonu aksomu ap- 
trauktais suolais, ant kurių sėdėjo jauna moteris 
rusvais plaukais ir skaitė. Į ją buvo atsirėmusi 
nedidelė mergaitė su milžinišku baltu kaspinu 

palaiduose plaukuose, ir abi — greičiausia mo- 
tina ir dukra — būtų buvusios gražus motyvas 
kokiam Renuaro paveikslui. Bet nepažinojau 
nė vienos iš jų. 

Kitame žiemos sodo kampe stovėjo didelė 
balta sofa su daug pagalvėlių, virš jos ištemptas 
iš šviesaus lino pagamintas tinklelis nuo uodų, 
šalia stovėjo liekna palmė — beveik galėjai pasi- 
justi taip, lyg sofa stovėtų kokioje nors dykumos 
palapinėje. Bet ten knygą vartantis asmuo buvo 
ne Arabijos Lorensas, o Luiza Konti. 

Ji žvilgtelėjo į mane klausiamai, ir aš vos vos 
patraukiau pečiais. Tuomet tęsiau savo kelionę 
per „Au bout du monde“. Skambtelėjus durų 
varpeliui, susijaudinęs žvilgrelėjau į duris. Bet 
ten tik studentas, į gatvę išėjęs nešinas ryšulėliu 
knygų po pažasčia. 


— Jei galėčiau jums padėti, pasakykite, — 
penkiolika minučių prieš septynias man pasiūlė 
draugiškoji knygyno pardavėja. Savaime su- 
prantama, atrodė šiek tiek keistai, kai bejėgiška 
veido išraiška sukiojausi aplink lentynas. Kartais 
prieidavau prie baltos sofos ir pasikeisdavau ke- 
liais žodžiais su Luiza Konti, pasilikusia ten, nes 
nervingai prašiau. 

Kai galiausiai rusvaplaukė mama su savo 
Renuaro vertu vaiku priėjo prie kasos ir sumo- 
kėjo, o prieš vieną lentyną teliko stovėti senyvas 
ponas su lazdele, atsisėdau ant baltos sofos prie 
Lizos Konti ir apsimečiau, kad domiuosi jos 
knyga apie legendines keliones traukiniu, kurią 
parašė simpatiškasis Patrikas Puavras Darvor ir 
kurį pažinojau iš televizijos. 

Tai knyga, savo gražiais paveikslėliais ir se- 
nais piešiniais kitu mano gyvenimo metu man 
būtų tikrai sukėlusi bekraštį susižavėjimą. 

Bet dabar sėdėjau šalia Luizos Konti, kartais 
į mane žiūrinčia didelėmis akimis, nervingai 
judinau pėdą ir beveik fiziškai jutau kiekvieną 
praeinančią minutę. 

Man suspaudė širdį. 

Tuomet senyvas ponas linksmai tarė „au 
revoir“", paskutinį kartą nuskambėjo durų var- 
pelis, buvo septynios valandos, o Princesė ne- 
atėjo. 

Nurijau gumulą. 

— Taigi, — tariau ir pažvelgiau į Luizą Konti 
mirštančiu žvilgsniu. — Štai jau ir viskas. 


* Au revoir (pranc.) — iki pasimatymo. 

Pamėginau nusišypsoti, bet išėjo tik apgailė- 
tina grimasa, kad madmuazelė Konti čiupo man 
už rankos. 

— Ak, Žanai Lukai! — teištarė ir pirštais per- 
braukė man per ranką. 

Žiūrėjau žemyn ir stebėjau tą baltą rankytę, 
norėjusią mane paguosti. Dešinės rankos viduri- 
nįjį pirštą puošė vos matoma rašalo dėmė, mane 
sujaudinusi beveik iki ašarų. 

— Gal ji dar ateis, — tyliai pralemeno Luiza 
Konti. 

Sučiaupiau lūpas ir papurčiau galvą. Tada 
išsitiesiau ir pabandžiau nusikratyti savo 
skausmo. 

— Taigi, - pakartojau ir nelaimingas pažvel- 
giau į madmuazelę Konti. - Ar esate ką nors su- 
planavusi šiam vakarui? 

Vakaras su madmuazele Konti man vis dėlto 
būtų buvęs antras pagal gerumą galėjęs atsitikti 
dalykas. 

Rodės, lyg Luiza Konti delstų. 

— Iš tiesų aš susitarusi, — atsakė, ir jos veidas 
įgavo svajingą išraišką. 

Žinoma, dingtelėjo man. Kiekvieno laukia 
laiminga pabaiga, tik manęs ne. Man prieš akis 

iškilo panteriška Karlo Bitnerio figūra. Nusijuo- 
kiau. Skambėjo karčiai. 

— Na, tuomet tikiuosi, kad bent jūsų part- 
neris ateis laiku, - pabandžiau pajuokauti. 

Luiza Konti šypsojosi. 

Nudūriau akis ir vėl žvilgtelėjau aukštyn. 

Luiza Konti vis dar šypsojosi, šypsojosi man, 
lėtai nusiėmė akinius, ir išvydau jos mėlynas lyg 
safyrai akis, spindinčias prieš mane kaip ramūs 
tamsūs ežerai. Žiūrėjau į jos mažą tiesią nosytę, 
šviesią švytinčią odą, ant kurios buvo nutūpusios 
kelios mažytės strazdanos, žvelgiau į jos švelnias, 
kaip vyšnios raudonas lūpas, ir staiga suvokiau. 

Pasaulis apsivertė, mano širdį supurtė vie- 
sulas, galvoje vienas kitą keitė vaizdai. 

Rašalas ant pirštų, nelaimingas susidūrimas, 
sudužęs porcelianas, „laimė pasiekiama ranka“, 
„Žinote mane, bet nepažįstate“, „ar tokia nosis 
jums trukdytų bučiuojantis“. 

Luiza Omerfi, Luiza, Luiza. 

Luiza, tai ji, vilkinti papūsta raudona va- 
sarine sunkele, stovėjo Liono stoties perone, 
Luiza — tai ji sėdėjo už savo rašomojo stalo ir 
viską matė, Luiza įkišo man į palto kišenę ne- 
didelį pykčio kupiną raštelį ir savo pastabomis 

taip privertė įtūžti, kad labiausiai norėjau ją pa- 
purtyti. 

Luiza, tai ji rašė man visus tuos nuostabius 
laiškus ir žinojo, kur yra pasaulio kraštas. 

— Viešpatie... Luiza! - sušnibždėjau, o mano 
balsas drebėjo. 

Rankomis suėmiau jai veidą. 

— Artu esi ta, kurios laukiu? 

Pasiklydau tose bedugnėse akyse, geidžiau 
šių minkštų švelnių lūpų, ir tada — teatleidžia 
man Dievas - nebelaukiau vos matomo ma- 
dmuazelės Luizos Konti linktelėjimo. 

Vienu staigiu judesiu pritraukiau ją prie 
savęs, ir kai mūsų lūpos susitiko, ir pajutau jos 
nedidelio liežuvio galiuką, dar spėjau pagalvoti 
„keista, visuomet troškau blondinės, o dabar 
gavau brunetę“. 

Ir tuomet lioviausi galvoti. 


To bučinio, kurio taip ilgesingai laukiau 
kaip jokio kito, to bučinio, taip ilgai ruošto švel- 
nios rankos, to bučinio, kuris buvo gražiausia, 
ką tik esu patyręs, nenorėjau baigi. Jis buvo to- 
bulas. Hercogas pagaliau rado savo Princesę. Po 
tinkleliu nuo uodų, kažkur Bak gatvės gale, du 
mylintys mėgavosi pasaulio pertrauka. 

Ir jei staiga nebūtų paskambinęs Aristidas, 
mus turbūt būtų paprasčiausiai pamiršę „Au 
bout du monde“. Knygyno pardavėja būtų už- 
gesinusi šviesą, užrakinusi knygynėlį, o mes pa- 
prasčiausiai to būtume nepastebėję. 

Bet dabar nenoromis vienas nuo kito atsi- 
plėšėme, ir išsitraukiau savo mobilyjį. 

— Taip, kas yra? — uždusęs paklausiau. 

— Žanai Lukai, žinau! Je tiens Vaffaire!“ — di- 
džiai susijaudinęs šaukė mano draugas, ir net 
nepastebėjau, kad jis rėkė tuos pačius žodžius, 
kaip mano garsusis protėvis, karštajame Egipte 
pagaliau iššifravęs Rozetės akmens rašmenis. 

— Pirmame Princesės laiške radau vieną sa- 
kinį, ir tas sakinys, dabar laikykis, tiesiog pa- 
žodžiui nurašytas nuo vienos Barbė Dorevilji 
novelės. Ji vadinasi „Raudonoji užuolaida“, ir 
žinai, ant kieno rašomojo stalo gulėjo ta knyga 
ir kas ją skaitė? Niekada neatspėsi! 

Aristidas dramatiškai nutilo, ir aš Luizai nu- 
braukiau atgal vieną jos žavingai išsidraikiusių 
plaukų sruogą, gražiausia netvarka išsidrai- 
kiusių, sruogą, ir vos girdimas garsas, kurį ji iš- 
leido, kai nebegalėjau ilgiau atsispirti ir lūpomis 


* Je tiens V affaire! (pranc.) - man pavyko! 

švelniausiai nekantraudamas perbraukiau per 
josios, priklausė tik man. 

— Tai Luiza Konti! Luiza Konti yra Prin- 
cesė! — Aristidas naujieną taip garsiai sušuko į 
ragelį, kad ją išgirdo ir Luiza. 

Akimirkai nuo jos atsiplėšiau, ir vienas kitam 
šypsojomės kaip du suokalbininkai. 


— Žinau, Aristidai, žinau, — ištariau. 


Pabaigos žodis 


Šiame romane veikiantys asmenys ir veiksmas 
išgalvoti. 

Tačiau jei vienas ar kitas skaitytojas jausis ką 
nors prisiminęs, tai tik dėl to, kad čia papasakota 
istorija yra tikra. Ji taip ar panašiai iš tiesų nu- 
tiko. Ne visuomet turi nuvykti į pasaulio kraštą, 
kad rastum savo laimę. 

Tikrovėje taip pat egzistuoja ir šio romano 
veiksmo vietos, kavinukės, restoranai, barai ir 
viešbučiai. 

„Duc de Saint-Simon“ pakeitė savininką. 
Kiek žinau, ten niekada nebuvo surengta paroda, 
ir gaila, kad ten nebegalima nusipirkti gražiųjų 
indų, pavadintų senovišku vardu „Eugėnie“. Bet 
kartais, kai į kambarį užsisakai petit dėjeuner“, 
ant sidabrinio padėklo dar randi pieno ąsotėlį 


arba didelį kreminės kavos puodelį. 


* Petit dėjeuner (pranc.) — pusryčiai. 

„Au bout du monde“ iš tiesų vadinasi „Du 
bout du monde“, ir ten knygų nėra. Tačiau ten 
yra lobių, suvežtų iš viso pasaulio. Šioje slėpi- 
ningoje parduotuvėje Bak gatvėje gražiausioje 
netvarkoje stovi baldai, statulos, baltas por- 
celianas su angelų galvutėmis ir seni narveliai 
paukščiams. 

O pačiame gale, kai įžengi į nedidelį žiemos 
sodą, šalia palmės, beveik siekiančios stiklinį 
stogą, pro kurį galima žvelgti į dangų, stovi di- 
delė, balta, minkšta sofa, kurią kaip stebuklinga 
palapinė gaubia tinklelis nuo uodų, pagamintas 
iš tankaus lino. 

Iš kur visa tai taip tiksliai žinau? 

Nagi — pats sėdėjau ant tos sofos. 

Su savo širdies princese. 

Ir buvau labai laimingas. 


Merci 


Ne tik menininkai yra labai ypatingos būtybės. Taip 
pat ir rašantys žmonės kartais moka kaip reikiant pa- 
groti sau artimų Žmonių nervais, nuolat vaikščiodami 
peilio ašmenimis tarp visiškos euforijos (romanas 
dieviškas!) ir bekraščių abejonių savimi (C'est de la 
merde!). 

Norėčiau padėkoti savo šeimai ir savo draugams, 
kad jie mane pakentė per tą laiką, kuris iš tiesų buvo 
laikas už laiko ribų. Jūs buvot nuostabūs! 

Ką būčiau daręs be jūsų dėmesio, kantrybės ir pa- 
guodos? 

Taip pat ypač dėkoju savo leidėjui iš Vokietijos, 
vieno įkvepiančio rytinio pokalbio metu mano mėgs- 
tamiausioje kavinėje pamėtėjusiam man mintį para- 
šyti šią knygą. Be jo Princesė ir hercogas būtų likę gu- 
lėti giliausiame mano sekretero stalčiuje — ir tai būtų 
labiau nei gaila! 

Žanas Lukas Šampoljonas - žavus galerininkas. 

Su moterimis jam lengva. Ir jei viskas klotųsi 

pagal jo norus, puikiai sustyguotas gyvenimas 
savo šuns Sezano pašonėje galėtų tęstis. Bet laiškas, 
kurį Žanas Lukas vieną rytą ištraukia iš savo pašto 
dėžutės, aukštyn kojomis apverčia jo pasaulį. 
Nepaprastai stebinantis meilės laiškas, rodos, 
atėjęs tiesiai iš aštuoniuolikto amžiaus, adresuo- 
tas „hercogui“, pagarbiai pasirašytas „princesės“. 
Vyras sutrikęs, bet nusprendžia įsitraukti į žaidimą. 
Kas toji moteris, kuri švelnia ranka, mįslingomis 
užuominomis ir provokuojančiu atvirumu veda 
per virpuliuojančią meilės istoriją? 


NICOLAS BARREAU (g. 1980) dirba viename 

